
CAPITOLUL | 
Sociologia, stiintá despre societate 


1.1. Obiectul si definirea sociologiei 


Termenul de sociologie provine din cuvântul latin socius, în traducere, social sau 
societate, şi cuvântul grec logos care înseamnă știință. La un nivel foarte general, 
sociologia este stiinta despre social. 

Sociologia a fost definită de-a lungul timpului în diferite moduri. Termenul de so- 
ciologie apare pentru prima oară, în 1838, la filosoful francez Auguste Comte în Cours 
de philosophie postive, 1830-1842. Au urmat după aceea încercări de definire a socio- 
logiei, la care facem referire mai jos. Astfel, Émile Durkheim a conferit sociologiei sta- 
tutul de „ştiinţă a faptelor sociale“ (1974, p. 35). Max Weber a considerat sociologia ca 
ştiinţa care studiază acțiunea socială. George Gurvitch a dat următoarea definiție: ,,socio- 
logia este ştiinţa fenomenelor sociale totale, care are drept obiect studiul global al 
relațiilor sociale, societatea ca integralitate de raporturi“. Dimitrie Gusti considera că 
„sociologia este ştiinţa realitátilor sociale“ (1, 1968, p. 237). În viziunea unui alt socio- 
log român, Petre Andrei, „sociologia studiază în mod obiectiv, în primul rând, existența 
socială sub aspectul el static-structural, s1 apoi sub aspectul dinamic-functional al ei, 
arătând fazele şi tipurile sociale realizate“ (vol. I., p. 151). Traian Herseni a susținut că 
„Sociologia este stiinta societăților omeneşti, este o disciplină ce se ocupă cu studiul vieții 
sociale, al fenomenelor de comunicare umană, de convietuire socială“ (1982, p. 37). 

Sociologul american Alex Inkeles, în lucrarea sa What is Sociology? (p. 2), apre- 
ciază că există trei căi principale pentru circumscrierea obiectului sociologiei, prin care 
căutăm să descoperim problematica proprie de studiu: 

1. calea istorică, cu ajutorul căreia descoperim problemele centrale ale fondatorilor 
sociologiei; 

2. calea empirică, prin care studiem cercetările sociologice concrete pentru a 
depista acele subiecte sau probleme cărora sociologii contemporani le dau cea mai mare 
atenţie; 

3. calea analitică, prin care decelăm capitole şi domenii ale sociologiei. 

Din studiul moştenirii sociologice şi din cunoaşterea modului cum sociologii stu- 
diază realitățile sociale s-a constatat că anumite procese, instituţii şi fenomene sociale: 
familia, stratificarea socială, raporturile dintre componentele societăţii, mecanismele de 
funcționare a societății nu au fost obiect al unei anumite discipline decât din momentul 
constituirii sociologiei ca ştiinţă. Domeniul sociologiei este realitatea socială în 

procesualitatea devenirii si stabilității ei. În mod concret, obiectul sociologiei îl consti- 
tuie studiul colectivitátilor umane si al relațiilor interumane din cadrul acestora, precum 
şi examinarea comportamentului uman în grupuri si comunități umane. 

Am amintit că obiectul sociologiei cuprinde o arie de probleme de o mare com- 
plexitate si diversitate. Studiul acestor teme s-a diferențiat si s-a aprofundat, conturán- 
du-se un sistem de discipline sociologice, care s-a extins treptat, ajungându-se până la 
aproape o sută de discipline sociologice. Enumerăm câteva dintre ele: sociologia cul- 
turii, sociologia politică, sociologia civilizațiilor, sociologia economică, sociologia cu- 
noasterii, sociologia familiei, sociologia deviantei, sociologia comunităților, sociologia 
morală, sociologia juridică, sociologia limbii, sociologia artei, sociologia literaturii, 
sociologia educației, sociologia muncii, sociologia industrială, sociologia rurală, socio- 
logia urbană, sociologia religiei, sociologia mass media etc. 

Sociologia generală şi disciplinele sociologice abordează problemele sociale în 
temeiul unei paradigme, al unui ansamblu de concepte, propoziţii, metode si tehnici de 
cercetare, instituite ca un model de investigație. 

De regulă, orice doctrină sociologică tinde spre conturarea unei paradigme de 
analiză a sociologiei sau a unui domeniu sociologic, iar studiul unei teme se întreprinde 
având la bază paradigma curentului sociologic în care se include demersul științific al 
chestiunii cercetate. 


1.2. Relaţia sociologiei cu alte științe socio-umane 


Înțelegerea specificului sociologiei, ca știință, rezultă și din studiul relaţiilor acestei 
discipline cu alte ştiinţe. Cercetând un domeniu al realității, cel social, sociologia se 
întâlnește, inevitabil, cu alte ştiinţe. Ştiinţele despre societate si om se împart în trei mari 
grupuri (A. Mihu, 1992, p. 26): 

— ştiinţele sociale (antropologia, economia, psihologia socială, istoria, sociologia); 

— disciplinele umaniste (filozofia, teologia, literatura, muzica si arta); 

— științele comportamentului (sociologia, antropologia, psihologia, aspecte compor- 
tamentale ale biologiei, economiei, geografiei, dreptului, psihiatriei, ştiinţelor politice). 

Sociologia este inclusă, aşadar, în două grupuri de ştiinţe: sociale si ale comporta- 
mentului. Aceasta demonstrează, pe de o parte, complexitatea obiectului ei de studiu, 
pe de altă parte, existenţa unor moduri diferite în care poate fi abordată problematica 
socială. 

Sociologia comunică, practic, cu toate ştiinţele, deoarece socialul — obiectul ei de 
cunoaştere — cuprinde elemente ce sunt studiate din toate perspectivele ştiinţei. Cum 
fiecare ştiinţă îşi delimitează obiectul la segmente ale realului este evident că viziunea 
sociologiei este parţială, iar pentru explicarea acesteia se aduc argumente şi din ştiinţe 
conexe. De aceea, graniţele dintre ştiinţele socio-umane sunt fluide. 

Circumscrierea sociologiei de alte ştiinţe socio-umane se reflectă în obiectul de 
studiu şi în problematica specifică celorlalte ştiinţe. Cu ce se indeletniceste sociologia? 
Ea studiază realitatea socială dincolo de aspectele ei particulare. Finalitatea sociologiei 

stă în cunoaşterea, explicarea si înțelegerea științifică a structurii şi funcționării socie- 
tátii globale. În acelaşi timp, sociologia caută răspuns la o chestiune esențială, si anume, 
relația dintre individ si societate sub toate aspectele. Pentru delimitarea domeniului so- 
ciologiei este oportună analiza raporturilor sociologiei cu celelalte științe socio-umane. 

Psihologia este stiinta care studiază comportamentul individual si personalitatea 
prin proprietăți cum sunt: atitudini, nevoi, sentimente, precum si prin procese: învățare, 
perceptie etc. În acest domeniu se distinge o stiintá particulară, psihologia socială, 
strâns asociată cu sociologia. Psihologia socială este cunoaşterea stiintificá a interac- 
tiunii comportamentelor si proceselor psihice umane. Ea studiază modul cum are loc 
interacțiunea comportamentelor individuale si de grup, ca si stările şi procesele psihice 
colective, personalitatea sub raportul conditionárii socio-culturale. (S. Chelcea, „Psiho- 
logia socială“, în Dicționar, 1993, p. 476). Sociologia, spre deosebire de psihologie, se 
ocupă de cunoașterea relaţiilor sociale, a structurilor, interacțiunilor si organizării din 
societate. Psihologia studiază psihicul individului, iar sociologia abordează colecti- 
vitátile sociale. 

Antropologia este ştiinţa despre om ca individ, grup si specie (G. Geaná, „Antropo- 
logie“, în Dicționar, 1993, p. 40), văzut din perspectivă biologică si socială. Antropo- 
logia fizică analizează teme referitoare la originea omului. Apropiată de sociologie este 
antropologia culturală, aceasta fiind preocupată de studiul comportamentului uman în 
contextul normelor si valorilor dintr-o societate concretă. Sociologia se centrează pe 
cunoaşterea societăților contemporane, pe când antropologia culturală are ca obiect 
culturile arhaice. În discursul antropologiei culturale se includ teme referitoare la 
contextele de existență a tradițiilor, la civilizația modernă în relație cu valori tradi- 
tionale. Antropologia socială studiază structurile sociale ale unei societăți tradiționale, 
iar sociologia abordează aceeași problematică în societățile actuale. Antropologia are ca 
obiect societatea, la fel ca si sociologia. De aceea, ea a fost considerată ca fiind sora 
sociologiei. Din această cauză există mici diferente între antropologie si sociologie. 

Științele economice studiază producerea, distribuirea şi consumul bunurilor și ser- 
viciilor. Temele predilecte sunt: munca, banii, finanţele, afacerile, relațiile economice 
internationale etc. Spre deosebire de sociologie, aceste ştiinţe acordă mică atenţie 
interacțiunii dintre oameni în activitatea economică, sau structurilor sociale din sfera 
economică. Pentru sociologie, economia este mediul de producere a unor relații sociale, 
de afirmare a omului ca forță de muncă în anumite contexte sociale. Evoluţia gândirii 
sociologice a condus la constituirea unei sociologii de ramură, sociologia economică, 
orientată către analiza sociologică a vieţii economice. 

Științele politice studiază ideile despre organizarea politică a societății, modurile de 
guvernare, comportamentul politic, structurile de putere, mişcările politice, comporta- 
mentul electoral, participarea politică. Sociologia include multe dintre aceste subiecte, 
analizate însă ca realități sociale. Trebuie spus că între sociologie si ştiinţele politice 
deosebirile sunt mici. Baza ştiinţelor politice este dată, indiscutabil, de sociologie. 

1.3. Evoluţia ideilor sociologice. Constituirea sociologiei ca știință 


1.3.1. Conceptii despre societate 


De-a lungul dezvoltării societății umane au fost formulate în diverse modalități idei 
despre societate, realitatea socială, relațiile sociale. Solutionarea problemelor sociale, 
funcționarea societății au fost obiectul gândirii sociale din antichitate (China, Grecia, 
Roma). Să amintim cele 282 legi ale Hammurabi care prevedeau reglementări ale unor 
importante aspecte ale vieţii sociale: comerț, educaţie, sănătate. În Grecia antică s-au 
elaborat teze esenţiale pentru gândirea socială, care apoi au fost preluate şi valorificate, 
în epoca modernă, de sociologi. 

Platon (427-347 î.H.) trasează, în Republica, contururile unei societăți perfecte. 
Filosoful grec prezintă structurile societății, formele de guvernământ, organizarea 
economică a acestui mod de organizare socială. O societate perfectă poate ființa numai 
dacă ea este condusă de filosofi, care nu trebuie să dispună de nici o proprietate şi nici 
de familie pentru că numai în acest fel, gândea Platon, se punea stavilă corupției, mitei 
si nepotismului. 

Aristotel (384-322 1.H.), în scrierile sale Etica Nicomachică, Politica, Constituţia 
atenienilor, a formulat idei ce au premers demersul sociologic modern. Filosoful grec 
a definit omul ca animal social (zoon politikon). Viaţa socială are un scop al său propriu 
şi un mecanism de autoreglare. Pornind de la această premisă, Stagiritul concepe 
realitatea socială pe niveluri: 

1. Philia — modul în care omul îşi stabilește conduita sa în raport de regulile şi 
valorile cetății, ceea ce astăzi a fost denumit sociabilitate; 

2. Coinoma — grupurile dintr-o societate; 

3. Politeia — statul identificat cu societatea globală; 

4. Nomos — ansamblul regulilor de conduită bazate pe obiceiuri, moravuri, morală 
ceea ce, într-un cuvânt, înseamnă lege prin care se asigură cadrul normativ al polisului. 

În perioada modernă, urmare a dezvoltării capitaliste a societăţii, realitatea socială 
devine obiect de studiu sistematic. În gândirea socială s-a manifestat direct influența 
viziunii mecaniciste, de sorginte carteziană, asupra realității. Orice studiu trebuia să 
examineze fundamentele raţionale ale oricărei acţiuni umane sau sociale. Teoriile con- 
tractualiste au pus accentul pe decelarea elementelor raționale din societate. 

Thomas Hobbes (1588-1679) caută să cunoască societatea cu metodele specifice geo- 
metriei. Viaţa socială este definită în temeiul principiilor mecaniciste. Ideea de bază a gân- 
dirii sale, expusă în scrierea sa Leviathan sau materia, forma si puterea unui stat ecle- 
ziastic si civil, este tendinţa omului spre autoconservare și putere. În concepția sa, există 
o stare naturală a societăţii, caracteristică perioadei când statul nu exista. Această fază se 
detasa prin anarhie, concurenţă, agresivitate, individualism. Corespunzător stării naturale 
este dreptul natural care exprimă dreptul fiecăruia de a-și asigura existenţa prin utili- 
zarea oricărui mijloc, situație exprimată prin asertiunea „homo homini lupus“ (omul este 
lup pentru semenul său). Filosoful englez ajunge la concluzia că omul dispune și de o 
„lege naturală“, bazată pe rațiune „care îi interzice omului să facă ceva ce ar putea con- 
duce la nimicirea propriei sale vieţi!“. Pentru ca oamenii să trăiască în comun şi să fie egali 

între ei, se impune, afirmă Hobbes, adoptarea unui contract social între oameni, astfel încât 
fiecare să renunte la dreptul lui natural, iar garantarea respectării acestui contract poate 
fi dată de Leviathan, o formă de guvernământ absolutistă, exercitată de un monarh. 

John Locke (1632-1704) continuă ideile lui Hobbes. El concepe statul bazat pe un 
contract. Spre deosebire de Hobbes, Locke argumentează caracterul negativ al unei 
puteri atotstăpânitoare. Dacă la Hobbes statul este, oriunde si oricând, mai bun decât cei 
pe care îi guvernează, în conceptia lui J. Locke statul şi omul cunosc aceleaşi criterii şi 
principii morale. Preocupat de forma optimală a statului, filosoful empirist formulează 
o idee esențială ce va fi apoi dezvoltată de sociologie: separarea puterilor în stat. Funcția 
fundamentală a statului este asigurarea ordinii legislative printr-o majoritate a cetáte- 
nilor. O altă teză valoroasă, ce-i aparține, se referă la necesitatea ca statul să fie controlat 
de societatea civilă. 

Charles de Montesquieu (1689-1755), în opera sa Despre spiritul legilor, a dezvoltat 
ideea lui Locke despre separarea puterilor în stat: legislativă, judecătorească şi executivă. 

Jean-Jacques Rousseau (1712-1778) dezvoltă teoria contractualistă. El pleacă de la 
premisa că omul nu este rău si corupt de la natură, cum susțineau, mai ales, teoreticienii 
englezi. Omul se naşte bun, liber si egal. El a fost corupt de civilizație. Gânditorul 
francez aduce discuția pe terenul moral și al voinței generale determinate de rațiune şi 
moralitate. „Omul se naşte liber, dar pretutindeni trăiește în lanţuri“ (Contractul social) 
susține filosoful francez. Pentru a putea convietui într-un „corp moral şi colectiv“, oa- 
menii trebuie să se detaseze de interesele si trebuintele lor, şi să devină parteneri într-un 
contract social. În acest fel, omul devine cetăţean care participă la voința comună. 
Societatea este alcătuită din indivizi care se supun voluntar voinţei generale colective, 
sursă certă a suveranităţii legitime. În temeiul acestei teorii a voinţei, exercitarea puterii 
statului se face prin legi stabilite de totalitatea indivizilor într-o dezbatere liberă, în 
deplină egalitate şi prin vot direct. Rousseau argumenta necesitatea unui stat democratic 
bazat pe voinţa generală în cadrul căruia puterea să fie dată de membrii săi: „puterea 
poate fi transmisă, voinţa însă, nu“, teză fundamentală a gândirii sale. 

Immanuel Kant (1724-1804) a dezvoltat o teorie a statului bazată pe gândirea sa 
despre morală a cărei chintesentá este ideea imperativului categoric. Filosoful german, 
prin imperativul categoric, aprecia că un individ trebuie să acţioneze pentru ca si ceilalți 
să vrea să acționeze în acelaşi mod, dar fără să-i oblige să procedeze astfel, deoarece s- 
ar ajunge la limitarea libertăţii. În lucrarea sa Întemeierea metafizicii moravurilor, el 
subliniază că dreptul se preocupă numai de asigurarea libertăţilor tuturor: „Dreptul este 
deci întruchiparea condiţiilor în care voinţa unuia poate fi unită cu voinţa celuilalt, după 
o lege universală a libertăţii“. De aceea, libertatea este singurul drept înnăscut. În temeiul 
acestui drept originar se organizează statul, care nu poate fi decât expresia rațiunii. 
Această viziune asupra libertății si a statului va fi ulterior mult dezbătută de filosofi și 
de către sociologi. Raționalismul sociologic originat în ideea existenţei unei rationalitáti 
sociale își are fundamentele în gândirea kantianá. 

G.W.F. Hegel (1770-1831) a formulat, în cadrul sistemului său filosofic, idei despre 
societate, în special în lucrările Principiile filosofiei dreptului şi Filosofia istoriei. 
Libertatea este concepută de gânditorul german ca o formă a dialecticii dezvoltării 
sociale si individuale. A fi liber înseamnă, la Hegel, „a fi în alteritate la sine însuși“. 

Ideea se autodezvoltá la nivelul gândirii pure, ca abstracții nedeterminate si concepte 
(teza), trecând apoi, prin alteritate, în natură (antiteza), revenind la sine, prin om si 
societate (sinteza). Hegel vede statul ca o formă a rațiunii. Într-un stat, rationalul si 
realul sunt în egală măsură prezente, ceea ce ar demonstra caracterul inadecvat al teoriei 
contractului social: „Numai în stat, omul are parte de o existență rațională... statul este 
viața existentă, cu adevărat morală“. (Principiile filosofiei dreptului). Organizarea sta- 
talá depăşeşte antiteza societate civilă-familie. De aceea, monarhia prusacă prezintă 
realizarea practică a spiritului absolut, idee derivată dintr-o altă teză hegelianá — liber- 
tatea individului este expresia tăriei comunității. Gândirea lui Hegel despre societate 
este relevantă nu numai prin ideile sale, ci şi prin critica lui K. Marx, şi mai ales, dez- 
voltarea unora dintre tezele filosofului german de către autorul Capitalului. 

Din această succintă istorie a ideilor despre societate rezultă că, până în secolul al 
XIX-lea, despre viața socială se discuta în cadrul unor doctrine filosofice. Se cuvine a 
remarca accentul tot mai puternic ce se pune în secolul al XVII-lea, cu deosebire în 
gândirea franceză s1 germană, pe cunoaşterea si interpretarea faptelor sociale, prefigu- 
rándu-se imperativul constituirii unei stiinte speciale. 


1.3.2. Fondatorii sociologiei 


Auguste Comte (1798-1857) este considerat fondatorul sociologiei şi primul care a 
formulat conceptul de „sociologie“ definită ca „ştiinţă a societății“. Filosoful francez a 
ajuns la ideea de sociologie, urmare a concepţiei sale despre evoluţia gândirii omenești. 
Ştiinţa parcurge trei stadii diferite: teologic, metafizic si pozitiv. Orice cunoaştere într- 
un domeniu debutează cu stadiul bazat pe concepte teologice. Să luăm ca exemplu, 
astronomia. Aceasta a oferit, în societățile primitive, explicaţii la mișcările cerești prin 
acțiunea unor zei, demoni sau ființe. În al doilea stadiu, cel metafizic, locul lui Dum- 
nezeu este luat de principii abstracte. Conceptele teologice au fost înlocuite cu explicaţii 
metafizice bazate pe rațiune. Al treilea stadiu — pozitiv sau real — relevă semnificația 
cunoaşterii științifice rezultată din observarea relaţiilor şi interdependentelor guvernate 
de legi: „spiritul pozitiv constă, mai ales, în a vedea pentru a prevedea, pentru a cerceta 
ceea ce este, cu scopul de a descoperi ceea ce va fi, pe baza teoremei universale a 
transformabilitátii legilor naturii“. (Cours de philosophie positive). În demersul său 
privind sistemul ştiinţelor, Comte propune o ierarhizare a ştiinţelor, în care prioritatea o 
deţine matematica urmată de astronomie, fizică, chimie, biologie, sociologie. Ştiinţa 
despre societate este concepută ca fiind cea mai complexă. A. Comte exprima încre- 
derea în capacitatea ştiinţei de a formula legi pe baza observaţiei, astfel încât ele să fie 
certe şi imposibil de infirmat de către noi experimente. Pentru Comte, toată cunoașterea 
umană este dată numai de ştiinţă datorită virtuților ei de studiu sistematic al fenome- 
nelor şi de explicare a legilor de fiintare a acestora. Filosoful francez aprecia că numai 
observația este metoda cea mai eficientă de cunoaştere ştiinţifică, şi avertiza că socio- 
logia „trebuie să reziste contra invaziei matematice“. 

Filosoful francez divide studiul societăţii în statica socială, axată pe studiul structurii 
societăţii, şi dinamica socială, orientată spre studiul schimbării sociale și al dezvoltării 

institutionale. Este de retinut cá, pentru Comte, societatea dispune de multe caracteristici, 
asemănătoare celor tipice pentru organismele vii, dar societatea este un organism diferit 
de cel din lumea animalelor. De asemenea, Comte a conceput societatea ca un organism 
bazat pe ordine, dependentă de existenţa comunităţii de idei împărtăşită de membrii săi. 
Prin urmare, sociologia este ştiinţa preocupată de cunoașterea realităţii sociale distincte 
de biologic și organic. 

Aceste idei au avut o influenţă puternică asupra concepţiilor lui Herbert Spencer şi 
Emile Durkheim. 

Herbert Spencer (1820-1903) este fondator al sociologiei prin argumentarea, într-o 
teorie specială, a organicitátii societăţii. Filosoful englez a dezvoltat ideea lui A. Comte 
despre diviziunea studiului societăţii în statica socială si dinamica socială, si a preluat 
de la acesta teza societăţii ca organism colectiv. În viziunea sa, societatea este analogă 
organismului biologic. Asemănător corpului uman alcătuit din organe — rinichii, 
plămânii si inima —, societatea este alcătuită din instituții — familia, religia, educația, 
statul şi economia. Evoluţia societăţii are loc identic cu evoluţia organismului. Așadar, 
o societate cunoaște toate etapele dezvoltării unui organism, de la naștere până la moarte, 
ceea ce este reflexul acțiunii unor legitáti. Prin această idee, H. Spencer pune pentru 
prima oară în sociologie bazele teoriei sistemice despre societate. Progresul social este 
efectul evoluţiei sociale în mod organic. În acest sens, el a fost adeptul selecţiei și 
evoluției naturale a societăţii, iar dezvoltarea socială este posibilă numai prin această 
selecție naturală. De aceea, Spencer a susținut ideea neinterventiei guvernului în adop- 
tarea legislaţiei. În societate trebuie să acţioneze selecţia naturală astfel ca numai cei, 
care s-au dovedit capabili să se adapteze la cerinţele realului, să supraviețuiască, şi vor 
fi perpetuate numai acele forme sociale ce au rezistat la exigenţele evoluţiei naturale. 
Evoluţia socială este, după Spencer, divergentă şi nu lineară iar, în anumite condiții 
sociale si culturale, ea cunoaște procesele de regres si stagnare. Dezvoltarea constă în 
trecerea de la starea de dezagregare la o stare structurată, de la o stare omogenă la una 
eterogenă. Finalitatea oricărei dezvoltări o reprezintă crearea unei situaţii de echilibru. 
În lucrarea Progresul, legea si cauzele sale, Spencer concepe dezvoltarea istorică ca pe 
o luptă pentru existenţă şi ca proces de supravieţuire a celui mai puternic (Maria Fúrst, 
Jurgen Trinks, 1997, p. 264). Ideile sale vor fi reluate de alți sociologi, mai ales pe linia 
evolutionismului. Concepţia sa a avut înrâurire asupra unor gânditori români, cu deose- 
bire la junimişti. 

Karl Marx (1818-1883), deşi el însuşi nu s-a considerat un sociolog, a influenţat 
puternic gândirea sociologică. Faţă de Spencer, Marx a susținut că, periodic, orice 
societate cunoaşte, inevitabil, transformări radicale, ceea ce determină manifestarea 
acțiunilor revoluționare. Societatea evoluează nu numai spontan, ci şi prin intervenția 
directă a omului. Societatea este analizată de Marx ca un sistem alcătuit din forțe de 
producție si relaţii de producție, rolul determinant avându-l, în acest raport, cei ce pro- 
duc bunuri. Sistemul social este structurat în baza economică şi suprastructura juridică, 
politică, religioasă, artistică. Cum are loc schimbarea socială? După Marx, prefacerile 
sociale sunt provocate atunci când forțele de producție determină sensul evoluţiei so- 
cietății. Motorul dezvoltării sociale îl reprezintă lupta de clasă („Toată istoria umană de 

până acum este istoria luptei de clasă“) deoarece în orice societate bazată pe proprietatea 

privată asupra mijloacelor de productie fiinteazá un conflict între deținătorii de mijloace 
de producție si cei care-şi vând forța de muncă proprietarilor. Explicația dată de Marx 
se referă la ritmul mai rapid de progres cunoscut de forțele de producţie, iar noile 
tehnologii şi moduri de organizare a producţiei conduc, indiscutabil, la apariția unor noi 
clase, capabile să gestioneze progresul rezultat din modificările produse în planul 
producției materiale. Această nouă clasă luptă, astfel, împotriva vechilor clase interesate 
în a-și menţine poziţiile conducătoare în stat. În acest mod Marx a explicat apariţia 
societăţii capitaliste occidentale şi tot în aceeaşi manieră a apreciat că va avea loc 
înlocuirea societății capitaliste cu societatea comunistă, act înfăptuit de proletariat, 
văzut ca o clasă ataşată progresului determinat de dezvoltarea industrială şi tehnologică. 
Revoluția comunistă se declanşează în tara cea mai avansată economic — Anglia —, şi 
apoi ea se produce si în celelalte state. Ea ar duce la instaurarea unei societăți lipsite de 
clase sociale şi de proprietate, organizată pe principiul „de la fiecare după capacități, 
fiecăruia după necesități“, care s-a dovedit utopic în ţările care au fost obligate să 
experimenteze modelul marxist de societate. Într-un limbaj nu întotdeauna riguros 
ştiinţific, Marx dezvăluie mecanisme ale funcționării şi organizării societății capitaliste 
occidentale, explică modul cum se stabilesc relaţiile între componentele sociale, 
argumentează rolul primordial al producției în orice societate. 

Emile Durkheim (1858-1916) a configurat pentru prima oară obiectul propriu al 
acestei discipline, asemănător cu domeniul de studiu din oricare ştiinţă: „Principalul 
nostru obiectiv [...] este de a extinde raționalismul ştiinţific la conduita omenească, ară- 
tând că [...] ea este reductibilă la raporturi de la cauză la efect“ şi de aceea sociologia 
„nu trebuie sá consiste într-o simplă parafrază a prejudecátilor tradiționale“ (Émile 
Durkheim, 1974, p. 35). 

Sociologul francez a fost preocupat de modul cum societăţile durează în timp. În 
acest sens a căutat elementele ce pot explica existenţa societăților. Preocupat de stu- 
dierea ştiinţifică a realităţii sociale, Durkheim a examinat factorii ce determină obiectiv 
ființarea societății. Pentru că societatea este entitate independentă de individ, sociologul 
francez a gândit grupul ca realitate socială fundamentală. Faptele ce au loc în grup con- 
stituie problematica sociologiei deoarece acestea sunt independente de individ în aceeaşi 
măsură ca şi procesele şi fenomenele studiate de științele naturii. Întrucât el a văzut 
societatea dincolo de dimensiunile psihologice si biologice, fenomenele sociale au fost 
considerate ca lucruri. „Tratăm faptele sociale ca lucruri“, scrie Emile Durkheim. 

Faptele sociale sunt aspecte ale vieţii sociale care nu pot fi explicate în termenii 
specifici individului, pentru că ele se produc autonom de acesta şi sunt exterioare lui. 
Faptele sociale sunt cunoscute în mod direct sau empiric, iar sociologul caută date 
senzoriale obiective rezultate din măsurarea lor în contextul vieţii sociale. Caracterul 
obiectiv al faptului social derivă şi din caracteristicile sale de a constrânge individul să 
urmeze o anumită direcție şi nu alta. Faptul social evoluează independent fără a se 
conforma voinţei individuale. Societatea însăși acționează ca un sistem de constrângeri, 
determinând individul să acţioneze asa cum îi dictează ea. Observăm că, în gândirea lui 
Durkheim, prioritară este societatea şi, din acest motiv, el o concepe, din această 
perspectivă, ca obiect al sociologiei. Societatea este mai mult decât suma părților sale. 
Faptul social acționează asupra individului nu numai pentru că este exterior lui, dar şi 

datorită internalizării de către acesta a standardelor de comportament ale societății în 
care trăieşte. 

Faptul social reprezintă unealta gnoseologică de investigare a realității sociale. In- 
vestit cu atribute morale, faptul social trebuie să acționeze pentru asigurarea ordinii 
sociale prin reunirea indivizilor în acțiunea de funcționare a întregului sistem social. 

Analiza societății prin faptul social este întreprinsă de sociologul francez în lucrarea 
Diviziunea muncii sociale (1893). Durkheim a făcut distincția între solidaritatea meca- 
nică si solidaritatea organică, derivată din compararea structurilor sociale simple în 
societățile tradiționale cu diviziunile complexe în societățile moderne. În primele tipuri 
de societate, diviziunea muncii era foarte simplă, afirmată între persoane implicate în 
aceeaşi ocupaţie, cum ar fi vânătoarea si agricultura. În acele contexte sociale au existat 
un stil comun de viață, un set comun de credinţe, obiceiuri şi ritualuri cunoscute și 
practicate de către toți. Prin urmare, a existat un consens comun fundamental pe care 
Durkheim l-a denumit conștiința colectivă în temeiul căreia oamenii au cunoscut aceeași 
viaţă socială şi au edificat o solidaritate socială care orientează şi controlează comporta- 
mentul individual. Această solidaritate este mecanică, iar dimensiunea ei esențială este 
conştiinţa colectivă. 

Pe măsură ce societățile se modernizează, adoptă tipuri de producţie industrială, 
iar diviziunea muncii devine mai complexă, se schimbă si tipul de solidaritate socială. 
Migrarea oamenilor de la sat la oras, din activitățile agricole în muncile industriale 
contribuie la erodarea vechii solidaritáti. În locul omogenizării din societatea traditio- 
nală se impune eterogenitatea socială în ocupaţii, stiluri de viaţă. Constiinta colectivă 
este înlocuită cu conştiinţa individualitátii. Se face trecerea de la proprietatea comună 
la proprietatea privată, de la responsabilităţi colective la drepturi individuale. Relaţiile 
directe între oameni și controlul informal îşi pierd din semnificaţie. Puterea și 
autoritatea au trecut din responsabilitatea familiei şi a bisericii în seama Justiţiei şi a 
statului. Toate acestea au impus o nouă solidaritate socială, anume solidaritatea orga- 
nică. Ea este fundamentul realizării, cu succes, a combinării ordinii sociale cu liber- 
tatea individuală. Nucleul acestei solidaritáti este diviziunea complexă a muncii, liant 
al economiilor industriale din societatea modernă în care fiecare este interdependent 
cu celălalt. Așadar, oamenii sunt determinaţi să coopereze pentru că numai astfel 
fiecare poate să-şi realizeze scopurile. Diviziunea muncii este „dacă nu unica, cel puţin 
principala sursă a solidarităţii sociale în societăţile bazate pe specializarea sarcinilor“. 
Cum faptul social este greu de descifrat din observarea sa, Durkheim a indicat dreptul, 
în calitatea lui de simbol vizibil, domeniul de studiu al tuturor varietátilor de solida- 
ritate socială. 

Max Weber (1864-1920) este considerat printre fondatorii sociologiei, însă el a adus 
o contribuție importantă si la dezvoltarea unor domenii din științele politice, ştiinţele 
economice, istorie. El face diferenţa necesară între sociologie si ştiinţele naturii. Pentru 
sociologul german toate faptele sociale sunt fapte comprehensibile. Fenomene cum sunt 
stabilirea unui preţ, organizarea unei greve, conduita religioasă a unui trib sunt cunos- 
cute în alt mod decât sunt studiate fenomenele naturale — căderea unui meteorit, înghe- 
tarea apei —, adică primele sunt cunoscute din interiorul lor, pentru că sociologul însuși 
este o ființă socială, pe când celelalte fenomene sunt investigate din exteriorul lor. 

Sociologul se manifestă în interiorul obiectului de studiat, pe când fizicianul cunoaşte 
procesele si fenomenele fizice din exteriorul lor. 

Max Weber a subliniat dificultățile actului sociologic în a studia valorile, intentiile, 
credințele si atitudinile care sprijină comportamentul uman. Într-adevăr, el a surprins, 
spre deosebire de Marx şi Durkheim, punctul critic al demersului sociologic dincolo de 
abordarea socialului numai ca forte sociale sau ca fapt social. Conceptul de acțiune 
socială este oportun în cunoașterea realității sociale modelate de intervenția agentului 
uman concret. Examinarea comportamentului social include şi studiul tráirilor indivi- 
zilor ce interacționează alături de acţiunile lor. Sociologii au un alt mod de a studia 
realitatea decât o fac specialiştii din domeniul științelor naturii, de pildă chimie sau 
fizică, adică ei nu sunt limitați, în investigarea comportamentului uman, să ţină seama 
de niște criterii cum ar fi temperatura sau greutatea, deoarece faptele, investigate de ei, 
au înţelesuri ce decurg din interacțiunea noastră cu alții. Sociologia are ca premisă com- 
prehensiunea (Verstehen) ființelor umane concretizată în capacitatea acestora de a 
înţelege modul cum se produc acțiunile umane. 

Cunoaşterea sociologică, la Max Weber, se bazează pe un postulat metodologic al 
tipului ideal. Acesta este un concept, constituit de sociolog pentru a descrie proprietăţile 
esențiale ale fenomenului. El este un procedeu de reconstrucție abstractă a realității 
empirice, si este investit cu virtuţi de instrument metodologic al cunoaşterii sociologice. 
Max Weber exemplificá tipul ideal prin conceptul de capitalism. Asa cum a fost utilizat 
în teoriile sociologice, şi aici îl avea în vedere pe Karl Marx, acest concept nu dă posibi- 
litatea diferentierii riguroase a judecăților sociologice de realitate si a celor axiologice 
generate de el. Tipul ideal al capitalismului face distincția între sistemul economic, 
doctrina şi teoria socială integrate în conceptul de capitalism, între capitalul financiar, 
comercial şi industrial, între etapele evolutive ale capitalismului. Max Weber a studiat, 
cu ajutorul tipului ideal, birocraţia, legătura dintre etica protestantă si capitalism, tipu- 
rile de autoritate. 

Pentru sociologul german nucleul sociologiei îl reprezintă acţiunea socială definită 
ca o comportare umană orientată către alți oameni. Sociologia este ştiinţă a acțiunii so- 
ciale, o ştiinţă comprehensivă şi explicativă. 


1.4. Sociologia românească 


Primele idei despre societate, din cultura română, au fost formulate de Dimitrie 
Cantemir, cu deosebire în lucrarea Descrierea Moldovei, în care sunt înfăţişate şi expli- 
cate evenimente, procese şi fenomene sociale din acest spațiu românesc. Observaţii 
despre realitățile sociale întâlnim la reprezentanții Școlii Ardelene, mai ales în ceea ce 
priveşte chestiunile naționale. 

În secolul al XIX-lea se cunosc primele încercări de analize sociologice ale vieţii so- 
ciale româneşti bazate pe teze, concepte si teorii preluate din sociologia europeană. Rás- 
coala lui Tudor Vladimirescu, Revoluția de la 1848, reformele lui Cuza şi Kogălniceanu, in- 
staurarea monarhiei, Războiul de Independenţă, proclamarea regatului român, problemele 
țărănimii şi dezvoltării agriculturii, afirmarea burgheziei românești în viaţa socială, 

desăvârşirea statului național român, toate acestea au constituit teme ale abordării socio- 
logice si, totodată, au stimulat gândirea sociologică autohtonă. De pildă, se discută 
despre o sociologie pasoptistá (T. Herseni, 1940), cu reprezentantii săi I. Heliade-Rădu- 
lescu, N. Bălcescu, I. Ghica, I.C. Brătianu, în aceeaşi măsură, despre o sociologie libe- 
rală sau o sociologie conservatoare — P.P. Carp, Titu Maiorescu. Nu analizăm aici toate 
direcțiile din sociologia românească. Ne oprim la prezentarea câtorva personalități. 

Ton lonescu de la Brad (1818-1891) este primul cercetător al satului românesc. Rea- 
litátile sociale au fost investigate cu metode ale cercetări empirice. În acest sens, el a 
întreprins cercetări de teren, utilizând metoda monografiilor. Din acest punct de vedere, 
el este considerat întemeietorul metodei monografice în România, ce va fi dezvoltată 
apoi de D. Gusti. Ion Ionescu de la Brad a realizat monografiile județelor Mehedinti, 
Putna si Dorohoi si ale regiunilor dobrogene. Aceste monografii au abordat aspecte 
pedo-climatice si fitotehnice, statistice şi economice, demografice şi sociale din regiu- 
nile cercetate. Din datele sintetizate în lucrările sale rezultă un profil al românului, asa 
cum exista el în mediul țărănesc, si al unei civilizații adecvate activităţii agricole. De 
aceea, el argumenta necesitatea cercetării agriculturii din toate zonele locuite de români, 
o cercetare directă și amănunțită a tuturor satelor. 

Spiru Haret (1851-1912) a edificat o concepţie sociologică bazată pe principii 
matematice de cercetare a fenomenelor sociale, în lucrarea sa Mecanica socială (1910). 
Haret remarcă lipsa unei legi sociologice, aşa cum în mecanica rațională este legea 
newtoniană. De aceea, consideră că ştiinţa sociologică nu dispune de o teorie de același 
nivel ca mecanica rațională. El apreciază că sociologiei „experimentul îi este interzis si 
observarea se reduce pentru ea la învățămintele istoriei, care sunt departe de a fi sufi- 
ciente” (S. Haret, 2001, p. 90). Din aceste rațiuni, sociologia trebuie să parcurgă toate 
etapele prin care a trecut ştiinţa mișcării fizice, iar pentru moment nu-i rămâne decât sá 
studieze realitatea socială cu aproximatii succesive. Sociologia va deveni ştiinţă veri- 
tabilă când „va fi capabilă să folosească calculul“. Până atunci ea este o disciplină 
ştiinţifică imaturá. Astăzi, studii despre gradul de evoluţie a ştiinţelor plaseză sociologia 
aproximativ în aceeaşi zonă de dezvoltare ca si savantul român, cu toate achizițiile 
importante în analiza cantitativă a socialului. Explicaţia acestei situaţii a sociologiei este 
progresul nesatisfăcător în descoperirea legilor sociale, care, aşa cum afirmă Haret, tre- 
buie să fie analoage cu cele după care dirijează echilibrul şi mişcarea materială. (Schi- 
firnet, 2001 b, p. X). 

Fără să identifice sistemele mecanice cu cele sociale, Haret a sugerat o analogie 
între cele două tipuri de sisteme. Modelul după care operează Haret este cel al spațiului 
social cu trei coordonate: 

1. economică; 

2. morală; 

3. intelectuală. 

Însă progresul este produs de ceea ce el numeşte forte sociale: ,,conformatia mâinii 
şi limbajul““, cauze sociale de prim ordin care au determinat mișcarea socială. (S. Haret, 
2001, p. 133). Determinismul social este conceput de Haret ca un complex de relații 
cauzale în societate, iar în explicarea vieții sociale ia în seamă toți factorii, de la mediul 
geografic până la individ cu toate actele sale. 

Dumitru Drăghicescu (1875-1945) a elaborat studii importante în care a dezbătut 
cu pasiune problematica obiectului sociologiei, propunând el însuşi un domeniu propriu 
acestei discipline. Format la şcoala franceză de sociologie, îndrumat de E. Durkheim, 
Drăghicescu a examinat raporturile de cauzalitate în viaţa socială şi a susținut că deter- 
minismul social este diferit şi opus determinismului biologic. În viziunea sa, obiectul 
sociologiei îl reprezintă realitatea etico-socială, guvernată de o lege etico-socială. Adân- 
cind ideea lui Durkheim despre drept ca simbol vizibil, Drăghicescu afirmă că această 
lege este exprimată de justiție: „Legea etico-socială cea mai incontestabilă, care conduce 
raporturile exterioare ale indivizilor, este justiția, şi prin urmare egalitatea şi solidari- 
tatea, care sunt negația însăşi a legilor naturale: selecția, concurenţa, inegalitatea“ (Le 
Probleme du déterminisme social. Déterminisme biologique € Déterminisme, 1903, 
p. 39). 

Contribuţia esenţială a lui Drăghicescu constă în afirmarea ideii despre rolul subiec- 
tivitátii în desfășurarea vient sociale. Fenomenele sociale sunt fenomene generate de 
individ. Acesta se recunoaşte în societate, iar legile psihologice şi legile sociologice sunt 
identice: „Dacă nu se poate sávársi o ştiinţă subiectivă a lumii obiective fizice nu se va 
putea săvârşi nici o ştiinţă obiectivă a lumii subiective a spiritului şi a societății“ (Du 
rôle de l'individu dans le determinisme social, 1904, p. 25, apud Herseni, 1940, p. 91). 
Tezele lui Drăghicescu exprimă o abordare originală a relației dintre obiectiv şi subiec- 
tiv în viaţa socială, de explicare a faptelor sociale. 

Traian Brăileanu (1882-1947) dăruieşte patrimoniului sociologic modalitatea pro- 
prie de analiză privind existenţa unei ştiinţe autonome despre societate. În concepția sa, 
exprimată în lucrările Introducere în sociologie (1923), Sociologia generală (1926), 
sociologia este o teorie a principiilor generale despre societate, derivate din investigația 
diferitelor tipuri de existență socială, şi nicidecum o colecție de date empirice sau o 
metafizică despre social. Prin corelarea sociologiei cu etica si politica, el conferă un 
mod original de gândire sociologică. Sociologia ocupă un loc central în sistemul stiin- 
telor sociale fiindcă oferă fundamentul teoretic pentru cunoaşterea oricărei componente 
a societăţii. Societatea capată o expresie concretă, cea a comunității, iar sociologia stu- 
diază comunitatea: „obiectul sociologiei este sistemul social, adică societatea ca formă 
evolutivă, sau, cum am putea-o numi cu un cuvânt, comunitatea. Conditiunea principală 
pentru cunoașterea existenţei unei comunități şi pentru desprinderea legilor evoluţiei ei 
este contactul comunităţii cu alte sisteme. Analiza sistemului izolat nu ne va da decât 
raporturi între părțile sale, între forme neevolutive, raporturi care pot fi prinse în legi 
statice, pe când evoluţia sistemului ar ramâne cu desăvârşire necunoscută, adică însăşi 
existenţa sistemului respectiv s-ar sustrage cunoștinței noastre“ (Introducere în socio- 
logie, 1923, p. 22). Pentru sociologie sistemul este comunitatea omenească, ce se distinge 
printr-o diversitate extraordinară de forme. Întrucât societatea a fost considerată ca un 
organism, Brăileanu se crede îndrituit să analizeze societatea din perspectivele tuturor 
ştiintelor, inclusiv ale biologiei. Prin urmare, comunitățile omeneşti sunt parte a naturii. 
Dar, sociologia nu se confundă cu biologia. Pentru că domeniul sociologiei este comuni- 
tatea omenească, expresia empirică a sociologiei o vom găsi în formele sociale ale activi- 
D" umane. Traian Brăileanu a edificat o sociologie generală, definită ca ştiinţa despre 
comunitate, singura potrivită pentru examinarea societății în integralitatea ei, şi prin 

această idee sociologia românească a impus paradigma sociologică a comunității ome- 
nesti si a adus astfel o contribuție de nepretuit la dezvoltarea teoriei sociologice. 

Dimitrie Gusti (1880-1955) se înscrie printre întemeietorii sociologiei din Româ- 
nia. În concepţia sa, sociologia este un sistem de cunoaștere a realității sociale prezente 
(D. Gusti, I, 1968, p. 237). Sociologia, spre deosebire de istorie, care caută să refacă 
traseul evoluției societăților în trecutul lor, explică fenomenele sociale asa cum apar ele 
în realitatea socială: „Socialul este înainte de toate rezultatul unui concurs de împreju- 
rări: spaţiale, temporale, vitale şi spirituale, care formează cadrele cosmologic, istoric, 
biologic si psihologic, cu alte cuvinte ceea ce numim «mediu» [...] Aceasta este geneza 
realităţii sociale, acestea sunt condiţiile care acționează permanent asupra el, realitatea 
socială reactionánd şi actualizându-se în activitatea socială, care poate fi redusă la patru 
categorii: economică, spirituală, politică şi Juridică. Valorile economice şi spirituale 
(ştiinţă, artă, religie) constituie însuşi conţinutul vieţii sociale, categoriile ei constitutive. 
Cu alte cuvinte, ele fac ca societatea să existe, ele sunt societatea. 

Categoriile nu se pot totuşi menţine fără concursul altor categorii sociale cu funcție 
regulativă (categoriile politic şi juridic) care le organizează și le reglementează. 

Existenţa socialului nu se înţelege deci decât prin elementele sale constitutive 
(economicul şi spiritualul) şi prin elementele sale organizatorice (juridicul și politicul) 
care se manifestă paralel ca functii în interiorul întregului social. 

La problema cadrelor (geneza vieţii sociale) si la cea a manifestărilor (activitatea 
vieţii sociale) se adaugă problema existenţei fenomenologice a socialului sub formă de 
unităţi, de relaţii între ele, de procese sociale“ (ibidem, p. 238). D. Gusti cuprinde în 
social tot ceea ce tine de activitatea umană desfășurată într-un context sau mediu, dar 
precizează că există o anumită 1erarhie în ce priveşte tipurile de activitate socială. Acti- 
vitatea economică şi cea spirituală, concretizată în valori economice şi spirituale, sunt 
determinantele societăţii însă acestea există numai dacă ființează politicul si juridicul cu 
funcții de organizare şi reglementare. D. Gusti caută să confere analizei socialului o 
viziune cât mai completă dată fiind însăşi aria de cuprindere a socialului. Ca ştiinţă a 
realităţii sociale prezente, sociologia integrează, în obiectul ei de studiu, toate activită- 
tile sociale conform unor principii si criterii de delimitare a tipurilor fundamentale sub 
care aceasta există, anume cele economice, spirituale, juridice şi politice. 

La D. Gusti este important modul cum descrie realitatea socială, structurată în două 
niveluri: lumea supraindividuală — alcătuită din valori economice, valori spirituale, valori 
politice şi valori juridice, şi lumea interindividuală de grupuri sociale. Individul este nevoit 
să trăiască în aceste două lumi, una a valorilor şi una a grupurilor în care este integrat. 
Prima dintre ele acționează dincolo de opțiunea sau interesul individului. 

În strânsă legătură cu această delimitare gustianá a realitátilor sociale în care fiin- 
teazá individul este problema factorului ce determină viaţa socială. Acesta este repre- 
zentat de către voinţă: „Voința este esenţa vieţii sociale, astfel încât, potrivit situației şi 
acțiunii forțelor voinţei sociale, realitatea socială ia forma de opoziţie, de luptă, de echi- 
libru, de concurenţă, de organizare, de subordonare, de supraordonare sau de coor- 
donare“ (ibidem). Ca bază a oricărei existente, voința socială nu este efectul acţiunii 
arbitrare a unui ins sau a unui grup. Ea rezultă din legea paralelismului sociologic 
care exprimă raportarea manifestărilor economice, spirituale, politice şi juridice la 

ansamblul cadrelor: cosmologic, istoric, biologic şi psihic. D. Gusti afirmă existența 
unui triplu paralelism: 

1. în interiorul cadrelor: între cadrele extrasociale cosmologic şi biologic, pe de o 
parte, şi cadrele sociale, psihic şi istoric, pe de altă parte; 

2. paralelismul din interiorul manifestărilor, între manifestările constitutive şi mani- 
festările regulative, şi 

3. un paralelism între ansamblul manifestărilor şi ansamblul cadrelor. Sociologul 
român precizează, în baza paralelismului sociologic, tendinţele de evoluţie în unitățile 
sociale. 

Toate aceste idei vin să dea un contur exact realității sociale: „Astfel concepută, 
realitatea socială constituie o totalitate de viață umană, adică o unitate socială justificată 
prin voinţa socială, condiționată potenţial: cosmic, biologic, psihic, istoric şi actualizată 
paralel prin manifestările sale economice, spirituale, politice şi juridice“ (ibidem, p. 239). 

Neîndoielnic, între cadre şi manifestări există deosebiri, şi ele sunt de natură func- 
tionalá. 

Pentru înțelegerea cât mai profundă a obiectului sociologiei, D. Gusti discută despre 
realitatea socială văzută din perspectiva altor ştiinţe: etica şi politica. Etica abordează 
realitatea socială ca proces de transformare conform imperativelor idealului social, iar 
politica studiază realitatea socială ca proces de schimbare conform sistemului de mij- 
loace prin care se înfăptuiesc valorile sociale şi idealul etic. 

Trebuie spus că societatea nu se limitează la voința socială, deoarece socialul este 
un ansamblu de unități sociale: „O unitate socială ne apare ca o totalitate de relații, 
acțiuni şi reactiuni ale membrilor care le compun, toate forme ale activității omenești, 
expresii deci ale voinţei“ (ibidem, p. 270). Unităţile sociale sunt de trei tipuri: 

1. comunități sociale; 

2. instituţii sociale; 

3. grupări sociale. 

Una dintre cele mai productive contribuţii ale lui D. Gusti şi ale şcolii sale o con- 
stituie elaborarea metodei monografice şi aplicarea ei la studiul realitátilor sociale 
românești, aşa cum fiintau ele în comunitățile sătești. În viziunea lui Gusti, sociologia 
îşi clădeşte esafodajul teoretic numai în temeiul cunoaşterii faptelor sociale prin metode 
proprii. Există, susține Gusti, o metodă care dă șansa sociologiei de a deveni ştiinţă 
autonomă, și aceasta este metoda monografică. Mai mult, el crede în necesitatea fu- 
ziunii sociologiei cu metoda monografică astfel încât se poate discuta despre ,,socio- 
logia monografică“. Se urmărea astfel depăşirea limitelor monografiilor sociale ca 
simple culegeri de documente. Prin metoda monografică propusă de D. Gusti se între- 
prinde descrierea şi cercetarea sistemică şi integrală a unităţii sociale studiate. De aceea: 
„Sociologia nu se poate mărgini la studiul relaţiilor sociale sau la cel al manifestărilor 
de viaţă; în toate cercetările, ea trebuie să descopere gruparea socială si unitatea mani- 
festărilor de viață, expresie a tuturor circumstanțelor locale“ (ibidem, pp. 241-242). 

După experienţa de opt ani de activitate de cercetare monografică, D. Gusti a reco- 
mandat reguli ce trebuie respectate în aplicarea observaţiei sociologice. Acestea sunt: 

1. observaţia trebuie să fie sinceră şi obiectivă; 

2. ea trebuie să fie exactă, adică pătrunzătoare si completă, să cuprindă toate 
detaliile în varietatea şi unitatea lor; 

3. ea trebuie verificată şi controlată, obținându-se astfel o observație „experimentală“; 

4. observația monografică să fie colectivă, rodul colaborării specialiştilor; 

5. ca să fie ştiinţifică observația trebuie să fie informată si pregătită, studierea 
teoretică fiind prima condiţie pentru reuşita cercetătorului; 

6. observaţia sociologică se cere să fie intuitivă. Fiind un act de pătrundere a obiec- 
tului cercetat, ea este totodată şi un act de creaţie; 

7. alături de observaţie se cuvine să fie folosită şi metoda comparatiei cu ajutorul 
căreia se elimină progresiv tot ceea ce este particular si accidental (ibidem, pp. 239-247). 

Regulile formulate de D. Gusti în anii '30 sunt, în esenţa lor, valabile şi astăzi, cu 
tot ceea ce tine de demersul empiric din sociologie. Cele şapte norme decurg dintr-o 
logică a cercetării monografice a unităților sociale şi dovedesc caracterul ştiinţific al 
sociologiei monografice, prin urmărirea înţelegerii si explicării realitátilor sociale stu- 
diate, semnificative pentru modul de a gândi metoda monografică. Observaţii critice 
față de metoda monografică s-au formulat cu privire mai ales la caracterul el empirist. 

Organizarea cercetărilor monografice a avut un scop bine precizat de însuşi D. 
Gusti. Ele se înscriau în acel efort, remarcabil de altfel, de a pune bazele unei ştiinţe şi 
unei politici a naţiunii. Nu ar exista altă cale de cunoaștere a realității nationale vii și 
concrete decât prin metoda monografică, susține sociologul român. O abordare parțială 
nu ar duce decât la o construcţie arbitrară despre naţiune. În viziunea lui D. Gusti 
cercetarea unei unități sociale trebuie să se facă din toate perspectivele ştiinţifice sau, 
cum spunem astăzi, această investigaţie trebuie să fie multidisciplinară si interdisci- 
plinară. O asemenea cerinţă derivă din țelul urmărit, anume cunoaşterea națiunii în toate 
dimensiunile ei: „Prin cunoașterea monografică şi sintetică a naţiunii, aceasta va lua 
cunoştinţă de ea însăşi şi-şi va da seama de ceea ce o deosebeşte de celelalte națiuni. 
Această cunoaştere va deveni baza unei culturi şi a unei politici naționale sănătoase. 
Căci dacă există vreo greşeală dureroasă în politica unui stat, aceasta constă în a porni 
de la o deducție algebrică a acestei ființe vii, diversă, multiplă şi complexă, care este 
națiunea“ (ibidem, p. 248). Metoda monografică își aduce astfel contribuţia decisivă la 
constituirea ştiinţei națiunii. Unitatea socială reprezentativă în afirmarea ştiinţei națiunii 
este satul deoarece el păstrează nealterate trăsăturile vieții naționale. De aceea, activi- 
tatea monografistilor s-a orientat exclusiv spre sate. 

Opera lui Gusti se constituie într-o demonstrație a necesităţii unei ştiinţe a naţiunii 
într-un context naţional românesc deosebit de favorabil, cum a fost perioada de după 
înfăptuirea Marii Uniri de la 1918. Națiunea română impunea, în noul cadru statal 
cuprins în graniţele sale etnice, decelarea acelor cadre şi manifestări constitutive carac- 
teristice pentru viața națională românească. D. Gusti şi şcoala sa au oferit un model, cel 
al sociologiei monografice, de cunoaştere şi explicare a realitátilor sociale românești în 
integralitatea lor. 

Petre Andrei (1891-1940) a elaborat un sistem sociologic întemeiat pe o concepție 
integralist-deterministă. Format sub influenţa ideilor lui Gusti, dar detasándu-se de 
acesta, Petre Andrei a cercetat socialul în relație cu naturalul. Societatea are un funda- 
ment material, dar ea „e produsul spiritului, e o parte din spirit“ (Petre Andrei, 1970), 
fără ca aceasta să însemne abordarea în manieră spiritualistă a realității sociale. El con- 
cepe societatea în toate dimensiunile ei. Întrucât esenţa societăţii este dată de comunitatea 

de scop si de interese, evoluția ei este determinată de manifestarea voinței sociale, idee 
ce-l apropie de conceptia profesorului său D. Gusti. 

Sociologia susținută de Petre Andrei caută sá scruteze societatea prin relațiile 
sociale stabilite de oameni. Întâlnim în scrierile sale o descriere si o definitie a societății 
întemeiate pe ideea fiintárii acesteia prin oameni: „Societatea este o realitate care 
trăieşte prin indivizi, dar durează mai mult ca ei şi își materializează existenţa în diferite 
obiecte. Religie, drept, ştiinţă, artă ne apar ca si cum ar fi produse ale unei realități 
superioare, exterioare şi independente faţă de noi, tocmai pentru că ele se formează 
treptat, treptat, prin aportul fiecărei generaţii şi se concretizează în fapte. Conţinutul lor 
rămâne însă tot spiritual si tot produs al raporturilor interindividuale, deşi întotdeauna 
aproape nu se mai recunoaşte partea individuală de colaborare. În acest mod dobândește 
societatea o existență de sine stătătoare“. (Petre Andrei, 1970, p. 153-154). Sociologul 
român a explicat funcționarea societăţii şi devenirea ei ca entitate autonomă de membrii 
săi. Toate fenomenele sociale au la bază relaţiile între oameni: „Fenomenele sociale 
sunt pentru noi relații între oameni substantializate, concretizate, obiectivate“ (ibidem, 
p. 153). Observăm cum Petre Andrei accentuează rolul psihismului uman în existenţa 
societăţii. Determinismul social, în viziunea sa, este flexibil pentru că, deși societatea 
este văzută ca exterioară individului, acesta poate acţiona asupra mediului său social. 
Societatea funcționează prin oameni, iar aceştia acționează în raport de societate. 

În consecinţă, sociologia este ştiinţa care studiază societatea si relaţiile sociale sta- 
bilite între membrii săi. Mai mult, ea este considerată de Petre Andrei ca o ştiinţă con- 
cretá si empirică preocupată de cunoașterea instituțiilor şi modalitátilor de obiectivare 
a relaţiilor sociale în instituții. 


1.5. Orientări teoretice contemporane în sociologie 


Am prezentat pe fondatorii sociologiei, accentuând unele dintre ideile şi tezele lor. 
Trebuie arătat că o bună parte dintre conceptele şi concepţiile acestora a fost dezvoltată 
şi a constituit premise pentru naşterea curentelor sociologice. Stăruim asupra princi- 
palelor direcții teoretice din sociologie. 


1.5.1. Functionalismul 


Această perspectivă teoretică derivă din ideile lui Auguste Comte, Herbert Spencer 
şi Emile Durkheim. Cel care pune bazele functionalismului sociologic este antropo- 
logul, de origine poloneză, stabilit în Anglia, Bronislav Malinowski (1884-1942). În 
concepția sa, pentru a înţelege instituțiile unei societăți şi conduitele membrilor săi, 
trebuie studiată cultura în totalitatea ei, analiză ce permite explicarea modului în care o 
instituție există în relația cu celelalte instituții. El a definit cultura prin funcțiile ei în a 
satisface nevoile umane. Întrucât fiecare componentă a culturii are o funcţie în a răs- 
punde unei trebuinte umane, cultura în ansamblul ei funcționează în temeiul unui scop 
concret. 

Functionalistii au ca premisá aceastá idee a lui Malinowski, si concep societatea ca 
un sistem, definit ca ansamblu de elemente legate între ele în cadrul unei formaţii mai 
complexe si relativ stabile. Familia, religia, economia, statul şi educaţia sunt părți fun- 
damentale ale oricărei societăți, și fiecare din ele îndeplineşte funcții sociale clare. De 
exemplu, familia se distinge prin funcțiile de reproducere, socializare, creşterea copiilor. 

În această viziune teoretică, societățile tind, în evoluţia lor, către un echilibru social. 
Un sistem social impune un anumit număr de soluții de realizare a stabilităţii sale pentru 
că numai astfel poate să stăvilească acțiunea forțelor contrare ordinii şi echilibrului. 
Schimbarea socială are loc în cadrul sistemului, păstrându-se echilibrul și stabilitatea. 
Prin urmare, mișcările sociale bruşte sau revoluţionare nu sunt acceptate. 

Doctrina funcționalistă a fost dezvoltată, în secolul XX, de sociologia americană, 
printre cei mai cunoscuţi reprezentanți ai săi fiind T. Parsons si R.K. Merton. Primul a 
elaborat teoria structural-functionalistá, cu accent pe factorii ce determină coeziunea 
socială. 

Examinarea funcțiilor si disfunctiilor societății a fost întreprinsă de R.K. Merton cu 
aplicabilitate la societățile industrializate. El delimitează funcțiile manifeste de cele 
latente. Funcţiile manifeste sunt cele cunoscute şi intenționate de oameni când desfă- 
şoară o anumită activitate. Funcţiile latente sunt consecinţe ale unei acțiuni, neconsti- 
entizate de către indivizi. Funcţiile, susține Merton, permit adaptarea sau reglarea 
sistemului. Pentru ca un sistem să supraviețuiască trebuie să fie îndeplinite anumite 
funcţii. Altfel, sistemul poate să dispară. Într-o societate se cuvine să fie asigurate con- 
ditiile pentru funcționarea principalelor sale componente, iar fiecare instituție să fie 
organizată pe problemele ce tin de competenţa el. 

Merton afirmă că în orice societate există, alături de funcţii, disfuncţii determinate 
de procese şi fapte sociale, cel mai edificator exemplu fiind sărăcia ca factor important 
în generarea tulburărilor sociale. Disfunctiile exprimă tendinţa unor activități sociale 
ce pot afecta coeziunea socială. Înlăturarea sau diminuarea influenței disfunctio- 
nalitátilor sunt esenţiale pentru revenirea la stabilitate, consens social şi la integrarea 
socială. 

O altă cerință dezvoltată de functionalisti este împărtăşirea de către toți sau de către 
majoritatea membrilor unei societăți a aceloraşi credinţe şi valori, pentru că numai astfel 
s-ar realiza consensul social. Dincolo de diferenţele psiho-sociale şi culturale dintre 
oameni, în orice societate se cuvine a se realiza un acord comun asupra ierarhiei de 
valori într-o societate. 

Evident, orientarea funcționalistă este utilă în descrierea societății şi identificarea 
componentelor şi a funcțiilor sale. Se obține în acest fel o imagine despre societate ca 
întreg. Aceasta nu înseamnă că societatea este cunoscută numai prin această perspectivă 
sociologică. Ea are suficiente limite. În primul rând, functionalismul nu dispune de 
instrumente teoretice şi empirice de explicare a proceselor prin care are loc schimbarea 
socială. Stabilitatea şi integrarea într-o societate nu pot fi menținute continuu în aceleaşi 
forme. Există condiţii si factori sociali, istorici, culturali, naţionali care determină inevi- 
tabil modificări, unele profunde, în sistemul social. Apoi, nu este clar cum se realizează 
consensul social în contexte de schimbare radicală. Nu mai puțin semnificativă este 
chestiunea grupurilor sociale şi a raporturilor dintre ele într-o societate. În aceeaşi 

măsură se pune si chestiunea valorilor comune pentru majoritatea membrilor unei socie- 
táti. De asemenea, functionalismul nu explică mecanismele prin care un sistem social 
stabileşte comunicarea cu alte sisteme sociale sau cum o societate integrează influențe 
venite dintr-o altă societate, cu deosebire când se urmăreşte o aculturatie forțată. 


1.5.2. Perspectiva conflictualistă 


Reprezentanţii acestui curent teoretic explică evoluţia şi funcționarea societății prin 
conflict. Acesta este definit ca luptă între indivizi, grupuri, clase sociale, partide, 
comunităţi, state, declanșată din diverse motive, şi finalizată cu dezordinea şi tensiunea 
socială. După cum s-a putut observa, la functionalisti conflictul constituie un element 
al dezechilibrului social şi el trebuie înlăturat. Adepții teoriei conflictului dimpotrivă, 
investesc conflictul cu virtuți reale ale schimbării sociale. Să menţionăm originarea 
acestei teorii în ideile lui E. Durkheim, K. Marx şi Max Weber, dezvoltate apoi în doc- 
trine despre rolul conflictului în dezvoltarea socială. 

Teoriile despre conflict văd realitatea socială ca fiind dominată de o luptă continuă 
între indivizi sau grupuri. În orice societate relaţiile dintre oameni se bazează pe com- 
petiție şi concurenţă, considerate elemente de progres. Teoriile conflictuale subliniază 
ideea conform căreia indivizii caută să-și îmbunătățească performanțele cu privire la 
acele lucruri definite ca bune, valoroase sau dezirabile, iar acestea sunt privilegiul şi 
puterea. Obţinerea acestor valori nu se poate realiza decât prin lupta ce o duc indivizii 
sau grupurile. 

Ilustrăm această teorie prin câteva concepţii. Unul dintre adepţii explicării dezvol- 
tării sociale prin conflict a fost sociologul german Georg Simmel (1858-1918). În 
viziunea sa, societatea este alcătuită din forte adverse care se luptă între ele. Conflictul 
este inerent în viața socială și în formarea şi evoluția vieții în grup. 

Sociologul american Lewis Coser a argumentat funcționalitatea conflictului pentru 
un grup oferind exemplul mişcărilor sociale din S.U.A. pentru drepturile civile şi pentru 
drepturile negrilor. Acestea au condus la integrarea, de pildă, a negrilor în sistemul 
social american (James W. Vander Zanden, 1988, p. 32). 

Randall Collins discută conflictul la nivelul microsocial. Structurile societății ar putea 
fi înţelese ca rezultat al afirmării conflictului între grupuri atunci când unii domină pe 
ceilalți. 

Aşadar, societatea este analizată de către teoreticienii conflictului în termenii domi- 
nării şi subordonării, procese intrinseci vieţii sociale. Ca urmare a tensiunii dintre gru- 
puri sau dintre indivizi rezultă direcția de evoluție a unei societăţi. Dacă funcționaliştii 
discută despre consensul social realizat de membrii unei societăţi cu privire la valori şi 
norme, teoreticienii conflictului au în vedere că relațiile dintre oamenii care trăiesc 
împreună într-o societate, se bazează pe diferenţe din care decurge conflictul dintre ei, 
ceea ce determină ca grupul deținător al puterii să domine viaţa socială. Cu ajutorul 
statului este impus un grup conducător. Oricum, câştigarea sau pierderea puterii sau a 
privilegiilor are loc numai dacă oamenii trăiesc împreună într-o societate. 

Teoria conflictului accentuează, unilateral, pe elemente cum ar fi schimbarea, con- 
strângerea, conflictul, apreciate ca fiind definitorii pentru existența si evoluția societății, 

şi minimalizează sau neagă semnificația echilibrului şi a consensului social în functio- 
narea societății. Viaţa socială este un proces de întrepătrundere a stabilității cu schim- 
barea. 


1.5.3. Structuralismul 


Problema structurilor societății a trezit interesul sociologilor din diferite şcoli. 
Structuralismul sociologic îşi are originea în lucrările lui G. Vico, A. Comte, K. Marx 
şi Émile Durkheim. Karl Marx a studiat faptele sociale ale unui proces istoric ca 
integrate modului de producție sau în formațiunea socială văzute ca o totalitate a rela- 
tiilor sociale dintr-o societate. Durkheim a examinat, în linia deschisă de Kant, geneza 
şi manifestarea „categoriilor minții“ (cauzalitatea, spațiul s1 timpul) ca structuri. Con- 
ceptia structuralistă în sociologie a fost puternic influențată de ideile lingvistului 
elvețian Ferdinand de Saussure (1857-1913). În viziunea acestuia, limbajul constă din 
reguli de gramatică si din sensuri „ascunse“ ale cuvintelor, integrate în structuri. Studiul 
structurilor lingvistice înseamnă căutarea regulilor ce stau la baza discursului. Sensul 
cuvintelor derivă din structurile limbajului si nu din obiectele la care ele se referă. 

Asemenea idei au fost baza pentru edificarea doctrinei structuralismului în secolul 
al XX-lea în lucrările lui Claude Lévi-Strauss, Talcot Parsons, Jean Piaget, Anthony 
Giddens. De pildă, ideile lui Saussure despre structurile lingvistice au fost dezvoltate de 
Claude Lévi-Strauss, care defineşte structura ca totalitate a relațiilor de interdependentá 
dintre elementele componente. C. Lévi-Strauss concepe structura ca un model construit 
din din fapte sociale reale. El urmăreşte surprinderea si explicarea modului în care 
elementele unor unități sociale, reale sau ideale, si modelele acestora se acceptă sau se 
exclud, pentru a alcătui un sistem de relații numit civilizație sau cultură. Antropologul 
francez aplică principiile structuralismului în analizele despre rudenie, mituri, religie. 
Din studiul structurii de rudenie a rezultat ideea că sistemele de reguli din societatea 
arhaică sunt soluții la o problemă generală cu privire la necesitatea asigurării unei 
anumite distribuiri a femeilor în diversele structuri ale societății. 

După T. Parsons, structura este calea de investigare a ordinii funcționale a societății, 
iar sistemul social se distinge prin organizarea structurală şi funcțională a societății. A. 
Giddens a discutat despre structurile sociale în relație cu acțiunea socială. Conceptul de 
structură vizează înainte de toate înțelegerea structurilor sociale sub unghiul mişcării: 
„procesul relațiilor sociale care se structurează în timp si în spaţiu reprezintă dualitatea 
structurală“ (1986). Noţiunea de dualitate a structuralului se poate exprima în diferite 
moduri. Proprietățile structurale ale sistemelor sociale sunt în același timp condiții şi 
rezultate ale activităţilor realizate de agenţi care fac parte din aceste sisteme. Dar notiu- 
nea de dualitate a structurilor desemnează latura constrângătoare şi dimensiunea com- 
petentel. Integrând-o unei sociologii a acţiunii, Giddens analizează prin teoria structurării 
chestiunea actorilor sociali competenți. Competența este înţeleasă ca tot ceea ce actorii 
cred sau cunosc într-un mod tacit sau discursiv despre circumstanţele acțiunii lor şi 
despre acelea ale autorilor lor, care le utilizează în producerea şi reducerea acțiunii. Pro- 
prietátile structurale ale sistemelor sociale se întind în timp şi spaţiu în măsura în care 
actorul are posibilitatea controlului si din această cauză, subliniază Giddens, consecinţele 

nonintentionale ale acțiunii, împreună cu dimensiunea ei inconstientá, constituie limi- 
tele competentei actorilor sociali. Întrucât sistemul social este structurat independent de 
actorul social, acesta acționează în cadrul conferit de sistem. Retinem din teoria lui 
Giddens ideea despre cunoaşterea societății prin structurile ei, aşa cum se conturează în 
acțiunile actorilor sociali. 

Structuralismul a dezvoltat principii metodologice proprii: studiul structurii sociale 
al oricărui fenomen sau proces social, analiza structurală se aplică modelelor de realitate 
socială şi nu realității însăşi, concentrarea analizei structurale pe relațiile şi forma rea- 
litátii sociale. Metoda structuralistă a fost utilizată în studiul mass media, al ideologiei 
şi culturii, dar s-a dovedit ineficientă în analiza activității economice sau politice. 


1.5.4. Interactionismul 


Am reţinut analiza făcută de functionalisti, de conflictualisti şi de structuralisti la 
nivelul macrosocial al societății, neglijând studiul relațiilor sociale din viața cotidiană. 
Din studierea nivelului microsocial s-a constituit o altă orientare teoretică, interactio- 
nismul. Această perspectivă studiază bazele cotidiene ale interacțiunii sociale. Cel care 
a construit bazele interactionismului a fost sociologul american George Herbert Mead 
(1863-1931), în lucrarea sa Mind, Self and Society. El şi-a dezvoltat teoria având în 
vedere capacitatea omului de a crea și folosi simboluri. Denumirea de interactionism 
simbolic a fost introdusă de H. Blumer (L. Vlăsceanu, ,,Interactionism”, în Dicţionar, p. 
307). Revenind la Mead, putem spune că acesta a fost interesat de construcția si dezvol- 
tarea sinelui individual în societate. Unitatea sinelui individual rezultă din raporturile 
stabilite între oameni în comunitate sau grupuri. În grup, individul comunică datorită 
simbolurilor. Limbajul ne ajută să devenim fiinţe conştiente de sine prin intermediul 
simbolului. Prin simboluri omul îşi reprezintă obiecte, idei, evenimente. În orice grup 
există un sistem de simboluri universal semnificative, iar simbolul mediază înțelegerea 
şi comunicarea dintre oameni în cadrul interacțiunilor reciproce. Simbolurile se prezintă 
sub multe forme: cuvinte scrise sau vorbite, gesturi, îmbrăcăminte, medalioane, steaguri 
etc. Practic, fiecare om desemnează zilnic prin simboluri realități concrete. Datorită 
acestei capacități omul interacționează cu ceilalți. Interacțiunea este actul în care orice 
persoană se pune în locul alteia prin substituirea sau preluarea de roluri. Pentru că omul 
poate să-și reprezinte lumea mental, el are posibilitatea să stabilească imaginar sau real 
orice strategie cu privire la relaţiile lui cu ceilalți şi, în general, cu societatea, dincolo de 
dimensiunile temporale. Rezultă că societatea însăşi este creată în procesul interacțiunii. 
De altfel, interactionistii afirmă că lumea socială este o realitate construită. Ei 
accentuează umanul în procesul de edificare a realității sociale creată şi recreată. 

Viziunea interactionistá a fost dezvoltată de Erving Goffman (1922-1982) în con- 
ceptul de dramaturgie socială. Acesta susține că alături de perspectiva tehnică, politică, 
structurală si culturală există si perspectiva dramaturgică a realităţii sociale. În lucrarea 
The Presentation of Self in Everyday Life (Viaţa cotidiană ca spectacol), Goffman 
formulează ideea că în viața socială oamenii acționează asemenea actorilor. Așa cum 
actorii prezintă, prin jocul lor, anumite imagini, la fel indivizii prezintă numai unele 
dimensiuni ale personalităţii lor, jucând roluri adecvate, şi ascund alte trăsături. Pentru 

a avea succes, individul trebuie să-şi joace rolul astfel încât sá fie acceptat de către 
ceilalți. Pentru aceasta, el este nevoit să cunoască bine regulile sociale şi să fie astfel 
credibil. 

Am reţinut că perspectiva interactionistá explică mecanisme de funcționare a socie- 
tății prin procesele ce au loc în cadrul interacțiunii dintre oameni în grup, pornindu-se 
de la premisa că fiecare individ este disponibil să interacționeze ca atare cu ceilalți. Aici 
apare limita principală a interactionalismului, anume conceperea individului ca simplu 
participant la procesul interactionárii sociale. Sunt evitate aspecte ale relațiilor inter- 
umane afectate de distribuţia bogăției, puterii şi prestigiului, ca şi problemele derivate 
din schimbarea socială şi din raporturile dintre societăți. 


Parcurgerea etapelor principale de constituire a sociologiei evidențiază efortul de 
descifrare a conţinutului real al obiectului acestei ştiinţe, de căutare a direcțiilor esen- 
tiale în abordarea proceselor şi fenomenelor sociologice, de conturare a paradigmelor 
proprii. În secolul al XIX-lea, când, de fapt, s-a constituit sociologia ca ştiinţă, viziunea 
dominantă asupra socialului a fost concepția evoluționistă. Începând cu A. Comte si 
continuând cu H. Spencer, K. Marx, E. Durkheim, explicaţiile date evenimentelor şi 
proceselor sociale se înscriau în cadrul teoretic al evolutionismului, situație explicabilă 
prin accentul puternic al demersului ştiinţific pus pe studierea ideii de progres, aşa cum 
rezulta ea din dezvoltarea socială. Trebuie spus că, în secolul al XIX-lea, tendinţa 
dominantă în plan practic a organizării şi conducerii vieţii sociale, ca şi în plan teoretic, 
a fost evoluţia socială si individuală către niveluri superioare de dezvoltare în raport cu 
ceea ce a fost în trecut și în prezent. Consecintá directă a revoluţiei industriale şi a revo- 
lutiei ştiinţifice si tehnologice, paradigma progresului asociată cu cea a emancipării 
umane si sociale a orientat toate marile direcții ştiinţifice din toate domeniile cunoas- 
terii, iar sociologia, pe cale de constituire, nu putea să devieze de la acest trend. 

Întrucât societatea modernă şi capitalistă era cu mult mai complexă decât societăţile 
anterioare, agenţii (actorii) sociali au integrat în acţiunile lor demersul științific. Socio- 
logia a apărut şi din necesitatea intrinsecă sistemului social capitalist de a reflecta în 
plan teoretic evoluţia sa. De aceea, sociologia este eminamente o ştiinţă despre socie- 
tatea capitalistă şi modernă, iar întregul el corpus teoretic şi investigaţiile empirice s-au 
alcătuit din analiza proceselor, fenomenelor si faptelor specifice societății capitaliste. Cele 
patru mari orientări actuale: functionalismul, conflictualismul, structuralismul, interac- 
tionalismul sunt reflexul particularitátilor de fiinţare si evoluţie a societăţii capitaliste. 

Termeni 
actiune socialá monografie sociologică 
antropologie ordine 
conflict organicism 
dinamică socială psihologie 
disfunctie revolutie 
diviziunea muncii sociale simbol 
echilibru social sociologie 
evolutie solidaritate mecanicá 
fapt social solidaritate organicá 
forte de productie staticá socialá 
funcţii latente stabilitate 
functii manifeste structuralism 
functionalism tipul ideal 
interactionism simbolic stiinte economice 
luptá de clasá vointa socialá 


mod de productie 


Intrebári recapitulative 


1. Ce este sociologia? 

2. Care sunt raporturile sociologiei cu alte stiinte socio-umane? 

3. Care sunt contribuţiile importante ale lui Auguste Comte, Herbert Spencer, Karl Marx, Émile 
Durkheim, Max Weber la fondarea sociologiei? 

4, Care este sistemul sociologic al lui Dimitrie Gusti? 

5. Cum explicá functionalismul societatea? 

6. Cum analizeazá conflictualismul societatea? 

7. Prin ce elemente structuralismul defineste societatea? 

8. Ce este interactionismul? 

9. Care sociolog a elaborat notiunea de fapt social? 

10. Cui apartine conceptul de tip ideal? 

11. Care perspectivá sociologicá teoreticá a fost influentatá de teza lui K. Marx despre lupta de 
clasá? 

12. Care dintre orientárile teoretice ín sociologie concepe societatea ca un sistem, ín care fiecare 
componentă contribuie la menţinerea sistemului ca întreg? 

CAPITOLUL II 
Acţiunea socială 


2.1. Conceptul de acţiune socială 


Acţiunea socială este o componentă fundamentală a activității umane. Ea constă 
într-un ansamblu integrat de transformări aplicate de către un individ sau grup social 
unui obiect, în vederea obţinerii unui rezultat concretizat în adaptare sau cu scopul de- 
terminării funcției unei componente a sistemului social. Raportarea comportamentului 
uman la normele, scopurile şi valorile sociale a făcut obiectul unei teorii a acţiunii 
sociale, care include două domenii de examinare, unul orientat pe analiza acțiunii în 
legătură cu sistemul social, al doilea, fiind interesat de actorul social. Prima perspectivă 
se referă la determinarea socială a comportamentului uman sau la motivația acțiunii 
umane. A doua viziune teoretică manifestă preocupare față de rolul jucat de interac- 
tiunea umană în evoluția unui sistem social. Aceste două doctrine cu analizele teoretice 
aferente au dat naştere sociologiei acţiunii. S-a apreciat că originile sociologiei acțiunii 
se regăsesc în gândirea germană (R. Boudon, „Acţiunea socială“, în Tratat, 1997, p. 
26), cu deosebire în textele lui Max Weber si G. Simmel. 

Teoria acţiunii sociale reprezintă un domeniu special de studiu, analizat din per- 
spectivele: economică, sociologică, cibernetică, psihologică. Idei despre acţiune întâlnim 
încă din antichitate. Platon în Charmide şi în Gorgias, Aristotel în Categoriile şi în Me- 
tafizica au formulat teze importante despre acţiunea umană. În epoca modernă, I. Kant, 
G.W. Hegel, K. Marx ş.a. au discutat despre acţiunea umană. În sociologie a existat un 
interes pentru studiul acțiunii, însă teoria sistematică despre acțiune se dezvoltă în 
secolul al XX-lea. Ea se întemeiază pe cunoaşterea existenţei ca atare şi pe examinarea 
scopurilor, intereselor și valorilor care caracterizează pe om ca ființă conştientă. În so- 
ciologie, acțiunea umană a devenit obiect de studiu, cu deosebire prin doctrina lui Max 
Weber, care concepe sociologia ca știință a acțiunii. 

Max Weber a constatat că orice activitate desfăşurată de un individ este socială în 
măsura în care comportamentul său se modifică prin acțiunea altui individ, în temeiul 
unor valori sau simboluri acceptate de membrii unui grup sau ai unei societăți. După 
cum se poate observa, sociologul german concepe acțiunea ca un act de modificare, de 
către individ sau grup, a comportamentului altui individ sau grup. Cum comportamen- 
tul uman intervine în viaţa socială fiind orientat de valori, scopuri şi norme, acțiunea 
umană şi socială se instituie ca mod de rationalizare a realităţii. De aceea, individul este 
considerat ca singurul deținător al unui comportament semnificativ. Pentru că orice 

acțiune trebuie să aibă un sens, explicarea unui fenomen social impune precizarea com- 
portamentelor individuale si înțelegerea lor. La Max Weber, comprehensiunea este unul 
din momentele importante ale oricărei analize sociologice. Explicaţia comprehensivă 
este singura modalitate de cunoaştere a acţiunii umane. În acest punct, Max Weber se 
deosebește radical de K. Marx, care accentua studiul naturii umane pe baze asemănă- 
toare celor din științele exacte. Max Weber a intuit specificitatea cunoașterii ființei umane, 
a cărei expresie o reprezintă acțiunea el în mediul său de viaţă. 


2.2. Structura acţiunii sociale 


Acţiunea socială se compune din agent (actor), obiect şi scop. Agentul sau actorul 
este individul sau grupul care determină modificări sau caută să orienteze comporta- 
mentul altuia cu care este în relație. Părintele acționează asupra copilului pentru a-l so- 
cializa cu normele şi valorile proprii mediului său de viaţă. Un partid politic orientează 
comportamentul electoral al unei colectivități. Un medic intervine în tratamentul unei 
boli. Agentul (actorul) social fiinteazá ca element al realității sociale, interesat sau impul- 
sionat de producerea unor transformări în temeiul unui scop în relația cu comporta- 
mentul altor persoane. Această acțiune din partea agentului (actorului) social se produce 
asupra altor agenţi (actori) sociali pentru că persoana, asupra căreia se fac modificări, 
nu le primește pasiv, fără nici un fel de reacție, dimpotrivă ea le acceptă, le respinge sau 
le negociază. Fiind o relație, acțiunea socială se exercită între actor şi obiectul de influ- 
entat. Nu întotdeauna obiectul poate sau vrea să reacționeze însă modificarea odată 
realizată, el nu rămâne permanent acelaşi deoarece poate interveni pe parcursul desfă- 
şurării procesului de acțiune asupra sa. Obiectul îşi stabileşte propria acţiune faţă de 
acțiunile agentului social din cauză că obiectul însuși reprezintă un agent (actor) social. 

Trebuie făcută diferenţa între actor social şi agentul social (I. Ungureanu, „Agentul 
social“, în Dicţionar, 1993, p. 21). Individul care acţionează în sensul conformării la ro- 
lurile prescrise este actor social. În orice societate, după cum reiese din capitolul despre 
structuri sociale, indivizii nu acceptă permanent rolurile prescrise. Apar trebuinte noi 
sau mediul îi împiedică să le adopte, şi, ca urmare a acestei situaţii, apare un compor- 
tament întemeiat pe transformare. Agentul social modifică obiectul pe când actorul re- 
produce rolurile sistemului. Într-adevăr, agentul social se manifestă într-un sistem social 
ca factor de transformare. 

Actorul social este un individ, iar agenţii sociali sunt, de obicei, clase sociale, gru- 
puri politice, economice, morale, religioase. 

Determinarea schimbărilor produse prin acţiunea umană este un act rațional rea- 
lizat, în raport de obiectul acțiunii, prin mai multe tipuri de acțiune. În temeiul acestei 
premise, Max Weber a elaborat o clasificare a acțiunilor sociale. 

O primă formă de acțiune este activitatea rațională în raport cu un scop, Care 
permite actorului social să-și aleagă mijloacele cele mai eficiente în raport de scop. De 
pildă, ţăranul care cultivă pământul, medicul care asigură asistenţa medicală a bolna- 
vilor etc. Acţiunea acestora pleacă de la norme, reguli și principii clare. Într-adevăr, în 

viața socială în sensul ei cel mai larg, oamenii își aleg mijloacele astfel încât scopul 
urmărit să fie cât mai bine realizat, iar în unele cazuri nu există altă alternativă decât 
adoptarea numai a mijloacelor optime pentru un scop. 

Activitatea raţională în raport cu o valoare reflectă determinarea acțiunii actorului 
social de către valorile sale. În acţiunea sa, actorul urmăreşte numai asigurarea concor- 
dantei comportamentului său cu setul de valori, fără să-l intereseze consecinţele, chiar 
şi cele negative. Asemenea valori sunt onoarea, demnitatea, datoria, fidelitatea, eroismul. 
Ca exemple de actori putem menţiona căpitanul unei nave ce se scufundă, dar nu o pă- 
ráseste, soldatul pe câmpul de luptă etc. 

Activitatea întemeiată pe comportamentul tradițional reprezintă acţiunea motivată 
sau derivată din tradiție sau cutumă, iar actorul acționează în virtutea acestor modele 
presupuse a-i asigura realizarea scopurilor. 

Activitatea bazată pe o conduită afectivă reprezintă acţiunea de modificare a com- 
portamentului uman datorită stărilor afective. 

Pentru sociologul german, importante, în descifrarea mecanismelor de funcționare 
a societăţii, sunt cunoaşterea sensului acțiunii individului si modificarea comporta- 
mentului său, în raport de comprehensiunea sa faţă de conduita altora. Tipologia acțiunii 
elaborată de Max Weber continuă să fie acceptată de sociologia contemporană, adău- 
gându-i-se noi informații şi noi interpretări. 

O altă contribuţie esenţială la analiza acțiunii sociale aparține sociologului ame- 
rican T. Parsons. Pentru că interpretarea dată comportamentului celuilalt este întotdea- 
una subiectivă, aceasta tinde să fie standardizată prin repetiție, crede Parsons. El a sem- 
nalat cinci alternative-tip ale acțiunii: 

1. orientarea spre sine sau spre colectivitate; 

2. particularism/universalism; 

3. calitate/performantá; 

4. afectivitate/neutralitate afectivá; 

5. difuziune/specificitate. 

Acţiunea socială derivă din interacțiunea a cel puţin doi actori, în care fiecare caută 
să realizeze o satisfacție optimă (Parsons, 1951). 

Schema de analiză a acțiunii sociale întreprinsă de Weber şi Parsons este reflexul 
structurii și organizării societăţii occidentale puternic rationalizatá și birocratizată. În 
alte tipuri de societate există particularități de producere si evaluare a acțiunii sociale şi 
umane, determinate de tradiţii istorice, culturale si religioase. 

În definirea conceptului de acţiune socială este necesară operarea de distincții între: 

1. acţiunea socială şi procesele fizice. Ultimele se desfăşoară spontan, conform le- 
gilor naturii, fără intervenţia conştientă a omului. Acţiunea socială, aşadar, nu se mani- 
festă în realitatea naturală, cum este, de pildă, procesul încălzirii sau răcirii vremii; 

2. între acţiunile sociale si procesele psihice, ce se desfăşoară la nivelul individului 
uman izolat şi care nu au produs transformări sensibile ale mediului natural şi social. 
De exemplu, gândurile sau trăirile unei persoane nu sunt acțiune socială atâta timp cât 
ele rămân la stadiul perceperii lor individuale; 

3. între acţiunea socială şi comportamentul instinctual, ce se manifestă la animale 
şi, într-o anumită măsură, la om. Manifestările umane, bazate pe instinct, nu pot fi in- 
cluse în acțiunea umană şi socială. 

Delimitările discutate reliefează semnificația dimensiunii umane a acțiunii sociale, 
adică ea fiinteazá ca un tip de comportament ce se află în interacțiune cu conduita altui 
om sau altui grup. Decurge de aici caracterul relational al acțiunii sociale. Acțiunea 
umană este activitatea individuală asupra unui obiect pe care-l modifică sau îi dă alt 
sens, iar acțiunea socială se manifestă ca relație transformatoare între un agent sau 
subiect al acțiunii si un obiect al acțiunii, în care agentul modifică obiectul. 

La baza oricărei acțiuni sociale stă acțiunea umană, dar acțiunea umană se poate 
manifesta în lipsa acțiunii sociale. Comportamentul individual dă expresie acțiunii 
umane, iar acțiunea socială derivă dintr-un comportament social. 

Acţiunea are o bază motivationalá si un sistem de prescriptii normative (norme, va- 
lori). Sociologic, acțiunea socială se caracterizează prin: 

1. intentionalitate sau angajare voluntară; 

2. raționalitate; 

3. institutionalizare, adică sistem de legitimare prin instituții specifice. 

Sistemul acţiunii sociale se compune din acțiuni practice si acțiuni teoretice, cele două 
tipuri fiind într-o strânsă legătură, astfel încât eficienţa uneia condiționează eficiența 
celeilalte. Acţiunile sociale se concretizează în activitate productivă, activitate adminis- 
trativă, activitate educativă, activitate ideologică, activitate instructivă, activitate de crea- 
tie artistică și literară, activitate de cercetare, activitate de apărare şi securitate personală 
şi de grup, activitate politică, activitate de îngrijire a sănătăţii, activitate de timp liber. 


2.3. Rationalitatea acţiunii sociale 


Am subliniat că orice acțiune umană şi socială se desfăşoară în conformitate cu 
cerințele valorice ale rațiunii umane. Rationalitatea exprimă modul în care scopurile 
sunt susținute de normele şi valorile umane existente în societate. Ea constă în aşezarea, 
la baza acțiunii umane, a normelor rațiunii, așa cum sunt ele reprezentate de principiile 
logicii, şi de aceea este proprie comportamentului uman, care se conformează valorilor 
instituite de către societate. Rationalitatea acţiunii umane poate fi o premisă si pentru 
eficienţa ei, despre care vom vorbi mai Jos. 

Sociologii amintesc de cel puţin trei definiţii ale rationalitátii (R. Boudon, „Acţiunea 
socială“, în Tratat, p. 40). Prima dintre ele, definiția îngustă, reliefeazá că un comporta- 
ment este rațional atunci când se întemeiază pe motive obiective. De exemplu, condu- 
cerea automobilului se face de către şofer, asigurându-se că nu produce accident sau că 
el însuşi nu se accidentează. O a doua, definiția largă, cea a lui K. Popper: este rațional 
orice comportament indiferent de natura motivelor care-l determină. A treia, o definiție 
intermediară: este rațional orice comportament disponibil la o explicație. R. Boudon con- 
stată limitele acestor definiţii. Astfel, definiţia îngustă lasă loc ideii despre comportamente 
iraționale pe care însă majoritatea oamenilor le-ar socoti rezonabile. Definiţia lui Popper 
concepe ca raționale comportamente ce tin de fanatism sau nebunie. Definiţia interme- 
diară nu poate fi exprimată în termenii logicii formale. Sociologul francez consideră că 
definiția semantică a noțiunii de raționalitate (,,...este rational orice comportament Y 
despre care se poate spune «X avea motive să facă Y», deoarece...“) ar permite fiintarea 
mai multor tipuri de raționalitate: 

1. utilitara, bazată pe interes sau preferințe; 

2. teleologică, expresie a celui mai bun mijloc în realizarea obiectivului ales; 

3. axiologică, adică un comportament rezultă dintr-un principiu normativ; 

4. tradițională, realizată pe baza comportamentului tradițional; 

5. cognitivă, bazată pe comportamentul exprimat de o teorie în care agentul social 
crede, întemeiat pe anumite motive (ibidem, p. 42). 

Prin urmare, se discută, conform acestei clasificări, despre raționalitatea acțiunilor, 
raționalitatea comportamentelor şi raționalitatea credințelor. Din unghiul analizei con- 
textelor, avem alte două tipuri de raționalitate: obiectivă şi subiectivă. Rationalitatea 
obiectivă fiinţează când actorul social utilizează mijloacele obiective cele mai adecvate 
în atingerea unui scop. De exemplu, acţiunea inginerului ce construieşte un pod, care 
foloseşte cea mai bună combinare a materialelor, tehnicilor, procedeelor pentru pro- 
ducerea celui mai bun pod. Raţionalitatea subiectivă se manifestă atunci când actorul 
social apelează în mod curent la elemente subiective bazate pe cele mai întemeiate 
motive în atingerea unui scop. 

A rezultat, din examinarea rationalitáti1, că ea înseamnă raportarea acțiunii umane 
la un scop. Cum orice acţiune se desfășoară în raport cu cerinţele axiologice ale rațiunii 
umane, este clar că există anumite criterii de raționalitate în funcție de care pot fi eva- 
luate acțiunile umane: 

1. raporturile adecvate între mijloacele acţiunii şi scopul acțiunii; 

2. interdependenta logică între scopurile acțiunii unitare; 

3. concordanța optimă dintre scopurile propuse si rezultatele obținute. 

Toate cele trei criterii relevă că orice acţiune urmăreşte un scop. Conceptul de scop 
are o multitudine de sensuri asupra cărora nu stăruim aici. Remarcăm numai că scopul 
este expresia şi concretizarea intereselor individuale, de grup şi sociale pe care omul sau 
colectivitatea tinde să le realizeze. Acţiunea socială este, de fapt, înfăptuirea unui scop 
prin instrumente specifice domeniului social sau grupului social. 

Un aspect esențial al problematicii sociologiei acțiunii îl reprezintă eficiența acti- 
unii umane si sociale. Eficienţa acțiunii este nivelul atins de o activitate în realizarea 
scopului, a funcției sau a unei trebuinte, si se concretizează în performanţe individuale 
sau sociale. De regulă, individul caută să eficientizeze acțiunile sale deoarece numai 
astfel poate să răspundă exigenţelor normelor si valorilor procesului de integrare socială. 
Nu este mai puţin adevărat că multe dintre acțiunile individului si chiar ale instituțiilor 
au un grad redus de eficienţă sau sunt nule. Criteriul eficienţei îl constituie realizarea 
unui optimum social, iar rezultatele așteptate imprimă o anumită direcţie care determină 
eficacitatea acțiunilor umane si sociale viitoare. 

În plan economic, eficienţa se asigură, de obicei, prin strategii bazate pe investiţii 
minime cu costuri cât mai reduse, dar cu obţinerea unor rezultate maxime. În orice 
acţiune eficientizarea înseamnă maximizarea rezultatelor obţinute. În ce priveşte efici- 
enta socială, ea se realizează prin stabilirea unei relații optime între investițiile umane 
de gândire şi efort şi rezultatele agenţilor sociali. Proiectele de optimizare a activităților 
umane trebuie să aibă în vedere aspectele referitoare la resursele umane ale dezvoltării, 
motivaţia umană în acțiunile sociale, aspiraţiile umane, modul de satisfacere a trebuin- 
telor specifice ale grupurilor sociale etc. 

2.4. Comportamentul agentului (actorului) social 


Individul sau grupul actioneazá in virtutea calificárilor lor ca agenti sociali. Ín cadrul 
procesului de socializare, omul este format si ca agent (actor) social. Ínsusirea normelor 
şi valorilor grupului si ale societăţii este o cale fundamentală de pregătire a omului 
pentru exersarea statusurilor şi rolurilor în acţiuni sociale. Orice om este apt să desfă- 
şoare activități de modificare a comportamentului celui cu care intră într-o relație umană 
sau socială. Unul dintre scopurile esenţiale ale procesului de socializare îl reprezintă 
inițierea individului în mecanismele acțiunii. 

Emanciparea umană şi creşterea eficienţei acțiunii sociale impun ca agenţii (actorii) 
sociali să dispună de anumite deprinderi: competența, conștiința participativă si respon- 
sabilitatea socială. Competența este ansamblul de cunoştinţe, deprinderi, abilităţi ale 
unui individ sau grup social pe baza cărora se îndeplineşte o funcţie sau se realizează 
obiective. Competența socială se referă la capacitatea unui om sau grup social de a acționa 
eficient în îndeplinirea unui scop social cu mijloace cât mai puţine şi cu costuri cât mai 
reduse. Există o dimensiune obiectivă a competenţei si una psihologică. Prima are în 
vedere conţinutul şi complexitatea diferitelor activităţi sau funcţii, cea de a doua vizează 
planul dominant psihologic, anume domeniul cunoştinţelor, priceperilor, aptitudinilor şi 
trăsăturilor psihice individuale care contribuie la îndeplinirea unor activităţi sau funcții 
sociale. Competența socială înseamnă si capacitatea de soluționare eficientă a organi- 
zării unui grup, dar şi disponibilitatea pentru cooperarea cu ceilalți. Prin competență 
socială se asigură, indiscutabil, funcționalitatea grupului sau a societății conform obiec- 
tivelor şi scopurilor sociale, evitându-se astfel crizele şi tensiunile sociale. 

Dar existența competenţei sociale nu este suficientă pentru asigurarea eficienţei 
activităţii sociale. Pentru ca ea să se realizeze este necesară participarea socială a agen- 
tului (actorului) social. Participare înseamnă implicarea individului şi integrarea acestuia 
într-o structură organizațională prin acţiune și interacțiune. Așadar, fiintarea unei acțiuni 
este expresia participării individului sau grupului la actul de modificare a comporta- 
mentului celorlalți în temeiul relaţiei stabilite. Participarea socială contribuie la reali- 
zarea performanţelor umane. De altfel, creativitatea şi spiritul novator social se instituie 
în forme importante de participare socială. 

Responsabilitatea socială reprezintă actul aderării individului la actele altor indivizi 
sau ale grupului social, ale căror efecte şi le asumă pentru sine şi pentru colectivitatea 
sa, în mod liber. Ea înseamnă nu numai răspundere individuală sau colectivă a indivi- 
zilor, ci şi o cale activă de raportare a lor la un anumit scop şi ideal prin angajarea de 
răspunderi şi riscuri. 

Toate aceste trei dimensiuni ale comportamentului agentului (actorului) social: com- 
petentá, participare, responsabilitate derivă din acţiunea întemeiată pe norme si reguli 
colective. Prin raportarea la setul de reguli si norme colective ale grupului sau ale socie- 
tății, comportamentul agentului social se conturează ca semnificativ şi coerent. De aici, 
rezultă că acțiunea umană și socială trebuie să fie percepută astfel de către ceilalți. De 
pildă, profesorul acționează asupra elevilor prin conduita sa de agent al socializării, prin 
mijloacele instruirii şi educaţiei în cadrul organizat al şcolii. Pentru elevi, comportamentul 
profesorului este unul semnificativ şi coerent derivat din competenţa socială (nivelul de 

pregătire profesională într-un domeniu al ştiinţei și capacitatea de a transmite altora 
cunoştinţele ştiinţifice), participare (interacționează continuu cu elevii şi se implică 
direct în relația cu elevii), responsabilitate (asumarea consecinţelor rezultate din actiu- 
nea asupra elevilor). Ce reiese din acest exemplu? Comportamentul este vizibil şi previ- 
zibil, ceea ce înseamnă că orice acţiune este percepută chiar si atunci când un individ 
sau un grup încearcă să-şi ascundă scopurile şi mijloacele de realizare ale acestora, 
deoarece, în cele din urmă, ele ajung să fie cunoscute de către ceilalți. Trebuie subliniat 
că nu întotdeauna actionám conștient pentru că, în virtutea stereotipurilor si a repetárii 
unor comportamente, intervenim în realitatea socială. 

Termeni 

activitate rationalá constiinta participativă 

actor social obiectul acțiunii 

acţiune raționalitate socială 

agent social responsabilitatea socială 

competenţă socială scopul acţiunii 


comportament social 


Întrebări recapitulative 


. Ce este acţiunea socială? 

. Prin ce se caracterizează comportamentul social? 

„Ce este activitatea rațională? 

. Ce este raționalitatea socială? 

„Câte tipuri de raționalitate socială sunt? 

. Care este structura acţiunii sociale? 

. În ce constă obiectul acţiunii sociale? 

. Ce este scopul acţiunii sociale? 

. Care este diferenţa dintre actorul social şi agentul social? 
10. Care sunt dimensiunile comportamentului agentului sau actorului social? 
11. Ce cuprinde competenţa socială? 

12. Care este competența comunicatorului de mass media? 
13. Ce este conştiinţa participativă? 

14. Ce este responsabilitatea socială? 

15. Care este responsabilitatea comunicatorului social? 

CAPITOLUL III 
Structura socială 


3.1. Conceptul de structură socială 


Întreaga existență este un sistem de componente care interacționează între ele. 
Structura este suma părților componente ale unui obiect, ființe, conceptii etc. Orice so- 
cietate fiinteazá pentru că dispune de structuri, adică de elemente de durabilitate, în temeiul 
cărora se desfăşoară viața socială. Structura socială reprezintă un ansamblu de interac- 
tiuni umane si sociale integrate într-un sistem, căruia D oferă omogenitate si continuitate, 
şi-i determină identitatea şi stabilitatea. Datorită existenței structurilor sociale viaţa umană 
şi socială capătă caracterul de regularitate si organizare. Structura socială înglobează tota- 
litatea raporturilor caracteristice diverselor forme de convietuire socială repetate şi stabile 
între componenții unui sistem social. Însăşi convietuirea oamenilor într-un anumit spaţiu 
şi într-o anumită epocă este determinată de structuri sociale. De altfel, o trăsătură distinc- 
tivá a structurii sociale o constituie convietuirea, într-o anumită formă, a unui număr de 
oameni. Există şi alte moduri de grupare care nu cunosc relații de convietuire între oa- 
meni, însă ele funcționează ca urmare a participării membrilor lor la realizarea unui scop. 

Structura socială este, pe de o parte, un subsistem în care, pe orizontală, se situeazá 
familia, satul, oraşul, națiunea, şi, pe de altă parte, un subsistem unde, pe verticală, se află 
grupurile clasiale, de stratificare, ocupaţionale, generații, sexe, vârste, nivel de instrucție sco- 
lară. Aşadar, structurile sociale sunt colective de indivizi care ființează şi acționează în 
anumite moduri de convietuire. În raport de relaţiile de convietuire, oamenii sunt grupaţi 
pe diferite niveluri ale societății, rezultând astfel stratificările sociale, profesionale, cultu- 
rale etc. De aceea, structurile sociale orientează acțiunile sociale în anumite direcții pentru 
că ele se referă la un comportament individual şi social perpetuat pe o durată de timp. 

Din studiul structurilor sociale se deduc elemente esenţiale de evaluare a activită- 
tilor oamenilor, de cunoaştere a modului lor de viaţă, de explicare a poziţiei sociale a 
diferitelor colectivități umane, a adaptării şi coerentei interne a unui sistem. 


3.2. Status social 


In viaţa cotidiană ca şi în activitatea instituțională, omul, indiferent de contextul său, 
deţine o poziţie. Statusul reprezintă poziţia ocupată de o persoană în societate. Treapta 
pe care se află un individ într-o structură socială reflectă tipul de apreciere asupra lui, 

dată de către ceilalți. Fiecare om este evaluat în funcție de această poziție a sa, iar recu- 
noasterea ei depinde atât de personalitatea insului, cât şi de normele şi valorile sociale. 

Statusurile variază după personalitatea oamenilor, iar multe dintre interacțiunile so- 
ciale şi interumane constau în identificarea și selectarea statusurilor. Nu mai puțin semni- 
ficativ este procesul de constituire a interacțiunilor sociale în temeiul unor statusuri, 
adică oamenii se reunesc şi în functie de poziția ocupată de ei în structurile sociale. 

Initial, termenul de status a fost utilizat în sensul drepturilor si obligațiilor unei per- 
soane, al puterii de care dispune (S. Chelcea, „Statusul“, în Dicţionar, 1993, p. 612). E. 
Durkheim a studiat anomia ca proces de dereglare a ierarhiei de status. Max Weber a 
conferit conceptului de status sensul de prestigiu social. Antropologul american R. Linton 
a desemnat prin status o colecție de drepturi si de datorii determinate de locul ocupat de 
individ în societate. T. Parsons a făcut diferenţa între status atribuit şi status achiziționat 
sau dobândit. Statusul este studiat ca element al stratificării sociale distinct de conceptul 
de clasă. 

Statusul atribuit reprezintă poziția acordată de societate, urmare a dimensiunii psi- 
hosociale (vârstă, sex, religie, rasă, mediu familial). Societatea atribuie statusuri persoa- 
nelor cu talente excepționale, din care derivă unicitatea poziţiei lor într-o comunitate. 

Statusul dobândit este poziţia câştigată de o persoană prin învăţare sau prin efort. 
El se conturează şi se obține de către individ, în cadrul competiţiei cu toți cei care aspiră 
la el şi prin exprimarea opțiunilor pentru poziția dorită a fi ocupată. Student, preşedinte, 
director, actor, profesor sunt exemple de statusuri dobândite. 

Toate societăţile recunosc aptitudinile individuale şi eșecurile personale, dar ele 
distribuie într-o proporție limitată unele statusuri dobândite (de pildă, aviator, profesor, 
cosmonaut, medic, jurist etc.). În timp ce statusurile ascriptive caracterizează întreaga 
populație dintr-o comunitate (de exemplu, bărbaţi sau femei, copii, tineri, adulți sau bă- 
trâni), statusurile dobândite fiinteazá, într-un anumit număr stabilit de societate, în ra- 
port de oportunitățile sale. Pe de altă parte, în contexte concrete, aceste statusuri servesc 
ca modalitate de fiintare a unui comportament social adecvat sau ca supapă pentru 
contestatari. Mai mult, societatea oferă adesea statusuri pentru a fi dobândite, ca recom- 
canalizare a deviantei către modalităţi sociale acceptabile (Vander Zanden, p. 89). 

Un tip special de status este statusul fundamental, element cheie în raporturile dintre 
oameni. Vârsta si sexul, si, în anumite condiţii, ocupația sunt statusuri fundamentale. În 
virtutea acestui status ceilalți așteaptă de la noi un anumit comportament. Faţă de copil 
societatea manifestă cerinţele legate de abilităţi şi acţiuni specifice statusului acestei 
vârste, cum sunt pregătirea şcolară, însușirea normelor de conduită, conformarea la 
regulile sociale, inocentá, puritate etc. si în cu totul alt mod este perceput statusul de 
adult, judecat, în principal, prin asumarea responsabilitátilor sociale, competenţă profe- 
sională si socială. Așadar, vârsta constituie una din căile de dobândire de către individ 
a altor statusuri. Societatea reglementează comportamentul fiecărei vârste. Un om bătrân 
are un alt spaţiu social decât un ins tânăr. După cum vom constata la capitolul despre 
ciclurile de viaţă, vârsta operează ca un criteriu distinctiv pentru anumite situații sociale 
(primirea buletinului de identitate, exersarea unor drepturi, încadrarea în muncă, ieşirea 
la pensie, căsătoria). Vârsta serveşte ca un reper ce permite orientarea indivizilor în 

rețelele sociale: familie, mediu, şcoală, comunitate religioasă, loc de muncă. In acelaşi 
mod acționează si apartenența la sex, unele dintre structurile sociale având la bază dife- 
renta între bărbați şi femei. 


3.3. Rolul social 


Este totalitatea aşteptărilor care definesc comportamentul oamenilor exprimate în 
drepturi si responsabilități ca fiind proprii sau improprii pentru ocuparea unui status si 
punerea în act a cerințelor conținute în status. În timp ce statusul este o poziție ocupată 
de un individ, rolul reprezintă îndeplinirea unei atributii. Conceptul de rol a fost elaborat 
de R. Linton în Study of Man. 

Notiunea de rol este polisemanticá si, fără a stărui asupra acestui aspect, sá mentio- 
näm numai rolurile din teatru, bazate în totalitatea lor pe jocul de roluri, dar acestea sunt 
fictive, urmare a plăsmuirii lor de către dramaturg. Rolurile sociale dau expresie unui 
comportament social şi aspectului prescriptiv al conduitei sociale. Rolurile permit pro- 
lectarea mentală a comportamentului, ceea ce oferă posibilitatea directionárii acţiunilor 
spre un scop bine definit. Societatea stabilește acele roluri, derivate din statusurile so- 
ciale, semnificative în funcționalitatea ei, iar individul operează cu informații despre 
semenii săi, despre poziția si rolurile jucate. De fapt, o condiție fundamentală a inte- 
grării sociale este cunoaşterea statusurilor și rolurilor membrilor grupurilor din care fac 
parte indivizii. În acest fel, fiecare om se raportează la viaţa socială prin tipuri si cate- 
gorii de oameni. Rolurile sunt primele legături între structurile instituţionale şi experi- 
entele personale ale membrilor unei societăţi. Să luăm, de exemplu, statusul de student 
asociat cu rolurile aferente. Studentul este persoana care ocupă poziția conferită de 
implicarea în activităţile de studiu într-o instituție de învățământ superior. Rolurile stu- 
dentului pot fi: membru al comunităţii universitare, rolul de învăţare si pregătire, membru 
al unei familii, rolul de coleg, rolul de prieten, rolul de cititor al bibliotecii universitare, 
rolul de colaborator al unui profesor sau al unei catedre etc. 

Rolurile pun în evidență toate sarcinile ce-i revin sau pe care si le asumă un individ 
din perspectiva poziţiei sociale ocupate. Rolul jucat este comportamentul real al unei 
persoane care deţine un status. În viaţa reală există un decalaj între ceea ce ar dori să 
facă oamenii şi ceea ce fac în mod curent. Oamenii diferă în funcție de modul cum înde- 
plinesc obligaţiile si drepturile asociate cu rolurile lor. Fiecare om își asumă roluri în 
maniera sa proprie. Acelaşi rol, de pildă, de coleg, în cazul studentului, este jucat diferit 
de fiecare student. Rolul îndeplinit de către fiecare este unic, el nu poate fi reprodus sau 
recreat de altul. În schimb, societatea dispune de un sistem de norme şi de mijloace ce 
obligă pe membrii săi să-și adapteze comportamentul la rolurile jucate derivate din 
statusul atribuit sau dobândit. 

Rolurile sociale pot fi dobândite sau pot fi atribuite. Fiecare rol are, în societate sau 
în grup, semnificaţia sa. De aceea, unele sunt clare pentru toţi, cum sunt, de pildă, rolu- 
rile profesionale sau rolurile familiale. Pe de altă parte, un rol nu fiinţează autonom. Unui 
status îi este asociat un set de roluri, care exprimă complexul de activităţi ce-l pune pe 

individ în relaţie cu ceilalți. De aceea, nu pot exista profesori fără studenți, medici fără 
pacienți, comandanți fără subordonați, avocați fără clienți, soţi fără soții, preoți fără eno- 
riaşi etc. Rolurile acţionează ca un set de norme care definesc îndatoririle si drepturile. 
Orice rol are cel puţin un alt rol, reciproc, atașat lui. Drepturile legate de un rol sunt înda- 
toririle legate de alt rol. Oamenii se grupează în rețele de roluri reciproce. Relaţiile de 
roluri leagă pe oameni unii de alţii deoarece drepturile unora sunt îndatoriri ale altora. 
În cadrul interacțiunii indivizii experimentează aceste relaţii stabile ca o structură socială 
sub forma instituţională: familie, şcoală, armată, spital, universitate, întreprindere. 

Statusul unui individ este determinat de contextul social sau cultural, dar şi de 
numărul de roluri jucate. Exersarea statusului şi a rolurilor se face într-un spaţiu social 
delimitat ca un cadru închis, fără a permite individului să se deplaseze în altă zonă, sau 
ca un cadru deschis orientat către schimbare. Există o tipologie a spaţiilor sociale deri- 
vată din resursele de status şi cele de mediu (D. Sandu, 1996, p. 114). Spațiile sociale 
„deschise“ sunt acelea în care resursele de status şi cele de mediu au un nivel ridicat, 
circulaţia informaţiei este intensă, deschiderea la schimbare este mare. Spațiile sociale 
închise se disting prin resurse de status şi de mediu cu un nivel redus, cu o slabă circu- 
latie a informaţiei. Din apartenenţa la aceste spaţii se poate decela tipul de agent (actor 
social). Astfel, în spaţiile sociale deschise tipică este conduita reformatoare, iar în 
spaţiile sociale închise caracteristică este conduita conservatoare. Între cele două spaţii 
există „spaţii cu deschidere spre status“, unde resursele de status sunt mai mari decât cele 
de mediu, şi „spaţii cu deschidere la mediu“, în care resursele de mediu sunt mai puter- 
nice decât cele de status. Cele patru spaţii sunt prezentate în tabelul de mai jos. (D. Sandu, 
op. cit., p. 115). 


Tipuri de spaţii sociale în raport cu resursele de status şi de mediu 


Resurse Resurse 


de status de mediu 


Spaţiul social Spaţiul social 
închis cu deschidere de mediu 
Spaţiul social comun 
sau de tendinţă centrală 
man Spațiul social Spaţiul social 
cu deschidere de status deschis 

Din această schemă a statusurilor decurge şi o anumită structură a rolurilor, cu deose- 
bire în ce priveşte manifestarea lor într-un tip de spaţiu social. 

Pe de altă parte, există situaţii când oamenii se lovesc de mari dificultăți în reali- 
zarea cerinţelor unui rol, ceea ce conduce la frustrări. Când individul este obligat să 
Joace simultan mai multe roluri apare conflictul interroluri. De pildă, astăzi, în condițiile 
în care o persoană este nevoită să aibă mai multe locuri de muncă, ea poate trăi senti- 
mentul de tensiune dintre diversele roluri pe care trebuie să le exerseze. Tensiunea de 
rol caracterizează orice situaţie în care individul trebuie să facă faţă solicitărilor sociale 
sau familiale. 


3.4. Relaţiile sociale 


Între oameni se stabilesc legături din care ei pot observa pe alți semeni si devin 
conștienți de prezenţa lor într-un anumit spaţiu. În acest fel, indivizii capătă conștiința 
existenţei altor oameni si observă trăsăturile lor. În comparaţie cu lumea animală, ființa 
umană intră în relaţie cu alți oameni din nevoia intrinsecă de celălalt. Cunoaşterea altei 
persoane îndrituiește acțiunea asupra propriului comportament din cauza observării 
unor caracteristici comune sau diferite. De altfel, scrutarea unei persoane este realizată 
din punctul de vedere al trebuintelor celui care observă. De pildă, un om de afaceri 
caută să intre în legătură cu un alt om de afaceri preocupat de aceleaşi probleme, dar el 
procedează astfel, în mod conştient sau nu, din unghiul nevoii sale. În același fel, el 
acționează şi în legăturile cu alte persoane. Așadar, oamenii intră în contact unii cu alții 
dintr-o necessitate individuală şi socială. 

Legăturile dintre oameni sunt de mai multe feluri. Astfel, există un contact psihic 
direct (elevii se întâlnesc în sălile de clasă sau lucrătorii se reunesc în ateliere de 
producție) şi un contact psihic indirect (de pildă, un memoriu adresat de o persoană 
reprezentantului unei instituţii este rezolvat fără ca cei doi să aibă un contact personal). 
Contactul psihic poate duce la legături psihice atunci când interesul reciproc determină 
sentimente de simpatie reciprocă, colegialitate. Aceste tipuri de legături se pot trans- 
forma în legături sociale. Contactele sociale se nasc din relațiile dintre cel puţin două per- 
soane care manifestă interes comun pentru un scop sau obiect şi acționează împreună. 
Contactele sociale sunt trecătoare şi durabile, particulare şi publice, directe şi indirecte, 
toate fiind la baza relaţiilor sociale. 

Relaţiile sociale reprezintă elementul stabil al legăturilor sociale, care unește oa- 
menii în grupuri. Nu poate exista un grup durabil, organizat şi sudat interior, fără inter- 
acțiuni reciproce şi fără relaţii sociale. Relaţia socială este un sistem de legături ce 
cuprinde doi parteneri (indivizi sau grupuri), un contact, atitudini, interese şi situaţii, un 
sistem de drepturi şi obligaţii pe care partenerii trebuie să le realizeze. Relația socială 
înseamnă mai mult decât legături de dependenţă. În acest sens se impune diferenţa între 
relaţii interpersonale şi relații sociale. Relaţiile interpersonale sunt relații stabilite între 
persoane, ce decurg din necesitățile umane. Relaţiile sociale sunt raporturi între unităţi 
sociale (grupuri, instituţii, colectivităţi) sau între statusurile sociale ale indivizilor. 

Un grup social este alcátuit din indivizi care interactioneazá unii cu altii conform 
unor modele culturale — norme, valori, credinţe şi simboluri — care determină un anumit 
comportament. Societatea a creat structuri care să conserve şi să dezvolte scopuri 
fundamentale ale grupurilor şi indivizilor. Acestea sunt instituțiile care, spre deosebire 
de grupuri, se disting prin stabilitate şi răspund unor nevoi vitale ale societăţii. Termenul 
de instituţie vine din latinescul instituere, care înseamnă a ridica, a întemeia, a aseza, iar 
institutio este aşezământ, întemeiere, înființare. 

Fiecare instituție este un tip de organizare a unui domeniu al socialului ca mod de 
rezolvare a problemelor şi scopurilor esențiale acestuia. 

Trebuie spus că există mai multe acceptiuni a termenului de instituţie socială: 

1. grupurile de persoane solicitate să rezolve probleme importante pentru întreaga 
colectivitate, şi, astfel, ele îndeplinesc funcții publice (primărie, prefectură, minister etc.); 

2. forma organizatorică a unui ansamblu de acţiuni exercitate de membri ai grupului 
în numele grupului; 

3. ansamblul de tehnici si de mijloace de acțiune ce permit unor membri ai grupului 
să exercite funcţii publice, având drept scop satisfacerea nevoilor şi reglementarea 
acțiunilor întregului grup; 

4. rolurile sociale ale unor membri deosebit de importante pentru întreaga viaţă a 
grupului, anume rolul social al primarului, al membrilor consiliului local, al functio- 
narilor (J. Szczepanski, 1972). Din enumerarea acceptiunilor instituţiilor reiese rolul 
jucat de structuri si rolul jucat de persoane. 

Instituţiile sunt ansambluri sociale în care membrii aleşi sau desemnaţi ai grupurilor 
sunt investiţi în îndeplinirea funcțiilor stabilite public, dar cu caracter impersonal, în 
satisfacerea trebuintelor individuale si de grup, pentru stabilirea comportamentelor tutu- 
ror membrilor grupului prin reguli de influențare si control social. Rezultă că în acest 
mod comportamentele individuale institutionalizate sunt sancţionate explicit şi eficient 
de către autoritatea desemnată de grup (Gheorghiță Geană, „Institutie“, în Dicționar, 
1993, p. 303). Grăitoare sunt, pentru această situație, familia şi rudenia, care reglemen- 
tează şi influenţează comportamentele sexuale, de procreare, de socializare a copiilor, 
comportamente legate de rituri, ceremonii şi credinţe religioase. 

Pentru că în orice societate există o varietate de instituţii, ele se clasifică după anu- 
mite criterii. Astfel, criteriul modului de constituire diferențiază instituțiile în instituții 
formale (primărie, prefectură, guvern) şi nonformale sau neoficiale, adică primele sunt 
organizate după norme generale respectate de către toţi membrii societății fie că sunt, 
fie că nu sunt de acord cu ele, iar al doilea tip funcționează în temeiul regulilor stabilite 
de către toți componenții lor. 

O altă clasificare a instituţiilor se face după conținutul şi caracterul funcțiilor înde- 
plinite: 

1. instituții economice — toate unităţile ce se ocupă de producerea bunurilor, de 
efectuarea prestatiilor de serviciu, de reglementarea circulaţiei banilor, de organizarea 
şi diviziunea muncii, de circulaţia bunurilor; 

2. instituțiile politice — implicate în actele de cucerire, exercitare şi menţinere a 
puterii (guvern, parlament, consilii judeţene etc.); 

3. instituții educative — preocupate de socializarea şi educarea tinerei generaţii, de 
dezvoltarea unor modele de educație; 

4. instituţii culturale — axate pe transmiterea şi dezvoltarea moştenirii culturale, pe 
susținerea activității creatoare, pe conservarea patrimoniului cultural, pe educarea este- 
tică a publicului; 

5. instituții de asistență socială — funcţionează în scopul ajutorării unor persoane în 
dificultate sau pentru organizarea de activităţi cu diferite categorii de populație. Institu- 
tiile filantropice, asociaţiile, fundaţiile, societățile sunt exemple de instituții de asistență 
socială; 

6. instituții religioase — organizează raporturile omului cu divinitatea, cu ceilalți 
credincioși şi cu ierarhii bisericii. 

Din această clasificare s-ar putea deduce ideea că o instituție îndeplineşte numai o 
funcție, ceea ce este incorect. De fapt, fiecare instituţie poate să aibă mai multe funcții, 
iar mai multe instituţii pot îndeplini aceeași funcție. Instituţiile au principii și reguli pro- 
prii, valori, norme şi sancțiuni specifice, dispun de mijloace materiale şi de tehnici de 
realizare a funcțiilor lor. 

Instituțiile reprezintă sisteme de bază ale coeziunii durabile regăsită într-un mod de 
organizare socială. De aceea, instituţiile sociale reprezintă un sistem unitar, lipsit de 
contradicții şi fără conflicte. Apariţia tensiunilor într-o instituție determină modificări în 
structura el, pentru ca ea să răspundă permanent funcțiilor sale, iar nesolutionarea stă- 
rilor conflictuale poate conduce la dezmembrarea si dispariția ei. 


3.6. Societate 


Am discutat despre structurile sociale ce alcătuiesc o societate. Ce este societatea? 
Într-o descriere foarte succintă, ea este modul organizat de existenţă a vieţii sociale. 
Esenţa societăţii este dată de indivizii angajaţi într-un ansamblu de activități. O societate 
există numai ca o pluralitate de interacțiuni între indivizi care realizează lucruri pe care 
nu le-ar putea înfăptui altfel. Societatea este un mecanism adaptativ, un vehicul social 
pentru reglarea şi transformarea mediului, pentru soluționarea problemelor perene ale 
vieţii (Vander Zanden, p. 101). 

Termenul de societate a trezit numeroase poziții teoretice. A. Giddens, de pildă, 
conferă două sensuri conceptului de societate: 

1. relații între indivizi umani si între instituţii (societatea rurală, societatea urbană, 
societatea capitalistă, societatea feudală etc.); 

2. unitatea relaţiilor sociale (societatea românească, societatea franceză, societatea 
europeană etc.) sau comunitățile mici reprezentative pentru o anumită zonă şi care sunt 
baze de cercetare etnografice, de pildă, societatea Nereju sau societatea Drágus (Geaná, 
„Societate“, în Dicţionar, 1993, p. 558). 

Societatea este definită ca realitate socială relativ independentă, care se autoper- 
petuează, ocupă acelaşi teritoriu şi participă la o cultură comună. Marile oraşe cum sunt 
New York, Londra, Tokio au o populaţie cu mult mai mare decât multe dintre societăți, 

dar ele nu pot fi considerate societăți din cauză că nu dispun de unități sociale care să 
le susțină din interiorul lor. În apărarea si în realizarea nevoilor lor fundamentale ele 
depind de societatea globală a statului si a națiunii. De aceea, o societate poate fi o co- 
munitate tribală sau un mare stat național modern. Membrii unei societăți au în comun 
legături, ceea ce influențează comportamentul lor si determină formarea unor conștiințe 
despre relațiile dintre ei ca fiind asemănătoare cu relațiile de rudenie. O societate este 
organizația cea mai cuprinzătoare în care membrii săi îşi exprimă loialitatea şi pe care 
ei o apără împotriva forțelor distructive, interne si externe, atunci când ele periclitează 
existența vieții sociale proprii. O societate există prin viața membrilor săi, prin acțiunile, 
comportamentele, gândirea şi modul de a fi al acestora. Iată de ce societatea, deşi ab- 
stractă şi greu másurabilá la nivelul simțului comun, este o constantă universală a culturii 
umane. Socialul fiinteazá numai prin societate, adică în acel cadru real de manifestare a 
omului ca existenţă socială. 

Termeni 
conflict de roluri rol social 
instituţii sociale societate 
relaţii interpersonale status social 
relaţii sociale structură socială 


Întrebări recapitulative 


. Ce este structura socială? 

. Cum este definit statusul social? 

. Ce este rolul social? 

. Care sunt rolurile statusului de comunicator ín mass media? 

În ce tip de status se include poziţia de fiu? 

În ce tip de status se include poziţia de ziarist? 

„Ce distinge relaţiile sociale de relațiile interpersonale? 

. Care este diferenţa dintre instituţiile sociale si organizaţiile sociale? 

„De ce oraşul New York, deși are o populaţie de 16 ori mai mare decât Letonia, nu este societate, 

iar Letonia este societate? 

CAPITOLUL IV 
Grupuri sociale 


4.1. Conceptul de grup 


Noţiunea de grup social desemnează diferite ansambluri de indivizi — două sau mai 
multe persoane —, ce împărtăşesc acelaşi sentiment de unitate, și sunt angajate în unul sau 
mai multe tipuri de interacțiune socială stabilă, condiționate de contexte sociale şi isto- 
rice. M. Sherif a definit grupul ca fiind unitatea socială alcătuită dintr-un număr de indivizi, 
care se găsesc unii cu alţii în relații de status şi de rol, stabilite după o perioadă de timp, 
şi care posedă un set de valori sau norme ce reglementează comportarea reciprocă, cel 
puţin în probleme care-i privesc. Rezultă că grupul este o grupare de mai multe persoane 
aflate în relaţii de interacțiune şi dependenţă reciprocă, mijlocite de o activitate comună. 
Grupul dezvoltă norme şi valori care reglementează comportarea tuturor membrilor săi. 

Pentru ca un număr de persoane să se constituie în grup trebuie să îndeplinească cel 
puţin patru condiții: 

1. existența unei interacțiuni printre membrii grupului, care nu este obligatoriu a fi 
o relație directă. O interacțiune în temeiul unui document scris sau al comunicării ver- 
bale este suficientă pentru existenţa grupului; 

2. perceperea calității de membru, adică persoanele dintr-un grup să se vadă ele 
însele ca membri ai acestuia. Nu orice reuniune este un grup. De pildă, insii care as- 
teaptă într-o stație de transport nu pot fi considerați un grup deoarece ei nu se percep ca 
fiind asociaţi unii cu alții. Un corolar al criteriului percepției calității de membru este că 
persoanele dintr-un grup nu se percep doar ele în această poziţie. Calitatea de membru 
este atribuită, în anumite contexte, chiar si atunci când indivizii înşişi nu exprimă direct 
atributul de membru al unui grup. Definitorii sunt, pentru acest tip de interacţiune, gru- 
purile etnice, grupurile religioase, grupurile rasiale; 

3. norme si scopuri împărtășite de cei care fac parte dintr-un grup. Una din cauzele 
pentru care oamenii se reunesc în grupuri este scopul, a cărui realizare este facilitată de 
statutul de membru al grupului. În grup, individul poate evita singurătatea sau poate cu- 
noaste alți oameni. Aceste scopuri de afiliere pot fi suficiente pentru a motiva calitatea 
de membru într-un grup, pentru a fi considerate ca scopuri acceptate de membrii grupului. 
O caracteristică a unor grupuri este existența normelor, ca reguli de comportament accep- 
tate şi susținute de membrii lor, cu privire la ceea ce este și nu este comportament potrivit; 

4. interdependenta de destin înseamnă implicarea tuturor persoanelor, care alcă- 
tuiesc un grup, în aceleași evenimente. Destinul fiecărei persoane dintr-un grup este 

determinat de realizările grupului întreg, iar comportamentul individual influențează 
succesul grupului însuşi. 

Înainte de a discuta despre motivele asocierii în grup si structura grupului, stáruim 
pe diferenţa dintre sodalitate, sociabilitate si socialitate. După cum subliniază Jean 
Baechler („Grupurile şi sociabilitatea“, în Tratat, p. 65), prin cele trei modalități de 
fiintare a socialului este posibilă cunoașterea tuturor stărilor „de la organizat la neor- 
ganizat, de la formal la informal, de la institutionalizat, la neinstitutionalizat, de la 
mediat la nemediat si asa mai departe. Fiecare termen trebuie considerat un pol, legat 
de contrariul sáu printr-un continuum: grupurile, retelele, morfologiile sunt plasate pe 
acest continuum si sunt mai mult sau mai puţin organizate...“ 

Acelaşi autor defineşte cele trei modalități ale socialului: 

— sodalitate, capacitatea umană de a întemeia grupuri, definite ca unități de acti- 
vitate: cupluri, familii, întreprinderi, echipe sportive, biserici, armate...; 

— sociabilitate, capacitatea umană de a forma rețele, prin care unităţile de activitate, 
individuale sau colective: relaţii de vecinătate, categorii de public, saloane, curți regale, 
pieţe, clase sociale, civilizații transmit informaţiile ce le exprimă interesele, gusturile, 
pasiunile, opiniile; 

— socialitate, capacitate umană de a menţine împreună grupurile si reţelele, de a le 
asigura coerenţa şi coeziunea ce le constituie în societăți: tribul, cetatea, națiunea ca 
forme de solidaritate socială ce pot fi numite morfologii...“ 

Din descrierea sensurilor socialului de către sociologul francez rezultă complexi- 
tatea acestuia şi diversitatea formelor sub care fiinteazá. 


4.2. Motivele asocierii în grup 


De ce se asociază oamenii în grup? Multe dintre activităţile pe care oamenii le fac 
în grupuri, după unele evaluări, circa 80%, ar putea fi făcute de unul singur. Orice 
persoană aspiră să devină membru al unui grup indiferent de comunitatea națională, 
statusul social, ceea ce constituie o constantă universală a oricărei culturi. 

Atracția pentru activităţile grupului. Un argument pentru calitatea de membru al 
grupului este participarea la activitățile grupului sau atingerea unui anumit scop care 
este mai ușor de realizat în grup decât ar face-o de unul singur. Printre tipurile de gru- 
puri de această natură se enumeră: 

1. grupurile de muncă (formate pentru a realiza o sarcină mai eficient si rapid prin 
unirea resurselor şi efortului); 

2. grupuri de soluționare a problemelor acolo unde au loc activități civice şi sociale; 

3. grupuri legislative (în care sunt elaborate legi şi regulamente); 

4. grupuri de autosprijin (în care membrii grupului se perfectioneazá ei înșiși). 

Simpatia pentru membrii grupului reprezintă o altă cauză pentru care oamenii se 
reunesc în grup. Aici el găsesc pe acei membri atractivi interpersonal, independent de 
scopurile si activitățile grupului. În anumite contexte sociale, atracția interpersonală con- 
duce la apariția spontană a unor grupuri, cum sunt, de pildă, clicile, grupul de prieteni, 

grupurile (bandele de stradá) si cluburile sociale, ca alternativá la interactiunea socialá 
de tip formal. Unul dintre cele mai clare exemple privind modul cum simpatia conduce pe 
indivizi la formarea de grupuri este, cel referitor la proiectul de locuire, al lui Festinger. 
Studiul său a arătat că elementele arhitecturale cum sunt trotuarele, scările, holurile, 
cutiile poştale, sunt elemente importante în alegerea prietenilor de către individ. De 
îndată ce prietenia s-a stabilit, grupurile s-au născut spontan si a determinat ca un mare 
număr de persoane să fie atrase de celelalte. 

Nevoile membrilor grupului per se. Oamenii pot deveni membri ai unui grup pe 
motiv de a găsi aici satisfacerea nevoilor emoționale, independent de natura activităţii 
grupului sau scopurilor sau atractivitátii pentru alți membri ai grupului. L. Festinger 
sublinia că oamenii au nevoie de comparare socială pentru a descoperi pe alții în pri- 
vinta abilităților lor, în special când lipsesc metodele clare de evaluare proprie. Omul 
caută să utilizeze oameni asemănători cu el pentru a maximiza vizibilitatea informației 
evaluative dorite. Calitatea de membru într-un grup poate furniza fondul comun de oa- 
meni faţă de care un individ ar putea evalua abilităţile sale. 


4.3. Structura grupului 


Comportamentul în grup se desfășoară după modele stabile care au o anumită regu- 
laritate. Aceasta reflectă faptul că nu toţi membrii grupului gândesc la fel. Există dife- 
rentiere în activitatea lor si în participarea la grup. Într-un grup de muncă există executivi 
(funcționari), manageri şi muncitori. Fiecare din aceste poziţii are responsabilități şi 
obligații. 

Comportamentele, asociate cu ceea ce se așteaptă de la indivizii situați într-o poziție 
dată, sunt cunoscute ca roluri. Variatele roluri jucate de membrii grupului sunt conferite 
de statusul persoanei în grup. Ocuparea unui status înalt poate sá se facă astfel ca indi- 
vidul să simtă rolul mai atractiv şi să-i crească încrederea în sine şi valoarea. De pildă, 
Copiii, cărora li se cere să joace rolul de profesor, pot sá se simtă mai motivaţi, să arate 
atitudini pozitive şi să lucreze mai mult ca o consecinţă a ocupării — chiar temporare — 
a unei poziții mai înalte decât cea de elev. Este clar că schimbările de rol pot avea con- 
secinte importante pentru comportamentul oamenilor. 

Tipul de structură care se dezvoltă într-un grup este consecinţa a trei factori: nevoia 
de eficienţă, abilitățile şi motivațiile membrilor grupului, mediul în care grupurile actio- 
nează (R.S. Feldman, p. 375). 

Nevoia de eficiență este legată de importanţa completării activităţii grupului într-o 
perioadă specifică. Cerinţele pentru o înaltă eficienţă rezultă, adesea, din specializarea 
sarcinilor şi din dezvoltarea subgrupurilor în a realiza diferite activități. Exemplul cel 
mai clar este linia de montaj, unde variate subgrupuri de muncitori asamblează părți, 
care vor forma o unitate complet fabricată. 

Tipurile de abilități si motivații ale membrilor grupului au, de asemenea, un impact 
asupra tipului de structură grupală. De pildă, un studiu a arătat că grupurile, ai căror 
membri erau preocupaţi în mod deosebit de sensul lor propriu de securitate şi protecție, 


es 


sociologie.gqxd 25.03.2004 17:41 Page 50 $ 


50 Sociologie 


acordau atenţie dezvoltării unei structuri de grup în care se manifestă o mai mare dife- 
rentiere de rol. În contrast, grupurile ai căror membri se autoestimau, fiind interesaţi de 
părerea bună despre ei înşişi, au tins să formeze grupuri disponibile la mai multă ega- 
litate între roluri. La fel, grupurile, unde anumiți membri au o abilitate mai mare la o 
sarcină decât alții, dezvoltă structuri foarte diferite de acelea în care oamenii au niveluri 
similare de abilitate. În ambele cazuri, caracteristicile de personalitate şi specializarea 
membrilor conduc la dezvoltarea structurii de grup. 

Mediul social, ca şi cel fizic, de existenţă al grupurilui poate influenţa structura lui. 
Statusul socioeconomic al individului din afara grupului are impact asupra poziției lui 
în grup. 


4.4. Clasificarea grupurilor 


Înainte de prezentarea tipologiei grupurilor se impune clarificarea unor noţiuni aso- 
ciate grupului, în scopul delimitări riguroase a realitátilor sociale din grupuri. 

Mulțimea se referă la un număr mare de persoane reunite temporar pentru realizarea 
unui scop de asociere sau a unui interes. Ea dă expresie unei multitudini de forme de 
asociere a oamenilor. Reuniunea indivizilor într-o mulțime se face numai în anumite 
condiții şi contexte sociale. 

Spre deosebire de alte tipuri de grupare a oamenilor, mulțimile nu se disting prin 
coeziune, diferențiere, organizare. Ele ființează numai atât timp cât răspund unui obiectiv. 
Interacțiunea organizatorică şi emoțională între persoanele dintr-o mulțime este redusă. 
Câteva exemple: mulțimea indivizilor care așteaptă să se îmbarce într-un mijloc de 
transport sau mulțimea persoanelor aflate, din motive diverse, în aşteptare la instituţii 
publice. Comportamentul mulțimii este greu de descifrat. Totuşi, această conduită este 
definită, în anumite situații, de stările existente determinate de interese şi motivații. 
Multimile pot fi convenționale, expresive, active sau pasive etc. 

Ceata este reunirea voluntară a unor persoane care au aceleași interese, preferințe 
sau au scopul de a fi împreună. Dacă mulţimea este „singurătatea în comun“, ceata se 
remarcă prin „asemănare în comun“. 

Colectivitatea reprezintă reunirea indivizilor după trăsături comune. Sunt mai multe 
tipuri de colectivităţi: 

— colectivităţi statistice care fiinteazá ca grupare de oameni întemeiată pe dimen- 
siuni demografice (vârstă, sex, nivel de instrucție, rezidenţă etc). Avem, deci, colectivi- 
táti de vârstă (copii, tineri, adulți, bătrâni), colectivități şcolare, colectivități profesionale; 

— colectivități sociale definite ca formatie de persoane reunite în scopul unei con- 
viețuiri sau activități comune. 

Existenţa lor este stabilită prin afirmarea conştiinţei apartenenţei si acceptării unui 
tel comun, finalizate în exprimarea unei solidaritáti (sociale, economice, morale, religi- 
oase, politice). Colectivitátile sociale pot fi teritoriale, geografice, comunităţi, asociaţii, 
voluntare, culturale, folclorice etc. O persoană este, concomitent, membru al mai multor 
colectivităţi, evident cu atribuţii şi statusuri diferite, ceea ce determină o implicare, într-un 
anumit grad, în fiecare colectivitate. 

Pentru înțelegerea specificitátii grupurilor se impune evidenţierea diferenţei dintre 
grup si colectiv. Grupul se caracterizează prin relaţii şi interacțiuni sub forma contactelor 
emoţionale, de acomodare sau de opoziţie, de compatibilitate sau complementaritate. 
Colectivul integrează relaţii şi interacțiuni determinate de scopurile, sarcinile si valorile 
activității comune membrilor săi. Grupul este primul stadiu în formarea unor colective: el 
cuprinde relații socio-afective, conformismul, intensitatea relațiilor interpersonale. Colec- 
tivul depăşeşte nivelul raporturilor de tip emotional si este orientat prioritar spre norme 
si valori. Unitatea orientării axiologice este temeiul coeziunii si astfel colectivul devine 
grup de referinţă pentru membrii săi (|. Radu, 1994). Rămâne deschisă totuşi chestiunea 
relației dintre grup si colectiv. În viziunea prezentată mai sus, conținutul acordat noti- 
unii de colectiv se apropie în bună măsură de cel conferit grupurilor secundare. Într-ade- 
văr, în colectiv relaţiile interumane sunt impersonale, iar funcționalitatea lor vizează 
asumarea unui scop. Axat pe orientări valorice derivate din norme, scopuri şi principii 
ce stau la baza organizării şi evoluţiei lui, un colectiv este viabil şi în măsura în care gru- 
purile ce-l alcătuiesc se regăsesc în mod real în structurile sale, adică acestea sunt accep- 
tate în temeiul normelor colectivului, ca factori de creştere a eficienţei lui. 


4.4.1. Grup primar — grup secundar 


Trecând la tipologia grupurilor sociale, stăruim mai întâi pe diferența grup primar 
— grup secundar. Ce este un grup primar? Așa cum spune Cooley, el este alcătuit din 
două sau mai multe persoane, situate în relaţii directe unele cu altele sau în relații intime 
si coezive. Fiecare membru al grupului se simte angajat în viaţa si activitatea grupului, 
si îi percepe pe ceilalți ca prieteni sau chiar membri ai unei familii. Grupul primar 
reprezintă pentru cei care-l alcătuiesc ceva foarte important si, de aceea, el constituie, 
înainte de orice, un scop si nu un mijloc în vederea realizării unor scopuri. În acest grup 
insul trăiește sentimentul propriei identități direct şi, totodată, își afirmă specificitatea, 
pe care ceilalți membri o acceptă ca atare. 

Grupul primar este, prin funcțiile sale esențiale în socializare, o structură funda- 
mentală pentru individ şi societate. Primele procese de socializare cunoscute de copil 
au loc în grupul primar, adică în familie. În acest cadru copiii achiziționează norme şi 
valori prin intermediul cărora se pregătesc pentru stăpânirea mecanismelor vieţii sociale. 
De altfel, grupurile primare sunt punți între individ şi societate deoarece ele transmit, 
mediază si oferă modele culturale ale societății după care individul își organizează 
propria viaţă. În general, grupurile sociale, şi în special cel primar, dau expresie ființei 
umane ca om şi ca ins social. Orice individ se formează ca om într-un grup primar. De 
aceea, grupurile primare sunt fundamentale pentru individ şi pentru societate. Ele oferă 
cadrul în care el își exprimă cele mai multe dintre nevoile personale. Numai într-un 
asemenea grup omul are calea de formulare a propriilor trebuinte pe care să le cunoască 
şi ceilalți. Spre deosebire de alte fiinţe, omul tinde să-şi prezinte cerinţele sale astfel 
încât să obțină, pe de o parte, acceptul grupului şi pe de altă parte, să aibă sprijin din 
partea grupului în satisfacerea lor. Cum unul dintre mijloacele de constituire a grupului 
îl reprezintă interacțiunea membrilor, rezultă că trebuintele se regăsesc cel mai clar în 
grupul primar. De altfel, grupul primar se instituie şi ca spațiu al exprimării şi satisfacerii 

nevoilor personale. În cadrul grupurilor primare oamenii experimentează prietenia, 
iubirea, securitatea si sensul global al existenței. 

O altă funcție a grupurilor primare este controlul social. Ele apar astfel ca instru- 
mente puternice de control asupra comportamentelor individului. Membrii acestor 
grupuri dețin și distribuie, cum spune James W. Vander Zanden, multe dintre recompen- 
sele atât de vitale pentru individ. Comportamentul individului trebuie să se conformeze 
normelor grupului. Grupurile primare conferă sens realității sociale prin structurarea 
experienţelor membrilor. În acest sens, ele impun individului un comportament care să 
se conformeze la valorile şi normele sale, concomitent cu adaptarea la cerințele societății. 

Pentru ca un grup să fie primar el trebuie să fie consecința unor condiţii indispen- 
sabile: 

1. contacte permanente si stabile între membrii săi; 

2. contactul faţă în faţă, care face posibilă o evaluare imediată si directă a compor- 
tamentului celuilalt, precum si un schimb subtil de idei si trăiri; 

3. mărimea grupului. Un grup primar este un grup mic deoarece numai în cadrul 
acestei structuri interacţiunea dintre membrii săi conferă identitate concretă, stabilită 
dincolo de reguli, principii sau documente oficiale. 

Grupul secundar constă din două sau mai multe persoane implicate într-o relație 
impersonală şi au un scop practic specific. Oamenii cooperează cu alți semeni pentru 
realizarea unui scop. Spre deosebire de grupul primar, relația dintre membrii grupului 
secundar este un mijloc pentru atingerea unui tel. Exemple de grupuri secundare sunt 
corporatiile, şcolile, unitățile de muncă, unitățile militare, comunitățile etnice si natio- 
nale etc. Prin natura lor, grupurile secundare se manifestă ca medii sociale unde indivizii 
se produc ca actori sociali. Relaţiile interumane se stabilesc în temeiul unor regula- 
mente pe care, fie că le acceptă sau nu, individul trebuie să le respecte. Numai astfel 
insul integrat într-un grup secundar este acceptat ca membru și poate să realizeze sco- 
purile sale. Mai mult, în acest tip de grup, oamenii se reunesc dincolo de diferențele ce-i 
marchează, pentru că nu au altă cale de înfăptuire a intereselor lor. Ilustrativ este în acest 
sens grupul secundar specific unităţilor de muncă. Într-o uzină lucrează inşi ce urmă- 
resc, prin interacţiunea lor, să aibă satisfacția derivată din exercitarea unei ocupaţii sau 
obținerea unui câștig, prestigiu profesional etc. Dacă grupul primar rămâne prioritar în 
socializarea primară a individului, initiindu-1 şi introducându-l în mecanismele vieţii de 
grup şi ale vieţii sociale, grupul secundar are rol esenţial în afirmarea socială si profe- 
sională a individului. În grupurile secundare insul fiinteazá ca realitate socială. Grupul 
primar acționează pentru insul concret, iar grupul secundar activează individul prin 
statusurile sale. De pildă, în grupul primar poți fi prieten pentru ceilalți, condiție sufi- 
cientă pentru a fi acceptat ca parte a acestuia. În grupul secundar existi cu precădere 
printr-un status social, profesional, cultural, religios etc. 

O problemă asociată analizei grupului secundar o reprezintă relația acestuia cu grupul 
primar. Relațiile caracteristice grupului primar se pot desfăşura în cadrul grupului se- 
cundar. Situaţia poate fi întâlnită, de regulă, în unitățile de muncă, unde oamenii dez- 
voltă, adesea, relaţii de prietenie cu colegii de muncă. În același mod au loc relaţii între 
oameni în cadrul unităților de învățământ. Trebuie spus că în anumite contexte sociale 
sau culturale, relațiile interumane din grupurile secundare se pot organiza şi ca alternativă 

la influenţa excesivă a acestor grupuri asupra conduitei individuale. Referindu-ne con- 
cret la societatea românească de dinainte de anul 1989, puternic socializantă, este de 
notorietate funcționalitatea raporturilor interumane în cadrul întreprinderii sau al unei 
instituții. Cerinţe instituționale erau înfăptuite prin intermediul acestor relații specifice 
grupului primar. De cele mai multe ori acest tip de relaţii se identifică în relațiile spe- 
cifice grupului informal despre care vom vorbi mai jos. 


Diferenţele între grupul primar si cel secundar sunt prezentate mai jos 


Caracteristicile grupurilor primare Caracteristicile grupurilor secundare 

număr mic de persoane număr mare de persoane 

implicarea întregii individualitáti implicarea unor segmente ale vieţii unei persoane 
relaţie personală relaţie impersonală 

interacţiune continuă interacţiune sporadică 

durată lungă durată scurtă 

așteptări informale așteptări formale 

constrângeri impuse informal constrângeri impuse formal 

legături expresive legături instrumentale 


Apud James W. Vander Zanden, 1988, p. 110. 


4.4.2. Grup de referință — grup de apartenență 


Grupul de apartenenţă este grupul căruia individul îi aparține (familia, clasa de 
elevi, echipa de muncă). Insul îşi însuşeşte normele acestui grup si participă la toate 
evenimentele petrecute aici. Apartenența la grup nu este un fapt administrativ deoarece 
ea impune membrilor adoptarea standardelor şi identificarea cu scopurile şi obiectivele 
acestuia. În grupul de apartenenţă individul preia valori ce sunt în concordanţă cu aspi- 
rațiile sale. Normele şi standardele susținute de grupul de apartenenţă capătă caracterul 
de principii pentru judecátile, opiniile şi acţiunile individului. 

Conceptul de grup de referinţă a fost pus în circulaţie în 1912 de H.H. Hyman, în 
Psychology of Status (apud Mihu, 1970). Hyman a constatat că statusul subiectiv nu 
poate fi prezis în mod direct din nivelul veniturilor sau din cel educativ, ci el este, într- 
o anumită măsură, dependent de tipul grupurilor care au fost folosite de indivizi pentru 
determinarea subiectivă a poziției lor. 

Teoria grupului de referință își are rădăcinile în ideile lui G.H. Mead din lucrarea 
Mind, Self and Society (1934), cu deosebire în teza conform căreia membrii unui grup 
sau indivizi din afara grupului pot influenţa comportamentul unui individ. Psihologia 
socială a studiat cauzele selecției de către indivizi a grupurilor de referință si consecin- 
tele asupra personalităţii. Conceptul de grup de referinţă a fost investit cu virtuţi socio- 
logice prin accentul pus pe structura şi funcțiile mediului social al indivizilor. Prin 
urmare, R.K. Merton defineşte grupul de referinţă ca un grup ale cărui norme sau reguli 

sunt adoptate ca un cadru de referintá. Grupul de referintá este o unitate socialá utilizatá 
în evaluarea și modelarea atitudinilor, tráirilor şi acțiunilor individului. El poate fi 
grupul de apartenenţă al individului, dar, de cele mai multe ori, este un alt grup, exterior 
insului. Grupul de referinţă se instituie ca bază a concepției individului despre lume. El 
ajută la justificarea comportamentelor contradictorii, cum sunt: clasa dominantă revo- 
lutionará, trădătorul care colaborează cu inamicul, catolicul renegat, imigrantul asimilat, 
gentlemanul meschin, comunistul liberal etc. În cazul acestor tipuri de oameni, grupul 
de referință este altul decât cel orginar. Să luăm exemplul imigrantului. Acesta tinde 
către modelul cultural al ţării în care a imigrat, renunțând la modelul culturii sale origi- 
nare. Evaluarea şi compararea sunt făcute de către imigrantul asimilat cu comporta- 
mentele şi modurile de viaţă ale societăţii în care s-a integrat, refuzând orice referire la 
vechile modele. În acest fel, el îşi pierde identitatea sa etnică si culturală adoptând o altă 
identitate, dată de integrarea sa în cultura societăţii ce l-a primit. 

Care sunt funcțiile grupului de referință? O primă funcţie este cea normativă. Grupul 
de referinţă influenţează direct criteriile şi standardele de judecată şi acțiune ale indivi- 
dului. Astfel, individul tinde la o poziție bună într-un grup, iar pentru aceasta aderă la 
valorile şi normele grupului de referință. Cum procedează el? Adoptă stilurile de viaţă, 
atitudinile politice, preferinţele alimentare, stilurile muzicale ale grupului de referință. 
Ilustrăm această funcție a grupului de referință cu tendinţa adolescenților de a prelua 
stiluri de viaţă specifice grupurilor de adulți sau de a asimila valori muzicale ale unor 
grupuri de tineri. Pentru aceştia, respectivele grupuri de referință reprezintă, în raport cu 
congenerii lor, etalon al judecării realității sociale $1 umane. 

O altă funcție a grupului de referinţă este cea comparativă. Evaluarea propriei acti- 
vitáti sau a propriului comportament se face în comparație cu standardele grupului de 
referinţă. În acest fel, oamenii judecă viaţa, comportamentul şi valorile proprii, de pildă, 
sănătatea, inteligența, nivelul de trai, poziția socială, activitatea profesională. Se întâmplă 
ca, atunci când grupul de referinţă este diferit de grupul de apartenenţă, individul să con- 
ştientizeze diferenţa dintre ceea ce este el în grupul de apartenență si ceea ce crede el că 
ar putea fi, aşa cum rezultă din compararea cu grupul de referință. Sunt situaţii când 
grupul de apartenenţă și grupul de referință nu coincid. Raportul dintre ele are grade 
diferite de compatibilitate: integrală, relativă sau parțială, dar poate fi şi de incompati- 
bilitate. Distincția dintre ele exprimă asocierea dintre realitate şi aspirație, dintre prezent 
si viitor (I. Radu, 1994). Din această stare poate rezulta trăirea sentimentului de depri- 
mare relativă, iar aceasta contribuie adesea la alienarea socială. Asemenea circumstanţe 
ale relației dintre ins şi grupul de referință se instituie în condiţii propice afirmării unui 
comportament colectiv şi a mişcărilor sociale revoluţionare. Grupul de referință cuprinde 
elemente ale procesului de schimbare socială. 

Funcția asociativă a grupului de referință se referă la posibilitatea preluării statu- 
sului membrilor dintr-un grup de către o persoană. 

Am subliniat până aici virtuțile grupului de referință însă trebuie spus că unele gru- 
puri de referință pot avea şi influenţe negative asupra individului. Compararea făcută de 
O persoană cu unele grupuri accentuează diferenţa dintre ea si alte persoane sau alte 
grupuri. De pildă, insi dintr-o unitate industrială refuză sá se identifice cu grupul de ma- 
nageri din cauza lipsei de eficienţă si randament a managementului sau a unor relații 

interumane tensionate. În consecinţă, aceste persoane se delimitează de acest grup. Ele 
aşteaptă să se schimbe echipa de conducere cu o alta în care îşi pot regăsi valorile şi nor- 
mele adecvate aspirațiilor şi intereselor lor. Grupul de referinţă este judecat si acceptat 
de către indivizi în funcție de contextul în care ființează. Un grup nu devine grup de refe- 
rintá de la sine. Condiţii sociale concrete şi trăsături psihologice ale indivizilor contri- 
buie la afirmarea grupurilor de referință. 


4.4.3. Grup intern — grup extern 


În orice societate există grupuri interne și grupuri externe. Orice ins cunoaște o influ- 
entá nemijlocită de la grupurile exterioare lui, deci de la grupurile cărora nu-i aparține. 
Un grup intern este acel grup de apartenență a membrilor săi, cu care aceştia se 
identifică, şi au conştiinţa de NOI, adică ei realizează că fac parte din acel grup si sunt 
implicaţi direct în tot ceea ce se întâmplă aici. Prin ideea de NOI, membrii unui grup 
intern sunt conștienți de existenţa lor într-un asemenea grup concomitent cu situarea lor 
în afara altor grupuri. Astfel, e1 realizează poziţia lor în grupul intern în comparaţie cu 
existența altor grupuri. Constiinta de NOI se afirmă în raport cu conștiința de El. Aga- 
dar, în actul deosebirii grupului intern de cel extern esențială rămâne această conștiință 
a diferenţei de NOI şi EI, care conferă identitate membrilor unui grup. 

Clasificarea grup intern — grup extern este semnificativă în evidențierea granițelor 
sociale. Liniile de demarcaţie între structurile grupale relevă indivizilor unde începe şi 
unde sfârşeşte interacțiunea. De aici rezultă că graniţele unui grup nu sunt bariere fizice, 
ci mai degrabă discontinuități în desfăşurarea proceselor de interacțiune socială. Gra- 
nitele unui grup încadrează indivizii într-o structură de desfăşurare a acțiunilor astfel încât 
ei se simt incluşi în ea. Unele granițe se bazează pe modul de așezare spațială — vecină- 
tate, comunitate, națiune, stat. Alte linii de demarcaţie își au temeiul în diferentierile so- 
ciale si culturale: religioase, etnice, politice, ocupaţionale, lingvistice, rudenie, status-uri 
socio-economice. Indiferent de sursa lor, graniţele grupurilor acționează în două direcții 
(James W. Vander Zanden, 1988, p. 111). Prima direcție vizează atentionarea celor din 
afara grupului asupra condiţiilor ce trebuie respectate pentru a intra în sfera acestuia. A 
doua se referă la menţinerea celor din grup si la influențarea acestora de a nu opta pentru 
alte tipuri de interacțiune socială. În acest fel se asigură funcţionalitatea grupului intern. 
Altfel, orientarea membrilor către alte grupuri determină stări de indiferență, competiție 
sau conflict direct cu grupul intern. Edificator este exemplul persoanelor angajate într- 
un loc de muncă, dar, din diverse motive, ele îşi îndreaptă atenţia spre alte zone ocupa- 
tionale. Consecința cea mai importantă este scăderea randamentului în muncă si aspi- 
ratia continuă de a pleca spre alte structuri ocupaţionale. 


4.4.4. Grup formal — grup informal 


O altă clasificare a grupurilor este cea dintre grupul formal şi cel informal derivată 
în mare măsură din diferențierea grupului de colectiv. In orice grup, cu excepția celui 
primar, există contexte ce impun organizarea lui pe bază de legi, ordine, decizii, toate 

acestea reprezentând documente oficiale, şi conferă o structură formală raporturilor dintre 
membrii săi. Alcătuirea formală a grupului constituie organizarea ierarhică, iar functio- 
narea grupului se bazează pe o organigramă care vizează obiective ale grupului, şi func- 
tiile sale sunt definite în raport de aceste obiective. În cadrul aceluiași grup fiinteazá relaţii 
informale sau nonformale determinate de interacţiunea membrilor grupurilor dincolo de 
exigenţele formale. Manifestarea relațiilor informale exprimă afectivitatea între membri 
ai grupului. Totodată, contextele informale contribuie la distribuirea simpatiei şi a anti- 
patiei în grup, şi produc atracţia şi conflictul dincolo de structurile oficiale. Intensitatea 
relaţiilor informale este mult accentuată de contextul social în care există un grup. Dacă 
managementul unei colectivităţi se axează numai pe structurile formale, neglijând orice 
problemă umană sau luarea în seamă a relațiilor interpersonale, atunci cu siguranță membri 
ai grupului caută să creeze cadrul informal necesar în a diminua efectele negative ale 
rigiditátii structurilor formale. Semnificative sunt în acest sens situaţiile din societatea 
românească de dinainte de anul 1989, în care se accentua dimensiunile formale ale acti- 
vitátii din organizaţii (industriale, școlare, agricole, administrative etc.). Neglijarea sau 
diminuarea chestiunilor legate de individ au condus la funcționarea paralelă a structu- 
rilor informale, ceea ce s-a finalizat în eludarea normei sau chiar a legii. Efectele unei 
asemenea stări s-au reflectat în alcătuirea de grupuri informale ce căutau să rezolve as- 
pecte ale activităţii profesionale şi sociale. 

În cadrul grupurilor formale, structurile informale pot să fiinteze ca grupuri alcá- 
tuite spontan în procesul de muncă, fără ca acestea să fie neapărat opuse formalului. În 
raport de cerinţele organizației formale, asemenea grupuri informale ar putea sá actio- 
neze eficient atât pentru membrii săi, cât şi pentru obiectivele generale ale grupului 
formal. Dacă însă distanţa dintre cele două tipuri de grupuri se mărește, atunci scade şi 
coeziunea grupului formal. 


4.4.5. Grupul mic 


4.4.5.1. Conceptul de grup mic 


Grupul mic nu este obiectul exclusiv al unei discipline socio-umane. El este studiat 
de mai multe ştiinţe. Trei perspective se desprind (Achim Mihu, 1970). Cea psihologică 
— înţelegerea grupului ca un mediu care influenţează comportarea individului şi care, 
oferă elemente importante pentru înțelegerea personalității indivizilor. Perspectiva socio- 
logică — identificarea proprietăților fundamentale ale grupului în evaluarea efectelor 
provocate de anumite diferenţe sociale. Viziunea psihologiei sociale — cercetarea interac- 
tiunii dintre grup, ca o entitate funcţională, şi indivizii care constituie membrii săi. În 
psihologie, accentul este pus pe individ şi personalitate, iar grupul mic facilitează înţele- 
gerea acestor aspecte; în sociologie se are în vedere grupul ca o realitate supraindi- 
viduală ale cărei proprietăți fundamentale se manifestă în diverse forme. Psihologia 
socială insistă pe relația dintre grupul mic şi individ. 

Grupurile mici se disting prin număr relativ redus de persoane între care există re- 
latii directe. În ceea ce priveşte mărimea lor, cercetătorii, de regulă, stabilesc doar limita 
inferioară (două sau trei persoane) fără a preciza limita superioară. Cel mai mic grup 

este diada, alcătuită din două persoane, cel mai simplu exemplu fiind cuplul. Alţi autori 
(H. Tajfel şi C. Frazer) consideră triada ca fiind cel mai mic grup. Ce este un grup mic? 
La această întrebare se răspunde: „O formaţie în doi este diadă, în trei este un micro- 
grup“ (cf. Ion Radu, p. 110). Th. Newcomb descrie grupul ca o multiplicare sau extensie 
a diadei, de fapt a relaţiilor diadice. De exemplu, o triadă compusă din A, B, C, include 
raporturi între membrii A şi B, A şi C, B şi C. Este tipul de relații afective individuale: 
pozitive (+) şi negative (—). Se poate discuta despre trei feluri de relaţii diadice (+ +), =>), 
(+ —). Formaţiile de trei membri, precum si grupurile mai mari pot fi echilibrate si neechi- 
librate în raport de relaţiile diadice care le compun. Triada cea mai stabilă cuprinde toate 
relațiile diadice pozitive şi este formația cea mai stabilă. Orice triadă care cuprinde o 
diadă negativă este neechilibratá. Teoria lui Newcomb explică sociabilitatea spontană. 
Cercetările au arătat că 71% dintre interacțiunile de muncă si informale constau din 
două persoane, 21% sunt alcătuite din trei persoane, 6% din patru persoane, şi numai 
2% cuprind cinci sau mai multe persoane. Emotiile şi sentimentele sunt accentuate mai 
mult în relațiile diadice decât în celelalte relații. Adăugarea unei a treia persoane la o 
diadă înseamnă o modificare esențială (Vander Zanden, p. 114). 

Problema mărimii optime a grupului rămâne în continuare o chestiune de discutat. 
S-a considerat că cinci persoane constituie cea mai bună mărime pentru un grup deoa- 
rece fiind un număr impar de persoane nu se poate ajunge la impas, oricând există o 
majoritate (tre1) şi o minoritate (doi). 

C.H. Cooley a justificat existenţa grupului mic ca un cadru în care oamenii găsesc 
un model stabil de interacțiune socială care orientează comportamentul uman. În actiu- 
nile lor oamenii tin seama de ce vor crede ceilalți: „Imaginile pe care oamenii le au unul 
despre altul sunt realități incontestabile ale societății“ (C.H. Cooley, 1964, p. 184) susține 
sociologul american. Relaţiile dintre oameni au la bază reguli acceptate de toţi, în 
temeiul cărora se construieşte comportamentul așteptat în societate sau în grup. Grupul 
nu există fără acest acord asupra regulilor. Cooley a abordat grupul ca o reţea de comu- 
nicare. Oamenii comunică între ei prin impresiile numite de el „idei personale“, pe care 
şi le fac unul despre altul în această interacțiune. Fiecare individ îşi face o idee perso- 
nală despre celălalt. Ideea personală este o construcţie de semnificaţii, un set de atribute 
imaginare proiectate asupra fiecăruia din apropiații noştri şi cunoștințele noastre ca 
interpretări ale persoanei lor: „Realitatea socială imediată este ideea personală [...] 
societatea, în aspectul ei imediat, este un raport între idei personale. Pentru a avea o 
societate, este în mod evident necesar ca persoanele să se întâlnească undeva; si se întâl- 
nesc doar sub forma ideilor personale“ (ibidem, p. 118-119, apud Melvin L. De Fleur, 
Sandra Ball-Rokeach, p. 253). 

Sociologii au remarcat că nu este suficientă condiția fiintáril de relaţii „faţă în față“, 
aşa cum argumenta C.H. Cooley, cel care a elaborat clasificarea grup primar — grup 
secundar. Nu toate grupurile în care există relația „faţă în față“ pot fi considerate ca 
grupuri cu relații personale spontane si emoţionale între membrii care-l compun. Ase- 
menea relaţii pot exista şi fără contacte de tipul „faţă în față“. B. Berelson şi G.A. Steiner 
consideră că grupurile mici au următoarele caracteristici: numărul redus de membri, 
relaţiile interpersonale cu aceștia, o anumită durată, identificarea membrilor cu grupul si 
de aici prezenţa unei anumite solidaritáti, diferențierea membrilor grupurilor de ceilalți 

indivizi din afara sa, țeluri comune, simboluri comune şi o anumită autonomie în stabi- 
lirea modalitátilor şi măsurilor luate în vederea realizării unor sarcini. Alți cercetători 
americani, R.V. Harnack si T.B. Fest, ordonează caracteristicile grupurilor mici în 
funcţie de trei coordonate: dimensiune, interdependentá si continuitate. Procesele inter- 
personale care au loc în cadrul grupului au fost clasificate de Parsons şi Shils în urmă- 
toarele tipuri: comportare, emoţii, norme, țeluri si valori. 

Diferenţa dintre grupul mic şi grupul mare este justificată. Oamenii fac parte dintr- 
o sumedenie de grupuri mari şi mici, care au influență asupra evoluției şi manifestării 
personalităţii lor. Eşti membru al unei naţiuni, clase, pături sociale, generaţii, întreprin- 
deri, vecinátáti, familii. Între grupurile mici si grupurile mari există o diferenţă de con- 
ținut şi de rol jucat în viaţa socială. 

Grupurile mici presupun, ca orice tip de grup, existența între membrii lor a unor 
relaţii sociale. Dar relațiile sociale stabilite între oameni în grupuri mici au loc în mod 
direct, nemijlocit, ca indivizi concreti, posedând o configurație si potentialitate fizică şi 
spirituală deosebit de complexă. De aceea, relaţiile între oameni în grupul mic capătă 
un pronunțat caracter psihologic. Ele au o importanţă deosebită asupra vieţii cotidiene 
a individului. În timp ce grupurile mari de oameni hotărăsc liniile directoare ale istoriei, 
grupurile mici influenţează mai ales aspectele particulare și secundare ale istoriei şi 
personalităţii indivizilor. 

De reținut că în cercetarea grupurilor s-a manifestat tendinţa contrapunerii celor 
două tipuri de grupuri. Grupurile mici ar fi conştiente, raționale, pe când celelalte incon- 
ştiente şi iraționale. Faptul că în cadrul grupului mic indivizii stabilesc între ei relații 
directe a fost interpretat în sensul că elementul psihologic ar fi fundamental în geneza 
societăţii. De aici a rezultat concepția psihologizantă asupra societăţii. 

Grupurile mici nu pot fi reduse la suma indivizilor care îl compun, iar cunoaşterea gru- 
pului este altceva decât studierea fiecărui individ care îi aparține. Există ceea ce A. 
Mihu (1970) numea efectul grupului mic. În activitatea fizică, grupul mic generează o 
forță materială importantă sub forma cooperării. În procesele de producție mai com- 
plexe, această forță se întâlnește cu forța diviziunii muncii. Efectul grupului mic poate 
fi constatat în îndeplinirea sarcinilor (eficienţa grupului), existenţa lui ca o structură socială 
de sine stătătoare, influenţa asupra personalităţii şi comportamentelor membrilor săi. Rezultă 
că în grupul mic se constituie, ca o structură, o reţea de legături între indivizi care pot sá 
dezvolte o forță sau să aibă efect mult mai mare decât acela al indivizilor luaţi separat. 

Dar grupul nu este suma relaţiilor directe dintre membrii săi. Grupurile nu sunt 
numai interacţiune, ci ele conţin o dinamică specifică: schimbarea si ajustarea relațiilor 
dintre membrii grupului, schimbarea membrilor grupurilor şi schimbări în organizarea 
lor. Grupul mic este o realitate supraindividuală, născută ca urmare a interacțiunii directe 
(nemijlocite) a unui număr redus de persoane, în scopul realizării unei sarcini sau a unui 
obiectiv. 

Rezumând, grupurile mici includ anumite relaţii sociale, aceste relaţii se manifestă 
sub forma unor relații directe, fapt care le conferă o calitate de sine stătătoare în raport cu 
alte grupuri sociale; ele nu sunt numai suma membrilor şi a relațiilor interindividuale, 
ci unitatea lor; ele reprezintă un sistem complex de relaţii de diferite tipuri (de comuni- 
care, sociometrice, de dominare) orientate şi structurate în funcţie de sarcinile lor. 

4.4.5.2. Relaţiile din grupul mic 


Asa cum am menționat, în cadrul grupului mic există si funcționează relații interu- 
mane ce pot fi clasificate pe multe criterii, unul din ele fiind conținutul lor psihologic: 
cognitiv (oamenii se văd, se aud, emit păreri, impresii sau convingeri unii despre alții, 
se cunosc mai mult sau mai puţin adecvat între ei); comunicafional (comunică unii cu 
alții, fac schimb de cunoştinţe si informații); afective (se preferă, se resping, se simpa- 
tizează sau se antipatizeazá unii pe alții) (Mielu Zlate şi Camelia Zlate, 1982, pp. 10-11). 
Aceste trei conținuturi dau naștere la principalele trei categorii de relații interumane. 

Prin relațiile cognitive se urmăreşte strângerea de informații despre parteneri, inter- 
pretarea şi utilizarea lor cât mai corectă. Dacă intercunoasterea dintre membrii unui 
grup şi sistemul lor de imagini sunt reale, atunci probabilitatea funcționării fireşti a gru- 
pului este mai mare. Altfel, relațiile dintre oameni devin incongruente. 

Relaţiile comunicationale sunt considerate de către unii autori ca esenţiale în perce- 
perea şi descrierea relaţiilor interumane. Ele sunt relevante prin afirmarea virtuților 
exprimate în îndeplinirea sarcinilor de grup, în coeziunea si unitatea lui, în valorificarea 
influențelor lui. Procesele de comunicare au un rol esenţial în afirmarea grupului ca 
entitate şi creează condițiile acceptării originalității şi importanţei lui pentru membrii săi 
şi pentru grupurile exterioare lui. Efectele negative ale comunicării vizează blocajul de 
informaţii, bruiajul, filtrarea şi distorsionarea informațiilor, ceea ce determină dificultăți 
în funcționarea grupului. Studii de psihosociologie a grupurilor demonstrează că, deoa- 
rece interacțiunea membrilor unui grup se bazează pe comunicare, comunicarea este o 
variabilă importantă a procesului de constituire, organizare si funcționare a grupului 
(Carolyn M. Anderson, Mattew M. Martin, 1995, p. 118). Satisfactiile legate de grup 
depind de abilităţile privind comunicarea si depăşirea singurătăţii. În grup comunicarea 
înseamnă dispunerea deprinderilor de a spune ceea ce doreşte şi ceea ce trebuie. Singu- 
rătatea este asociată cu abilitatea scăzută de comunicare şi este negativ asociată cu abili- 
tátile de evadare din realitate. 

Relaţiile afective provoacă un cadru uman de cooperare şi de înţelegere sau stări 
conflictuale cu rol de a stimula sau de a împiedica acțiunea membrilor grupului. 

Cele trei tipuri de relaţii generează în grup structuri adecvate conţinutului fiecăreia 
dintre ele: cognitive, comunicationale si preferentiale. Însăși evoluția grupului este de- 
pendentă de aceste configurații existente în structurile sale. Un grup se manifestă ca o 
entitate care supune valorizării relaţiile interumane ce au loc în cadrul lui. Luând în 
discuţie cele trei tipuri de structuri — cognitive, comunicationale si afective — rezultă alte 
trei tipuri de structuri integrative în grupul mic: 

1. structuri generale integrative întemeiate pe caracterul pozitiv al celor trei structuri; 

2. structuri generale dezintegrative ce-şi au sorgintea în caracterul negativ al celor 
trei structuri (grad redus de intercunoastere a membrilor grupului, relații de comunicare 
scurtcircuitate de o serie de fenomene perturbatorii, predominanta relațiilor de respin- 
gere reciprocă între membrii grupului; 

3. alte tipuri de structuri intermediare, în care o latură pozitivă a unei structuri se core- 
lează cu laturile negative ale celorlalte. 

Așadar, grupul nu este o simplă colecție de oameni, ci o uniune care posedă urmă- 
toarele calităţi: 

1. o asociere de doi sau mai mulți indivizi care pot fi identificați prin nume sau tip; 

2. prezenta unei constiinte de grup; 

3. scopuri comune; 

4. interdependentá în realizarea necesităților care decurg din îndeplinirea scopurilor; 

5. interacțiune (comunicatie, influență si reacție reciprocă), abilitate de a acționa 
într-o manieră unitară (cf. A. Mihu, 1970, p. 111). 

Deci grupul are o compoziție bine precizată, membrii săi urmăresc scopuri comune 
si în procesul de realizare a acestor sarcini au loc o interdependentá si o interacțiune a 
acestora prin care se dezvoltă o conștiință comună. 


4.4.6. Grup conformist (Groupthink) 


Sociologii si psihologii au analizat acest tip de grup, urmare a conflictului dintre 
S.U.A. şi Cuba din anul 1961, prilej cu care s-au comis grave erori în politica externă 
americană. În anul 1961 administraţia Kennedy a plănuit o invazie în Cuba de către o 
forță alcătuită din 1.400 de cubanezi exilați, dar aceasta a fost ucisă sau capturată de for- 
tele regimului lui Castro. Consecința acestui eşec răsunător a fost întărirea poziției lui 
Castro şi consolidarea alianţei sovieto-cubaneze, precum şi amplasarea armelor atomice 
ruseşti în Cuba. 

Însuşi președintele Kennedy s-a întrebat: „Cum am putut să fim atât de proşti?“. În 
anii '70, Irving Janis a analizat această situație si a ajuns la concluzia că J. Kennedy si 
consilierii săi au fost prizonierii fenomenului numit gândirea de grup sau conformismul 
de grup, rezultat din deteriorarea eficienţei mentale, testarea realității şi judecata morală 
care rezultă din influenţele din grup (apud Vander Zanden, p. 117; Robert S. Feldman, 
p. 391). Procesul de decizie în cazul conflictului dintre S.U.A. și Cuba a avut loc într- 
un grup puternic coeziv în care toți membrii erau preocupați de menținerea consensului 
şi de reprimarea oricărei tendinţe spre critică. Important a fost să se asigure unanimi- 
tatea şi sprijinirea poziţiei liderului. Caracteristicile acestui tip de grup sunt: 

1. iluzia că grupul este invulnerabil şi nu poate să comită erori importante; 

2. eforturile sunt îndreptate către rationalizarea şi reducerea informaţiei care este 
contradictorie pentru a se asigura o opinie dominantă a grupului; 

3. alte grupuri sunt văzute ca neimportante; 

4. se fac presiuni asupra membrilor grupului să adopte punctele de vedere majori- 
tare şi se înlătură opiniile minoritare; 

5. membrii grupului înlătură propriile lor convingeri rezultate din propria lor analiză; 

6. pentru că membrii grupului simt presiunea făcută asupra lor de a se conforma, 
există iluzia unanimitátil şi, astfel, se întăreşte opinia dominantă; 

7. grupul este protejat, prin anumite persoane, de informaţiile divergente sau con- 
tradictorii. 

Toate aceste caracteristici se regăsesc în grupurile conformiste, unde un grup mic 
de consilieri cu o puternică atractivitate în grup impun acele opinii considerate a fi 
acceptate de către lider şi de către majoritate. În afară de exemplul conflictului ameri- 
cano-cubanez, ar mai putea fi amintite afacerea Watergate, escaladarea războiului în 
Vietnam ş.a. Janis a demonstrat că în cel de al doilea război mondial conducătorii 

americani au luat decizii bune numai în 42% din situații, iar în 37% dintre crize liderii 
americani s-au făcut vinovați de un comportament tipic grupului conformist. 

Prevenirea acțiunii grupurilor conformiste se realizează prin anumite tehnici pe 
care le prezentăm mai jos (după Vander Zanden, p. 120): 

1. comunicarea de informații membrilor grupurilor asupra consecințelor si cauzelor 
existenței situaţiilor specifice grupului conformist; 

2. liderul grupului să rămână impartial şi sá nu adopte nici o poziţie; 

3. membrii grupului ar putea fi instruiți să evalueze critic problemele si să exprime 
obiecțiile şi îndoielile lor; 

4. unul sau mai multi membri ai grupului ar putea fi desemnaţi cu roluri de „avocat 
al diavolului“, pentru a se exprima puncte de vedere opuse; 

5. ocazional, grupul să se dividă în grupuri mai mici care să se întâlnească separat. 
Apoi, subgrupurile se pot reuni, având conştiinţa diferenţei; 

6. când o situație necesită relaţii cu grupuri rivale se urmăresc atent semnalele de 
avertisment ale adversarului şi se identifică cursul acțiunii acestuia; 

7. de îndată ce s-a ajuns la o decizie preliminară, se acordă atenţie reevaluării opor- 
tunității liniei proiectate în legătură cu acțiunea; 

8. experţii din afara grupului ar putea fi solicitati să participe la întâlniri cu grupul 
şi să conteste opiniile grupului; 

9. membrii grupului ar putea fi încurajați sá sondeze calitatea deciziei grupului în 
medii de încredere şi să prezinte reacțiile lor; 

10. câteva grupuri independente ar putea lucra concomitent în aceeași problemă. 

Adăugăm, la aceste 10 căi de prevenire a situațiilor specifice grupului conformist, 
stimularea de către lider a criticii în grupul său, ceea ce înseamnă ca orice decizie impor- 
tantă să fie supusă unei analize critice. Accentuăm această modalitate deoarece, cu deo- 
sebire în deciziile politice, liderul are o contribuţie esenţială la elaborarea şi impunerea 
hotărârilor. Numai în măsura în care liderul este disponibil să accepte exprimarea mai 
multor opinii divergente devine posibilă adoptarea celei mai bune decizii într-un grup. 

S-a observat că grupurile de decizie lipsite de experienţa activităţii în elaborarea 
împreună a deciziei de către toți componenţii lor, pot fi mult mai susceptibile de simp- 
tomul conformismului din cauza insecurității rolurilor membrilor si normelor grupu- 
rilor. În schimb, grupurile care au experienţa activităţii în colectiv manifestă mai puţin 
tendinţa spre decizii eronate, deoarece membrii lor sunt suficient de siguri de rolurile lor, 
pentru a se provoca unul pe altul, dar dispun de căi în a obține acordul asupra unei decizii. 

Termeni 
colectivitate interacțiune 
grup mulțime 
grup de referință norme ale grupului 
grup extern relaţii afective 
grup formal relații comunicationale 
grup intern relaţii cognitive 
grup mic scopuri ale grupului 
grup primar sociabilitate 
grup secundar socialitate 
grup informal sodalitate 


Întrebări recapitulative 


1. Ce este un grup? 

2. Care este minimul numărului de persoane ce pot alcătui un grup? 

3. Care sunt condiţiile pentru ca un număr de persoane să se constituie în grup? 
4. Care sunt motivele asocierii oamenilor în grup? 

5. Care sunt factorii care determină un anumit tip de structură a grupului? 

6. Clasa şcolară este grup primar? 

7. Grupul de prieteni este grup secundar? 

8. Ce sociolog a dezvoltat teoria despre grupul de referință? 

9. De ce locul de muncă este grup intern? 

10. Ce reprezintă conştiinţa „NOI“ şi conştiinţa „EI“? 

11. Cum se manifestă grupurile informale în grupul formal? 

12. Care este deosebirea dintre mulțime si colectivitate? 

13. Care sunt normele grupului? 

14. Care sunt scopurile grupului? 

15. Prin ce se distinge interacțiunea în cadrul grupului de alte tipuri de interacțiune? 
16. Cine este fondatorul teoriei despre grupul mic? 

17. Care sunt tipurile de relații interumane din grupul mic? 

18. Ce funcții au relaţiile comunicationale din grup? 

Organizatia 


5.1. Conceptul de organizaţie 


S-a desprins din analiza grupurilor sociale si a structurilor sociale ideea fiintárii 
societății prin diferite moduri de organizare a relațiilor dintre oameni, a raporturilor 
dintre instituții, a legăturilor indivizilor cu instituțiile. Examinarea acțiunii sociale a 
evidențiat raționalitatea actelor umane si sociale, concretizată în organizaţii. Ce este o 
organizație? Este un ansamblu uman constituit prin interacțiunea membrilor săi în mod 
intenționat pentru realizarea unor scopuri specifice. Organizația se deosebeşte de grupul 
social datorită dimensiunii sale formalizate si ierarhizate puternic în asigurarea coope- 
rării si coordonării indivizilor ce o compun datorită înfăptuirii scopurilor (Erhard Fried- 
berg, „Organizaţia“, în Tratat, p. 397). Organizațiile funcționează în vederea soluționării 
problemelor comune unui domeniu larg al societății sau al unei categorii largi de popu- 
latie. Întreprinderile economice, instituțiile şcolare, armata, partidele politice, spitalele, 
instituțiile de cercetare sunt organizații. De pildă, partidele politice sunt organizații 
constituite de un grup de persoane pentru a răspunde unor interese, aspirații si trebuinte 
caracteristice unor categorii de oameni si de a le reprezenta în fața societăţii. 

Organizația îşi desfăşoară activitatea în temeiul unor norme, principii, statute care 
reglementează relaţiile dintre membrii lor, pentru că numai în acest fel se realizează 
ordinea şi stabilitatea socială gestionate de ele. 

Există variate concepții despre organizaţie. Teoriile clasice ale organizării s-au 
afirmat la sfârşitul secolului al XIX-lea şi începutul secolului al XX-lea, și au delimitat 
cel puțin trei teme majore: managementul ştiinţific clasic, teoria organizațiilor birocra- 
tice si teoria relaţiilor umane (Mihaela Vlásceanu, 1993, p. 29). În prima orientare teore- 
tică se înscrie viziunea lui Fr. W. Taylor care, în lucrarea sa Principiile managementului 
științific, a construit un nou mod de a concepe munca si organizarea ei. Observarea si 
măsurarea sistematică a tuturor operaţiilor unei activităţi urmăresc o organizare optimă 
a fiecărei sarcini de muncă în cadrul organizațiilor de muncă. Creşterea eficienţei şi 
performanţelor acestor organizaţii este strâns legată, după Taylor, de motivarea oame- 
nilor prin stimularea lor financiară si printr-un control continuu. 

O altă orientare teoretică o reprezintă concepţia lui Max Weber. El distinge trei tipuri 
de organizații: 

1. organizaţia orientată pe lider, esenţială fiind exercitarea autorităţii bazate pe cali- 
tátile personale ale conducătorului; 

2. organizaţia traditional-patriarhalá întemeiată pe un sistem de autoritate exercitat 
în baza tradiţiei; 

3. organizaţia birocratică, o structură raţional-legală, tipică societății moderne unde, 
pentru realizarea scopurilor, sunt alese mijloacele adecvate. 

În concepția lui Max Weber raționalitatea este principiul esenţial al constituirii orga- 
nizatiel. 

O altă orientare teoretică descrie organizaţiile ca structuri în care oamenii îşi mani- 
festă solidaritatea. E. Mayo a demonstrat că individul se comportă în colectivele de 
muncă în calitate de om social, motivat de relaţiile cu ceilalți. Conducerea organizației 
trebuie să vizeze în primul rând armonizarea raporturilor dintre oameni. 

Organizațiile cunosc o diversitate de tipuri. O primă clasificare este cea dintre orga- 
nizatiile formale şi organizaţiile voluntare. Organizațiile formale sunt organizaţii cu o 
structură clară care reglementează, pe principiul ierarhiei, relațiile dintre membrii lor, rela- 
tiile de autoritate, putere şi responsabilitate. Exemplul tipic de organizație formală este 
organizația birocratică. Organizațiile voluntare sunt asociaţii în care oamenii intră şi ies 
pe baza propriei lor decizii. Asemenea organizaţii sunt acelea constituite pentru a proteja 
drepturile şi libertăţile unor categorii sociale sau profesionale sau pentru reglementarea 
unor aspecte ale vieții comunitare. În România, aceste tipuri de organizaţii voluntare s-au 
constituit după anul 1989. Într-adevăr, funcţionează, cel puţin în unele domenii, organi- 
zaţii voluntare care caută să răspundă, cu mijloace specifice, unor trebuinte ale unor gru- 
puri sau categorii profesionale. Organizațiile de cercetași la tineri, organizațiile de femei, 
organizațiile de copii, organizații ale persoanelor în vârstă etc. acţionează ca structuri 
organizate şi conduse de persoane ce au acceptat să se implice în rezolvarea chestiunilor 
specifice ale acestor grupuri de oameni. Din cauza lipsei de experienţă, ca şi a confuziei 
cu privire la raporturile reale ale acestor organizaţii cu instituții guvernamentale, gradul 
lor de intervenţie în societatea civilă românească este încă insignifiant. Se manifestă 
încă destul de timid spiritul lor autonom, participarea voluntară la acțiuni, demersul 
critic faţă de modul de organizare şi conducere a societății. Aceste organizaţii voluntare 
trebuie să se concentreze pe realizarea nevoii de identificare, de comunicare şi de 
contact, de sprijin reciproc, de comparare a comportamentelor etc. de către membrii lor. 


5.2. Birocratia 


Din cauza complexităţii structurilor organizaționale și a multitudinii de funcții pe 
care trebuie să le îndeplinească în societatea contemporană, relațiile din cadrul organi- 
zatiilor formale au căpătat un conţinut si forme specifice. După cum am constatat la 
tema despre grupuri, în structurile grupale mici oamenii interacționează direct între ei. 
În organizaţiile formale, raporturile dintre oameni se stabilesc, în vederea atingerii sco- 
purilor, pe temeiul unor proceduri administrative şi al unor documente scrise. Numai 
dacă se standardizeazá si se repetă operaţiile efectuate în cadrul organizației, structurile 
acesteia pot funcționa eficient. De aceea, în marile organizaţii fiinteazá un proces carac- 
teristic: birocraţia, care este o structură întemeiată pe o ierarhie a statusurilor şi rolurilor 

fiecărui agent social din componenţa ei, prevăzută în proceduri şi regulamente, si bazată 
pe o diviziune a funcţiilor şi a autorităţii. Ea exprimă puterea deținută de aparatul admi- 
nistrativ într-o organizație. De regulă, birocraţia funcționează în sistemele instituţionale 
guvernamentale, organizațiile de afaceri, religioase, politice, de educaţie. 

Am arătat că, în discutarea tipurilor de organizații, o contribuţie esenţială a adus-o 
sociologul german Max Weber. El a remarcat că în perioada modernă toate tipurile de 
activitate se organizează prin raționalitate, iar aceasta este însoțită de birocratie. După 
Max Weber, birocraţia are şapte mari caracteristici (E. Friedberg, art. cit., în Tratat, p. 424): 

1. continuitatea principiilor de exercitare a autorității, inserată într-o ordine legală 
pe care o înlocuieşte şi o aplică; 

2. existenţa unui corp de reguli impersonale ce delimitează clar sferele de compe- 
tente, drepturile şi obligațiile fiecăruia; 

3. existenţa unei ierarhii de funcții, adică legături de subordonare clar stabilite; 

4. preponderența calificării ca regulă de acces la diferitele funcții, cu excluderea altor 
criterii cum ar fi relațiile de rudenie, clientela si altele; 

5. existenţa unui sistem de pregătire şi mai ales de examinare care să permită detec- 
tarea şi atestarea acestor calificări; 

6. separarea funcțiilor de conducere de proprietatea asupra mijloacelor de producție; 

7. preponderența procedurii scrise în desfăşurarea activităţii cotidiene. 

Ansamblul de trăsături ale birocraţiei descrise de Max Weber se constituie într-un 
adevărat cod de conduită al birocratului: eficacitate, rigoare, intransigentá, incoruptibi- 
litate, garant al echităţii, docilitate la cerinţele ierarhiei, supunere față de puterea clasei 
dominante invizibile. Birocratul execută sarcinile organizației într-o manieră previzibilă, 
calculabilá si independentă. Birocratia standardizeazá şi conferă un caracter impersonal 
activității umane. Birocratul este protejat printr-un statut care-l apără de arbitrariul supe- 
riorilor săi, de presiunile publicului. Max Weber a analizat şi consecinţele negative ale 
modelului birocratic. El a recunoscut caracterul coercitiv al birocrației, datorită ingrá- 
dirii acțiunii individului fie în interiorul instituțiilor, fie din afara cadrului instituțional. 

Concepţia lui Max Weber despre birocratie a fost întregită de sociologii americani 
şi francezi. Robert K. Merton a discutat în Social Theory and Social Structure, (1957) 
despre disfunctionalitátile birocrației datorate dependenţei funcţionarului de reguli şi 
proceduri, conservatorismului, fricii de schimbare, tratării impersonale a cetățenilor. 
Peter Blau, în Birocracy in Modern World, 1956, a demonstrat că tehnicile informale 
folosite de funcționari s-au dovedit a fi mai eficiente decât respectarea reglementărilor 
oficiale. Spre deosebire de sociologii americani, Michel Crozier, în Le phénomene bureau- 
cratique, 1964, a evidențiat disfunctionalitátile denumite „cercuri vicioase birocratice“, 
care au tendinţa de a se autoreproduce. Sociologul francez caracterizează fenomenul 
birocratic prin elementele sale constitutive: izolarea funcţionarilor, preponderența regu- 
lilor impersonale si rolul lor de protecție individuală şi colectivă, ineficacitatea obiecti- 
velor fixate de responsabili si a controlului exercitat ierarhic, centralizarea deciziilor, 
dificultatea de a rezolva problemele, rezistenţa la schimbare, omniscienta puterii. Relie- 
farea acestor disfunctionalitáti, care apar în forma „cercurilor vicioase birocratice“, are 
scopul de a pune în evidenţă rigiditátile birocraţiei care trebuie sá medieze între nevoile 
individului şi necesităţile acțiunii organizate. 

Din această succintă analiză a concepțiilor despre birocratie reiese atitudinea critică 
fată de acest fenomen care a existat dintotdeauna, dar mult accentuat în epoca modernă 
si actuală. Dezavantajele birocrației se referă la rutina muncii functionarului, compor- 
tament conformist, concentrarea puterii la câteva persoane, incapacitatea de a da răspun- 
suri la schimbare. 

Cu toate aceste limite, trebuie spus că birocrația este necesară în condițiile organizării 
activității marilor organizaţii formale. Instituţiile guvernamentale şi alte organizaţii ce 
administrează grupuri mari de oameni sunt gestionate în temeiul regulilor caracteristice 
birocrației. Forma de organizare rational-legalá s-a impus ca principiu al administrației 
şi conducerii societăţii moderne și a componentelor sale. În discuţie nu este dispariția 
birocrației, ci creşterea eficienţei actelor sale în beneficiul individului şi al societăţii. 


Bibliografie 


Beetham, David, Birocraţia, Editura DU Style, Bucureşti, 1998. 

Boudon, Raymond (coord.), Tratat de sociologie, Humanitas, Bucureşti, 1997. 

Crozier, Michel, Le phénomene bureaucratique, Seuil, Paris, 1964. 

Vlăsceanu, Mihaela, Psihosociologia organizațiilor si conducerii, Editura Paideea, București, 1993. 
Weber, Max, Economy and Society, 3 vol., NJ: Bedminster Press, Totowa, 1968. 


Termeni 
birocrat organizaţie 
birocratie organizatie formalá 
cercuri vicioase birocratice organizatie voluntará 


Intrebári recapitulative 


„Ce este o organizaţie? 

. Care sunt elementele specifice ale organizatiei formale? 

. Prin ce se distinge organizația voluntară? 

Cine este autorul teoriei sociologice despre birocratie? 

Ce este birocraţia? 

„De ce societatea nu poate funcționa fără birocratie? 

. Care sunt caracteristicile birocraţiei după Max Weber? 

. Care sunt trăsăturile birocratului? 

. Cum descrie Michel Crozier „cercurile vicioase birocratice“? 
10. Care sunt particularitátile conduitei birocratice în România? 

CAPITOLUL VI 
Socializarea 


6.1. Conceptul de socializare 


Înainte de a discuta procesul de socializare, considerăm oportună relevarea impor- 
tantei eredității şi a mediului în formarea comportamentului uman. Care este cea mai 
puternică dintre influente, cea naturală sau cea datorată comportamentului dobândit de 
om în educația primită? 

Pentru adepții concepției biologiste comportamentul uman este produsul eredității 
persoanei, ereditate care îi este dată la naştere şi care se află în afara controlului uman. 
Multe din abilitățile si trăsăturile de personalitate sunt dictate de „echipamentul“ nostru 
biologic, de inteligența înnăscută si structura hormonală. 

Cei care susțin prelevarea pregătirii dobândite asupra eredității susțin că ființa 
umană este flexibilă si adaptabilă, iar comportamentul uman este determinat de învățare 
şi de contactele sociale de-a lungul procesului maturizării. Filosoful John Locke, de 
exemplu, arată că fiinta umană s-a născut „tabula rasa“, fără nici o capacitate de înțe- 
legere şi cunoaştere. El crede că oamenii au puţine limite biologice impuse, iar compor- 
tamentul si abilitățile lor sunt în mare măsură rezultatul învăţării de-a lungul vieţii. 

Socializarea este procesul fundamental de transmitere a culturii şi organizării sociale 
la generaţiile următoare asigurându-se astfel continuitatea, stabilitatea și perpetuarea 
societăţii. Învăţarea limbii, însușirea normelor şi valorilor, preluarea tradițiilor comune, 
valorilor acreditate şi credințelor oferă copiilor şi tinerilor șansa participării la viața 
socială comună. În acest fel toți membrii societăţii acceptă aceleaşi valori, folosesc ace- 
leași reguli în stabilirea relațiilor interpersonale sau sociale. 

Există mai multe perspective de analiză a socializării. Psihologic, socializarea este 
modul de a învăţa deprinderile de control al instinctelor. Dezvoltarea fără nici o restric- 
tie a acestora s-ar întruchipa într-un comportament asocial opus conduitei sociale. De 
pildă, psihanaliza concepe socializarea ca proces de instruire a individului cu regulile 
de comportament social adecvat şi în cunoaşterea comportamentului deviant pentru a fi 
evitat. Socializarea îl formează pe copil să însușească valorile societăţii în termenii de 
„bun“ şi „rău“, şi să controleze orice înclinare înnăscută către plăceri sau conduite neac- 
ceptate de către societate. Individul trăiește permanent tensiunea dintre necesitatea de 
a-şi adapta comportamentul său la cerinţele sociale şi impulsurile lui către acele activi- 
táti nepermise social. Socializarea rezolvă această contradicție, orientându-l pe individ 
numai spre normele, valorile şi regulile sociale. 

Antropologii examinează socializarea în procesele de enculturare, adică actul prin 
care noii membri ai societății interiorizează toate componentele culturii: limba, tradi- 
tiile, obiceiurile, miturile, folclorul. Însuşirea valorilor şi normelor culturii dintr-o altă 
societate este procesul de aculturatie. 

Sociologii afirmă ideea că socializarea este actul de pregătire a individului pentru 
participarea la viața de grup. Oamenii sunt formaţi pentru a deveni membri al grupurilor 
de apartenenţă — familie, şcoală, loc de muncă, grup de prieteni etc., pentru cunoaşterea 
si înţelegerea altor grupuri în care nu vor fi niciodată membri, însă sunt obligați sá 
comunice cu ele — bănci, spitale, secţii de poliție, firme etc. 

Sociologic, socializarea a fost privită din mai multe perspective. Doctrina functio- 
nalistă concepe socializarea ca mecanismul esenţial pentru integrarea ființei umane în 
societate. Ea joacă un rol critic în menţinerea echilibrului societal şi în posibilitatea 
societăţii de a-şi îndeplini scopurile. 

Procesul transformării fiinţei umane în indivizi care sunt capabili să funcționeze 
coerent si productiv în cadrul societății începe în copilărie. El continuă cu trecerea oame- 
nilor în noi poziţii sociale şi noi relații sociale. 

Un element important în socializare, conform perspectivei funcționaliste, este cere- 
monia trecerii: o ceremonie care marchează si celebrează trecerea unei persoane de la 
un status la altul. Absolvirea liceului sau a facultăţii, căsătoria şi pensionarea sunt treceri 
spre alt status care implică asumarea de noi drepturi şi responsabilităţi şi sunt, prin ur- 
mare, marcate de ceremonii. Pentru unii oameni, acestea pot lipsi. 

Viziunea conflictualistă vede socializarea ca un proces coercitiv care promovează 
interesele unui grup în defavoarea altora. Perspectiva conflictualistă reflectă şi susține 
existenţa structurării sociale a societății, incluzând relaţii de putere predominante. Dimen- 
siunea coercitivă a socializării poate fi ilustrată în modul cel mai dramatic de instituțiile 
izolate de restul societăţii, în care comportamentul membrilor este total controlat. Exemple 
de asemenea instituţii sunt spitalele de boli mentale şi închisorile. 

Din perspectiva conflictualistă, procesul de socializare nu este un mecanism care să 
potrivească oamenii ca pe niște rotite în mecanismul societăţii. În schimb, ea ne asigură 
că prin procesul de socializare se reproduce repartiția inegală a bunurilor din societate, iar 
grupurile dominante, care-şi adjudecă partea cea mai mare din acestea, se perpetuează. 

Cele două orientări sociologice, functionalismul si perspectiva conflictualistá, concep 
individul ca element care doar primeste si analizează normele şi valorile altora. Cerce- 
tarea proceselor de socializare a demonstrat că, încă de la naştere, omul poate influenţa 
relațiile sale cu ceilalți, în primul rând cu mama. 

Oricare ar fi influența eredității, contactul cu alții este important în viaţa noastră şi 
este vital, cu deosebire, în timpul primilor ani de viață. Când suntem mici, suntem inca- 
pabili să ne purtăm singuri de grijă, deci suntem total dependenţi de alții pentru a supra- 
viet. Mai mult, interacțiunea socială este esenţială de-a lungul acestei perioade din 
viața noastră, dacă dezvoltarea noastră biologică, psihică şi socială se desfăşoară normal. 
Acest punct de vedere este puternic ilustrat de studii asupra copiilor care au fost izolaţi 
de contactul uman. Acestea sunt cazuri care demonstrează importanța deosebită a 
contactelor umane şi a afecțiunii în copilărie. Fără ele, un copil nu poate învăţa nici 
măcar elementele rudimentare ale unui comportament uman. Mai mult de atât, dacă 

privarea aceasta este prelungită si extinsă, dezvoltarea ar putea fi încetinită pentru totdea- 
una. De-a lungul vieții, oamenii sunt nevoiți să-şi asume roluri, să accepte sau sá dobán- 
dească statusuri sociale, să-şi modifice modul de a gândi şi a acţiona, toate acestea sunt 
însuşite numai în procesul de socializare. 

Recunoscând importanța interacțiunii sociale în dezvoltarea umană, să ne îndreptăm 
atenţia către modul în care are loc procesul socializării. 

Socializarea este un proces foarte complex. Ea începe în copilărie şi continuă de-a 
lungul vieţii prin învăţarea modului de trai din societate şi din diferitele grupuri. Prin 
socializare, societatea exercită influență considerabilă asupra copiilor prin faptul că ei 
învaţă cum ar trebui să fie şi cum ar trebui să se comporte. Această influenţă nu este văzută 
de obicei ca dăunătoare sau tiranică. Cu alte cuvinte, multe dintre credinţele, valorile şi 
normele societăţii sunt internalizate ca şi cum aderenţa la acestea pare a fi făcută din 
voinţă proprie membrilor unei societăți. 

Însă multe lucruri învăţate în cadrul socializării nu sunt interiorizate. De exemplu, 
indienii yanamamo, care trăiesc în pădurile din sudul Venezuelei, învaţă că adulterul 
este indezirabil, dar multi dintre ei evită adulterul doar din cauza sancţiunilor negative 
foarte severe. Dacă un cuplu este găsit într-o situație de adulter, femeia ar putea fi arsă 
cu un metal încins, iar bărbatul ar putea fi atacat şi bătut. (T. Sullivan, K.S. Thompson, 
1990). În acest caz, aderarea la normele ce privesc fidelitatea este impusă clar de grup 
şi nu este rodul propriei voințe. Aceasta demonstrează măsura în care comportamentul 
uman, societatea si cultura sunt produse ale învăţării şi socializării. 

Astfel, procesul de socializare transmite norme de ghidare pentru dezvoltarea şi 
manifestarea personalităţii. Într-adevăr, numai prin acest proces noi devenim oameni în 
sens social. 

Socializarea se produce în diferite moduri. Indivizii şi grupurile își pun amprenta 
asupra copiilor în timpul maturizării lor şi asupra adulților pe măsură ce înaintează în 
viață. În unele cazuri, procesul implică contactul direct, „faţă în față“, ca atunci când un 
părinte îl ceartă pe copil sau când prietenii felicită o persoană pentru obținerea unei noi 
performanţe. În alte cazuri, se întâmplă că educatorii trasează politicile educaţionale 
care determină ceea ce vor învăța copiii în clasă. 

Socializarea este un proces de comunicare interactivă a valorilor, normelor si mode- 
lelor de comportament specifice unui grup sau unei societăți, desfăşurat în evoluția indi- 
vidului pe parcursul întregii sale vieţi. Fiinţa umană percepe influenţele mediului în care 
trăieşte în raport de modul propriu de gândire şi de acţiune. Există o aptitudine pentru 
socializare? Fiinţa umană are disponibilitatea de a recepta înrâuririle agenţilor sociali- 
zării şi de a-şi structura comportamentul conform cerinţelor sociale. Procesul socializării 
îl formează pe individ pentru stimulii sociali şi îi dezvoltă deprinderile şi conştiinţa asu- 
mării obligaţiilor sociale asociate cu drepturile conferite de contextul social şi cultural. 
Transmiterea normelor, tradițiilor, valorilor, concepțiilor sau a modurilor de viaţă de către 
grup sau de către societate tinteste integrarea individului în structurile sale cu o conduită 
adecvată scopurilor sociale fundamentale, adică asigurarea ordinii si stabilităţii sociale, 
esenţiale în funcționarea oricărei colectivități. De exemplu, modalitățile de socializare 
sunt comune tuturor indivizilor din același grup, dar ele diferă de la o societate la alta, 
în raport de particularitátile ei istorice, culturale, religioase şi sociale. 

Trebuie subliniat, din nou, cá socializarea nu obligá pe indivizi doar la o asimilare 
mecanică a normelor și valorilor, ci ea îi determină sá se readapteze continuu în condi- 
tiile mecanismelor specifice de fiintare a diferențieri sociale. Individul este pregătit ca 
fiintá socială cooperantă și participantă. Prin socializare omul se califică să fie om. 

Socializarea este, așadar, procesul prin care individul deprinde treptat, prin interac- 
tiunea cu alții si participând la viața socială, normele, valorile, gândirea, cunoștințele unei 
anumite culturi în care s-a născut. Prin socializare insul devine conștient de sine însuşi, 
şi se afirmă ca o persoană capabilă de cunoaştere. Socializarea este un proces activ şi nu 
o formă de „programare culturală“, aşa cum s-a crezut la un moment dat. Fiinţa umană 
interiorizează activ modelele, normele, valorile şi comportamentul cu care vine în con- 
tact, modificându-le în conformitate cu scopurile şi interesele sale în cadrul stabilit de 
societate sau de grup. 

Rezultă că procesul de socializare are mai multe finalitáti: 

1. psihică — dezvoltarea la copil a trăsăturilor psihice constante prin care el își 
capătă o identitate în raport de ceilalți semeni; 

2. socială — formarea deprinderilor de exercitare corectă a statusurilor si rolurilor 
sociale necesare în integrarea socială; 

3. culturală — asimilarea simbolurilor, limbajului şi valorilor mediului de viaţă, într-un 
cuvânt a unui model cultural. 

În socializare individul urmează, conştient sau nu, să atingă un anumit tip de perso- 
nalitate comun societăţii în care trăieşte. De altfel, de-a lungul timpului s-au impus modele 
de personalitate (S. Rădulescu, 1994, p. 237): în Grecia antică Kalokagathon — idealul 
armonizării virtuților morale cu frumusețea fizică, în Roma Civis Romanus — sinteză a 
trăsăturilor civice, în lumea modernă capitalistă, se/f-made-man-ul, om care se reali- 
zează singur, în socialism omul nou sau comunistul de omenie. Aceste exemple arată că 
individul se conformează la un model cultural-normativ. 

Socializarea se deosebeşte de alte procese psihosociale în care individul este integrat: 
imitatia — reproducerea comportamentului altora, adaptarea socială — adecvarea com- 
portamentului unui individ cu statusurile şi rolurile structurii sociale în care este inclus, 
integrarea culturală — prezenţa individului într-o cultură, subcultură şi contracultură unde 
el asimilează valori, stiluri de viaţă, simboluri şi norme specifice, ce stau la baza solidari- 
tății anumitor grupuri, integrarea socială — interacțiunea dintre individ şi societate prin 
care se realizează echilibrul social. Cele patru procese psihologice: imitatia, adaptarea, 
integrarea culturală si integrarea socială se pot regăsi în procesele de socializare. 


6.2. Tipurile de socializare și agenții socializării 


Socializarea poate lua diferite forme: socializarea primară, socializarea secundară, 
socializarea continuă, socializarea anticipativă şi resocializarea. 

Socializarea primară are loc în copilărie. Ea este procesul de transformare a copiilor 
în fiinte umane sociale prin învăţarea valorilor de bază, prin pregătire şi limbaj. O 
dezvoltare pozitivă din punct de vedere social şi psihologic se întâlnește la copii când 

aceştia sunt crescuţi în familii de către mamele si taţii lor. În acelaşi timp, trebuie subli- 
niat faptul că în unele familii, în anumite contexte, socializarea primară poate să fie pro- 
fund deformată. 

Socializarea secundară se produce ca învățare a normelor si valorilor altor instante 
de socializare (şcoala, grupul de prieteni, grupuri de adulți) orientate către neutralitate 
afectivă spre deosebire de socializarea primară din familie, profund afectivă. Pot exista 
cazuri când copilul poate să fie socializat în același spirit familial în instante extrafami- 
liale (de pildă, casele pentru copii) unde se tinde spre crearea unei atmosfere familiale. 

Socializarea continuă este procesul de transmitere şi însușire a unor modele cultu- 
rale si normative de-a lungul vieții unui individ. Acest tip de socializare reflectă nece- 
sitatea învăţării permanente de către individ, inclusiv în perioada adultă, a noi norme şi 
valori. Educaţia adulților este, în esenţă, un act de socializare a adultului. 

Socializarea anticipativă implică învăţarea de către o persoană a valorilor, credin- 
telor şi comportamentelor unui alt grup, dar la care aderă. Acest tip de socializare permite 
oamenilor să facă schimbări în atitudinile si în acţiunile lor, schimbări ce vor fi necesare 
de îndată ce ei vor intra într-un nou grup. Așa se întâmplă, de pildă, cu studenții de la 
medicină sau drept: ei trăiesc socializarea anticipativá atunci când sunt încurajați să gân- 
dească ca doctorii sau ca avocaţii, cu toate că ei încă nu deţin acele statusuri. Scopul prin- 
cipal al socializării anticipative este de a facilita tranziția spre un nou status sau grup. 

Resocializarea se referă la învăţarea unui nou set de valori, credinţe şi comporta- 
mente care sunt diferite de cele anterioare. O persoană care trece prin resocializare 
trebuie să se dezvete de ce este vechi şi trebuie să înveţe ceea ce este nou. Cu toții trăim 
resocializarea de-a lungul vieţii noastre de câte ori ne schimbăm statusul sau grupul de 
apartenență. În unele cazuri, acest proces este normal ca atunci când ne schimbăm ocu- 
patia sau devenim părinţi; în alte cazuri, procesul cere schimbări dramatice, cum ar fi 
cazul unei persoane care este șomer sau emigrant. 

Conceptele de socializare anticipativă şi resocializare relevă măsura în care experien- 
tele socializării se pot produce în oricare moment din viața unei persoane. Acest lucru 
i-a determinat pe sociologi să recunoască faptul că socializarea este un proces continuu. 

Un tip special de socializare este socializarea de gen sau de sex. Ea reprezintă una 
dintre cele mai semnificative modalități de formare a conștiinței diferenței şi a stratifi- 
cării sociale în orice societate. Diferenţele sociale, psihologice si culturale dintre bărbat 
şi femeie sunt întărite în procesul socializării de gen. 

În acest sens socializarea de gen reprezintă socializarea ce conține, ca parte sau va- 
loare esenţială a culturii, dihotomia feminin — masculin, prin care copilul deprinde com- 
portamente, valori, considerate de cultura respectivă ca fiind specific masculine sau 
specific feminine. 

Studii privind relația părinți — copii au arătat că părinţii, deşi nu recunosc acest 
lucru, tratează copiii diferit, în funcție de sex, iar imaginea lor despre copilul respectiv 
este dependentă de sexul acestuia. 

O altă distincție care trebuie marcată este aceea între identitatea de gen și rolurile 
de gen. Identitatea de gen se bazează pe sentimentul cunoaşterii de sine ca femeie sau 
bărbat; rolurile de gen implică socializarea prin norme privind masculinitatea sau femi- 
nitatea (comportamente, atitudini, activităţi prescrise pentru femei sau bărbaţi). Identitatea 

de gen tine de psihologia individului, în timp ce rolurile de gen tin de individ ca actor 
social, iar adaptarea corectă la rolurile de gen se face functie de identitatea de gen. 

Procesul de socializare este realizat de agenţii socializárii — oameni, grupuri, insti- 
tuții, medii sociale. Cei mai importanți agenți ai socializării sunt: familia, grupurile de 
prieteni (anturajul), şcoala si mass media. 

Pentru cele mai multe fiinte umane, agentul fundamental de socializare este, fără 
îndoială, familia. În familie invátám să fim umani. Familia este cea care ne oferă o po- 
zitie în societate. Ea determină atribuirea de statusuri, cum ar fi rasa şi etnia, si influen- 
teazá alte statusuri, cum ar fi religia si clasa socială. 

După familie, al doilea ca importanță este anturajul, care reprezintă grupul de prie- 
teni de aceeaşi vârstă si cu pozitii sociale similare. În grupul de prieteni, indivizii se află 
pe poziții egale, deoarece niciunul dintre ei nu domină pe ceilalți. Relațiile interumane 
funcționează pe principiul „primeşti ceea ce oferi“. În acest fel se învață tehnicile de 
interacțiune cu ceilalți într-un cadru cooperant. Familia poate fi suplinitá de grupul de prie- 
teni ca principală relație socială a tinerilor. În familie si în grupurile de prieteni, copiii 
sunt implicaţi în relații personale intime bazate pe dragoste sau pe alt tip de ataşament. 

Când intră în școală, copiii se lovesc pentru prima dată de impersonalitatea lumii. 
Şcolile complinesc familia în transmiterea componentelor culturii si structurii sociale. 
Aici, copiii deprind scrisul si cititul, elemente foarte necesare în societatea noastră, își 
antrenează abilitățile mult mai complexe pe care le vor folosi mai târziu, ca adulți, la 
locul de muncă si în viața socială. 

Cel mai adesea, şcoala reprezintă primul contact major al copilului cu lumea din 
afara familiei. El învață despre noi statusuri şi roluri care nu există în cadrul familiei. 
Şcoala oferă copiilor posibilitatea contactului cu un mare număr de oameni cu care ei 
se pot împrieteni. Astfel, şcoala accentuează efectul socializator al grupului de prieteni 
şi reduce influența familiei. 

Mass media oferă zilnic moduri de socializare din cele mai diverse medii, dar sunt 
şi mijloace de socializare datorită poziției lor de comunicare între foarte multi oameni 
fără un contact direct față în faţă. 

Televiziunea, în special, a devenit un socializator eficient mai ales pentru copii, 
invátándu-1 pe aceştia normele pentru un comportament acceptat. Problema studiată 
intens este relația dintre violenta la televizor şi comportamentul agresiv. Cercetările scot 
în evidență faptul că oamenii tineri care vizionează filme violente la televizor au ten- 
dinta de a se comporta agresiv sau violent, în special în situaţii care duc la violență. Acest 
lucru este adevărat în special pentru băieți între 8 s1 12 ani s1 pentru aceia care au tendințe 
agresive native, iar impactul este mai mare la bărbați decât la femei. 

O dimensiune importantă a cunoaşterii mass media este influența mesajelor media- 
tice asupra receptorului. Influența mass media asupra individului se produce într-un 
anumit context social. Efectul comunicării este un ansamblu de procese si consecințe 
rezultate din receptarea mesajelor. Preponderentă în studiul efectelor mass media este 
analiza lor la nivelul microefectelor. Acestea sunt studiate din perspectiva modului în 
care publicul percepe mass media, cum reacționează și acționează, cum foloseşte infor- 
matia. Spre deosebire de vechea viziune despre impactul mass media cu publicul, ana- 
liza socializării se centrează pe necesitatea de informație a publicului si satisfacerea 

acestei nevoi. Atenţia este acordată examinării comportamentului selectiv al publicului 
ca receptor al informației. E. Katz a pus chestiunea „ce fac oamenii din media“. Un 
mesaj nu are efect dacă se transmite într-un mediu social sau context psihologic nefa- 
vorabil. Efectul sau lipsa efectului depinde de necesitatea publicului de a se informa. 
Publicul dispune de modele care-l determină să recepteze mesajele mass media. 

Comunicarea mediatică nu este accesibilă oricărui public. Numărul celor care cunosc 
despre mesajele mediatice este mai mare decât publicul care a receptat direct mesajul. 
Are loc fenomenul de comunicare în două trepte. Fluxul mediatic se derulează în două 
trepte ale comunicării. Această idee a fost formulată ca o concluzie a unei cercetări efec- 
tuate în anul 1940, de către o echipă condusă de Paul Lazarsfeld. Studiindu-se alegerile 
prezidențiale americane, s-a urmărit impactul campaniei prin radio şi presă asupra com- 
portamentului electoral. S-a constatat că mass media nu a avut aproape nici un rol. Con- 
tactele şi relaţiile interpersonale au contat decisiv în opțiunea alegătorilor pentru un 
candidat. A rezultat că în comunicare un rol esenţial îl au relațiile sociale informale. 
Membrii de familie, prietenii sunt influenţaţi de anumite mesaje transmise prin mass 
media. Aceștia la rândul lor influenţează pe alţii. În acţiunea mesajului transmis de mass 
media si public se interpune un lider de opinie al grupului, care prelucrează si prezintă 
grupului informațiile din presă. Liderul de opinie manifestă un interes mai mare pentru 
comunicarea mediatică decât ceilalți membri ai grupului. Nu orice persoană poate să 
transmită mai departe convingător mesajul. Mesajul se transmite mai întâi de la mass 
media către persoane relativ bine informate, care urmăresc constant producțiile mijloa- 
celor de comunicare în masă. Apoi, acestea comunică, persoanelor cu care intră în 
contact interpersonal, același mesaj. Indivizii informaţi nu transmit mesajul genuin, ci 
aşa cum îl interpretează ei, realizând, de fapt, un act de influenţă personală în ce priveşte 
mesajul mass media. Această influenţă personală este un proces psihosocial important, 
cu implicaţii puternice în impactul mass media cu publicul. Liderii de opinie prezintă 
informaţia astfel ca ea să fie în concordanță cu concepțiile şi normele lor de viaţă şi ale 
grupului lor. 

Teoria comunicării în două trepte a fost dezvoltată ulterior. S-a analizat comuni- 
carea în multiple trepte şi s-a făcut diferenţa între „lider de opinie orizontal“ şi „lider de 
opinie vertical“. Primul are în vedere persoane influente cu statut social egal celui pe 
care îl are grupul asupra căruia are loc influenţa. „Liderii verticali“ sunt persoanele cu 
statut social superior grupului influențat. Analiza comunicării în trepte a fost criticată 
pentru delimitarea prea strictă între liderii de opinie şi cei conduși, între „fluxul infor- 
matiei” şi „fluxul influenţei“. Mai mult, datorită progreselor tehnologice a apărut o diver- 
sitate foarte mare de mijloace de comunicare cu publicul, această teorie a comunicării 
în trepte a căzut în desuetudine. 

Motivele consumului mediatic 


Motive Descriere 


informaţie intenţia de a fi la curent cu ceea ce se petrece în lume 


prestigiu social | intenţia de a stăpâni subiectele de discuţie 


recreere evadarea din lumea obligaţiilor zilnice 

ocupație intenţia de a da un sens timpului liber 

ritual consumul mediatic (lectura ziarului) ca ritual sau ceremonial 

siguranță absenţa stirilor și informaţiilor despre actualitate ar provoca nesiguranță 
sau dezorientare 

emulatie necesitatea de a trái evenimente palpitante 


contact social lărgirea sferei personale de viață 


instrument utilizarea cu scop precis a informaţiei (știri de bursă sau anunţuri) 


Apud Cuilenburg s.a., p. 257. 


Cu privire la mass media ca factori de socializare s-a elaborat teoria modelării 
(Melvin L. De Fleur, Sandra Ball-Rokeach, pp. 214-220). Această teorie derivă din teoria 
învăţării sociale, care dă o explicaţie generală a modului în care oamenii dobândesc noi 
forme de comportament. Se elucidează modul în care oamenii studiază acțiunile şi ideile 
altor oameni, şi mijlocul de alegere a acelor modele de acțiune ca moduri personale de 
răspuns la problemele personale şi sociale. 

Cunoașterea comunicării de masă se regăseşte firesc în teoria învăţării sociale deoa- 
rece mass media reproduc societatea și tot ce se întâmplă în viaţa socială. Ele comunică 
unui public larg si divers informaţii despre indivizii si grupurile în acțiunea lor cât si 
influenţele ce le cunosc din partea altor indivizi, grupuri sau din partea societății în an- 
samblul ei. Publicul preia conduite promovate de mass media. Teoria învăţării sociale are 
în vedere premisa că oamenii dobândesc noi legături între anumite condiții de stimuli 
din mediul lor şi scheme stabile de acțiune, ca răspuns la acele condiții. Dacă experien- 
tele trăite de oameni în acest act de reacţie de răspuns la stimulii exteriori sunt benefice 
şi eficiente atunci ele se întăresc şi sunt relativ stabile. Modelul consolidat de acţiune 
folosit ca reacție la stimuli devine un model obşnuit prin care individul reacționează la 
acele condiţii de stimuli. Consolidarea conexiunii dintre stimul și răspuns se produce 
când adoptarea modelului semnificativ de acțiune de către individ are ca efect o gratifi- 
Cape, dar aceasta nu este făcută direct de către un agent al socializării, pentru că procesul 
de consolidare se desfășoară în multe modalități. Apoi, trebuie reținut că actul de consoli- 
dare a unei relaţii stimul-ráspuns susține un model de răspuns neplanificat, ceea ce în- 
seamnă că procesul de consolidare si învăţare consecventă poate apărea accidental 
(ibidem, p. 216). Consolidarea este asociată cu imitatia comportamentală. Nu rare sunt 
cazurile când oamenii preiau ca atare din comportamentul altora, ceea ce li se pare opor- 
tun si eficient pentru ei. În relaţiile interumane și în raporturile sociale are loc procesul 
de modelare. El este alcătuit din următoarele faze: 

1. un ins observă sau citeşte despre o persoană (model) care se înscrie într-un pattern 
de acțiune în cadrul conţinutului mass media. 

2. observatorul se identificá cu modelul. El crede cá este la fel ca modelul, doreste 
să fie ca modelul sau consideră modelul ca fiind atractiv şi demn de a fi imitat. 

3. observatorul constientizeazá că acel comportament observat sau studiat va fi 
funcțional. Persoana ajunge să creadă că acel comportament va aduce rezultatul dorit, 
dacă este imitat, într-o anumită situaţie. 

4. Individul își aminteşte acțiunile modelului, atunci când se confruntă cu împreju- 
rări relevante (situaţie de stimul) şi reproduce comportamentul ca reacție la acea situaţie. 

5. Executarea acțiunii, reprodusă în situaţia relevantă de stimul, îi aduce individului 
usurare, recompensă sau satisfacție, consolidând așadar legătura dintre acei stimuli si 
reacția conformă modelului. 

6. Consolidarea pozitivă măreşte probabilitatea ca individul să folosească în mod 
repetat activitatea reprodusă, ca mijloc de a reacționa la situații similare (vezi, Melvin 
L. De Fleur, Sandra Ball-Rokeach, p. 218). 

Se poate face o legătură puternică între comportamentele difuzate de mass media 
şi adoptarea lor de către public? Răspunsul oferit de numeroasele cercetări din acest 
domeniu este clar negativ: diversitatea de forme de comportament reflectate de mass 
media nu va fi adoptată de o majoritate a publicului. Analiza conţinutului mass media nu 
dă seama de însuşirea unor deprinderi de acţiune sau de gândire prezentate sau descrise 
în comunicarea de masă. 

Teoria învăţării sociale este o explicație benefică privind condițiile în care indivizii 
pot observa şi adopta tehnici specifice de rezolvare a problemelor şi diverse modele de 
comportament stabil în grupuri. Ea demonstrează limpede vocaţia de agent socializator 
al mass media. 


6.3. Socializarea în ciclurile de viață 


Orice proces de dezvoltare umană are loc într-un context social definit de statusu- 
rile şi rolurile sociale, de relațiile dintre indivizi şi influențele generationale. Datorită 
lor, oamenii pot să acţioneze, să se manifeste ca ființe umane. Individul se dezvoltă ca 
om în şi prin procesul de socializare şi, totodată, dobândește calitatea de membru al unei 
anumite clase de vârstă, ce se diferențiază printr-un set de drepturi şi responsabilități dis- 
tincte. Socializarea este procesul ce oferă competenţa de a exercita, printr-un ansamblu 
de căi şi mijloace, roluri si poziţii sociale specifice vârstei. Socializarea determină inte- 
grarea întemeiată pe raporturi ierarhice între clase de vârstă, între generaţii. 

Am amintit că socializarea primară se desfăşoară, în principal, în copilărie, când 
insul asimilează limba, învaţă modalităţile de control asupra impulsurilor, îşi formează 
deprinderile şi atitudinile sociale, însuşește normele specifice familiei, şcolii şi grupului 
de prieteni. În această perioadă socializarea are un puternic caracter matern, într-o anu- 
mită măsură, şi se asociază cu influenţa intensă a tatălui. Inițierea copilului în viața umană, 
învăţarea de către acesta a principalelor mijloace în evoluţia către comportamentul auto- 
nom, învăţarea limbii, însuşirea valorilor religioase se realizează, indiscutabil, în relația 
permanentă cu mama. Primul model, în sensul profund al termenului, îl reprezintă mama. 

Am subliniat teza conform cáreia nou-náscutul nu este lipsit de orice disponibilitate de 
intervenţie. S-au descoperit cel puţin 27 de reflexe cu care se naşte copilul, ceea ce-l 
ajută să reacționeze la mediu. În acest fel, socializarea nou-născutului este expresia rela- 
De copil-mamá si, de aceea, esențiale rămân nu atât acțiunea mamei asupra copilului, 
cât influențarea copilului în raport de trăsăturile lui de personalitate. În copilărie se dobân- 
deste capacitatea de comunicare si interacțiune, asumarea de responsabilități specifice. 

În adolescenţă socializarea este predominant anticipativă, axată pe pregătirea tine- 
rilor pentru asumarea viitoarelor roluri — „preluarea rolului altuia“ —, cum semnificativ 
remarca G.H. Mead. Trebuie spus că alături de socializarea anticipativă, în adolescenţă 
se manifestă tot la fel de intens socializarea pentru rolurile şi statusurile caracteristice 
vârstei, pentru starea prezentă a insului. Adolescenta se distinge si prin sentimentele 
trăite de către tânăr cu privire la tensiunea dintre cerinţele socializării anticipative şi cele 
ale socializării pentru realitățile în care el este integrat. Cunoașterea şi implicarea în 
experienţe cruciale determină ca socializarea la această vârstă să-l solicite pe tânăr să 
opteze pentru multitudinea de idealuri şi mijloace de acțiune individuală şi socială. 
Societatea creează cadrul şi oferă orientările valorice pe care adolescentul le alege. 
Despre acestea discutăm mai Jos, analizând riturile de trecere. 

În perioada adultă socializarea este predominant secundară, adică insul învaţă în 
continuare, dar, faţă de copil, el are un fond de cunoștințe si un set de deprinderi însuşite 
în procesul socializării primare. Pentru că are toate drepturile şi toate responsabilitátile 
derivate din varietatea statusurilor şi rolurilor, adultul caută să însușească normele de 
funcționare a instituţiilor în care este integrat. 

Socializarea la bătrânețe înseamnă dezangajarea individului de rolurile sociale active 
şi familiarizarea lui cu roluri de participare la organizaţii nonformale. În societatea româ- 
nească, mecanismele socializării la vârsta bătrâneții acționează într-o măsură foarte redusă. 

Socializarea pentru moarte este procesul de pregătire a bătrânilor pentru faza finală 
a vieţii, care trebuie întâmpinată cu demnitate şi luciditate. 


6.4. Riturile de trecere și socializarea 


Socializarea în cadrul ciclurilor de viaţă constituie un proces continuu inclusiv în 
perioadele de trecere de la o vârstă la alta. Pentru marcarea unor momente semnificative 
din viaţa individului şi pentru a-i facilita tranziția la un nou mod de viață concordant cu 
normele unei vârste, societatea a instituit rituri de trecere. Creşterea şi maturizarea indi- 
vidului, ca și ritmicitatea unor momente din realitatea naturală (trecerea de la un an la 
altul, de la o lună la alta, de la un anotimp la altul) sunt marcate prin ceremonii sau rituri. 
Naşterea, pubertatea, căsătoria, moartea sunt relevante pentru rituri în orice cultură (Arnold 
Van Gennep, 1996), ele pot să difere ca mod de realizare practică, însă au o funcție uni- 
versală, anume de a susţine recurenta unui model, a unei structuri de rit într-un număr 
infinit de situații. Indiferent de tipul de cultură, riturile de trecere mediază între: 

1. natură — procesele biologice de naștere, pubertate, moarte şi cultură — constien- 
tizare, ritualizare; 

2. biologic si social — adică nu este suficient ca la naştere oamenii sá se dividá în 
femei şi bărbaţi, ci sunt necesare anumite ceremonii, iar anumite gesturi, acte, rituri sunt 
obligatorii pentru a marca maturizarea sexuală, trecerea în viața socială, atingerea con- 
ditiei pentru căsătorie si procreatie; 

3. între individ şi grup, pentru că deşi fiecare se naşte şi moare singur străbătând 
existenţa în unicitate, individul nu poate să trăiască în singurătate. Integrarea sa în rapor- 
turile sociale are un rol determinant în depăşirea momentelor de criză, de schimbare 
prin care trece orice om. 

Riturile de trecere se împart în: rituri de separare, rituri de limită, rituri de agregare 
(Van Gennep). Riturile de separare sunt mai dezvoltate în cazul funeraliilor, riturile de 
agregare sunt semnificative pentru ceremonialurile de căsătorie, iar riturile de limită se 
referă la graviditate, logodnă, inițiere, adopție, cea de a doua naştere, cea de a doua căsă- 
torie, trecerea de la o clasă de vârstă la alta. Rezultă că riturile sunt acțiuni formale sau 
convenționale ce se succed într-o anumită ordine si sunt însoţite de ceremonii. După cum 
s-a constatat, riturile îndeplinesc funcții sociale cu privire la practici initiatice, integra- 
rea sau reintegrarea individului, acceptarea unei poziții dobândite sau atribuite. 

Trecerea de la o vârstă la alta se produce prin identificarea momentului cu activități 
sau lucruri concrete, de pildă, ritualul trecerii pe sub un portic sau prin o deschidere a 
porţilor. De fapt, toate riturile se referă la o anumită perioadă de vârstă. Dacă discutăm 
despre ritul sarcinii, este evident că graviditatea este o caracteristică a vârstei tinere, 
existând şi excepții. Sarcina și naşterea sunt însoțite de rituri de separare care scot femeia 
gravidă din societate, din cadrul general al familiei şi, uneori şi din viața sexuală. Ritu- 
rile de naştere urmăresc reintegrarea femeii în societatea de care aparține. Revenirea la 
viața normală se face rareori brusc, deoarece există etape de iniţiere a femeii. Naşterea 
nu este momentul ultim al perioadei de separare, dimpotrivă, femeia este nevoită să 
treacă, după această fază, prin anumite rituri. Perioada lăuziei exprimă starea femeii nein- 
tegrate social. Cât priveşte copilul, se ştie că la orice naştere are loc mai întâi despăr- 
țirea nou-născutului prin tăierea rituală a cordonului ombilical şi prin riturile cu privire 
la partea din cordon care, uscată, cade de la sine după un număr variabil de zile. Riturile 
de separare cuprind în general toate riturile care presupun tăierea a ceva: cel dintâi tăiat 
al părului, actul rasului. Riturile de integrare, derivate din necesitatea introducerii copi- 
lului în lume, sunt rituri de alăptare, ritul de primă îmbrăcare, de apariţie a primului dinte, 
de botez. Tot la vârsta copilăriei, cu deosebire în societatea modernă, s-au instituit multe 
rituri finalizate în ceremonii, ce marchează momente ale integrării individului în sistemul 
formal de educaţie: primul an de învăţare preşcolar, primul an de şcoală (clasa I), termi- 
narea unui ciclu şcolar sau terminarea unei clase, iar pentru evidenţierea acestora se acordă 
premii sau copiii înşişi folosesc diverse simboluri, ce-i diferențiază de celelalte vârste. 

Pubertatea cunoaşte o intensitate puternică a riturilor. Profund influenţat de modifi- 
cările fiziologice radicale, individul tinde la această vârstă, spre câştigarea şi reprezen- 
tarea proprie a identităţii. Ceremoniile organizate cu acest prilej vizează predominant 
integrarea în societate. Circumciziile, flagelările, tatuajele reprezintă rituri de scoatere 
a puberului din rândul copiilor şi de integrare a sa într-un grup nou. Riturile care acom- 
paniază pubertatea inițiază individul într-o direcție care sá determine asumarea respon- 
sabilitátilor căsătoriei. 

Adolescenta este marcată de numeroase rituri de trecere. În societățile tradiționale, 
adolescentul este pregătit ca ființă pe deplin socială pentru o nouă viață, deci pentru 
trecerea la un alt stadiu al evolutiei sale în care se manifestă ca personalitate cu multiple 
responsabilități. De pildă, sunt rituri de trecere în care băieții sunt renáscuti simbolic, 
trecând printr-un tunel construit din scoarță de copac care ar reprezenta pántecul mamei 
şi apărând, de fapt, renăscând, dintre picioarele unui bărbat călare pe locul de ieşire din 
tunel (Colin Turnbull, 1985). În acest fel, băiatul până de foarte curând copil, acum este 
tratat ca un bărbat de la care se aşteaptă un comportament adecvat. 

În tinereţe, riturile de trecere marchează câteva momente clare: logodna, căsătoria, 
încadrarea în muncă, apariția primului copil, însă acestea se pot regăsi şi în primii ani 
din perioada adultă. În aceste situaţii are loc o schimbare de poziţie socială. De exemplu, 
întemeierea familiei duce la schimbarea mediului familial si intrarea într-un nou mediu 
familial (propriu de data aceasta), al domiciliului. Mutarea într-o nouă locuinţă este înso- 
titá de ceremonii și în societatea contemporană. Logodna, de pildă, formează la multe 
popoare o parte specială a ceremoniilor de căsătorie. Ea presupune rituri de separare şi 
sfârşeşte prin ritul de unire definitivă a celor doi tineri, a cărui expresie este căsătoria. 

Tot în această perioadă de vârstă — tinereţea —, individul se află în deplinătatea pute- 
rilor sale de judecată şi de prelucrare a informaţiei în noi structuri. Riturile vizează impli- 
carea tinerilor în acțiuni sociale derivate din capacitatea lor de a folosi ceea ce au învăţat 
şi experimentat în procesele de socializare primară. Tinereţea e acel timp, lung sau scurt, 
ce dispune de puterea prin care transformăm pur şi simplu informaţia în rațiune. 

Colin Turnbull relatează despre relaţia tinerilor cu un model de personalitate, spre 
care ei aspiră şi doresc să şi-l însușească în contactul nemijlocit cu el. Doi tineri călugări 
budiști au hotărât să caute un mare înţelept de la care să poată învăţa. Au călătorit prin 
mai multe ţinuturi înainte ca ei să descopere pe cel care l-au văzut. Când aceştia l-au 
găsit, el era deja bătrân şi înconjurat de mai multi discipoli. El le-a urat bun-venit celor 
doi prieteni si i-a întrebat pe fiecare de ce au venit atât de departe în căutarea unui 
profesor. Unul dintre ei a spus: „Am venit să învăţ de la tine; voi fi discipolul tău; înva- 
tá-má tot ce ştii tu“. 

Înțeleptul a zâmbit si a spus: „În acest caz poţi rămâne, și te voi învăţa tot ce ştiu“. 
Celălalt tânăr călugăr a spus: „Am venit să fiu cu tine“. Înțeleptul s-a părut că nu l-a auzit 
de prima dată, apoi s-a pregătit să plece şi în timp ce se îndepărta a spus: „De asemenea, 
si tu poţi rămâne“. 

Cei doi călugări au împărțit o chilie şi împreună au asistat la toate adunările disci- 
polilor şi au ascultat toate discursurile marelui înţelept. Unul a angajat înțeleptul într-o 
discuţie savantá a scripturilor, iar înțeleptul l-a învăţat totul despre comentariile si arta 
dezbaterii şi raţiunii. Celălalt nu a luat parte activă la discuţii. Lui, înțeleptul nu i-a spus 
nimic. 

După câţiva ani bătrânul înţelept i-a chemat pe cei doi sub arborele sacru sub care 
el întotdeauna şi-a ţinut discursurile. Le-a spus că va tine ultimul său discurs şi că se va 
devota Nirvanei. 

Amândoi au rămas consternati şi au întrebat de ce face asta. 

Către unul a spus: „Ai venit să înveţi si te-am învăţat tot ce ştiu eu. Întoarce-te în lume 
şi învaţă pe alții pentru a fi învățați; nimeni nu este atât de priceput ca tine în arta rațiunii“. 

Către celălalt a spus: „Tu ai venit să fii cu mine. Ai devenit eu. Rămâi si ajută pe alții 
să fie înţelepţi“. 

Există, așadar, mai multe moduri de a învăţa şi de a se iniția tinerii, în urma cărora el 
îşi aleg propriul drum în viaţă. Socializarea este un proces activ, dar ea poate fi şi pasivă, 
aşa cum se desprinde din atitudinea fiecăruia dintre cei doi tineri călugări budişti. 

Termeni 
comunicarea ín douá trepte socializare anticipativá 
ereditate socializare continuă 
instanțe de socializare socializare de gen 
resocializare socializare primară 
rituri de trecere socializare secundară 


Întrebări recapitulative 


. Ce este socializarea? 

. Care este scopul procesului de socializare? 

. Care sunt tipurile de socializare? 

. Influenţa eredității asupra dezvoltării omului este mai mare decât cea datorată socializării? 
. Care este diferenţa între socializare, imitație, adaptarea socială şi integrarea culturală? 
. Cum explică perspectiva funcționalistă socializarea? 

„Ce tip de comunicare include socializarea? 

„Ce rol au mass media în socializare? 

. În ce perioadă a vieţii are loc socializarea primară? 

10. Care este conţinutul procesului de socializare anticipativă? 

11. Ce dimensiuni ale socializării sunt analizate de teoria comunicării în două trepte? 
12. Cum concepe teoria învăţării sociale socializarea? 

13. Ce mediază riturile de trecere? 

14. Care sunt riturile de trecere? 

CAPITOLUL VII 
Stratificarea socială și clasele sociale 


7.1. Stratificarea socială 


Societatea este alcătuită din indivizi care aparțin aceleiași specii, cea umană, si din 
acest unghi, toți sunt egali, adică exprimă aceleași nevoi vitale şi urmăresc realizarea unor 
scopuri ce tin de condiția lor umană. S-a reţinut la tema despre grupuri, tendinţa indivi- 
dului de a interactiona cu ceilalți tocmai ca urmare a calităţii sale de om. Această egalitate 
în aspirații, nevoi şi scopuri umane este asociată cu o diferențiere a oamenilor datorată 
unicitátii fiecărei fiinţe umane şi contextelor în care trăieşte. Societatea funcționează ca 
un sistem alcătuit din componente de o mare diversitate. De aceea, diferențierea socială 
este universală. 

Stratificarea socială cuprinde şi diferențele determinate biologic. Fiecare persoană se 
naște cu un fond biologic pe baza căruia se dezvoltă. Mediul social poate atenua sau stimula 
resursele biologice, dar nu le poate înlătura, ele rămânând un factor esenţial de diferen- 
tiere a oamenilor. Alături de acestea acționează, în stratificarea populațiilor umane, vârsta 
şi sexul. Despre amândouă discutăm la capitolele consacrate lor, aici subliniem doar că 
societatea reglementează raporturile sociale, în anumite situații, în funcție de vârstă şi sex, 
şi stabilește norme pentru fiecare grup de vârstă şi, la fel, pentru fiecare sex. 

Stratificarea socială nu se identifică cu diferenţierea socială. Aceasta din urmă este 
procesul prin care membrii unei societăţi, datorită activităților, se diferențiază din cauza 
rolurilor jucate. Dintotdeauna a existat o diviziune a muncii si a funcțiilor, iar în orice socie- 
tate se manifestă separarea statusurilor de roluri. Diferentierea socială reprezintă ránduirea 
oamenilor şi a grupurilor, în categorii şi straturi sociale în funcție de rang. Iniţial, rangul 
se baza pe originea socială. De pildă, boier în România, lord în Anglia, nobil în Franţa. 
În societăţile aşa-zis primitive persoanele care aparţin unei anumite origini sunt privite 
ca superioare față de altele, li se acordă respect si multe privilegii. Astăzi, rangul desem- 
nează poziţia socială deţinută de un individ sau de un grup, şi este definit ca status. 

Sociologic, noțiunea de stratificare socială are mai multe înţelesuri (T. Rotariu, „Strati- 
ficare socială“, în Dicţionar, 1993, p. 617). Cel mai larg sens este cel referitor la orice formă 
de diferenţiere socială capabilă să împartă societatea în grupuri situate într-o relație de or- 
dine totală sau parţială. În altă viziune, stratificarea socială cuprinde criterii specifice de cla- 
sificare, cum sunt cele legate de putere, venituri, ocupaţii, prestigiu social, nivel de instrucție. 

Despre problemele stratificării sociale există diferite concepții, fiecare dintre ele accen- 
tuând o dimensiune sau un element al acesteia. Facem o referire succintă numai la câteva 
dintre aceste orientări teoretice. Mai întâi, stăruim asupra teoriei rousseauiste despre 

originea inegalitátii. Este clar că ideea despre proprietate ca temei al inegalitátil este cu 
mult mai veche decât concepţia lui Rousseau, dar în viziunea acestuia proprietatea nu 
este intrinsecă ființei umane. Oamenii se nasc liberi şi egali și fără proprietate. Civilizaţia 
l-a transformat pe om în proprietar şi sclav. Dreptul la proprietate este un produs al legii 
Juridice şi nu al legii naturale şi, prin urmare, el are un caracter conventional. Din această 
trăsătură decurge, pentru Rousseau, relația inextricabilă dintre proprietate, diviziunea 
muncii si inegalitate (M. Cherkaoui, Stratificarea, în Tratat, p. 116), iar statului îi incumbă 
misiunea redistribuirii bogăției prin mecanisme proprii, cum sunt taxele de succesiune 
şi impozitul progresiv. Ideile lui J.-J. Rousseau vor fi preluate şi dezvoltate, mai ales de 
teoriile socialiste. 

O concepție puternic marcată de problematica stratificării sociale şi de cea a cla- 
selor este marxismul. K. Marx a oferit o teorie globală asupra originii, evoluției şi 
funcţionării claselor sociale. Înrădăcinată, după cum înșiși autorii acestei teorii au afirmat, 
în special F. Engels, în tradițiile economiei politice clasice engleze, în socialismul utopic 
francez si în filosofia clasică germană, concepţia lui K. Marx despre clase se înscrie în 
ansamblul gândirii sale despre existenţă, concepută, în linia hegeliană, ca unitate a con- 
trariilor, iar societatea este, asemenea oricărei existente, caracterizată prin această luptă 
sau opoziție a contrariilor, a cărei expresie o reprezintă clasele sociale. Pentru K. Marx, 
clasele sociale sunt categorii de oameni care se diferențiază în funcție de relația cu mij- 
loacele de producţie, unele sunt posesoare ale forțelor de producţie, altele sunt folosite 
de primele ca forță de muncă pentru punerea în funcțiune a mijloacelor de producție. 
Inegalitatea apare din surplusul câștigat de proprietarul mijloacelor de producţie prin 
exploatarea forței de muncă. 

Însăși evoluţia societății omenești este o evoluţie a raporturilor dintre clase, iar, în 
temeiul acestei idei, K. Marx stabileşte o clasificare a societăților omeneşti cunoscute 
de-a lungul istoriei: comuna primitivă, orânduirea sclavagistă, feudală, capitalistă şi comu- 
nistă. La începuturile ei, societatea nu cunoștea inegalitatea socială pentru că în comuna 
primitivă exista un nivel redus al forțelor de producție care nu permiteau acumularea de 
surplusuri. Numai o dată cu sclavagismul s-a instituit un raport de inegalitate între 
stăpânul de sclavi şi sclavi. Aşadar, apariția claselor şi fiintarea inegalitátii sociale sunt 
gândite de K. Marx ca efecte ale unui anumit stadiu al dezvoltării materiale, al dezvol- 
tării forțelor de producție. Mai mult, K. Marx concepe relațiile dintre clase ca raporturi 
conflictuale permanente, iar lupta de clasă apare ca un motor al dezvoltării sociale. Ana- 
liza întreprinsă de K. Marx asupra claselor sociale se înscrie în principiul metodologic 
al cercetării sale, anume examinarea realitátilor sociale şi a istoriei umane prin studiul 
unei societăți concrete, cea mai dezvoltată din timpul său, societatea engleză. Investiga- 
tiile sale pornesc, deci, de la modelul englez, întruchipare semnificativă a societăţii capi- 
taliste, care integrează toate tipurile de societate anterioare, subsumate, evident, celei 
capitaliste. Aceasta este limita esențială a gândirii lui K. Marx despre clasele sociale si 
despre inegalitatea socială, deoarece ele sunt cercetate dintr-o perspectivă unică, fără să 
ia în seamă particularitátile ce decurg din evoluţia istorică a fiecărei comunități umane, 
şi modurile diferite de edificare a structurilor sociale. De aceea, K. Marx acredita teza 
că orice societate trebuie să parcurgă aceleaşi faze ca şi Anglia — ţara capitalistă cea mai 
dezvoltată —, şi să dispună de aceleaşi structuri clasiale. Inegalitátile şi luptele de clasă 
erau definite de K. Marx ca expresie a contradictiei dintre muncă si capital care trebuia 

rezolvată numai prin eliberarea muncii în cadrul unor revoluţii. În acest fel, el nu acorda 
nici o importanță intervenției din interiorul sistemului pentru optimizarea relaţiei dintre 
muncă şi capital. Ipostazierea scopului cu privire la abolirea proprietății private şi, 
implicit, la desfiinţarea antagonismelor de clasă s-a dovedit utopică deoarece regimurile 
comuniste, în pofida desființării proprietății private si a decretării egalităţii între toți 
membrii societății, nu au reușit să înlăture inegalitátile, iar clasele sociale au continuat 
să existe deoarece nu s-au găsit modalitățile optime de răspuns la diversitatea de interese 
si la varietatea diferenţelor dintre oameni. Organizarea socială în raport de activitatea 
fiecăruia corelată cu retributia în raport de cantitatea, calitatea şi importanța socială a 
muncii desfășurate nu a izbutit în crearea egalității propovăduite. Nu este însă mai puţin 
adevărat că lipsa unor modele istorice ca şi a unor experienţe de convietuire socială 
modernă, bazate pe egalitate față de proprietate, au determinat eșecurile socialismului 
real. Este prea bine cunoscut că managementul social în regimurile comuniste integra, 
în bună parte, idei si experienţe, adaptate si chiar deformate, din societatea occidentală. 
Analiză a societăţii capitaliste occidentale, axată pe perspectiva revoluţiei proletare în 
Anglia, teoria lui K. Marx asupra claselor sociale este benefică pentru cercetarea meca- 
nismelor de funcționare a formaţiunii sociale capitaliste în spațiul apusean. Cât priveşte 
transformarea ei în ideologie a partidelor comuniste ce au guvernat în fostele ţări socia- 
liste, s-a dovedit a fi mai mult o utopie si un factor ce a frânat dezvoltarea reală a acestora. 

O altă viziune asupra stratificării aparține sociologului german Max Weber. Delimi- 
tându-se de concepția marxistă, Max Weber dezvoltă, de fapt, teze ale acesteia. Întâi, să 
menționăm că el argumentează existenţa claselor sociale, deci orice societate cunoaște 
diferentierile date de apartenenţa indivizilor la o clasă. Aceasta este definită ca ansamblu 
de indivizi ce au interese economice comune referitoare la deținerea de bunuri si la șansele 
de a-şi crea un venit în condițiile oferite de piața muncii si de piaţa de bunuri (M. Cher- 
kaoui, p. 138). Proprietatea reprezintă temeiul afirmării poziţiei de clasă, iar tipul de 
proprietate dominantă variază de la un sistem economic la altul, dar pentru Max Weber 
această trăsătură trebuie asociată cu bunurile deținute. Proprietatea definește clar clasele 
bogate, dar în societate există grupuri care răspund ofertelor de servicii ale claselor avute. 
Clasele „achizitoare“, dintre care menţionăm profesiile liberale, derivă din nevoia asigu- 
rării unor servicii de care au nevoie în primul rând clasele avute. În schimb, proletariatul 
nu are monopol asupra nici unui serviciu. Spre deosebire de K. Marx, Max Weber a intuit 
că factorul dinamic în societatea capitalistă nu-l reprezintă proletariatul, ci clasele mijlocii. 

Max Weber concepe relațiile din societate nu numai în funcţie de tipul de proprie- 
tate. El a constatat importanţa prestigiului în viaţa oamenilor. Alături de clasele sociale 
există şi grupuri de „status“, care se deosebesc între ele prin stil de viaţă generat de nivelul 
de instrucţie, prestigiul derivat din naştere sau profesie, modurile de consum, ceea ce-i de- 
termină pe membrii lor să aibă, mai degrabă, relaţii sociale între ei decât cu alte grupuri, 
şi, de fapt, să-şi exprime identitatea. Diferentierile de status sunt un reflex al sistemului 
economic. De aceea, proprietatea nu reprezintă un criteriu de distribuire a statusurilor, 
dar ea poate, în anumite condiţii, să aibă o influenţă în acest proces. 

Poziţia socială este discutată de Max Weber prin politic. Grupuri politice şi partide 
sunt elemente ale stratificárii sociale. Rangul unui individ în ierarhia politică este deter- 
minat de influenţa exercitată de el însuşi. De aici rezultă existența unor indivizi care au pu- 
terea în structurile politice fără să dețină poziţii înalte ca proprietari sau grupuri de status. 

Perspectivele contemporane din sociologia stratificării sunt functionalismul si teoria 
conflictului. Perspectiva funcționalistă, dezvoltată de Kingsley Davis şi Wilbert Moore, 
a argumentat că stratificarea socială este necesară şi că nici o societate nu poate exista fără 
a avea structuri de clasă. Teoria funcționalistă poate fi sintetizată în trei ipoteze de dife- 
rentiere si un principiu de stratificare (M. Cherkaoui, „Stratificarea“, în Tratat, p. 116): 

— ipoteza 1: orice societate este un ansamblu de poziţii structurate, cărora le sunt 
asociate îndatoriri sau funcții; 

— ipoteza 2: membrii societăţii trebuie repartizaţi în aceste poziţii; 

— ipoteza 3: îndatoririle aferente fiecărei poziţii trebuie îndeplinite de către membrii 
societăţii; iar principiul este formulat astfel: pozițiile nu sunt de importanță egală pentru 
supraviețuirea societăţii, şi ele nu cer din partea membrilor societăţii aceeaşi experiență 
sau un talent egal, şi nu se realizează cu aceeaşi plăcere.“ 

Realizarea ipotezelor şi respectarea principiului de stratificare sunt dependente de: 

1. un ansamblu de recompense ierarhizate; 

2. un mod de repartizare a acestor recompense în funcție de valorile respective ale 
pozițiilor. 

Această teorie deosebeşte cele patru procese ce stau la baza stratificării: diferen- 
tierea, ierarhizarea, evaluarea si recompensa. În viziunea funcționalistă toate societăţile 
impun stratificarea dacă ele ocupă toate statusurile care alcătuiesc structura socială si 
motivează pe membrii lor în a realiza îndatoririle asociate cu aceste poziții. Stratifi- 
carea, afirmă Davis şi Moore, este generată numai de recompensă. Obiecţiile aduse 
acestei orientări teoretice despre stratificare vizează criteriile de definire a competenţei 
celor ce aspiră la ocuparea unor poziții, importanţa altor moduri de selecție cum este, 
de pildă, sistemul de înrudire, şi explicarea comportamentului individual în relație cu 
nevoile şi interesele societăţii, toate acestea ar fi dovezi ale incapacității doctrinei func- 
tionaliste de a explica schimbarea socială. Teoria stratificării a lui Davis şi Moore a fost 
dezvoltată de T. Parsons, M. Tumin, P. Blau, R. Dahrendorf, P. Bourdieu etc. 

Perspectiva conflictuală originează, în principal, în teoria lui K. Marx despre strati- 
ficarea socială, pe care am analizat-o mai sus. Marxiştii din anii "o şi '70 ai secolului al 
XX-lea, au studiat teme ale stratificării sociale în termenii dominant-dominat, ai relațiilor 
dintre capitalisti și proletari. În viziunea lor, clasa capitaliştilor este alcătuită din toţi cei care 
îndeplinesc sau exprimă funcțiile capitalului, fără ca ei să fie producători, iar clasele 
sociale fiinteazá în contextul structurilor de dominatie/subordonare economică, politică, 
socială, ideologică. Analiza structurilor de clasă si a diferentierii sociale în capitalism 
proiecta o evoluţie a acestuia către socialism, societate construită pe baze raționale. 


7.2. Dimensiuni ale stratificării sociale 


A rezultat din analizele asupra diferitelor teorii despre stratificarea socială exprimarea 
acesteia la niveluri ale socialului. O dimensiune importantă a stratificării consistă în ine- 
galitátile economice determinate de bogăție şi venit. Bogăția reprezintă ceea ce-i apar- 
tine individului, iar venitul se referă la suma de bani pe care individul o primește. 

Prestigiul este o altă dimensiune a diferentierii sociale. Prestigiul se referă la respect, 
admirație şi recunoaștere asociate cu un status social al unui individ, toate acestea 

distribuite neuniform si ierarhic pe categorii sociale sau profesionale. Prestigiul social 
poate fi atribuit datorită moştenirii unor tradiții şi ocupării unor statusuri sociale. De ase- 
menea, el poate fi dobândit prin performanţe recunoscute social. Cástigarea prestigiului 
este rezultatul unui proces de evaluare cognitivă si afectivă, de către o comunitate sau un 
grup, a rolului unei persoane sau al unui grup în crearea unei noi direcții teoretice şi de 
acţiune. El este expresia unei recompense simbolice acordată de ceilalți, conferind astfel 
o nouă notă statusului individual. De pildă, prestigiul unui medic este dat de către pa- 
cienti, având în vedere competența medicală şi performanţele obținute în tratarea unor 
boli, în utilizarea unor tehnici eficiente şi rapide de vindecare. Prestigiul nu este continuu 
decât în măsura în care el este permanent confirmat. Pe cât de greu se câştigă, pe atât de 
uşor se pierde, iar refacerea lui este un proces extrem de dificil datorită stereotipurilor 
şi neîncrederii exprimate de comunitate în persoana respectivă. În societăţile traditio- 
nale prestigiul social era un atribut al unora dintre membrii conferit de ceilalți pentru 
unele activități sau pentru rangul deținut în viața comunităţii, de exemplu, bătrânii care 
se bucurau de prestigiu datorat experienţei şi înțelepciunii. Ierarhia de prestigiu este pro- 
dusă mai ales de ocupaţie. Prestigiul profesional nu se constituie ca element al statusului 
social, însă prestigiul social determină, indiscutabil, o diferențiere între ocupații. Prestigiul 
profesional este un indicator şi instrument de realizare a echilibrului între aptitudini şi 
cerințele sociale. De asemenea, este necesară diferențierea prestigiului profesional de 
prestigiul locului de muncă. Cercetări întreprinse în anii de dinainte de anul 1989 au 
evidenţiat o anumită ierarhie a prestigiului unor profesii. De pildă, într-o investigație 
sociologică din anii 1984-1985 s-a studiat prestigiul a 40 de ocupații. Pe primele locuri 
ca prestigiu social s-au situat ocupațiile nemanuale care necesită un nivel de educație 
superior: medic, cercetător ştiinţific, judecător, profesor, inginer, actor, urmate de profesiile: 
electronist, miner, ziarist, asistent(ă) medical(ă), economist, mecanic de locomotivă, ofiţer, 
maistru, operator computer, crescător de animale, contabil, metalurgist, strungar, legumi- 
cultor, depanator RTV, tehnician, operator chimist, electrician, mecanizator, viticultor, labo- 
rant, instalator, macaragiu, zidar, desenator, şofer, funcţionar, frizer, pădurar, receptioner 
hotel, vânzător, ospătar. Lotul cercetat a fost alcătuit din elevi de liceu (Sorin Mitulescu, 
în Structură socială, 1988, pp. 75-76). O altă cercetare, realizată în anul 1984, pe 2.225 de 
subiecți, din care majoritatea erau din mediul rural (1.710 faţă de 515 din mediul urban), 
a reliefat următoarea ordine a prestigiului social al 30 de ocupanti: miner, asistent medical, 
ţăran, metalurgist, intelectual în agricultură, mecanizator agricol, crescător de animale, me- 
canic de locomotivă, legumicultor, alți intelectuali, contabil, strungar, zidar, operator chimist, 
electrician, macaragiu, şofer, pădurar, laborant, depanator RTV, instalator, motopompist, 
funcționar, vânzător, receptioner hotel, pescar, frizer, ospătar (Schifirnet, 1987, p. 123). Deşi 
numărul de ocupaţii cercetate diferă, este de observat că unele ocupaţii dețin cam aceleași 
poziţii ca prestigiu social în ambele cercetări. Cât priveşte ocupațiile ce sunt plasate pe 
ranguri înalte de prestigiu social, există deosebiri mari, explicabile prin structura fiecărui 
eşantion cercetat. Profesiunea miner ocupă primul loc la lotul alcătuit în cea mai mare 
parte din tineri din mediul rural, iar în perioada de efectuare a cercetării exista o tendință 
puternică de părăsire a satului şi de angajare în locuri de muncă bine plătite, între acestea 
detaşându-se sectorul minier. În cazul acestui grup de subiecți a contat foarte mult şi 
mediatizarea foarte intensă de către mass media a profesiilor din sectoare deficitare de 
forță de muncă, cărora li se sublinia obstinant rolul important în dezvoltarea societății. 

Pe de altă parte, trebuie subliniat decalajul dintre aprecierea asupra prestigiului unei ocu- 
patii şi opțiunea pentru acea ocupaţie, ceea ce înseamnă că tinerii sunt de acord că unele 
dintre ocupaţii au un înalt prestigiu social, dar ei nu doresc să lucreze în asemenea ocu- 
pat. Recunoașterea prestigiului unei ocupaţii nu este condiționată de opțiunea acelei 
ocupaţii şi exercitarea el. Plecarea din sat la oras a unui mare număr de tineri nu era 
hotărâtor determinată de prestigiul scăzut al unor ocupaţii din agricultură, ci alți factori 
(câştig, confort, program de lucru) contribuiau la părăsirea satului de către tineri. 
Stratificarea socială datorată prestigiului este rezultatul unor condiţii socio-econo- 
mice, precum şi al imaginilor despre ocupaţie distribuite de grupuri sau de societate. 
Un element esenţial al diferentierii sociale îl reprezintă puterea — capacitatea indivi- 
dului sau a grupului de a-şi impune voinţa în cadrul relațiilor interumane si sociale chiar 
şi împotriva voinţei altora si indiferent de factorii care influențează această capacitate. 
Această definiție, dată de Max Weber, accentuează semnificaţia voinței de acțiune expri- 
mată în relațiile dintre oameni. De aceea, puterea este expresia, în mod obligatoriu, a rela- 
Dei celui ce are putere cu cei asupra cărora se exercită puterea, situație explicabilă prin 
existența unor persoane sau a unor grupuri ce dispun de mai multe mijloace de acțiune 
decât alţii. Întemeierea puterii este dată de: constrângeri, ceea ce înseamnă că resursele achi- 
zitionate de unii permit adăugarea unui nou dezavantaj la o situație pentru alții. Oamenii 
consideră constrângerile ca pedepse din cauză că ele ating propriile persoane. În al doilea 
rând, există stimulente, adică resurse care permit unei părți să adauge noi avantaje la o 
situație. Indivizii gândesc stimulentele ca răsplată deoarece ei accentuează transferul de 
lucruri definite social ca bune, cum sunt obiecte materiale, servicii sau poziții sociale, în 
schimbul conformării cu dorinţele mânuitorului puterii. Al treilea element este persuasi- 
unea — resursele care permit unei persoane să schimbe ideile altei persoane fără a adăuga 
nici avantaje, nici dezavantaje unei situaţii. Prin persuasiune — bazată pe reputație, intelep- 
ciune, atracție personală sau controlul mass media, indivizii sau grupurile sunt orientate 
spre preferinţele pentru rezultatele dorite de mânuitorul puterii (Vander Zanden, p. 225). 
Puterea influenţează abilitatea insului de a întreprinde o acţiune. A câştiga puterea 
asupra resurselor critice înseamnă, de fapt, a câştiga puterea asupra indivizilor. Con- 
trolul principalelor resurse reprezintă intermedierea între indivizi și mijloacele prin care 
ei își satisfac nevoile lor sociale, psihologice şi biologice. 
Diferentierea socială este generată de puterea în ipostazele mecanismelor de acțiune 
a actorilor sociali asupra altor actori sociali, în contextul unor activităţi şi în cadrul rela- 
tiilor între oameni. Deosebirile între oameni provin, aşadar, şi din capacitatea fiecărui 
ins sau a fiecărui grup de a impune voinţa sa celorlalți. De aceea, există mai multe tipuri 
de putere: socială, politică, economică, culturală, în raport de domeniul în care se exer- 
cită şi de instituţiile care o întruchipează. 


7.3. Mobilitatea socială 
Diferenţele sociale nu sunt fenomene sociale imuabile, adică ele nu distribuie, pentru 


totdeauna, bogăția, prestigiul şi puterea unor grupuri, iar celelalte rămân continuu în 
poziţia socială dezavantajată. Societatea are pârghii prin care se realizează posibilitatea 

trecerii dintr-o stare socială în alta. Cel mai caracteristic fenomen al mișcării indivizilor 
într-un spaţiu social este mobilitatea socială. Aceasta se referă la deplasarea indivizilor 
sau a grupurilor în structurile sociale dintr-un spațiu social si la schimbarea poziției sociale 
în cadrul colectivitátil sau translarea într-o colectivitate pentru ocuparea unei poziţii so- 
ciale. Stratificarea socială este condiţie şi efect ale mobilităţii sociale. Aceasta fiinteazá 
ca urmare a diferenţelor sociale, si ea, la rându-i, generează deosebiri sociale între oameni 
si între grupuri. 

Trebuie făcută diferenţa între mobilitatea socială, care constă în mișcarea unor per- 
soane sau grupuri într-un spaţiu al diferenţelor sociale, si mobilitatea geografică sau 
teritorială, care constă în schimbarea locului în spațiul geografic, denumită de regulă 
migrație sau emigrare. 

Există două tipuri de mobilitate socială. Una dintre ele este mobilitatea socială verti- 
cală, definită ca trecerea de la poziţii inferioare la poziții superioare de status şi invers de 
la poziții superioare la poziţii inferioare de status, aceste treceri fiind procese de ascen- 
siune şi de retrogradare. Menţionăm câteva exemple de mobilitate verticală: deplasarea 
pe diferitele trepte din cadrul ierarhiei ocupaţionale de la posturi executive la posturi de 
conducere sau trecerea dintr-o clasă în alta. Mobilitatea socială are loc într-o generație 
(de exemplu, fiul unui muncitor necalificat poate deveni un mare bancher) sau în succe- 
siunea generaţiilor (fiul unui muncitor necalificat devine proprietarul unei întreprinderi 
mijlocii, iar nepotul său devine un mare capitalist). În primul caz, acţionează mobilitatea 
intergenerationalá în cadrul relației părinți — copii, iar în al doilea caz, mobilitatea inter- 
generationalá derivată din inlántuirea mai multor generații. Există şi o mobilitate intra- 
generationalá, care se reflectă în schimbarea poziţiei unui individ în diferitele momente 
din viaţa sa. 

Mobilitatea socială orizontală constă în deplasarea dintr-un grup în altul (dintr-o 
profesiune în alta) fără schimbarea poziţiei sociale şi fără o ascensiune sau regres în po- 
zitia sa. Exemple de mobilitate orizontală: trecerea muncitorilor dintr-o întreprindere în 
alta; recalificarea salariaţilor ca urmare a unor modificări în ocupaţie, dar fără o ascen- 
siune sau regres. 

Un tip de mobilitate socială o reprezintă fluctuatia, care este definită ca trecerea 
individului de la o întreprindere (instituție) la alta, dar acesta rămâne în cadrul aceleiași 
profesiuni sau în una apropiată celei inițiale. Ea este o mişcare voluntară declanșată de 
individ sau impusă de către locul de muncă. Ea poate avea loc si în interiorul unei insti- 
tutii sau întreprinderi. Pe de altă parte, există fluctuatie potențială, derivată din aspirația 
individului de a pleca dintr-o unitate în altă unitate, si fluctuatie reală, ce fiinteazá în 
momentul când o persoană trece efectiv dintr-un loc de muncă în altul. 

Abordarea mobilităţii în sociologie se face din cel puţin trei perspective (T. Rotariu, 
„Mobilitatea socială“, în Dicţionar, 1993, p. 360). Într-o primă categorie intră investiga- 
tiile care utilizează criteriul de stratificare în scopul analizei mișcării între statusuri strict 
ierarhizate, orientare specifică sociologiei americane. O a doua direcție de cercetare a mo- 
bilitátii este reprezentată de studiile care iau în discuţie ocupaţia drept criteriu exclusiv, 
semnificativ în constituirea unui spaţiu social format din anumite categorii socio-profe- 
sionale. Această orientare caracterizează sociologia vest-europeană, mai puţin interesată 
de noțiunea de status şi de ierarhiile de status. A treia perspectivă este cea marxistă care 

introduce în analiza mobilităţii sociale criteriul claselor sociale si al categoriilor aferente 
acestora. 

Mobilitatea socială este determinată de o serie de cauze: 

1. stratificarea socială derivată din venit sau avere, putere deținută şi nivelul de la care 
un individ poate lua decizii, nivelul de pregătire, aptitudinile şi calificările individului; 

2. mecanisme şi canale de orientare a oamenilor pregătiți adecvat pentru anumite 
posturi: sistemul şcolar, sistemul selecției din orice organizație, activitatea instituțiilor 
politice şi economice; 

3. stimulenti corespunzători care îi impulsionează pe oameni să acţioneze în a 
ajunge la nivele ierarhice potrivite aspirațiilor lor: salariul, prestigiul, puterea, accesul 
la bunurile dorite. 

Mobilitatea socială contribuie decisiv la transformarea structurilor societății, astfel 
încât indivizii sunt orientati spre anumite profesiuni şi evitarea altor ocupaţii. De pildă, 
în perioada comunistă, societatea era axată pe mobilitatea profesională orientată direct 
spre profesiile muncitoreşti, iar astăzi se caută impunerea mobilității în cadrul ocupa- 
tiilor specifice economiei de piaţă și statului de drept. Astfel, unele ocupaţii dispar, dar 
apar altele, sau se revine la ocupaţii părăsite într-o perioadă cum sunt, de pildă, cele 
referitoare la morărit, producerea unor obiecte în gospodăria familială etc. 


7.4. Clasa socială 


În cadrul societăţii, stratificarea este întruchipată si de clasele sociale. Acestea sunt 
grupuri economice situate într-o relație ierarhică unele față de altele. Spre deosebire de 
sclavie, caste, sistemul de proprietate, graniţele între clasele sociale sunt mai puţin consis- 
tente şi permit, în mai mare măsură, trecerea de la un nivel al societăţii la altul. Sclavia 
este un sistem în care sclavii sunt proprietatea altei persoane şi de aceea el sunt trataţi, 
legal, ca proprietate. Castele sunt un sistem ereditar de stratificare pe temeiul rangului, 
de regulă religios. Ele fiinteazá în India, Sri Lanka si Pakistan, unde sunt asociate cu 
religia hindusă. Termenul de castă este utilizat si în descrierea distinctiilor rasiale. Siste- 
mul proprietăţii domeniale sau feudalismul se baza pe obligaţia țăranilor de a lucra 
pământul oferit lor de nobili în schimbul protecției militare şi al altor servicii. Funda- 
mentul acestui sistem a fost proprietatea nobilului asupra pământului din care decurge 
statusul său superior si privilegiat, asociat cu moștenirea acestei poziții de proprietar. 

Clasele sociale sunt sisteme de raporturi economice între grupuri care acționează şi 
fiinteazá din poziţii diferite în cadrul unei societăţi, iar răsplata asupra poziţiei lor este 
inegală. Apartenența la o clasă socială nu este întâmplătoare. Includerea în aceste 
grupuri este determinată de mărimea proprietăţii, de nivelul de instrucție şi educație sau 
de tipul de societate. J.W. Vander Zanden (1988, pp. 233-234) a distins, prin metoda 
combinării criteriilor, următoarele grupuri de clasă în S.U.A.: 

1. indivizii care s-au realizat efectiv, adică elita bogatilor; 

2. indivizii de înaltă calificare şi competență, incluşi în clasa executivă şi profe- 
sională din corporaţii. E1 au case confortabile, aparțin unor cluburi închise, îşi trimit 
copiii la colegii private sau la universităţi de stat cu reputaţie; 

3. indivizii din clasa de mijloc care au o viaţă bună din punct de vedere material, 
dar sunt lipsiţi de luxul vieţii claselor înalte; 

4. indivizii care duc o viață confortabilă; 

5. indivizii cu o profesie bună, dar fără mari câştiguri financiare. Aceştia au o casă mică; 

6. persoane aflate în dificultate din cauza venitului mic obținut din munca lor; 

7. persoanele sărace, care în marea lor majoritate primesc ajutoare şi asistență guver- 
namentală. 


7.5. Stratificarea socială în România 


De-a lungul istoriei, românii au cunoscut, la fel ca şi celelalte popoare europene, forme 
diverse de diferenţiere a oamenilor sau a grupurilor sociale. Pe parcursul evoluţiei lor 
istorice s-au succedat forme specifice de stratificare socială în funcție de sistemul rela- 
tiilor şi structurilor sociale. Din cauza unor condiţii specifice de dezvoltare istorică, 
diferentierile sociale s-au exprimat în moduri diferite. Dacă discutăm această temă din 
momentul când proprietatea era consemnată în documente, în teritoriul locuit de români 
au existat proprietatea în deválmásie, rázáseascá, moşnenească, jelerească, sub formă 
de delnite (parte din hotarul moşiei satului care se afla în stăpânirea ereditară a unei 
familii de țărani), de ocine (bucată de pământ moştenită), de branisti. În epoca medie- 
vală, când existau aceste tipuri de proprietăţi, stratificarea socială era mai mult un reflex 
al mărimii proprietăţii de pământ deținută de către un grup si de aceea deosebirile se 
manifestau cu precădere între grupuri, mai ales grupuri de familie. În epoca modernă 
s-a afirmat proprietatea individuală asupra pământului și asupra altor valori imobiliare, 
alături de proprietatea domnească şi proprietatea publică. 

Dezvoltarea modernă a statului român a avut ca bază economică proprietatea funciară 
ŞI, în mică măsură, cel puţin în prima jumătate a secolului al XIX-lea, proprietatea indus- 
trială. De aceea, stratificarea socială acționa, preponderent, în domeniul agrar si în cadrul 
relațiilor dintre grupurile ce trăiau sau acționau în mediul rural. Prestigiul, puterea si 
bogăţia proveneau masiv din exploatarea pământului, iar clasele sociale se alcătuiau din 
această poziție față de proprietatea asupra pământului. Semnificativă rămâne pentru 
procesele de stratificare socială din România, coexistenta unor forme străvechi de relații 
sociale (de pildă, deválmásia), cu noile structuri sociale întemeiate pe raporturile domi- 
nant-dominat, şi cu modul de viaţă boieresc orientat spre administrarea unei moşii şi 
spre exercitarea unei funcții înalte în stat. 

Cât privește regimul comunist, se cuvine să reținem ipostazierea proprietății colec- 
tive ca unica formă viabilă de proprietate si a distrugerii proprietăţii private şi a valorilor 
generate de aceasta, pornindu-se de la principiul utopic al egalității depline între oameni. 
S-a ignorat faptul că ființa umană dispune de această nevoie de proprietate, exprimată 
chiar în situaţia egalitarismului comunist. Analiza fiecărui grup social, în continuare, relevă 
particularități ale stratificării sociale româneşti. 

7.5.1. Clasa táráneascá 


Din cauza împrejurărilor istorice si a contextelor geopolitice, clasa cea mai nume- 
roasă în statul român a fost dintotdeauna clasa țărănească. Începuturile modernizării romá- 
nești s-au confruntat cu această dificilă problemă: structurile rurale şi cele ţărăneşti puternic 
înrădăcinate si cu o forță extraordinară de supravieţuire şi de adaptabilitate la influenţele 
venite din toate zárile. Problematica ţărănească a stăruit de-a lungul întregii epoci moderne 
românești, iar programele de schimbare socială, indiferent de orientarea lor ideologică, 
nu puteau să evite satul şi locuitorii săi. În perioada interbelică, 80% din populaţia Româ- 
niei aparținea mediului rural si, în cvasitotalitatea ei, era alcătuită din țărani. 

Instaurarea comunismului a condus la transformări radicale prin instituirea, de cele 
mai multe ori împotriva voinţei țăranilor, a proprietăţii colective, ceea ce a determinat 
transformarea ţăranilor în cooperatori sau lucrători în întreprinderile agricole de stat. 
Statusul de proprietar al ţăranului a fost practic desfiinţat. Din punct de vedere economic, 
agricultura a fost neglijată, alocându-i-se fonduri nesemnificative, dar, cu toate acestea, ea 
a constituit sectorul fundamental de asigurare a resurselor umane, financiare si materiale 
pentru procesul accelerat de industrializare. O bună parte dintre locuitorii satului avea 
un dublu status ocupational: agricol şi industrial. Identitatea ţăranului se îngusta tot mai 
mult, în unele cazuri ajungánd-se la dispariţia ei. În unele perioade ale regimului comu- 
nist s-au produs modificări esenţiale în evoluţia modului de viaţă rural, dar acestea nu 
s-au datorat atât cástigurilor din muncile agricole, cât veniturilor provenite din muncile 
în unitățile industriale. Pentru cei care-şi asigurau existența numai din munca în CAP 
starea materială era, cu excepţia CAP-urilor bogate, destul de precară. 

După anul 1989, una dintre primele legi adoptate a fost Legea fondului funciar care 
a desființat CAP-urile si a reîmproprietărit pe locuitorii satului sau pe moştenitorii lor 
fără însă a li se asigura condiţiile de cultivare a pământului. În această situaţie, s-a revenit 
la sistemul de exploatare agricolă a parcelelor de pământ, renuntándu-se, o dată cu des- 
fiintarea CAP-urilor, la exploatarea agricolă pe mari suprafeţe. Practic, a avut loc o reîn- 
toarcere la agricultura si la gospodăria ţărănească de subzistență. Lipsa unei strategii, 
manifestarea grijii pentru a da satisfacție unor interese politice si ideologice au contri- 
buit esenţial la revenirea, în mod paradoxal, la un sistem caduc de producție agricolă, 
rupt de cadrul real al unei economii de piață definită de circulația capitalului. 

Cu toate că statul subvenţionează agricultura prin credite cu dobândă preferentialá, 
capitalizarea acesteia nu se realizează. Pe de o parte, producătorul agricol se multu- 
meste să lucreze cu mijloacele proprii (cu braţele sau cu animalele), pe de altă parte, 
organizatorii asociaţiilor agricole prin diverse procedee se folosesc de creditele agricole, 
dar cu rezultate neperformante. Trebuie spus, că majoritatea proprietarilor de pământ 
sunt persoane în vârstă sau locuiesc în mediul urban, prin urmare există o slabă calitate 
a forței de muncă în agricultură. 

O altă caracteristică a agriculturii româneşti actuale rezidă în lipsa posibilităților reale 
de comercializare a produselor, statul retrăgându-se complet din această acțiune, iar con- 
secintele sunt stocarea producţiilor de cereale şi sărăcirea unei bune părți dintre lucrători. 

În ce măsură se poate vorbi astăzi de țărani? Este indiscutabil că lucrátorul agricol 
nu mai are decât foarte puţin din gândirea şi comportamentul ţăranului, iar satul nu se 
mai distinge printr-o viaţă ţărănească și printr-o cultură intrinsec ţărănească. Cel care 
lucrează în agricultură este desemnat prin denumirea „lucrător familial neremunerat“, 

iar trei sferturi dintre cei incluşi în acest grup sunt femeile (74,8%) (V. Pasti, Mihaela 
Miroiu, C. Coditá, p. 58), iar restul include, în cea mai mare parte, copii. 

Dacă munca în CAP obliga pe lucrători să muncească împreună, de multe ori fără 
a fi în mod real motivaţi de un asemenea mod de lucru, însă stimula vrând-nevrând inte- 
ractiunea dintre ei, agricultura parcelată reîntăreşte individualismul si izolarea lucráto- 
rului agricol, la aceasta contribuind numeroasele şi dureroasele conflicte generate de 
reimpártirea proprietăților agricole. În acest fel, viaţa din mediul rural, puternic impreg- 
nată de raporturile de tip comunitar, se desfăşoară în cadrul unor relații tensionate bazate 
pe suspiciune, pe lipsa unei comunicări reale. Tot aici trebuie amintit sprijinul redus sau, 
în unele localități lipsa totală, din partea specialiştilor din agricultură, un grup profe- 
sional căruia 1 s-au modificat statusurile si rolurile, ei orientându-se spre alte activităţi, 
de regulă din afara satului. În aceeași măsură merită a fi discutat statusul intelectualului, 
cu deosebire al celui din instituțiile şcolare rurale, care cunoaște şi el o erodare şi o 
schimbare. Nu este mai puţin adevărat că în rândul intelectualitátii satului există ten- 
dinta de părăsire a acestuia, în principal pentru motive de confort şi de civilizație. 

Această descriere a problemelor sociale ale lucrătorilor din agricultură şi ale satului 
nu ne îndrituiesc a formula o viziune fatalistă despre aceste realități. Au apărut, deocam- 
dată pe arii mici, germenii dezvoltării moderne a agriculturii, iar aceasta se va extinde 
în măsura în care se va adopta o modalitate de exploatare a marilor suprafeţe agricole. 


7.5.2. Clasa muncitoare 


Muncitorimea a cunoscut mutații profunde după anul 1989. Existentă în proporție 
redusă înainte de anul 1944, pentru ca apoi timp de decenii să fie învestită cu rolul de clasă 
conducătoare în statul comunist, muncitorimea s-a adaptat foarte greu la schimbările 
economice şi sociale de după anul 1989. Scăderea dramatică a producţiei industriale s-a 
reflectat direct în ponderea muncitorilor în ansamblul ocupatiilor din România. Industria 
prelucrătoare a cunoscut cel mai puternic declin si, în consecință, o diminuare puternică a 
numărului muncitorilor în acest sector economic. În schimb, industria extractivă şi cea 
energetică au fost mai puţin atinse de criză, ele aparținând semnificativ regiilor autonome. 
Lucrătorii din aceste ramuri industriale au avut, pentru o bună perioadă de timp, o anumită 
siguranţă a locului de muncă. 

Clasa muncitoare din România are o situaţie paradoxală. Clasă conducătoare în statul 
comunist, cu tot ce decurge din această poziţie — prestigiu, venituri mai mari decât ale 
altor clase sociale —, ea a avut un rol decisiv în căderea regimului comunist, în speranţa 
îmbunătățirii condiţiilor sale de viaţă, pentru ca apoi să fie clasa socială care a avut cel 
mai mult de suferit în noul sistem social. Are loc o reducere puternică a muncitorilor 
industriali. În anul 1990 populaţia ocupată în industrie, construcții și transporturi era de 
aproape 5,4 milioane de persoane faţă de 3,1 milioane ocupate în agricultură. În anul 
1994 populaţia ocupată în agricultură a crescut de la 28,2% din totalul populaţiei 
ocupate în anul 1990, la 35,6% din totalul populației ocupate în anul 1994, adică 3,56 mi- 
lioane de persoane, iar în industrie populația ocupată a scăzut de la 49,7% în anul 1990 
la 39,0% în anul 1994, numărând mai puţin de patru milioane. Muncitorii disponibilizati 
din industrie, în marea lor majoritate, se stabilesc la sate şi numai o mică parte dintre ei 
se angajează în sectoare neindustriale (V. Pasti, Mihaela Miroiu, C. Coditá, p. 69). Însă 


es 


sociologie.gqxd 25.03.2004 17:41 Page 92 F 


92 Sociologie 


aspectul cel mai dramatic îl reprezintă numărul mare de muncitori şomeri, iar perspec- 
tiva evoluției economiei românești vizează pierderea locurilor de muncă de către un mare 
număr de muncitori, care vor îngroşa rândul şomerilor. Fenomen caracteristic societăților 
puternic dezvoltate, şomajul, iată, s-a înrădăcinat si în România ca unul dintre cele mai 
semnificative procese ale societății postdecembriste. 

S-au întreprins acțiuni de recalificare a şomerilor, urmate însă doar de un număr foarte 
mic de disponibilizati. Cei mai multi dintre ei preferă să se angajeze în economia subterană, 
fiind lipsiti de orice protecţie socială si de asigurarea condiţiilor pentru pensie, sănătate etc. 

Sociologic, se desprinde o realitate inedită, necunoscută în istorie, şi de aceea foarte di- 
ficil de solutionat. Societatea modernă s-a afirmat prin acțiunea de urbanizare si de creştere 
a ponderii muncitorilor şi cadrelor tehnice, urmată de o reducere drastică a populației ocu- 
pate în agricultură. Restructurarea economiei occidentale în anii '60-'70 a determinat, o scá- 
dere a lucrătorilor în sectorul primar şi creşterea spectaculoasă a acestora în sectorul terțiar. 

România postdecembristă cunoaşte un proces atipic. După dislocarea unor mase 
imense de populaţie ţărănească din sate şi angajarea lor în industria ce se construia într-un 
ritm accelerat, consecinţa fiind transformarea lor în clasă muncitoare, cu perspectiva câş- 
tigării statusului de rezident urban, astăzi, urmaşii acestor țărani, pregătiţi într-un sistem 
de şcolarizare si de calificare ca muncitori, unii dintre ei de mare performanță, trebuie 
să migreze spre agricultură, sector pe care nu-l cunosc și, deci, nu dispun de calificarea 
necesară pentru muncile agricole. De aici rezultă o altă problemă sociologică importantă: 
percepţia agriculturii ca ramură economică în care poate lucra oricine, fie chiar necali- 
ficat. De la o ţară ce reușise să facă din industrie domeniul economic prioritar, România 
tinde să redeviná o ţară eminamente agricolă, situată în stadiul de subdezvoltare. 

Mutatii profunde au loc în distribuirea prestigiului în perioada postdecembristă. 
Până în anul 1989 muncitorii deţineau, aşa cum am subliniat, poziții sociale înalte şi un 
prestigiu social. Clasa muncitoare era „rezervorul de cadre“ al societății româneşti. 
Ascensiunea socială era strâns asociată de originea muncitorească. Multi muncitori au 
fost promovați în funcții politice în PCR şi în toate celelalte organizaţii și instituţii, 
inclusiv în acelea care solicitau o pregătire de specialitate de înaltă calificare. În acest 
fel, se tindea, ideologic, spre o societate a muncitorilor, toate componentele societății 
urmând a fi guvernate de principiile vieţii muncitoreşti, si de valorile culturii munci- 
toreşti. De altfel, acesta este sensul real al omogenizării sociale conferit de doctrina comu- 
nistă, iar prototipul omului nou era muncitorul. După anul 1989, clasa muncitoare devine 
brusc, împotriva aspirațiilor, dar cu contribuţia ei esenţială, un grup marginal cu resurse 
ideologice si actionale inconsistente si lipsit de structurile politice sau de structurile 
societăţii civile care sá-1 exprime interesele. 

Din această masă imensă de muncitori industriali se recrutează astăzi un mare grup de 
marginali, care constituie un potențial important de instabilitate socială, dacă nu se creează 
alte oportunități pentru această categorie de populaţie. În societatea actuală sunt deja mun- 
citori ce au devenit lumpen proletari sau au intrat în categorii marginale ale societății. 


7.5.3. Intelectualitatea tehnică 


Dezindustrializarea României are efecte profunde asupra unei alte categorii profe- 
sionale: inginerii. În perioada de dinainte de anul 1989 s-a acordat o atenție specială 
pregătirii cadrelor tehnice, acestea deţinând ponderea cea mai ridicată în ansamblul 

învățământului universitar. În anul 1988, 51,8% din totalul forţei de muncă cu pregătire 
superioară erau cadre tehnice, pondere care depășea chiar şi nevoile industriei de atunci 
(C. lonete, p. 65), iar în învățământul superior peste 65% studenţi erau în învățământul 
tehnic si agronomic. Elita intelectuală a ţării era alcătuită preponderent din ingineri, 
ceea ce, evident, îşi punea amprenta asupra comportamentelor ei în societate. Din cauza 
ofertei mari de locuri la facultățile tehnice, tineri cu alte înclinații si cu alte aspirații 
profesionale au fost nevoiţi să urmeze cursurile acestor facultăţi numai pentru a avea o 
diplomă universitară. Aşadar, în anul 1989, România avea un puternic corp ingineresc, 
bine pregătit profesional, iar o parte din el cu performanţe remarcabile în dezvoltarea 
industriei, în organizarea şi conducerea proceselor de producție. După anul 1989, prăbu- 
şirea sistemului industrial a afectat în aceeași măsură pe muncitori si ingineri. Mai întâi, 
trebuie subliniată diminuarea drastică a sectorului de cercetare-proiectare. Spre deose- 
bire de muncitori, inginerii au dovedit o mobilitate profesională şi socială deosebit de 
dinamică şi, în acest fel, au ocupat poziţii profesionale sau sociale în toate sectoarele 
societăţii. Deși prestigiul lor ca grup profesional a scăzut, aceasta nu a influenţat situația 
reală a acestei categorii profesionale. De altfel, pentru unii dintre ei, schimbările postde- 
cembriste au fost benefice deoarece statusul de inginer l-au dobândit împotriva optiu- 
nilor şi aspirațiilor lor reale înainte de anul 1989. Adaptarea lor la condițiile din această 
perioadă a relevat o disponibilitate mai mare a inginerilor decât a altor categorii de inte- 
lectuali pentru ocupaţii solicitate de economia de piață. Neîndoielnic, experienţa în pro- 
ductie, în conducerea colectivelor de muncă, în administrarea unor întreprinderi i-a 
ajutat mult în exersarea altor ocupaţii decât cele strict inginerești. 

Se poate lipsi societatea românească de ingineri? Depăşirea actualului stadiu, cel al 
declinului economic, depinde de o strategie economică a cărei aplicare nu o pot face 
decât specialiștii. De aceea, inginerii rămân o categorie importantă a societăţii româneşti. 
Universitățile politehnice caută să modifice programele de învățământ în concordanță 
cu cerinţele pieţei, ceea ce a făcut ca în ultimii ani să crească interesul tinerilor pentru 
studiile inginerești. 


7.5.4. Oamenii de afaceri 


Perioada postdecembristă a propulsat grupurile sociale ale proprietarilor. Privati- 
zarea a conferit un nou status unor categorii de oameni care au decis să-şi asume sarcina, 
inedită în realitatea românească, după 42 de ani de economie socialistă, de a organiza 
şi administra propriile afaceri sau activități de producție. Majoritatea acestor proprietari 
au această poziție economică, urmare a investiţiilor făcute de către ei în întreprinderi mici 
şi mijlocii. În anii 1995 şi 1996 a avut loc o creștere rapidă a sectorului privat cu o 
pondere însemnată în produsul intern brut (PIB). Chestiunea fundamentală ce se pune în 
legătură cu sectorul privat este aceea a rolului jucat de acesta în mișcarea economică 
românească. Într-adevăr, el se instituie mai mult ca pârghie utilizată în asigurarea venitu- 
rilor de subzistență unor grupuri, interesate de obținerea cât mai facilă a unui câştig, care, 
în cea mai mare parte, este folosit pentru consum. Cum multe dintre aceste întreprinderi 
sunt mici asociații familiale, este clar că ele servesc la supraviețuirea unor familii. Cele mai 
multe dintre ele se ocupă de comerţ, aşadar, o activitate care nu produce, doar face afaceri, 
de regulă, de mică anvergură. Cât priveşte virtuțile întreprinzătorilor în dezvoltarea 

economiei de piaţă sunt foarte greu de evaluat, pe baza informaţiilor oficiale puse în 
circulație publică. Cert este că lipsa de experienţă, ca şi cadrul social și legislativ încă 
insuficient, determină un anumit comportament al micilor întreprinzători. Nu este mai 
puţin semnificativă concurenţa internă, dar mai ales externă în care sunt implicați propri- 
etarii de întreprinderi mici şi mijlocii. Inexistenta unui mediu real pentru afaceri, diriguit 
de legile activităţii concrete în domeniu, influențează modul de a gândi si a acţiona ca un 
autentic om de afaceri si, astfel, o parte dintre micii întreprinzători caută să eludeze legea 
prin neplata taxelor şi impozitelor, prin acordarea de salarii mai mici decât în sectorul 
public. De fapt, ei nu sunt promotorii dezvoltării moderne, pentru că nu investesc sau nu 
au posibilitatea să investească în modernizarea activității firmei. Este adevărat, patronii 
trăiesc ceva mai bine decât salariaţii şi pensionarii, însă la o diferență nesemnificativă. 

În societatea românească şi-a făcut loc, cu greu, şi marele capital. Reprezentanți ai 
unui grup încă destul de mic, capitaliştii români trebuie să facă faţă unor dificultăţi biro- 
cratice sau administrative. Ca şi în cazul micilor întreprinzători, în rândul capitalistilor 
există inşi care au acumulat capital prin corupție, abuz de încredere şi înșelăciune sau 
prin redistribuirea resurselor. 

Termeni 
bogăţie şi venit mobilitate socială 
clasă socială mobilitatea verticală 
mobilitate intergenerationalá prestigiu 
mobilitate intragenerationalá putere 
mobilitatea orizontală stratificarea socială 


Întrebări recapitulative 


. Ce este stratificarea socială? 
. Prin ce se distinge stratificarea socială de diferențierea socială? 
. Care este limita concepţiei lui K. Marx despre clasele sociale? 
. Care clasă socială este, în viziunea lui Max Weber, factorul dinamic în societatea capitalistă? 
În ce constă diferenţa dintre prestigiul social și prestigiul profesional? 
„Pe ce se întemeiază puterea? 
. Care este diferenţa dintre mobilitatea socială si mobilitatea geografică? 
. Cum concepe sociologia europeană mobilitatea? 
. Care sunt cauzele mobilităţii sociale? 
10. Care sunt particularitátile procesului de stratificare în România de dinainte de al doilea război 
mondial? 
11. Care era statusul social al ţăranului în regimul comunist? 
12. Ce status avea clasa muncitoare în socialism? 
13. Care este activitatea de bază a oamenilor de afaceri din România? 
14. În ce categorie socială se includ comunicatorii sociali? 

CAPITOLUL VIII 
Grupurile de vârstă în societate 


8.1. Vârsta 


Pentru că organismul uman se naște, trăieşte şi moare, societatea identifică poziția 
insului prin anii acumulați. Vârsta caracterizează orice persoană, deoarece reflectă evo- 
lutia ei în timp şi etatea la care a ajuns. Aşadar, există o primă acceptie a vârstei, cea bio- 
logică, numărul de ani pe care-i are un om. Cum orice individ face parte dintr-un grup 
şi dintr-o societate, sensul biologic acordat vârstei nu este suficient în analiza statusurilor 
şi rolurilor exercitate de acesta. Demografic, vârsta constituie o dimensiune fundamen- 
tală a unui grup de populație întrucât studiul demografic se întemeiază si pe distribuirea 
populaţiei în raport de vârste pentru toate sectoarele vieții sociale. 

De altfel, însăşi evoluţia individuală şi dezvoltarea societății sunt asociate vârstei. 
Participarea la viaţa socială, activitatea productivă, căsătoria sunt strict legate de vârstă. 
De aici rezultă că vârsta determină structurile sociale, distribuirea rolurilor și statusu- 
rilor sociale, consumul, structura si dimensiunile familiei, dinamica căsătoriilor, modul 
de organizare a producției (C. Schiftrnet, 1987). Orice societate acordă vârstei o impor- 
tantá deosebită iar organizarea şi conducerea ei se fac în temeiul structurării pe vârste. 

Vârsta are, deci, o dimensiune socială cu consecinţe importante în existența umană și so- 
cialá, în evoluţia sănătăţii, longevitátii şi fericirii oamenilor. În multe cazuri, ea reprezintă 
baza pentru atingerea unei poziții sociale şi câștigarea puterii, prestigiului si a altor drepturi. 


8.1.1. Vârsta socială 


Plasarea individului în structuri sociale se face în funcție de fiecare etapă a ciclului 
de viaţă. Unele culturi extind ciclurile vieții incluzând nenáscutul si omul decedat. Abo- 
rigenii australieni gândesc despre nenăscut ca despre spiritul strămoșilor decedați. Acest 
spirit vietuieste în femeie și renaşte printr-un copil. În schimb, hinduşii îl privesc pe cel 
nenăscut ca spirit al persoanelor sau al animalelor care au trăit în vechile încarnări 
(Vander Zanden, 1988, p. 283). 

Vârsta este intervalul de timp prin care fiecare om se localizează pe sine şi este loca- 
lizat de ceilalți în societate. Vârsta servește drept reper în ordonarea vieţii personale si a 
celei sociale, si permite individului să se orienteze cu privire la ce şi unde este el în struc- 
turile sociale: familie, şcoală, loc de muncă, instituții sociale si politice, biserică. Vârsta 
este un factor cheie în răspunsul la întrebarea: cine sunt? 

8.1.2. Normele de vârstă 


Există în orice societate norme speciale de reglementare a comportamentului fiecărei 
vârste, a relațiilor dintre grupurile de vârste. Ele prevăd ce este adecvat si ce nu este adec- 
vat din punct de vedere social pentru un interval de vârstă. Astfel, momente importante 
din viața omului sunt legiferate: intrarea în scoalá, căsătoria, votul, integrarea în muncă 
etc. Alături de normele legale fiinteazá norme stabilite de grupuri sau de indivizi în 
relațiile interpersonale. 


8.1.3. Ceasul social 


Există un ceas social, un orar cultural prin care se defineşte cea mai bună vârstă 
pentru bărbat si pentru femeie privind terminarea şcolii, cariera, căsătoria, naşterea co- 
piilor, pensionarea, statutul de bunic etc. Individul tinde să-și alinieze ceasul său cu ceasul 
social. Oamenii sunt constienti că sunt în avans sau în întârziere cu privire la evenimente 
familiale şi ocupaţionale majore. Tendinţa de a accelera ceasul social este mai pregnantă 
la vârsta copilăriei şi la vârsta adolescenţei când se manifestă dorinţa de a ajunge cât 
mai repede adult. Opusă acestui comportament este încercarea unor oameni în vârstă de 
a prelungi tinereţea şi de a amâna atingerea etapei bătrâneții. 

Indivizii se localizează, ei înşişi, de-a lungul cursului vieții, în termenii ceasului social, 
dar şi în contextul momentelor de cotitură datorate evenimentelor cunoscute de ei. 
Unele din aceste evenimente sunt raportate la ceasul social, altele sunt asociate cu proce- 
sele de creştere sau cu particularitátile de vârstă, cum sunt pubertatea, bátránetea. Altele 
derivă din evenimente legate de viaţa individuală şi cea socială: războaiele, divorțul, dece- 
sul unui părinte, crizele şi revoluțiile sociale, cunoaşterea unei experienţe religioase în trá- 
irile subiective ale vârstei. Asemenea întâmplări marchează fundamental viața individului. 

Vârsta indivizilor si vârsta societăților se schimbă în ritmuri diferite. În fiecare cohortă, 
vârsta individului evoluează conform tempoului stabilit de proprietățile biologice ale 
timpului uman. Schimbarea socială influenţează procesele de socializare şi de integrare 
socială, dar ea nu poate sá determine cursul vieţii individuale. 


Cu privire la vârstă s-au elaborat teorii ale stadiilor de dezvoltare. Un stadiu de dezvol- 
rite calitativ de acelea manifestate în altă fază de evoluţie. Stadiile au un caracter uni- 
versal, fiecare ins trece în mod obligatoriu prin ele. 

Există mai multe curente teoretice despre stadiile de dezvoltare: teoria dezvoltării 
maturității (Arnold Gesell), teoria despre dezvoltarea psihosexuală (S. Freud), teoria despre 
dezvoltarea psihosocială (Erik Erikson), teoria dezvoltării cognitive (Jean Piaget), teoria 
despre dezvoltarea morală (Lawrence Kohlberg). Aceste doctrine pleacă de la premisa 
că orice ins traversează de-a lungul vieţii anumite etape, iar fiecare dintre acestea este 
corelată cu un anumit interval de timp. Astfel, E. Erikson (1953) discută dezvoltarea indi- 
vidului prin evoluția sa în opt stadii: pruncia, copilăria timpurie, perioada de la 4 la 5 ani, 
perioada de la 6 ani până la manifestarea pubertății, adolescenţa, prematuritatea, peri- 
oada adultă, bátránetea. Fiecare dintre cele opt stadii se remarcă prin criza produsă în 

acel interval de timp, desfăşurată într-un cadru social dominant si finalizată într-o mutație 
semnificativă. 

Erikson a demonstrat prin teoria sa că ființa umană se poate transforma de la un 
stadiu la altul, concretizată în procesul de generativitate, adică procesul prin care indi- 
vidul în evoluția lui se orientează spre următoarea etapă. Din această perspectivă teore- 
ticá individul apare ca o ființă care procreeazá, produce si creează. Sociologic, teoria lui 
Erikson reprezintá un mod de explicare a mecanismelor prin care insul comunicá si se 
integrează în societate în fiecare stadiu de dezvoltare. 


Stadiile de dezvoltare umană 
(după E. Erikson) 


Stadii de e . 5 . z Ge 
Crize sociale Cadrul social dominant Mutatii semnificative 
dezvoltare 
: încredere fundamentală e dezvoltarea încrederii în 
Pruncie K familia EEN 
spre neîncredere sine, în părinţi și în lume 
eii r ZA dezvoltarea simtului de 
Copilárie autonomie asociatá dë Sait 
f OA familia autocontrol fără pierderea 
timpurie cu rușine, îndoială = R 
autoîncrederii 
Perioada inițiativă asociată cu familia învățarea direcției si 


de la 4 la 5 ani 


ruşine, îndoială 


scopului activităților 


Perioada de la 


6 ani până la | sârguință vs. sentiment DP a dobándirea sensului 
E ` A vecini, școală . RA ; 
manifestarea de inferioritate iscusintei si competentei 
pubertátii 
. . : A di dezvoltarea identității 
identitate de rol spre grupuri de prieteni și S 
Adolescenta f : A as | eu-lui; un sens coerent 
confuzia de rol grupuri exterioare familiei : : 
al sinelui 
dezvoltarea capacității 
individuale de a avea o 
Tânăr adult intimitate vs. izolare parteneri de prietenie carieră specifică și de a 


se implica într-o relaţie 
intimă de durată 


Perioada adultă 


productivitate vs. 
stagnare 


noua familie, munca 


dezvoltarea preocupărilor 
dincolo de familie, privind 
generaţiile viitoare și 
societatea 


Bátránetea 


integritate vs. disperare 


pensionarea si moartea 
iminentá 


dobándirea sensului 
satisfactiei cu privire la 
realizárile din trecut 


Teoria dezvoltării morale a lui L. Kohlberg concepe dezvoltarea individului ca o suc- 
cesiune de stadii în raport de trei niveluri în ceea ce priveşte evoluția judecăților sale 
morale: nivelul preconventional când interpretarea noţiunilor de bine şi de rău vizează 
raportarea la forța fizică a autorității sau a pedepsei (recompensei), nivelul conventional 
în care conformarea copilului se face în funcţie de aşteptările familiei, grupului sau socie- 
tății, datorită constientizárii de către el a necesității ordinii sociale si a implicării active 

în susținerea ei, şi nivelul al treilea, postconventional, faza maturității individului când 
acesta defineşte valorile şi principiile morale validate social şi pe care le aplică indepen- 
dent de orice altă influență. Din această teorie se desprinde ideea că procesul de maturi- 
zare a individului si experiența mediului se întrepătrund, şi din acest act se naşte progresul 
moral. Rezultă că nici un copil nu-şi poate dezvolta o moralitate până nu trece prin faza 
dezvoltării morale a constrângerii. Exercitarea unei diversitáti de roluri sociale determină 
posibilitatea dobândirii unei perceperi mai exacte a noţiunii de moral si imoral. 

Teoria lui Kohlberg este productivă pentru analiza sociologică a vârstelor datorită 
accentului pus mai întâi pe evoluția judecăților morale de-a lungul vieţii şi, apoi, pe ra- 
portarea proceselor morale cunoscute de individ la contextul social şi de grup, care sanc- 
tioneazá comportamentul acestuia. Nu este mai puţin semnificativ că L. Kohlberg concepe 
fiecare stadiu ca o alegere axiologică, iar poziţia copilului este determinată de rațiunea 
lui morală şi nu de raportarea lui la un sistem de valori morale ale societății. De aici, se 
ridică problema raportului dintre comportamentul moral şi formularea judecăților morale. 
Între ceea ce va face şi ceea ce realmente face un ins este o diferență puternică. 

Apreciem că teoria lui Kohlberg deschide o perspectivă actionalá, cu deosebire so- 
cială prin raportarea comportamentului moral la contexte sociale şi de grup, față de care 
individul îşi precizează judecátile morale, evidente cu specificul dat de fiecare dintre 
nivelurile de constituire a acestora. 


8.2. Cicluri de viaţă 


8.2.1. Copilăria 


Intervalul de vârstă până la 14 ani reprezintă copilăria. Este perioada din evoluţia 
individului când are loc creşterea fizică şi intelectuală. 

Asemenea celorlalte cicluri de viață, copilăria este un concept creat în epoca mo- 
derná. Studii istorice au dovedit că în Evul Mediu noțiunea de copil era necunoscută, el 
fiind asemuit cu adultul în ceea ce privește evoluţia sa. În perioada modernă, intervalul 
de vârstă 0-14 ani a fost definit drept copilărie datorită mobilității sociale şi spaţiale, care 
a determinat ca părinţii să nu fie permanent împreună cu copiii, şi includerii copiilor în 
instituţiile școlare. Acest răstimp cuprinde mai multe faze: perioada nou-născutului, copi- 
lăria mică, copilăria mijlocie (6-12 ani), pubertatea (13-14 ani). 

Studii despre copilărie au relevat că, încă de la naştere, individul dispune de cel putin 
27 de reflexe — sisteme de comportament ce urmează să fie activate. Din această cauză 
între nou-născuţi există diferente de comportament: 10% dintre copii sunt dificili, 15% 
sunt lenți, 40% se adaptează rapid, iar 35% manifestă un comportament eterogen. Este 
clar că nou-náscutii sunt agenţi activi ai socializării. Traditional, s-a considerat că părinții 
au o influenţă profundă determinantă asupra modelării personalităţii copilului, dar s-a 
constatat că el este influențat şi la rându-i influențează. S-a dovedit că nou-născutul con- 
trolează acțiunile şi gesturile mamei, astfel că ea este nevoită să se adapteze la cerințele 
copilului (J.P. Dworetzky şi Nancy J. Davis, 1988, p. 118). 

Sociologic, copilăria este semnificativă prin relaţiile copilului cu părinții, relațiile sale 
cu ceilalţi copii, raporturile cu adulţii. În perioada copilăriei, părinţii tind să formeze la 

copii conştiinţa responsabilității. Raporturile părinți-copii se diferențiază în functie de tipul 
de autoritate impus de părinti. O primă categorie sunt relațiile bazate pe iubire-autonomie. 
Părinții iubesc copiii si sunt permisivi în relaţiile cu aceștia. În acest fel, copilul actio- 
nează într-un mediu democratic, deoarece el este tratat ca o individualitate şi i se acordă 
prețuire. Aceasta nu înseamnă că părinţii lasă o libertate totală, ci ei încurajează pe copil 
să se dezvolte independent. Ei răspund la toate dorinţele copilului si intervin cu pedepse 
numai când este absolut necesar. 

S-a constatat că o permisivitate prea mare din partea părinţilor în acceptarea compor- 
tamentului agresiv al copilului este inadecvată şi poate avea efect negativ asupra evoluției 
copilului. 

Părinţii al căror comportament faţă de copii este întemeiat pe iubire si control dove- 
desc afecțiune pentru copil asociată cu un control puternic. Copilul se distinge printr-o 
protecție intensă şi rămâne dependent de adulți. Creativitatea este limitată. Controlul 
poate avea un rol important numai dacă este exercitat consecvent şi cu mijloace adecvate 
de persuasiune, astfel încât copilul să realizeze oportunitatea lui. 

O altă relație párinti-copii este cea în care părintele este ostil si copilul autonom. 
Efectul acestui raport se finalizează în rebeliune, furie şi dezordine din partea copilului. 

Relaţia părinţi-copii cunoaște și situația când părinții sunt ostili si exercită control 
asupra comportamentului copilului. Din cauza nivelului înalt de control al părinților, 
aceşti copii îşi reprimă orice reacție de împotrivire sau de independenţă. La această 
categorie de copii există o rată înaltă de sinucideri. 

Am discutat despre raporturile párinti-copii asa cum se manifestă ele, mai ales până 
la vârsta de şapte ani și, indiscutabil, modul lor de funcționare în această perioadă poate 
fi urmărit şi în copilăria mijlocie, însă cu alte efecte. Observăm complexitatea atitudinilor 
părinților față de copil, cu consecinţe importante în formarea comportamentului acestuia. 

La vârsta copilăriei se formează rolurile specifice fiecărui sex, după cum a reiesit din 
capitolul despre socializare. Băiatul constientizeazá apartenenţa sa la grupul masculin, 
iar fetele realizează includerea lor în grupul feminin. Familia și alte instante de socia- 
lizare îi educă pe copii în funcţie de sex, mărturie stau, de pildă, tipurile de jucării oferite, 
cu care băiatul sau fata se joacă. Educarea copiilor în raport de apartenenţă la sex şi con- 
stientizarea rolurilor specifice fiecărui sex sunt puternic impregnate de influența mode- 
lelor tradiționale prezente în toate instanţele de socializare. Diferenţa dintre sexe este intens 
marcată prin accentuarea superiorității băieților față de fete, prin orientarea băieților 
către un gen de activitate şi a fetelor către alte tipuri de activități. Valorile masculinitátil si 
cele ale feminitáti1 sunt internalizate ca valori paralele sau în termenii superior-inferior. 
De fapt, de la naștere copilul simte, trăiește şi cunoaşte discriminarea de sex în propria fa- 
seama mamei. 

Alături de părinți, un rol esenţial în dezvoltarea socială a copiilor îl are grupul de 
aceeași vârstă. Copiii interacționează unii cu alţii din al doilea an de viață, vârsta la care 
se naşte personalitatea. În această interacţiune, în perioada de la 2 ani la 6 ani, apar senti- 
mentele de prietenie, adică între ei se instituie legături emoționale. Pe măsură ce copilul 
creşte, el trăieşte din ce în ce mai mult împreună cu alți copii, şi îndeosebi cu prietenii. 
În jurul vârstei de şapte ani, copiii au contacte sociale cu prietenii lor de aceeași vârstă 

în măsură mai mare decât cu adulții, şi astfel ei trăiesc într-o lume socială exclusiv infan- 
tilá. Din acest moment individul se desparte lent de familie, si îşi creează propriul său 
spațiu social. 

O modalitate fundamentală de socializare s1 de dezvoltare a relațiilor sociale în copi- 
lărie o reprezintă jocul, care favorizează creativitatea, inteligența, flexibilitatea în interac- 
tiunea cu ceilalți, motivația intrinsecă, deschiderea către lumea exterioară. 

Comportamentul prosocial, orientarea către ceilalti, relațiile cu alți copii sunt mar- 
cate de influența exercitată de părinți si de familie, în mod decisiv până la vârsta de 7 ani. 

Copilăria mijlocie (de la 6-7 ani la 12 ani) se caracterizează prin creşterea fizică, 
biologică si intelectuală. Copiii la această vârstă sunt sănătoși și alcătuiesc colectivitatea 
cea mai sănătoasă din întreaga populație din S.U.A. si din tările occidentale. În Româ- 
nia, copiii din acest interval de vârstă au deficiente de nutriţie. În această perioadă se for- 
mează stilul de viață bazat pe un anumit comportament de consum, definit prin abuzul 
de alcool si de tutun. La această vârstă indivizii sunt cooperanti, dar şi competitivi. Rolul 
grupului de aceeaşi vârstă se accentuează faţă de perioada copilăriei mici. Timpul liber 
devine mai complex, copilul fiind preocupat de activităţi sportive sau este predispus la 
a se implica în munci casnice. Stilurile de petrecere a timpului liber sunt mult influen- 
tate de grupul de aceeaşi vârstă şi de vizionarea emisiunilor de televiziune. Relaţiile so- 
ciale ale copilului se extind, iar comunicarea cu adulții este tot mai prezentă în viaţa sa. 

Perioada pubertátii sau a copilăriei mari (12-14 ani), marcată profund de modifică- 
rile fiziologice din organism, este o etapă de tranziţie către adolescenţă. Esentialá rămâne 
la această vârstă căutarea propriei identități în familie şi în grupul de prieteni, cu toate 
că părinții încetează să mai fie modele, puberii reacționează împotriva simbolurilor 
copilăriei şi a celor adulte. De aceea, utilizează numai simboluri pe care le cred carac- 
teristice vârstei lor. Identificarea cu un model (vedete, adulţi din afara familiei) este 
relevantă în distingerea particularitátilor acestei vârste. Puberii manifestă un confor- 
mism puternic cu valorile şi normele grupului de aceeași vârstă, considerat adevăratul 
lor mediu de viaţă. Din cauza atitudinii de împotrivire la norme apar primele forme de 
deviantá ce se vor accentua în adolescenţă. 


8.2.2. Adolescenta 


Este perioada de vârstă cuprinsă între 14-18 ani. Ea este un moment critic din dez- 
voltarea individului deoarece individul de-a lungul acestei faze caută să se raporteze per- 
manent, la ceilalți, ca o persoană autonomă, cu conștiința propriei identității, dar nu i se 
recunoaşte această poziţie de către familie, şcoală şi mediul său de viață. Adolescenta 
începe cu pubertatea si se sfârşeşte cu intrarea în lumea tinerilor. 

Fizic, insul cunoaște la această vârstă o dezvoltare accelerată, fetele evoluând mai 
repede decât băieţii. De altfel, fetele îşi încheie creşterea fizică la vârsta de 17 ani. Cea mai 
mare parte dintre ele (75%) ating faza pubertăţii înainte de 14 ani, pe când băieții ajung 
la acest moment, în majoritatea lor (85%), la 15 ani. Adolescenţii consumă mult ali- 
mentar şi de aceea nutriția şi programul de masă sunt de o deosebită importanţă. 

Psihologic, adolescentul se caracterizează printr-o bogată imaginaţie, el „visează cu 
ochii deschişi“, dar si prin creșterea puterii de judecată. În schimb, memoria este deficitară. 

În acest interval de timp individul dezvoltă interese și abilități speciale, fără însă a avea 
tenacitatea si capacitatea de a finaliza o acțiune. Semnificativ, între băieți şi fete nu există 
diferente marcante în ce priveşte inteligența. 

Emotional, adolescenții sunt foarte sensibili și de aceea se pot simţi foarte uşor lezati 
când se manifestă atitudini ostile față de ei. De asemenea, ei dovedesc interes pentru 
competitivitate şi sunt dispuși sá participe la orice acțiune care le-ar permite să-și eta- 
leze cunoștințele şi abilitățile. 

Social, adolescenţii se caracterizează prin autodefinirea sinelui în relație cu socie- 
tatea în totalitatea ei, iar identitatea apare ca o poziţie a lor faţă de lumea în care trăiesc. 
Din acest status apar probleme specifice adolescenţei: tensiunea dintre individ şi 
societate, câștigarea independenţei față de părinți, alegerea carierei şi a stilului de viaţă, 
viața sexuală. Întrucât adolescentul îşi construiește identitatea în raportul său cu familia 
si societatea, el exersează experienţe proprii pentru că numai astfel trăieşte cu convin- 
gerea despre oportunitatea lor. Definim astfel adolescenţa ca vârsta marilor experienţe 
si experimente cruciale, inițiate şi trăite pentru prima oară de către individ. Trecerea prin 
aceste experienţe este o condiţie indispensabilă în pregătirea adolescentului în asumarea 
de roluri şi statusuri ca viitor adult (Schifirnet, 1987, p. 193). În acest sens trebuie delimi- 
tat între percepţia adolescenților despre mediul lor, o descriere a ceea ce fac, cu cine se 
întâlnesc şi în ce locuri, si percepţia despre ceea ce simt subiectiv despre experienţele lor. 

Un loc esențial în adolescenţă îl ocupă relațiile sociale. La această vârstă indivizii 
dezvoltă dorinţa de libertate si de explorare a spațiilor necunoscute, dincolo de ceea ce 
este spațiul familial şi cel şcolar sau al vecinătății imediate. Se dezvoltă abilitatea de a 
interactiona cu alții sau cu comunităţi de tineri, într-un proces contradictoriu ce decurge 
din discriminarea de vârstă, trăită intens de adolescent. 

Relaţiile părinţilor cu adolescenţii au particularități ce le deosebesc de raporturile 
din copilărie. Dacă în copilărie insul este integrat în actul satelitizárii de familie, cu efecte 
benefice pentru creşterea şi dezvoltarea sa, în adolescenţă el caută să fie autonom față de 
familie. Părinții nu mai sunt modele, dimpotrivă, ei devin obiectul unor critici severe, ceea 
ce este natural, pentru că la această vârstă spiritul critic este definitoriu, iar exersarea lui 
cu privire la conduita şi mentalitatea părinţilor ajută la formarea abilităților de interacțiune 
concomitent cu aspiraţia adolescentului către individualism. Între părinţi si adolescenți 
relaţiile pot fi tensionate, ajungând până la ruperea lor, situație generată de neînţelegerea 
din partea părinților a problemelor reale ale adolescentului si de spiritul excesiv de auto- 
nomie al adolescentului. Părinții, şi în general adulții, caută să-l socializeze pe adolescent 
orientându-l spre viitor, spre viața de adult, acordând o importanţă redusă problemelor spe- 
cifice vârstei lui. Or, adolescentul se confruntă cu aspecte, pentru el grave, ale vietii lui de 
adolescent, şi, de aceea, el este preocupat întâi de rezolvarea acestora, fiind mai puţin inte- 
resat de pregătirea pentru roluri ce le va exersa în viitor. Adolescentul trăieşte în prezent 
concomitent cu orientarea sa spre viitor. Asigurarea unui echilibru necesar între cele 
două stări trăite de adolescent este oportună pentru toate mediile sociale. 

Identitatea adolescentului se formează şi se afirmă în grupuri de aceeaşi vârstă. Func- 
tiile acestor structuri organizatorice se referă la: testarea maturității individului, preve- 
derea unor norme si comportamente de organizare a activității comune, asigurarea cadrului 
de emancipare a insului de familie. În cadrul grupului de aceeaşi vârstă, adolescentul 

are şansa câștigării, prin eforturi proprii şi prin demonstrarea abilităților şi talentelor 
sale, a unui status personal, care diferă de statusul atribuit, de pildă, cel de membru al unei 
familii. În acest fel, grupurile de aceeaşi vârstă îi sprijină pe adolescenţi să-şi formeze o 
imagine despre sine prin conferirea unor statusuri. 

Prin mișcările din interiorul grupului şi prin contribuţia la formarea acestuia, ado- 
lescenţii îşi stabilesc propriile norme si standarde de comportament adolescentin, ceea 
ce le permite să devieze de la normele parentale. Normele de grup le oferă direcțiile de 
conduită si o cale de evaluare a propriilor acţiuni în comun cu ceilalți membri ai gru- 
pului. În acest fel, adolescentul îşi verifică atitudinea reală faţă de influența grupului 
asupra concepției si comportamentului său. De asemenea, el constientizeazá ce poate 
prelua din grup pentru a folosi în experienţele sale sociale. 

Grupul de aceeaşi vârstă acționează ca o instanţă de socializare puternică prin rapor- 
tarea adolescentului la familie. Relaţiile de familie evoluează natural în direcția inde- 
pendentei adolescentului. De fapt, înşişi părinţii, cel puţin instinctiv, îşi dau seama de 
dezvoltarea autonomă a copiilor lor de la o anumită vârstă. Dificultăţile apar în momentul 
critic al trecerii de la starea de copil la starea de persoană capabilă să acţioneze singură. 
Grupul de aceeaşi vârstă serveşte ca instanță de socializare ce asigură distantarea de 
părinţi. Adolescentii din mediul rural au o independenţă mai mare decât cei din mediul 
urban, datorită posibilității părinților de cunoaştere a mişcării adolescentului în spațiul 
rural. În grupul de aceeași vârstă, adolescentul poate să judece părinţii ca oameni, prin 
comparare şi exersare de roluri şi statusuri ca om independent de familie, dar dependent 
de membrii grupului de aceeaşi vârstă şi de ceea ce se întâmplă aici. 

Grupul de aceeași vârstă reprezintă cadrul în care adolescenţii se testează pe ei înșiși, 
asumându-și sau impunându-li-se de către ceilalţi o varietate de roluri. În acest mod ei 
pot experimenta sentimente, abilităţi, valori şi stiluri de viaţă. Observând şi discutând 
despre modul cum reacționează membrii grupului referitor la felul cum el gândeşte sau 
se comportă, adolescentul capătă conştiinţa modificărilor în comportamentul său. În grup, 
el are şansa să trăiască și să se verifice în marile experienţe cruciale, care-l vor orienta 
actional, moral şi axiologic. 

Se înţelege, nu trebuie exagerată influenţa grupului de aceeași vârstă. Adolescentul 
nu rupe orice legătură cu celelalte instante de socializare, cu familia, școala si alte insti- 
tutii. Dimpotrivă, el compară permanent acţiunea grupului cu acțiunea altor factori de 
socializare. 

Structura socială a grupului de aceeaşi vârstă este alcătuită din două niveluri: clica 
şi colectivitatea de adolescenţi. Clica este o reţea cu un număr mic de persoane prietene 
(2-4) care le conferă securitate şi înțelegere. Colectivitatea este o unitate socială mai 
largă. Spre deosebire de clici, care se întâlnesc zilnic, colectivele se reunesc la sfârșitul 
săptămânii cu prilejul diverselor evenimente (petreceri, seri de dans, excursii, activități 
sportive, spectacole etc.). Activităţile în colective au un caracter formal mai pregnant 
față de clici unde relațiile sunt numai de ordin informal. 

Dezvoltarea grupurilor în adolescenţă cunoaște câteva faze distincte. Fiecare dintre ele 
organizează și reglează relaţiile sociale ale adolescentului. În prima fază, în perioada pu- 
bertátii, se constituie grupuri izolate alcătuite numai din băieți sau numai din fete. Între aceste 
grupuri are loc o interacţiune. Întâlnirile lor sunt, de regulă, spontane, axate pe discuţii sau 

jocuri sportive. Următoarea fază reprezintă începutul consolidării întâlnirilor la care parti- 
cipá grupuri de același sex şi se înfiripă primele interacțiuni între băieți şi fete. Este mo- 
mentul participării băieţilor şi fetelor la petreceri, dar se acordă prioritate discuţiilor în 
grupuri de acelaşi sex. Ambele sexe se simt nesigure şi incomodate cu privire la expri- 
marea opțiunilor lor. Fiind împreună, în diverse ocazii, băieţii şi fetele se cunosc reciproc. 

Al treilea stadiu marchează începutul organizării clicilor heterosexuale, dar aceiaşi 
adolescenți pot rămâne în continuare membri ai grupului de acelaşi sex. În această fază, 
adolescentul balanseazá între cele două tipuri de structuri organizaționale. Un rol impor- 
tant îl are influenţa exercitată de alt adolescent în a-l atrage spre grupuri heterosexuale, 
sau este stimulat să facă această opțiune numai datorită prezenţei unui congener în ase- 
menea grupuri. 

Următorul stadiu se distinge prin afirmarea legăturilor dintre clici şi colectivitatea 
constituită din clici. În această fază relaţiile din grupuri sunt complexe și contradictorii. 
Adolescentul este determinat să adopte o anumită conduită pentru care nu este pregătit 
sau nu este dispus s-o accepte. Stabilirea raporturilor cu persoane de sex opus are la bază 
motivații diverse, din care se desprinde concordanța dintre imaginea oferită de familia 
proprie atât prin părinți şi alți membri, cât şi prin modelele transmise în familie cu privire 
la relațiile dintre sexe, şi imaginea raporturilor cu alți oameni. Implicarea în grupul de 
aceeași vârstă este, în mare măsură, dependentă de valorile şi normele din familie. 
Dincolo de tendinţa unor părinți de a decide grupul în care să se integreze adolescentul, 
trebuie spus că însuși adolescentul filtrează grupurile conform aspirațiilor şi intereselor 
sale. Se pot manifesta atitudini de respingere a grupului de aceeași vârstă şi din cauza inca- 
pacităţii adolescentului de a se acomoda cu interacțiunea heterosexuală, fiind dependent 
de relaţia în grupul de același sex. Din această perspectivă, fetele dovedesc o integrare 
mai rapidă decât băieţii în grupurile heterosexuale. 

O dată cu sfârşitul perioadei de activitate comună, de regulă şcolară, se produce 
dezintegrarea clicii, iar locul ei este luat de relațiile între cupluri heterosexuale. 

Evoluţia relațiilor între băieți şi fete în cele cinci faze este mai mult decât o sociali- 
zare pentru interacțiunea heterosexuală. Practic, se experimentează toate marile probleme 
umane şi sociale. Petrecerea unei bune perioade de timp, împreună cu persoane de sex 
opus constituie o cale importantă de însuşire a rolurilor sociale si de exersare a unor statu- 
suri sociale. 

Tendinţa adolescentului spre autonomie, asociată cu participarea sa la grupurile de 
aceeași vârstă determină afirmarea unui spaţiu cultural propriu acestei perioade de vârstă. 
În procesul interacțiunii dintre adolescenți acţionează, după cum s-a observat, norme, 
valori şi principii diferite de cele din familie şi din societate. Cultura adolescenților dă ex- 
presie modului particular de realizare a relaţiilor dintre ei si sistemul de valori promovat. În 
cadrul grupului de adolescenţi cultura societății este modificată conform preceptelor morale 
şi sociale proprii. Întrucât adolescenţii selectează norme şi valori din societate, ei caută să 
le dea acestora un sens inedit. În acest fel, cultura globală capătă dimensiuni noi în cadrul gru- 
pului de aceeași vârstă, se îmbogățește cu conţinuturi ce aparțin membrilor acestui grup. 

Afirmarea culturii proprii adolescenților este calea spre exprimarea independenţei, 
atât de necesară în această perioadă de vârstă. Această cultură se constituie ca mod fun- 
damental al identităţii adolescenților. De fapt, conştiinţa propriei identități se cládeste de 

către cultura adolescenților, prin raportare continuă la familie si la societate, pentru că 
numai astfel se distinge cu claritate specificul gândirii şi acțiunii adolescentului. Socia- 
lizarea adolescentilor se realizează şi în cadrul propriei culturi, iar pentru unele categorii, 
aceasta rămâne esențială, și ne referim aici la adolescenții fără familie, la cei care au 
rupt orice comunicare cu familia sau trăiesc separat de părinți. 

Adolescentii, prin cultura lor, oferă alternative culturale si alternative de stil de viaţă 
la cultura transmisă de instanţele de socializare, fără ca aceasta să ducă la manifestarea 
unor conflicte cu generațiile adulte, sau cu societatea în întregul ei. Comportamentul cul- 
tural al adolescenților este generat, într-o bună măsură, de posibilitatea exersáril mai multor 
roluri fără a se decide definitiv asupra unuia dintre ele. Setul de valori proprii acţionează 
ca factor de selecţie a rolurilor însă datorită statusului investit de societate — de persoană 
ce se pregăteşte să-şi asume responsabilităţi viitoare, adolescentul rămâne în poziția de 
„ucenic“, care asimilează ceea ce-i transmit societatea şi familia. De aceea, influenţa cul- 
turii adolescentine este, de multe ori, mediată de mediul în care trăieşte individul. 

Cultura adolescentină este benefică în socializarea adolescentului, iar neglijarea sau 
repudierea ei prejudiciază eficacitatea influenţei celorlalte instanţe de socializare, a fami- 
liei și a şcolii, în special. Integrarea elementelor culturii adolescenților în actele educa- 
tive conferă acestora o credibilitate mai mare pentru adolescenți. 

În adolescență individul se confruntă cu un set de probleme sociale ce decurg, îna- 
inte de orice, din relațiile cu familia versus relațiile cu grupul de aceeași vârstă, sau cu me- 
diul în care trăieşte. Tendinţa manifestă către autonomie poate conduce la nerespectarea 
nici unei norme sau la încălcarea oricărui principiu cunoscut în cadrul familiei sau al 
şcolii. O înţelegere îngustă a libertății îi determină pe unii adolescenţi să comită fapte 
antisociale. Predispuşi inevitabil spre deviantá, adolescenții ajung sá nu ţină seama de 
cerinţele controlului social. Din cauza interdictiilor puse de părinți sau de școală, ado- 
lescentul acționează pe principiul fructului oprit, căutând să cunoască şi să trăiască exact 
ce i se interzice. Se neglijează de către societate că la această vârstă individul ţine să arate 
celorlalți curajul şi îndemânarea de a face faţă la situații foarte dificile. Bravada, lăudă- 
roşenia, dorinţa de a epata şi de a imita pe ceilalți pentru a fi în pas cu el pot conduce la 
comportamente deviante, care în anumite contexte devin conduite de delincventá. 

Adolescenta se caracterizează și printr-un anumit mod de comunicare. Mai întâi, să 
remarcăm lărgirea ariei de comunicare, de la dialogul predominant cu părinții la vârsta 
copilăriei mici, apoi, în şcoala primară, comunicarea permanentă cu cadrele didactice, la 
comunicarea cu toate mediile sociale, aceasta fiind una din modalitățile esențiale de mani- 
festare a autonomiei şi identității individului. Un aspect deosebit de important îl consti- 
tuie tendința spre exprimarea într-un limbaj propriu vârstei. Jargonul şi argoul sunt forme 
tipice de comunicare ale adolescenților. Limbajele grupurilor de adolescenţi se disting 
de limba standard a societăţii. Sunt adoptate gesturi, moduri și maniere de vorbire. În anu- 
mite contexte, adolescenţii creează un antilimbaj, ca mod de comunicare opus celui oficial. 
Sunt create cuvinte noi, sau se deformează sensurile termenilor obișnuiți, sau se preiau 
direct din sociodialecte periferice sau din alte limbi. Diferenţele de limbaj privesc mai 
ales morfologia şi lexicul şi în mai mică măsură sintaxa şi fonetica. 

La această vârstă, din cauza trăsăturilor amintite, există interes pentru consumul de 
droguri şi stupefiante, fenomen ce s-a înrădăcinat în societatea românească după anul 

1989. Nu mai puţin semnificativ este consumul de alcool caracteristic, la actualele gene- 
ratii de adolescenţi, pentru ambele sexe. O latură peremptorie a oricărei petreceri organi- 
zate de adolescenţi rămâne consumul de alcool. Asociat acestor fenomene este si fumatul, 
care a luat proporții îngrijorătoare la adolescenţi indiferent de apartenenţa la sex. Lipsiti 
de o educaţie adecvată în familie sau în şcoli, adolescenţii au un comportament precar de 
consum, fără acel spirit de discernământ atât de necesar în condiţiile diversificării pro- 
duselor alcoolice, de tutun şi alimentare, inclusiv sub aspectul calității. 

Delincvenţa juvenilă constituie una dintre problemele specifice perioadei adoles- 
centine. Încălcarea normelor și a legilor este generată de nevoia afirmării individualitátii 
personale, dar şi de necunoaşterea consecinţelor actelor săvârşite. De aceea, esenţială în 
abordarea delincventei juvenile este cunoașterea motivaţiilor ce au stat la baza actelor 
antisociale şi a contextelor în care s-au produs. În acest fel se poate stabili caracterul actiu- 
nilor adolescentului deoarece nu toate actele sale sunt în mod evident îndreptate împo- 
triva ordinii și stabilităţii sociale. În acelaşi timp, trebuie remarcată creşterea ponderii 
delincventei juvenile în ansamblul actelor antisociale după anul 1989. Un fenomen accen- 
tuat în această perioadă este cel al sinuciderilor în rândul adolescenților. 


8.2.3. Tinerețea 


Este perioada cuprinsă în intervalul 19-25 de ani, când preocuparea individului este 
depăşirea momentului critic al adolescenţei. Trecerea de la adolescenţă la tinerețe este 
un proces contradictoriu. Prelungirea scolaritáti1, creşterea ponderii serviciilor şi intere- 
sului puternic pentru învățământul superior, impactul cu mass media, în special televizi- 
unea, fac pe unii inşi să-şi prelungească starea de adolescent, astfel că în societatea ac- 
tuală există şi o perioadă postadolescentá. Aceasta fiinteazá la toate grupurile, în primul 
rând la cele din învățământul superior unde se reunesc, în continuare, adolescenţii. Dar 
postadolescenta este identificabilă în multe privinţe cu tinereţea. 

Fizic, indivizii la această vârstă sunt maturizati. Ei sunt fiinţe cu un corp dezvoltat, 
iar înfățișarea fizică este armonios constituită. Creșterea şi stările emoţionale s-au stabi- 
lizat. Tinerii dovedesc putere si multă energie, fiind capabili de eforturi susținute în înde- 
plinirea unor acţiuni. 

În tinereţe capacitatea mintală este la nivelul maxim de înţelegere şi productivitate 
intelectuală. Nu întâmplător studiile universitare, care cer pregătirea performantă într- 
un domeniu specializat, au loc în perioada tinereţii. În comparaţie cu adolescenţii, tinerii 
acordă atenţie planificării viitorului lor într-un mod mai concret și mai lucid. Acum 
individul decide asupra carierei sale si în legătură cu orientările sale sociale. 

Privind relațiile sociale, în tinereţe se constată interesul pentru relații în cuplul hetero- 
sexual, aceasta fiind şi modalitatea de cunoaştere a partenerului de viaţă. Raporturile cu 
alte grupuri sunt reduse, de regulă, acestea sunt asociate cu relaţiile din cuplu. Există, 
neîndoielnic, o deschidere spre comunicarea cu cât mai multe grupuri, cu cât mai multe 
instituții, însă în ceea ce priveşte relaţiile interumane ele sunt accentuate în cuplu şi în 
raporturile acestuia cu alte cupluri şi alte grupuri. 

Tinerii manifestă multă independenţă și tin să li se recunoască această autonomie. 
Dorinţa de libertate este strâns asociată cu aspirația spre siguranța personală. Stabilizarea 
proceselor de creştere şi maturizare impune nevoia de siguranţă. 

În tinerețe, relațiile cu familia cunosc modificări determinate de specificul comporta- 
mentului la această vârstă. Datorită acceptării de către părinți a autonomiei tânărului, 
relațiile dintre ei şi tânăr au alte norme. Cooperarea, comunicarea, sprijinul reciproc, afec- 
tiunea, toate acestea iau locul contradictiilor existente în perioada adolescenței. 

Problemele sociale ale tinereții sunt rezultatul fie al continuării unor comportamente 
deviante din adolescență, fie al dificultăților întâmpinate în realizarea idealurilor si aspi- 
ratiilor. La această vârstă se manifestă puternic şomajul, lipsa de locuință, venituri insu- 
ficiente, locuri de muncă inadecvate nivelului de pregătire, bariere birocratice în ascen- 
siunea socială si profesională, întemeierea familiei. Stresul este prezent la un număr tot 
mai mare de tineri din cauza solicitării intense în activitățile depuse în mai multe locuri 
de muncă sau ca urmare a nerezolvării unora dintre problemele elementare ale exis- 
tentei cotidiene. 


8.2.4. Vârsta adultă 


Perioada adultă din viața omului se înscrie în intervalul de timp 26-65 de ani. Conti- 
nutul psihologic si social al acestei vârste nu este atât de concret si vizibil cum este cel 
al copilăriei si al adolescenței. Deoarece nu cunoaste procesele de creştere, vârsta adultă 
se distinge prin stabilitate emoțională, fizică şi intelectuală. Adultul se remarcă prin matu- 
ritate, prin capacitatea de a decide singur asupra sa şi asupra lumii în care trăieşte. El dis- 
pune de întreaga libertate şi i se asigură de către societate si grupul său toate drepturile 
umane. Aşadar, adultul este o persoană liberă de a lua decizii şi de a-şi asuma responsa- 
bilitáti. Din această cauză adultul poartă răspunderea pentru creşterea şi îngrijirea gene- 
ratiilor noi, şi pentru asigurarea condiţiilor de viaţă generațiilor vârstnice. 

Cea mai mare parte a vieții unui adult este consacrată muncii. Există o motivaţie a 
muncii derivată din nivelul de calificare profesională, sau din condiţiile muncii, dar, toto- 
dată, adultul este condiționat de exercitarea unei ocupaţii pentru că el are responsabi- 
litatea asigurării veniturilor pentru familie. Munca este un mijloc de subzistență. Adultul 
este obligat să dea soluţii, permanent, la toate aspectele vieții personale si sociale, să 
elaboreze strategii de acţiune, şi, mai ales, să acționeze (Schifirnet, 1997, p. 8). Autocu- 
noasterea, spiritul critic, autocontrolul sunt trăsături ale personalităţii adultului. 

În ceea ce priveşte relaţiile sociale, adultul are o multitudine de raporturi formale și 
informale. El trăieşte zilnic în reţeaua de relaţii interumane si sociale, fie într-o poziție 
de lider, fie în situația subalternă. Dintre toate vârstele, adulții sunt cei care contribuie 
decisiv prin deciziile şi comportamentele lor la activitatea de structurare a relațiilor sociale. 
Ca structură formală, societatea este „creaţia“ adulților, iar toate deciziile, din toate sec- 
toarele vieţii sociale, aparţin adulților. Conflictele sociale sunt generate, în principal, de 
către adulţi. Înseşi direcțiile evoluţiei societăţii sunt trasate de către adulți, și de aceea 
celelalte grupuri de vârstă îşi îndreaptă nemulțumirile către adulți ca reprezentanți ai 
puterii sociale. 

Caracteristic vieţii adulte este preocuparea constantă faţă de familia sa proprie. 
Debutul familiei are loc în cuplul conjugal, fără copii. Bărbatul şi femeia se unesc pe 
baza afinitátilor de cultură, a similarități de interese, atitudini, credinţe şi valori. Cum una 
dintre funcțiile familiei este cea de procreare, naşterea copiilor constituie evenimente ce 

modifică radical viața de familie. Relatiile dintre soți se distribuie în relațiile cu copiii. 
Creşterea copiilor impune apariția a noi poziţii în care se situează adulții părinți. O dată 
cu intrarea primului copil în instituții prescolare, familia este s1 ea axată pe îngrijirea 
copilului în noul său rol. Traversarea de către copil a perioadei de pubertate şi trecerea spre 
adolescenţă face din familie un mediu preocupat de tot ce rezultă din statusul copilului 
ca adolescent. Prezenţa tânărului marchează relaţiile cu adultii-párinti, iar familia cu- 
noaste problemele specifice tinereții. Din momentul în care primul copil pleacă si până 
la părăsirea familiei de către ultimul copil, familia este centrul de lansare a copiilor în 
viaţa socială. După petrecerea acestor evenimente avem de a face cu familia postpa- 
rentală, adică toți copiii au părăsit familia (J.P. Dworetzky şi Nancy J. Davis, 1988, p. 
451). După cum se poate observa, familia începe ca un cuplu şi apoi se mărește cu noi 
membri, creând noi roluri şi multiplicând numărul de relații interpersonale. Familia se 
stabilizează pentru o perioadă, ca după aceea să se restrângă până când ultimul copil 
părăsește casa părintească. Familia vârstnică ajunge din nou la viaţa în cuplu. Această 
evoluţie a familiei la vârsta adultă vizează, indiscutabil, familia nucleară. În familiile 
extinse, relaţiile interfamiliale cunosc alt traseu astfel încât convietuiesc toate generaţiile 
din aceeaşi familie. 

Perioada adultă nu este omogenă de-a lungul celor 45 de ani cât durează. Cel puţin 
trei faze se disting în evoluția adultului. Prima, de la 26 de ani la 40 de ani, se impune 
prin interese puternice pentru perfecționarea calificării, pentru stabilizare profesională 
şi a locului de muncă. În acest răstimp, individul este supus examinărilor periodice și par- 
ticipă la toate acțiunile de obținere a gradelor profesionale, împlinindu-se astfel profesi- 
onal. De altfel, în acest interval de timp adultul are o mare putere de muncă si o rezistență 
puternică la efort şi la conditiile grele de muncă. 

În acest timp apar copiii, adulții trebuind să facă faţă problemelor legate de cres- 
terea nou-náscutilor. În acest context, familia trece prin mari încercări datorită crizei de 
timp, a distribuirii sarcinilor casnice între cei doi soți, a presiunilor exercitate de locul 
de muncă, dar nu mai puţin importantă rămâne lipsa de calificare în gestionarea situa- 
tiilor neprevăzute generate de creşterea şi îngrijirea copiilor. 

Perioada de 40-50 de ani se distinge, pentru adult, ca interval al valorificării depline 
a nivelului de pregătire şi a abilităţilor profesionale. La locurile de muncă adulţii ocupă 
poziţii de conducere, ca urmare a capacităţilor şi experienţei lor. În acest interval de 
timp, practic întreaga generație a adultului este la „putere“, adică deţine pârghiile deci- 
zionale în mod firesc datorită schimbului de generații. 

În ce privește sănătatea, acest interval de vârstă este marcată de unele boli, la băr- 
baţi fiind mai frecvent infarctul şi alte boli cardiovasculare, iar la femei apar manifestări 
ale bolilor organelor genitale. Persoanele de sex feminin cunosc modificări în fiziono- 
mie şi în greutate, unele dintre ele, din diverse cauze, devin supraponderale. 

Relaţiile sociale sunt eminamente formale, birocratice datorită solicitărilor deter- 
minate de responsabilitátile sociale sau cetățenești. Familia continuă să fie centrul de 
interes al adultului. În această perioadă, copiii frecventează şcoli postelementare, părinţii 
confruntându-se cu problemele dificile ale adolescenţei copiilor lor. În unele familii se 
produc modificări în relaţiile dintre soți, care pot ajunge până la destrămare. Oricum valo- 
rile esenţiale ale acestui interval de vârstă sunt iubirea şi munca (cariera). 

Perioada de 50-65 de ani, ultima fază a vieții adulte, se remarcă prin prezența accen- 
tuatá a adulților în viața publică si în activitatea profesională. O mare importanță o au 
experiența, capacitatea de a lua decizii şi asumarea răspunderii. Spre sfârşitul interva- 
lului de timp, adulții ies la pensie, precizând că deocamdată în România femeile se 
pensionează la 57 de ani, iar bărbații la 62 de ani. A fost adoptat un act normativ care 
reglementează vârsta de pensionare, pentru femei la 62 de ani, pentru bărbaţi la 65 de 
ani, România aliniindu-se în acest fel la standardele europene. 

Relațiile sociale continuă să fie ca si în fazele precedente, dar pe măsura apropierii 
de momentul ieşirii din activitate scade intensitatea lor. În familie intervin modificări 
determinate de noile statusuri sociale şi profesionale ale copiilor deveniți, la rându-le, 
adulți şi părinți. Apariția nepoților conferă adulților din acest interval de vârstă un nou 
rol, cel al bunicilor. Divorturile scad pentru această perioadă, iar relaţiile dintre soți se 
bazează mai mult pe stimă, sprijin reciproc şi înţelepciune. 

Starea sănătăţii la unii adulți este staționară, iar la alții se manifestă precar. Decesele 
sunt mai numeroase decât în perioadele precedente. Dispariţia unuia dintre soți produce 
stări de anxietate, de insatisfactie şi pesimism. 

Descrierea succintă a perioadei adulte a evidențiat poziția de sandwich a adultului 
în raporturile cu celelalte grupe de vârste. Adultul are libertatea individuală de gândire, 
decizie şi acţiune. Își asumă responsabilități nu numai pentru sine, ci si pentru ceilalți. 
Dezvoltarea socială, evoluţia ştiinţei şi tehnicii au ca efect perimarea cunoştinţelor pe 
parcursul frecventării şcolii. Pentru depăşirea unui asemenea impediment s-a impus cu 
necesitate organizarea educării adulților în concordanţă cu trebuintele lor de emancipare. 
Educaţia adulților a devenit o forță principală a dezvoltării sociale în lumea actuală. 


8.2.5. Bátránetea 


Perioada din viaţa individului după 65 de ani este bátránetea. Limitele de încadrare 
a bátránetii variază de la o societate la alta, dar se acceptă că în jurul vârstei de 65 de ani 
omul cunoaște procese accelerate de îmbătrânire. Esentialá în discutarea bátránetii din 
epoca modernă este imaginea sa fundamental negativă. În societățile tradiționale, bătrânii 
se bucurau de prestigiu, ei fiind persoanele cu cel mai înalt status, semnificativ fiind 
vestitul sfat al bătrânilor, inclusiv în societatea românească, semn al încrederii în forța 
lor de a gândi soluții la problemele comunităţii, pe baza experienţei si calificării cásti- 
gate de-a lungul vieţii. Departe gândul de a fetisiza modul traditional de apreciere a 
bătrânilor, dar comparându-l cu epoca actuală, ar rezulta o diferenţă puternică de menta- 
litate şi comportament față de ei. Actualmente, bătrânii s-au constituit într-o problemă 
socială. Ieşirea lor din viaţa activă, la o anumită vârstă, determină, pe de o parte, din partea 
societăţii, considerarea lor ca nişte „întreținuţi““, pe de altă parte, din partea bătrânilor, 
sentimentul inutilitátii şi al marginalizárii. 

Este neîndoielnic că procesul de îmbătrânire este punctul dezagregării fizice şi al 
unor factori sociali din care se detaşează, indiscutabil, viaţa profesională. Regimul ali- 
mentar, reacțiile emoționale legate de evenimente familiale, factorii de igienă, calitatea 
mediului acționează asupra ritmului de îmbătrânire. Revenind la participarea activă în 
viaţa profesională, trebuie spus că aceasta diferă de la ocupaţie la ocupaţie. Sunt domenii 

profesionale (aviație, balet, armată etc.) de unde ieşirea la pensie se face cu mult înainte 
de vârsta considerată de pensionare în alte sectoare. Îmbătrânirea cunoaște aici situații 
specifice, dependente în bună măsură de personalitate, de motivații şi contexte sociale 
şi culturale. 

Schimbările şi evenimentele importante care contribuie la fiintarea bátránetii sunt: 
ieşirea la pensie, separarea de copii, decesul partenerului de viaţă, dependenţa de ceilalți. 

Problema fundamentală după pensionare este cea a poziţiei sociale a bătrânului, în 
lipsa unui status social şi profesional. Institutional, în România, există puţine structuri 
care să ofere pensionarului posibilitatea continuării activităţii dincolo de instituția unde 
a fost angajat până la pensionare. În cadrul familiei i se rezervă de către copii, sau o face 
din proprie iniţiativă, creșterea si îngrijirea nepoților. Într-adevăr, bătrânii pot fi un 
sprijin real pentru familiile lor. Cu venituri modeste, majoritatea pensionarilor este 
preocupată să-şi asigure condiţiile de viaţă prestând munci în diverse locuri. Astăzi 
economia subterană se foloseşte de munca pensionarilor. 

Din cauza prefacerilor derivate din necesitatea unei noi organizări politice şi eco- 
nomice, societatea românească se confruntă cu o problemă socială necunoscută până 
acum: existența unui număr mai mare de pensionari decât numărul persoanelor active. 
Şi în ţările dezvoltate numărul persoanelor în vârstă este cu mult ridicat faţă de numărul 
persoanelor tinere, ceea ce i-a făcut pe specialişti să vorbească despre o generaţie oxi- 
dată. În România, tendinţele pentru următorii ani arată o creştere a procesului de îmbă- 
trânire demografică (S. Rădulescu, 1994b, p. 147). 


Tendintele proiectate pentru următorii ani 


Anul Ponderea ja ES în totalul Raport de dependență (la o mie) 
1993 16,7 274 
2000 17,6 300 
2010 17,1 290 
2020 18,4 310 
2025 17,8 320 
2030 19,0 325 
2035 19,6 333 


În anul 2035 populaţia várstnicá va creşte, probabil, la 36% din totalul populaţiei 
actuale. 

Instituţiile sociale pentru bătrâni sunt cu totul insuficiente, iar imaginea despre 
acestea este, de regulă, una negativă. Bătrânii și familiile lor refuză să fie îngrijiţi în 
azile tocmai datorită stigmatului ce există în mentalul colectiv despre aceste structuri 
organizaționale. 

După anul 1989 au apărut asociaţii și fundaţii pentru bătrâni şi s-a înființat si un 
Partid al Pensionarilor. 

8.3. Raporturile între generații 


8.3.1. Generatia 


Orice societate cunoaşte o diversitate de structuri şi de raporturi, unele mai clare şi 
evidente, altele mai vagi, dar nu mai puțin importante pentru viaţa socială şi individuală. 
Generația se înscrie în acest ultim tip de relații, ea fiind una dintre cele mai vechi realități 
prin care s-a explicat comportamentul uman. Raporturile dintre părinti şi copii se instituie 
în factori de studiere şi cunoaştere a unor procese sociale. Comunitatea de vârstă a consti- 
tuit de mult timp un cadru de manifestare a aspirațiilor şi trebuintelor unui grup uman. 

Cuvântul generație origineazá din grecescul genos şi este reflectat în verbul genesthai, 
care înseamnă „intrarea în existență“. Asa cum s-a remarcat în literatura consacrată 
domeniului generationist, conceptul de generaţie continuă să fie unul din constructele 
sociale nebuloase, care nu este încă bine clarificat teoretic şi empiric. Noţiunea de 
generaţie face parte din fondul de cuvinte al limbajului cotidian, fiind utilizată la toate 
nivelurile vieţii sociale, economice si spirituale. Ea este acceptată, cu deosebire, cu 
sensul de „organizator“ ale vieţii cotidiene. 

Există multă reţinere în a utiliza conceptul de generație. Uneori, prin el se denu- 
meste eronat o anumită realitate. În orice caz, generaţia desemnează pe cei apropiaţi de 
vârsta unui ins, camarazii sau semenii implicaţi într-o activitate comună, care împărtă- 
şesc aceeași sferă de activitate, cunosc aceeaşi influență socială şi culturală. Oamenii se 
simt legaţi între ei prin comunitatea de credinţe si aspirații, sunt martorii aceloraşi 
evenimente şi au primit aceeaşi educaţie formală. În cazul generaţiei, avem un mod 
interesant de constituire a unei viziuni şi a unei maniere de a gândi istoria, de către un 
grup social difuz şi neorganizat alcătuit. 

Este cert că orice analiză generationalá vizează problematica vârstei, însă vârsta tre- 
buie studiată în contextul structurilor sociale. Chestiunea esențială este cum se reali- 
zează relaţia dintre timp şi vârstă. Sunt cel puţin patru direcții de examinare a conceptului 
de generație: 

1. descendența din anumiţi părinți. Orice ins se naşte într-o familie, iar o primă şi fun- 
damentală raportare a copilului este cea față de părinți şi, în consecinţă, apare sentimentul 
de diferențiere datorat modului specific de percepere a scurgerii timpului: părinții 
îmbătrânesc, iar copiii capătă forţă şi putere, energie si capacitate de acțiune autonomă; 

2. generaţia văzută ca mod particular de plasare în ciclul de viaţă (vechea generaţie 
si generaţia tânără); 

3. generaţia văzută prin prisma cohortei de naştere (generaţia "60, generaţia "90 etc.); 

4. generația concepută ca un grup cu rol decisiv în istorie (de pildă, generația 
paşoptiştilor). 

Primele două perspective pun accentul pe vârstă şi pe rădăcinile biologice ale gene- 
raţiei, celelalte tind să sublinieze importanţa timpului socioistoric şi impactul acestuia 
cu grupul de vârstă în societate. 

Vom stărui asupra celor trei dimensiuni din a căror combinare poate fi studiată o 
generație: ciclul de viaţă, cohorta şi perioada istorică, precizând că generaţia o con- 
cepem ca element esenţial al vieţii cotidiene, dar ca instrument secund dar nu secundar 
în analiza istorică. 

Raporturile între generații sunt fundamentul pe care se desfăşoară întreaga viață 
socială, economică, culturală. Istoria însăşi are loc pe fundalul creat de succesiunea 
generațiilor. 


8.3.2. Evolutia individului în raport de vârstă 


Individul uman cunoaşte o evoluție caracterizată prin procese de creştere, matu- 
rizare si declin. Fiecare fază a dezvoltării individuale acționează asupra comportamen- 
tului unui grup de vârstă. Trecerea de la o fază la alta se soldează cu transformări în 
modul de a gândi si acționa al unui grup de vârstă. Este interesant că, desi copilăria este 
cea mai diferențiată si distinctă fază din evoluția ciclului de viață, totuşi nu se discută 
despre o generație a copiilor, sau mai exact spus, nu se accentuează pe impactul acesteia 
cu societatea. Diferentierile există şi sunt puternice, dar lipseşte acea conştiinţă a tim- 
pului, a epocii, esențială în conştientizarea deosebirilor. În copilărie, individul cunoaşte 
fenomenul satelitizării, benefic pentru el dacă părinții îi dau posibilitatea reală de a se 
socializa concordant cu aspiratiile şi nevoile sale. 

Faza, din ciclul de viață, cu impact asupra raporturilor intergenerationale este tine- 
rețea. În această etapă gândirea devine treptat mai complexă, se manifestă capacitatea 
de întelegere si evaluare a realității, precum si o puternică tendință spre criticism, 
expresie a nevoii de a căuta explicaţii la fenomene si procese constientizate. O názuintá 
acută în tinerețe este tendința către autonomie, autoidentificare şi autorealizare. Strádu- 
intele pentru identitate si independenţă sunt părți ale proceselor de creştere si exprimă 
nevoia de desatelitizare. Consecințele evoluţiei către tinereţe şi în tinereţe se concreti- 
zează în diferente faţă de generaţiile ascendente. Întrebarea este: viziunile şi comporta- 
mentele specifice tinerilor în comparaţie cu cele ale adulților sunt ipso facto efectele 
ciclului de viață? Este limpede că nu putem institui o legătură directă, de altfel simpli- 
ficatoare, între ciclul de viață si modul de a fi al tinerilor. Problematica generațiilor există 
întotdeauna, dar ea apare în raport de epocă, de relaţiile sociale. 

Studierea generaţiilor în contextul ciclului de viață contribuie la decelarea unor 
aspecte ce tin de evoluția biologică a unui grup, evoluție centrată pe acumulări şi cres- 
teri în plan individual. În plan psihologic, ciclul de viaţă dezvăluie mutații de la o etapă 
la alta, care au un rol specific în delimitarea diferitelor grupuri de vârstă, cu accente 
particulare pentru fiecare interval de vârstă. 


8.3.3. Cohorta 


Este definită ca număr de indivizi care au caracteristici comune. Analiza cohortei 
înseamnă studiul grupului de indivizi care au anumite caracteristici de-a lungul unei 
perioade de timp. Noţiunea de cohortă are un sens demografic, ea fiind utilizată în 
investigarea diferitelor grupări de populaţie (de exemplu, toți copiii născuţi în același 
an, sau toate femeile căsătorite în același an). În demografie, cohortele sunt utile în indi- 
carea tendinţelor de schimbare, pe termen lung, în populaţie. 

Pentru problematica generaţiilor sunt oportune analizele referitoare la efectele de 
cohortá. Din punctul de vedere al studiului generationist, o cohortá este un grup de 

persoane născute în acelaşi interval de timp care sunt în aceeași fază de viaţă şi cunosc 
experienţe sociale similare pe măsură ce se maturizează împreună de-a lungul aceleiaşi 
perioade de timp. O cohortă reprezintă o categorie socială „în ea însăşi“ în timp ce actele 
unei generaţii sunt produse „pentru ea însăşi“. Generaţia este legată decisiv de influenţa 
schimbării. O generaţie dezvoltă conştiinţa de grup şi manifestă atitudini si comporta- 
mente deosebite de acelea ale altor grupuri din societate. 

Interpretările bazate pe cohortá şi pe ciclul de viaţă pun în lumină importanţa unui 
moment din evoluţia individului şi a grupurilor în conturarea unui comportament sau 
mod de a gândi. Asa, de pildă, tinereţea este considerată perioada când se manifestă 
conștiința de sine, autonomia, gândirea proprie. Care este diferența dintre analiza de 
cohortá şi analiza bazată pe ciclul de viaţă? Perspectiva ciclului de viaţă se centrează pe 
procese de dezvoltare inerente şi schimbările existente în individ, iar interpretarea de 
cohortă accentuează experienţele sociale cunoscute de indivizii născuţi într-un timp dat. 
Dimensiunea temporală din analiza ciclului de viaţă este biopsihosocială, pe când în vizi- 
unea analitică a cohortei scala temporală este timpul social. Trebuie reținut însă că ambele 
modele teoretice au în vedere un grup de vârstă născut într-o perioadă dată a istoriei. 

Socializarea cohortei ființează încă de la naştere. Fiecare cohortá are o compoziție 
distinctă. Pe lângă compoziția demografică, orice cohortă dezvoltă un număr de norme 
specifice, experienţe proprii care influențează gândirea, natura şi direcția de manifestare 
a atitudinilor şi comportamentelor. Este în afara oricărei îndoieli că evenimentele istorice 
au efecte diferite asupra oricărei cohorte, în funcție de faza în care se află ea în ciclul de 
viaţă şi de experienţa de socializare. Grupurile de cohortă există deci în contextul actiu- 
nii unor factori din afara lor. Într-o măsură sau alta orice eveniment sau schimbare în struc- 
turile sociale determină orientarea într-o anume direcție a evoluţiei unei cohorte de vârstă. 

Când societatea se schimbă rapid și grupurile de vârstă se dezvoltă în diverse împre- 
jurári, iar evenimente excepționale marchează profund grupurile sociale, atunci perce- 
perea şi interpretările asupra fenomenelor si proceselor sociale pot diferi de la o cohortá 
la alta, ceea ce determină ca o diferență de numai câțiva ani de naştere să aibă un efect 
puternic asupra unui grup de vârstă. Sunt bine cunoscute deosebirile dintre cohortele de 
vârstă în timpul războaielor, al revoluțiilor sociale şi spirituale. Aceasta este o dovadă 
în plus că vârsta acţionează ca factor modelator numai în măsura în care este implicată 
în evenimente si fapte sociale. Modul de acțiune al unui grup de vârstă este definit de 
structurile sociale si de evoluţia acestora. De aceea, acest grup prin el însuşi, din punct 
de vedere epistemologic şi social nu exprimă nimic mai mult decât o fază din ciclul 
vieţii. Studierea lui înseamnă investigarea contextelor sociale şi istorice. 

Analiza cohortei acreditează ideea conform căreia baza gândirii, acţiunii şi compor- 
tamentului se formează în tinereţe, idee ce trebuie nuanţată în raport de evoluţia fiecărei 
cohorte, de condiţiile istorice, sociale, culturale şi politice ale acesteia şi, mai ales, de 
particularitátile oricărui individ. Studiile de psihologia învăţării arată că omul asimi- 
lează permanent de-a lungul întregii vieți şi, prin urmare, cel puţin la nivel informa- 
tional, el poate cunoaște modificări. În afirmarea rolului întemeietor al tinereţii în ciclul 
de viaţă, importante sunt condiţiile socio-culturale de formare a individului la această 
vârstă, care poate să orienteze în mod hotărâtor profilul unui individ sau grup. 


es 


sociologie.gqxd 25.03.2004 17:41 Page 113 F 


Grupurile de vârstă în societate 113 


8.3.4. Constiinta generationistá si mentalitatea 


Studiile generationiste acordă un rol insignifiant sau pur şi simplu neglijează unul 
din elementele fundamentale ale generaţiei: conștiința generationistd. Constiinta gene- 
rationistá determină afirmarea unei generații în procesele conflictuale cu alte grupuri de 
vârstă sau în conflictele din interiorul unui grup de vârstă. 

Chestiunea definirii constiintei generationiste este una dintre cele mai dificile pro- 
bleme ale cercetării generațiilor. De altfel, dificultatea descrierii exacte şi adecvate a 
generaţiei stă în conturarea conştiinţei generationiste. Transformarea unei cohorte în gene- 
ratie este efectul existenței acestei conștiințe de generație. Dar nu există încă o paradigmă 
acceptată în ceea ce priveşte structura conștiinței generationiste care să ordoneze atitu- 
dini şi concepte în gândirea specifică oricărei generații. 

Nu încercăm să clarificăm întreaga problematică a conştiinţei generationiste. Vrem 
doar să subliniem că un real folos în analiza ei l-ar putea reprezenta ideile si tezele despre 
mentalitatea colectivă, aşa cum apar ele la istoricii orientati către un asemenea mod de 
a trata faptele istorice. Fiind în discuţie un grup (mulțime vagă), greu măsurabil, credem 
că mentalitátile colective caracteristice unui grup de vârstă constituie un element hotá- 
râtor în conștiința generationistá. Precizăm că nu reducem conștiința generationistá la 
mentalitatea colectivă. 

Este ştiut că alături de conştiinţa de clasă şi conştiinţa națională există şi o conștiință 
istorică, o conştiinţă a propriului prezent ca expresie a spiritului timpului pe care-l trăim 
si simţim. Această conştiinţă istorică include conştiinţa de generaţie. Dacă luăm în con- 
siderare deosebirile între ciclul de viaţă, cohortă şi generație putem consemna existența 
unei conștiințe de vârstă (adecvată ciclului de viaţă si cohortei), a conștiinței de gene- 
ratie (adecvată acelor grupuri de vârstă care constientizeazá existenţa proprie într-un 
context social şi istoric) şi a conștiinței societale (adecvată întregii societăți). Există inter- 
ferente între aceste tipuri de conștiință, părți ale conştiinţei istorice. Constiinta de gene- 
ratie apare în legătură cu modul de existenţă şi acţiune al unui grup de vârstă direcționat 
de un anumit sistem de valori, şi idei, reflectate în comportamentele şi reacțiile sale. 

Această structurare a conștiinței istorice implică valorificarea ideilor despre mentali- 
tátile colective dezvoltate de Şcoala Analelor din Franţa, cu deosebire de către F. Braudel, 
Emmanuel Le Roy Ladurie, G. Duby, R. Mandrou etc. Conform acestei orientări idea- 
tice nu există o cultură de masă văzută simplu ca versiune simplificată a gândirii 
sofisticate a elitei intelectuale. Mentalitatea colectivă face parte, aşa cum a încercat să 
demonstreze F. Braudel (1985), din şirul mișcărilor lente, altfel spus, al duratei lungi. 
Realitatea istorică trebuie cercetată sub unghiul condițiilor vieții şi al atmosferei men- 
tale, deci al modurilor de a simti si a gândi al mentalității şi memoriei colective. 

Mentalitatea colectivă nu se reduce la statutul de reacții inconștiente, ea este ansam- 
blul în care se conturează o formă a culturii populare. Mentalitatea colectivă nu este un 
înlocuitor al ideologiei deoarece ideologia, așa cum a arătat R. Mandrou, „acoperă 
câmpul reprezentărilor intelectuale mai mult sau mai puţin conceptualizate“. Prin menta- 
litate se poate cunoaște ce gândesc şi ce simt oamenii. Acelaşi R. Mandrou scria că 
istoria mentalităților colective este mai mult interesată de istoria pasiunilor populare, a 
prejudecátilor şi sensibilitátilor, de credinţele colective şi mai puţin de înţelegerea 
ideilor „marii gândiri“. Mentalitatea colectivă nu este o compilaţie a jocului intelectual 

jucat de elitele intelectuale în trecut si nici o colecție de reziduuri ale culturii acestor 
elite. Asadar, cultura populară nu este concepută ca o simplificare a gândirii complicate 
a elitei intelectuale. Mentalitatea este asociată cu cultura populară, cu ideile despre om 
în viziunea populară si cu bagajul mental al generațiilor trecute. Sintetic, mentalitatea 
este un set de gânduri, de puncte de vedere, de modele de interpretare a realității, aşa 
cum apar în raporturile cotidiene. Ea exprimă o anumită viziune despre viață a oame- 
nilor în contexte istorice concrete. Cercetarea mentalităților reliefează modul în care se 
reflectă în mental realitatea si cum reprezentarea modifică această realitate. 

Cele mai profunde credințe si valori pot fi, paradoxal, dezvăluite prin unele dintre 
aspectele cele mai puțin răsunătoare ale culturii. Cunoaşterea mentalității colective este 
încercarea de a merge către surprinderea structurilor fundamentale ale comportamen- 
tului uman într-o anumită perioadă istorică, aşa cum apare el şi nu cum este decelat de 
structuri intelectuale elaborate. 

O bună parte a ştiinţelor sociale se autoanalizează şi autopercepe prin activităţi 
intelectuale specifice (studiul şi cercetarea), concentrándu-si eforturile pentru a examina 
ideile şi teoriile elaborate individual, iar perspectiva asupra societăţii se realizează în 
măsura în care aceste idei sunt puse în relaţie cu viaţa socială sau sunt văzute din un- 
ghiul impactului lor asupra structurilor sociale. Istoria mentalităților mută accentul pe 
studiul oamenilor care nu au „idei elaborate“ sau sisteme de gândire aşezate în scheme 
şi concepte. Ea se referă la activitățile obişnuite, adică la acele activităţi de la temelia 
vieții umane în scurgerea ei de-a lungul timpului, lipsite de mutații sau rupturi funda- 
mentale, dar caracterizate prin acumulări permanente, imperceptibile, dar cu efect pe 
termen lung. 

Conceptul de mentalitate colectivă este util şi pentru investigarea faptelor sociale 
contemporane, deci el poate să surprindă tendinţe de evoluţie ale unor grupuri ce trăiesc 
în realitatea actuală. Există o cultură a cotidianului, a vieții umane şi sociale desfăşurată 
continuu în virtutea mecanismelor de producere şi reproducere a noului si a vechiului, 
a schimbării. În orice situație sau moment istoric viaţa umană şi socială curge dincolo 
de orice alte constrângeri. Se constituie, prin urmare, o mentalitate, deci un mod de a 
da expresie acestei vieţi sociale și umane. 

Această incursiune în conceptul de mentalitate are darul de a pune în lumină utili- 
tatea lui în analiza conştiinţei generationiste. Studiile generationiste s-au concentrat pe 
examinarea unor grupuri mari de cohorte de naștere sau asupra unor secţiuni ale lor cu 
semnificaţie socială şi istorică. Analizele asupra generației prin prisma mentalități colec- 
tive cercetează structurile mentale profunde, valorile fundamentale, seturile de gândire, 
modurile de a vedea lumea pentru a pune în evidenţă ceea ce este caracteristic în chip 
fundamental pentru un grup de vârstă. Ele pot să argumenteze că atitudinile şi ideile 
unei generaţii descendente sunt derivate din cele ale generaţiei ascendente, dar în formă 
„deformată“, în consens cu trebuintele şi modelele ei de viață. Ca element comun care 
dă unitate generației, mentalitatea dezvăluie raporturile complexe din interiorul unei 
generaţii, dar şi relațiile acesteia cu alte grupuri de vârstă. 

Conceptul de mentalitate ajută la înţelegerea adecvată a ideii lui Manheim despre 
„plasarea generaţiei“ în societate. O generaţie este alcătuită din indivizi crescuți în aceeași 
cultură şi care cunosc aceeaşi experiență de formare. Constiinta generationistá reală 

există numai în „unitatea generationistá”, aceasta din urmă fiind alcătuită din acei membri 
ai generației reale care trăiesc împreună experienţa lor comună, ideologic si atitudinal, 
într-un mod distinct. Această unitate generationistá se caracterizează printr-o menta- 
litate specifică, prin felul propriu de a gândi, simti si acționa la realitatea socială si cultu- 
rală. Mentalitatea oferă posibilitatea studiului concret al generației subliniind caracterul 
complex şi contradictoriu al structurilor generationiste, cât si al conştiinţei generationiste. 


8.3.5. Perioada istorică 


Efectele epocii istorice se regăsesc în modul de a reacţiona al unui grup de vârstă 
față de evenimente şi tendinţe socio-culturale existente într-o societate într-un timp dat. 
În cazul influenței perioadei istorice asupra evoluţiei unui grup de vârstă, acţionează 
timpul, văzut sub dimensiunea sincroniei, fiind în discuție contextul social şi global la 
care indivizii şi grupurile reacționează. Toate aceste procese seculare şi de mare întin- 
dere temporală au propria lor dezvoltare (apariție, creştere, maturizare şi declin). Marile 
faze ale evoluţiei istorice, conflictele sociale, nationale sau etnice, marile revoluții spi- 
rituale, toate sunt exemple ale felului în care epoca istorică fiinteazá şi acţionează asupra 
grupurilor umane si istorice. Ele au impact asupra cohortei si generaţiei. Deosebirea 
importantă, așa cum se remarcă în studiile generationiste, este că efectele determinate 
de acţiunea asupra cohorte se datorează influențelor evenimentelor istorice ale trecu- 
tului în timp ce efectele de epocă sunt bazate pe „evenimentele curente“ la care un grup de 
vârstă răspunde şi reacționează. Există un context al efectelor de perioadă istorică, regăsite 
în definirea unei situații şi se referă la modul cum oamenii îşi organizează viaţa lor. 

Aşadar, pentru experienţa unei generaţii esenţial este contextul socio-cultural dintr- 
o perioadă istorică. Acţiunea epocii asupra unui grup de vârstă nu se realizează mecanic. 
Nu există un simplu transfer de la epocă la generaţie. Efectele epocii pot facilita sau inhiba 
formarea unei generații, dar în anumite contexte. Nu abordăm aici influenţele exercitate de 
epocă asupra omului și grupurilor sociale si umane, retinánd numai importanţa jucată de 
anumite condiţii care întăresc sau slăbesc impactul unei generaţii cu o perioadă istorică. 


8.3.6. Mecanisme și procese sociale de constituire a generațiilor 


Din prezentarea câtorva dintre direcțiile de cunoaștere a generaţiilor s-au desprins 
dominante ale problematicii vârstelor. 

Modul de analiză întemeiat pe ciclul de viaţă urmărește cunoaşterea factorilor ce tin 
de evoluţia individului: nevoi, convingeri, comportamente, stadiile de dezvoltare si 
schimbare, toate acestea determină implicarea spontană într-o generaţie. 

Perspectiva analitică asupra cohortei indică sursele de apariție a generaţiilor, care 
nu sunt legate de procesele creşterii şi evoluției biologice. Socializarea experienței cru- 
ciale cunoscute de un grup născut în același timp contribuie la existența unor comporta- 
mente diferite de cele ale altor grupuri de vârstă. Cohorta este temelia pe care se consti- 
tuie o generaţie, adică ea reprezintă acel cadru necesar de reuniune a unor indivizi plasați 
în acelaşi interval de vârstă. Cohorte sunt: absolvenţii de liceu dintr-un an, grupurile care 

satisfac serviciul militar (contingente), clasele şcolare etc. Studierea lor oferă posibili- 
tatea cunoaşterii mecanismelor ce acționează în raporturile dintre membrii ce le alcă- 
tuiesc, a poziției fiecăruia față de viaţă si societate, a schimbărilor ce intervin în evoluţia 
socială prin implicarea acestor grupuri în viaţa socială. 

În cadrul cohortei se manifestă conştiinţa apartenenţei la un grup, care are mai mult 
caracterul unei constrângeri, al unei situaţii acceptate ca atare. Mai mult, considerăm 
această conştiinţă ca fiind „nebuloasă“, „nestatornică“, lipsită de stabilitate. De pildă, 
un elev face parte dintr-o clasă şcolară, nu prin voinţa sa, ci prin modul de organizare a 
învățământului. În această formă instituțională, reflex al necesităţii de a reuni într-un 
grup mai multi indivizi de aceeaşi vârstă pentru a fi socializati prin procesele de Invátá- 
mânt, elevul intră în raporturi multiple cu colegii săi şi își formează treptat ideea despre 
existența sa și a celorlalţi, voit sau obligat, în acest cadru determinat de cohortă. 

Efectele perioadei istorice sunt concepute ca factori ce acţionează din afara indivi- 
dului și a cohortei, dintre care reținem evenimentele istorice şi tendinţele evoluției sociale 
si istorice. Epoca istorică este decisivă în conturarea profilului unei generații, dar în 
corelaţie cu o multitudine de factori. 

Studierea problematicii generaţiilor se instituie ca un examen ce reuneşte toate 
aceste perspective dătătoare de seamă pentru apariția şi modul concret de fiintare a unei 
generaţii. Dacă ne referim la tinereţe vom observa că ea este faza din ciclul de viață 
când indivizii îşi formează orientările lor valorice de bază — fundamentul pentru perce- 
perea şi interpretarea evenimentelor istorice pe parcursul întregii vieţi. Caracteristicile 
dezvoltării ciclului de viaţă al tinereții (energie, capacitate de asimilare a cunoştinţelor, 
căutarea propriei identități, autonomie) le stimulează nevoia de schimbare a indivizilor 
aflați la această vârstă. Asemenea trebuinte determinate de plasarea tinereții într-un 
anumit moment al ciclului de viaţă, în combinaţie cu experienţele specifice grupului de 
vârstă în contextul cohortei, interacționează cu direcţii ale evoluţiei istorice. 

În acest fel se produce activitatea unui grup de vârstă situat la intersecția evenimen- 
telor istorice cu cerințele dezvoltării individuale şi a grupului. 

Constiinta generationistá apare ca reflectare de către un grup de vârstă a diferenţelor 
în comportamente, atitudini şi gândire față de realitatea istorică. Orice nouă generație 
creşte şi se dezvoltă pe umerii vechii generaţii, dar, pe măsura cristalizării conștiinței de 
sine, noua generaţie consideră umerii pe care s-a ridicat prea fragili şi aspiră la crearea 
unui spațiu propriu de gândire si acţiune. La rându-i şi ea devine temelie pentru noi gene- 
ratii, procesul fiind continuu, cu efecte însă pe durată lungă, sesizate numai de unele 
generații, plasate în contexte istorice si sociale cu ritmuri precipitate de schimbare. 

Studiul generaţiilor contribuie astfel la cunoaşterea tineretului din interiorul său (prin 
investigarea raporturilor intergenerationale) şi în contextele în care fiinteazá (în principal 
raporturile între generații). Altfel, tineretul este o noţiune abstractă care desemnează la 
modul foarte general grupuri de vârste situate în faza tinereții. Dar tinereţea nu exprimă 
nimic altceva decât o dimensiune biologică dacă nu este examinată în contexte sociale 
şi culturale. De altfel, orice vârstă îşi exprimă particularitátile numai în relațiile cu cele- 
lalte vârste tocmai pentru că omul cunoaște evoluția multifazicá prin care se desfăşoară 
procesele de creştere, stabilitate şi declin, cu deosebire biologic, dar cu efecte esențiale 
asupra întregii configurații a personalităţii. 

În tinerețe, evoluția este rapidă, constientizatá de individ, spre deosebire de copilărie 
când se produc cele mai puternice mutații, însă ele nu sunt percepute cu acuitatea spe- 
cificá tinerilor. Considerăm cristalizarea conștiinței de sine, a spiritului de autonomie ca 
elemente decisive în generarea sentimentului de apartenenţă la o generaţie. Aceasta ar 
fi una dintre explicaţiile pentru care problematica generaţiilor este abordată, în principal, 
cu referire la tineret. Grupa de vârstă tânără este cea care pune în relief, prin comporta- 
mente, atitudini și moduri de a acționa, diferenţele faţă de restul vârstelor, cu deosebire 
cea adultă. Societatea delimitează tinereţea ca una dintre fazele cele mai importante ale 
evoluției individuale, iar tineretul ca un grup cu o mare forță de schimbare. Orice socie- 
tate, din perspectiva ideologiei si a tradiţiilor sale, îşi concentrează eforturile asupra 
tineretului încercând să-l orienteze în cât mai mare măsură către idealurile si scopurile 
ei. Aşadar, tineretul apare ca o generație din însăși atitudinea societăţii față de acesta. 
Rezultă de aici, pe de o parte, exprimarea de către societate a unor cerinţe față de pro- 
priul tineret, iar pe de altă parte, conştientizarea de către tineret a problemelor sale spe- 
cifice în contextul social şi istoric în care fiinteazá. Tineretul se manifestă înainte de toate 
prin ceea ce îi este specific în faza pe care o parcurge — tinereţea. El se confruntă cu un 
prezent concret pe care-l trăieşte ca atare şi îşi delimitează un spaţiu prin raportare la 
acest prezent. Devenirea tineretului este expresia raportului dintre starea sa prezentă şi 
orientarea către viitor. Tinereţea este o fază distinctă şi nu doar una de tranziție către 
starea de adult. Tineretul este astfel conceput ca grup de existență şi se manifestă în mod 
adecvat etapei din ciclul de viaţă al unei vârste. Tinerii sunt mai mult preocupaţi de pro- 
blemele lor ce decurg din statutul dat de vârstă decât de viitor. Sau, altfel spus, ei concep 
viitorul pornind de la ceea ce sunt ei ca tineri. 

Trăirea tinereţii este o caracteristică a grupului de tineri. Pe măsura depásirii unora 
dintre dificultățile determinate de condiţia de tânăr (pregătire profesională, integrare în 
muncă etc.), tinerii caută să prelungească această stare, conştienţi de forța şi capacitatea 
date de tinereţe, neasumándu-si integral îndatoririle caracteristice adultului, în unele ca- 
zuri observându-se o aparentă dependență de adulţi, dar, de fapt, un mod subtil de a-i 
antrena pe adulți la soluționarea propriilor probleme. 

Socializarea tineretului în cadrul oferit de raporturile între generații implică în mod 
necesar chestiunea selectării, din vasta experienţă umană și socială, a ceea ce se cuvine 
a fi transmis şi receptat de către tânăra generație. Proces deosebit de complex si dificil, 
învăţarea de către tineri a experienței generaţiilor precedente este dependentă în mare 
măsură de adulți, de modul cum aceştia ştiu să ofere cunoștințe, modele de gândire si 
acțiune adecvate trebuintelor si aspirațiilor specifice tinerilor. Este foarte important cât 
de receptivi sau pregătiți sunt adulții şi societatea în ansamblul ei de a valorifica efectele 
ce decurg din noutatea adusă de generaţia tânără, din schimbările produse prin impli- 
carea acesteia la viața socială. 

Rezultă din această descriere o problematică a generației, ca realitate psihosocială 
concretă, vie, complexă, dar mult mai greu descifrabilă şi măsurabilă. Această proble- 
matică include examinarea importanţei straturilor de vârstă ca elemente ale organizării 
sociale. Cunoașterea generaţiilor se referă la: 

1. abordarea limitelor grupurilor de vârstă între care fiinteazá o generație; 

2. delimitarea criteriilor de definire a unei generații; 

3. marcarea variațiilor importante de la o generație la alta; 

4. clarificarea ideii dacă generaţia este un element al structurii sociale sau este un 
gen de diferențiere socială determinată de grupele de vârstă; 

5. nivelul de examinare a generațiilor — macrosocial (cohorte de vârstă) sau micro- 
social (genealogia familială). 

Cadrul generational integrează diverse şi contradictorii poziţii, atitudini, comporta- 
mente, unde se intersectează dimensiuni ale socialului, psihicului, rationalului şi afecti- 
vului. Orice individ aparține, conştient sau nu, unui cadru mai larg decât cel familial, 
profesional, de clasă, un cadru nu suficient de clar definit şi de riguros trasat, dar simțit 
ŞI trăit ca atare. 

Cum definim generația? Ea este acel grup de oameni plasați într-un interval de timp 
ce se raportează actional, teoretic şi comportamental în acelaşi mod, la realitatea socială 
prin experienţe, simboluri şi valori specifice, exprimate mediat de cultura dominantă, 
ele fiind trăite şi având semnificaţie numai pentru un grup de vârstă sau grupuri de vârste 
situate într-un context social, care urmăresc aceeași finalitate (Schifirnet, 1985, p. 57). 
Generatiile nu sunt alcătuite din granițe temporale rigid impuse de existenţa lor biolo- 
gică. Ele sunt grupări spirituale vii, ce-şi au rădăcinile în profunzimea mișcării istorice, 
si se diferențiază prin stilul propriu de viaţă şi o anumită viziune asupra realității. 

Generaţia este un instrument necesar în ordonarea pe durate istorice şi sociale mai 
mici ce alcătuiesc o etapă istorică a spiritualității unei comunități umane. Noțiunea de 
generație poate fi folosită pentru a desemna sensurile de opoziție, mutație, noutate, origi- 
nalitate, pentru a pune în evidenţă relativitatea continuității sociale şi istorice. Prin gene- 
ratie se înțeleg mai bine şi mai nuantat conflictul şi schimbarea socială. 

O istorie alcătuită numai din succesiunea generațiilor ar fi prea simplă şi nerele- 
vantă pentru vastitatea şi complexitatea actului istoric. Dar şi o istorie lipsită de miş- 
carea generaţiilor ar fi váduvitá de concretete şi de semnificaţia faptelor istorice petrecute 
în alt spaţiu decât cel macrosocial. 

O temă importantă a studiilor despre generaţie o reprezintă conflictul între generații. 
Mai întâi, să precizăm că noţiunea de conflict nu este adecvată. Între generaţii există, 
aşa cum am văzut, diferenţe, însă acestea, numai în anumite condiții, se pot manifesta 
ca tensiuni. Conflictul are mai mult un conţinut clasial (conflict de clasă) sau social. Or, 
relaţiile între generaţii nu sunt relaţii între două grupuri clasiale. În fapt, între generaţii 
se manifestă contradicții cu privire la concepția, comportamentul şi acțiunea faţă de evo- 
lutia fiecărui grup de vârstă, față de procesele sociale. Contradictia între generații este un 
element indispensabil al procesului social. O identitate mecanică între trebuintele si mo- 
durile de acţiune ale generaţiei tinere cu cele ale generaţiei adulte ar duce la stagnare 
socială. Comunicarea între generaţii are loc ca un act desfășurat între două grupări 
distincte ce convietuiesc în acelaşi spaţiu si în aceeaşi durată de timp însă în contextul 
unor tensiuni dintre stabilitate si înnoire. 

Termeni 


adolescența 
bátránetea 

ceasul social 

cicluri de viatá 
cohortá 

comunicare 
constiinta de vârstă 
conştiinţa generationistá 
conştiinţa societală 
copilăria 

cultura adolescentină 
generația 


grupul de aceeaşi vârstă 
mentalitate 

normele de vârstă 
perioadă istorică 
raporturile între generaţii 
socializare 

stadiile de dezvoltare umană 
tinereţea 

vârsta 

vârsta adultă 

vârsta socială 


Întrebări recapitulative 


GO ANU P Lä HA ra 


. Care este diferenta dintre vársta socialá si vársta biologicá? 
. Ce reprezintá normele de várstá? 

. Ce este ceasul social? 

. Care sunt teoriile despre stadiile de dezvoltare umană? 

. Cu câte reflexe se naşte copilul? 

. Ce marchează perioada pubertátii? 

. Care este specificul culturii adolescentine? 

. Care sunt problemele sociale ale tineretului? 

9. 


Care sunt fazele várstei adulte? 


10. Prin ce se distinge bátránetea? 

11. Care sunt direcțiile de analiză a generaţiilor? 

12. Care este diferența dintre analiza de cohortá şi analiza bazată pe ciclul de viață? 
13. Care este temeiul comunicării între generaţii? 

CAPITOLUL IX 
Genul social (relațiile dintre sexe) 


9.1. Conceptul de gen social 


Studiul relaţiilor de gen s-a afirmat puternic în deceniile '80 şi '90 ale secolului al 
XX-lea Urmare a analizelor din domeniu s-a ajuns la concluzia diferențieri dintre sex 
şi gen. Modificările privind relaţiile sociale şi interumane din societatea contemporană, 
cu deosebire în spaţiul occidental, au marcat schimbarea radicală a viziunii teoretice, 
din ştiinţele sociale, cu referire la raporturile dintre bărbat şi femeie. Pe această temă s-a 
scris un impresionant volum de lucrări sociologice, antropologice şi politologice. Până 
la acest moment, se discuta despre sex şi relaţiile dintre sexe. Noţiunea de sex are mai 
mult sens biologic si fiziologic. Termenul de gen semnifică ansamblul trăsăturilor speci- 
fice, aşteptate de către societate de la indivizii ce aparțin unui sex. Genul exprimă con- 
duite de masculinitate şi feminitate construite social. 

Dintotdeauna, una dintre cele mai clare diferențieri între oameni este determinată 
de apartenenţa la sex, concretizată în împărțirea oamenilor în două mari categorii: bărbați 
şi femei. Această diferenţă este întâlnită şi în lumea animală, pentru că masculii şi feme- 
lele au organe genitale diferite, şi rolul lor în reproducerea speciei este specific fiecărui 
sex. Spre deosebire de celelalte fiinţe vii în care femelele nu pot fi, în mod real, diferen- 
Date de masculi, chiar dacă diferă în ce priveşte organele de reproducere, lumea umană 
se caracterizează printr-o sexualitate diformă, si exprimă deosebirea între femei și bărbaţi 
cu privire la mărime şi înfăţişare. Bărbaţii sunt mai înalți si au un schelet mai greu decât 
femeile. Femeile au un bazin mai larg, iar bărbaţii au o suprafaţă mai mare a corpului 
alcătuită din muşchi (Ember şi Ember, p. 336). Rezultă că divizarea biologică a umani- 
tății în bărbaţi şi femei este temeiul pentru cea mai elementară clasificare socială. Studiile 
antropologice au arătat că în orice societate divizarea rolurilor între sexe derivă din 
faptul că femeia naşte şi alăptează copii și este dependentă de mediul familial. În general, 
în societățile unde predomină economia de subzistență, toate alimentele şi celelalte pro- 
duse necesare vieţii fiind procurate prin activitatea familialá, s-a constatat implicarea 
puternică a femeilor în muncile aferente, din cauză că bărbaţii erau plecaţi la vânătoare 
sau la război. Nu este mai puțin adevărat că, în unele locuri, bărbaţii s-au ocupat de culti- 
varea terenului agricol sau de creşterea vitelor, dar laptele, de pildă, era prelucrat de femeie. 
Din cauză că muncile legate de bucătărie cădeau în sarcina femeii, aceasta se îndelet- 
nicea cu activităţile de asigurare a apei şi a materialelor pentru foc. Pe de altă parte, 
bărbaţii sunt investiţi cu conducerea gospodăriilor, a comunităților politice, a grupurilor 


es 


sociologie.gxă 25.03.2004 17:41 Page 122 F 


122 Sociologie 


de rudenie, iar femeile aşteaptă să fie protejate de un bărbat, soț sau o rudă, dacă nu este 
căsătorită. În societățile tradiționale, femeile erau excluse de la unele ritualuri, precum 
şi bărbaţilor li se interzicea accesul la unele ritualuri. Relațiile între sexe în societățile 
vechi nu sunt acceptate decât în cadrul familiei și nu este de conceput ca femeia sau 
bărbatul necăsătoriți să aibă raporturi sexuale. 

Observăm că fiecărui sex 1 s-a acordat un status cu rolurile adecvate încă din pri- 
mele tipuri de societate. Rolurile de gen social sunt un set de așteptări care definesc modul 
în care membrii fiecărui sex trebuie să-şi manifeste comportamentul. După cum s-a putut 
reține, rolurile între sexe sunt cea mai veche divizare a muncii printre oameni. Socie- 
tatea dintotdeauna a stabilit conduitele pentru bărbat şi pentru femeie. Din tabloul de 
mai jos (realizat de G.P. Murdock) rezultă cu claritate diferenţele dintre sexe. 


Numărul societăților și sexul persoanelor 
care au realizat activitatea 
Activitatea 
numai | de regulă | indiferent | de regulă | numai 
bărbaţi bărbaţi de sex femei femei 
vânătoare 166 13 0 0 0 
prinderea micilor animale 128 13 4 1 2 
păstorit 38 8 4 0 5 
pescuit 98 34 19 3 4 
îngrijirea terenului agricol 73 22 17 5 13 
prelucrarea laptelui 17 4 3 1 13 
pregătirea si însămânţarea solului 31 23 33 20 37 
ridicarea și demontarea adăpostului 14 2 5 6 22 
strângerea recoltei 10 15 35 39 44 
transportul greutăților 12 6 35 20 57 
bucătărie 5 1 9 28 158 
prelucrarea metalului 78 0 0 0 0 
construcția de bărci 91 4 4 0 1 
prelucrarea pietrei 68 3 2 0 2 
construirea de cosuri 25 3 10 6 82 
tesátorie 19 2 2 6 67 
fabricarea si repararea hainelor 12 3 8 9 95 


Din aceastá analizá a antropologului american George P. Murdock reiese pozitia 
diferită a fiecărui sex, în raport de tipul de activitate, în cele 244 de societăţi cercetate. 
Muncile cu un mare volum de energie fizică sau care presupun o rezistenţă fizică mai 
mare aparțin bărbaţilor, iar celelalte sunt făcute de femei, un argument al capacității 
fiecărui sex de a rezolva probleme de producție în funcție de potențialul propriu. Sunt 
tipuri de activităţi în care lipsesc femeile (vânătoare, pescuit, prelucrarea metalului), dar 
bărbații sunt prezenți în toate activităţile. 

9.2. Teorii despre genul social 


Literatura de specialitate este bogată în teorii asupra procesului psihologic de for- 
mare a identităţii de gen: teoria psihanalitică, teoria învăţării sociale, teoria dezvoltării 
cognitive, teoria schemei de gen. 

Teoria psihanalitică. Freud a fost primul care şi-a pus în mod expres problema cum 
bărbații şi femeile își transmit feminitatea şi masculinitatea. Opinia lui Freud este că 
importantă în acest proces rămâne identificarea copilului cu părintele de același sex o 
dată cu descoperirea diferenţelor între organele sexuale, ale bărbatului si ale femeii. 

Teoria învățării sociale pune accentul nu pe factorul biologic, ci pe cel social, pe 
alternativa răsplatei si pedepsei pe care copiii le primesc atunci când se poartă adecvat/ 
inadecvat cu cerințele comportamentului de gen, aşa cum îl percep ei prin observarea 
modelelor oferite de cei din jur (mai ales în familie). 

Teoria dezvoltării cognitive. Această teorie pleacă de la premisa potrivit căreia copilul 
nu este un factor pasiv în formarea identității de gen, ci dimpotrivă, unul activ. Astfel, 
din nevoia de a conferi lumii în care trăieşte o oarecare constantă, copilul se categori- 
zează pe sine ca femeie sau ca bărbat. Aceasta ar fi premisa pe care copilul își va 
construi experienţa viitoare şi de care depinde comportamentul său. 

Teoria schemei de gen combină aspecte ale învăţării sociale cu cele ale teoriei dez- 
voltării cognitive. Se consideră că J. Piaget are dreptate atunci când susține că la copiii 
se organizează gândirea în categorii (sau scheme), printre care şi cea a masculinitátil şi 
feminității. Odată formulată această schemă copilul va filtra prin ea informaţia reali- 
zând conținutul schemei prin procese ca: imitarea, modelul, pedeapsa, răsplata. 

În orice societate s-au format imagini specifice despre trăsăturile fiecărui sex. Bărbatul 
este o persoană independentă, dominantă, competitivă, agresivă, raţională, iar femeia se 
caracterizează prin supunere, dependență, emotivitate, conformare, afecțiune. Bărbatul 
are un prestigiu mai mare, se bucură de o salarizare mai mare şi ocupă poziții de mare 
răspundere. Femeia este învestită cu responsabilitate pentru creşterea copiilor şi proble- 
mele casnice. 

Societatea modernă a produs mutații esenţiale în relațiile dintre sexe. Implicarea 
femeilor în muncă determină modificarea statusului lor, deoarece în acest fel îşi asigură 
autonomia materială şi financiará si contribuie în mod egal cu bărbatul la întreținerea 
familiei. În multe țări, femeile ocupă poziţii publice importante. Cu toate acestea, există 
o stratificare de gen social, asemănătoare celei de clasă, rasială şi de vârstă, care 
exprimă, de fapt, o inegalitate între sexe. 

Cum se explică inegalitatea între sexe? Ne oprim la două perspective sociologice: 
functionalismul şi teoria conflictuală. Functionalistii consideră că în societățile prein- 
dustriale au fost „repartizate“ femeilor si bărbaţilor sarcini, obligaţii si îndatoriri diferite 
întrucât astfel de reglementări erau oportune şi practice. Bărbații sunt mai puternici 
decât femeile, dar lipsiţi de responsabilitatea de a naşte şi de a îngriji copiii. Pe de altă 
parte, se porneşte de la premisa că femeile nasc copii şi că își petrec mare parte din viaţă 
cu îngrijirea lor. În societăţile premoderne, femeile erau o sursă valoroasă de reproducere, 
iar pierderea unei femei însemna reducerea potențialului reproductiv al unei comunități. 
În schimb, pierderea unui bărbat putea fi uşor refăcută şi astfel nu exista nici o lipsă în 

potenţialul reproductiv al societății. De aceea, bărbaţilor li s-au încredințat sarcini ce tin 
de forța fizică: vânătoarea, tăierea lemnelor, protejarea grupului de agresori, iar femeile, 
pentru că násteau şi se îngrijeau de copii, au practicat ocupaţii legate de prepararea hranei, 
de tesátorie, fabricarea hainelor. Este important de recunoscut faptul că femeile în 
societățile preindustriale, prin eforturile lor de procurare si pregătire a alimentelor, aveau 
în grup, un rol economic mai important decât al bărbaților. Rolurile bărbaților au tins sá 
fie mai prestigioase şi valoroase datorită dependenţei femeilor de protecția asigurată de el. 

De îndată ce aceste distincţii între rolurile fiecărui sex au devenit ferme, bărbaţii au 
fost sprijiniți de norme de grup, care au perpetuat diferenţele între sexe, astfel că ele 
acționau independent de motivele ce au stat la originea lor, ceea ce a condus la perce- 
perea lor mai curând ca modalităţi de comportament ale bărbaţilor şi ale femeilor, decât 
ca mijloace practice de realizare a scopurilor pentru care au fost iniţial produse. 

Perspectiva conflictuală porneşte de la altă premisă în analiza stratificării între sexe, 
anume pune în discuţie faptul că elementul de împărțire a rolurilor sexelor este deter- 
minat de potenţialul de reproducere al femeilor. R. Collins subliniază ideea unui conflict 
inerent de interese între femei şi bărbaţi, iar rolurile sexuale pot constitui mecanismul 
prin care un grup domină un alt grup. În parte, dominarea rezultă din puterea mai mare 
a bărbaților decât a femeilor, ceea ce-i ajută să-şi folosească puterea în avantajul lor 
pentru a menţine dominaţia. Prin procesul de socializare este exercitată o formă subtilă 
de putere şi este realizat controlul. În majoritatea societăţilor, femeile au învăţat şi sunt 
învăţate să accepte dominarea bărbaților şi propriile lor poziţii subordonate ca fiind 
potrivite şi dezirabile. 

După desfăşurarea proceselor de industrializare si urbanizare, forța fizică a devenit 
mai puțin semnificativă în realizarea sarcinilor profesionale, iar sexul a devenit mult 
mai puţin un criteriu util în realizarea scopurilor. De aceea, în noile condiții, mai efi- 
cientă este distribuirea sarcinilor pe baza aptitudinilor personale decât a apartenenţei la 
sex. De exemplu, în perioada celui de al doilea război mondial, multe femei au exercitat 
ocupaţii pentru a suplini pe bărbaţii plecați pe front, prilej cu care au dovedit aceleași 
competente si performanţe ca si bărbaţii. Din perspectiva conflictualistă, rolurile sexuale 
au devenit câmp de luptă pentru câştigarea resurselor: locuri de muncă şi prestigiu. Com- 
petiția economică pentru locurile de muncă a fost transferată în ideologia antifeministă 
care argumentează că femeile nu sunt la fel de capabile ca bărbații să presteze o activi- 
tate profesională. 


9.3. Probleme sociale ale relaţiilor dintre sexe 


Înainte de a prezenta situaţia inegalitátii sexelor în România, prezentăm unele date 
despre aceeaşi temă din S.U.A., ţară în care se duce o luptă susținută pentru asigurarea 
egalităţii reale între sexe. Aici, educaţia a fost multă vreme factorul esenţial al mobili- 
tății sociale, mai ales pentru membrii grupurilor minoritare si pentru cei dezavantajati. 
Totuși, în S.U.A., până în anul 1850, femeile au fost excluse din colegii, pentru că nu li 
se recunoştea nevoia de educaţie deoarece carierele lor erau de „mamă“ şi „casnică“. În 

anul 1873, Curtea Supremă a S.U.A. a respins dreptul femeilor de a avea o licență în 
drept. Este interesant că inegalitatea sexuală este un fenomen întâlnit în toate mediile, 
inclusiv în casele regale (Thomas J. Sullivan, Kenrick S. Thompson, 1990), cel mai clar 
exemplu este tradiția din Anglia în care fetele pot fi moștenitoare ale tronului doar dacă 
nu există nici un descendent de sex masculin. În aceeaşi manieră se ridică problema 
inegalitátilor dintre sexe si într-o instituție, cum sunt închisorile. În închisorile din statul 
Kentucky deţinuţii de sex feminin, în comparaţie cu cei de sex masculin, nu aveau ace- 
leași privilegii: nu puteau atârna pe pereţi pozele celor dragi, nu puteau sá se machieze, 
nu puteau da telefoane, primeau o calificare profesională elementară, iar în munca desfă- 
şurată în afara închisorii erau prost plătite. 

Din anul 1950, numărul americanilor cu pregătire superioară s-a triplat; totuşi, nu- 
mărul bărbaților cu pregătire universitară este ridicat faţă de cel al femeilor. Ocupatio- 
nal, femeile sunt situate în partea de jos a ierarhiei statusurilor. În anul 1986, venitul mediu 
pe an al unui bărbat american (muncitor cu normă întreagă) era de 25.894 dolari, iar pentru 
o femeie era doar de 16.843 dolari, venitul femeii fiind de 60% din cel al bărbatului. 

Trebuie spus că inegalitatea între sexe este pretutindeni recunoscută a fi o problemă 
importantă. Tot mai multe femei caută să realizeze o carieră profesională si văd discrimi- 
narea sexuală ca pe un important obstacol în calea emancipării lor profesionale şi so- 
ciale. Creşterea numărului familiilor monoparentale conduse de femei determină apariția 
dificultăților în asigurarea veniturilor necesare întreținerii familiei lor. 

În S.U.A. au apărut numeroase legi care contribuie la mecanismele prin care să se 
realizeze egalitatea între sexe. Ideea plății egale pentru valori comparabile întâlneşte 
greutăți în aplicarea ei pentru că sunt imposibil de comparat diferite profesii între ele, şi 
numai plata liberă este cea care ar trebui să fixeze cuantumul de retributie pentru munca 
depusă. Dacă femeile nu sunt multumite de muncile slab retribuite, ele ar trebui sá 
participe la concursuri de posturi mai bine plătite. Proporția femeilor în S.U.A. în totalul 
forţei de muncă creşte, dar ele sunt încă privite ca „mână de lucru secundară“. Ele sunt 
plătite mai prost decât bărbații pentru prestarea acelorași munci şi sunt izolate în 
domenii de activitate ce implică un status social scăzut şi locuri de muncă prost plătite. 
Studiile în domeniu au arătat că pe măsură ce mai multe femei se angajează într-un loc 
de muncă la început rezistenţa faţă de ele scade, pentru ca în momentul în care proporția 
femeilor depăşeşte 15%, să reapară rezistența împotriva femeilor deoarece bărbaţii simt 
relevă că dacă se angajează mai multe femei de aceeaşi categorie managerială într-o 
companie, aceasta este etichetată ca muncă pentru femei şi această categorie devine mai 
puţin influentă, iar bugetul alocat acelei ocupaţii este puternic diminuat, fiind mult mai 
dificil în viitor a se recruta personal pentru acel post. 

În România, inegalitatea între sexe cunoaşte direcţiile generale din orice societate 
însă dispune şi de particularități. Femeile alcătuiesc 51% din populaţia țării, iar prezenţa 
lor în toate statusurile economice şi sociale este disproporționat de mică în raport de pon- 
derea lor. Traditional, copiii erau educați în spiritul valorilor derivate din diferența dintre 
sexe. Băiatul era educat să fie dominant, să aibă un rol esenţial în luarea deciziilor, iar 
fata se forma în ideea obedientei față de bărbat. Cu toate modificările intervenite, chiar 
în regimul comunist, în relaţiile dintre sexe, se observă perpetuarea unei inegalităţi. 

Deşi numărul absolvenților de liceu este aproape egal la cele două sexe, totuşi numărul 
absolventilor de universitate este mai mare decât al absolventelor, iar grupul de bărbați 
cu titlul de doctor este de câteva ori mai mare decât numărul femeilor cu acest titlu (loan 
Mihăilescu, „Sex“, în Dicționar, 1993, p. 542). Majoritatea tinerelor frecventează facul- 
táti umaniste sau facultăți ce pregătesc cadre didactice si apoi se îndreaptă masiv către 
cariere în învățământul preuniversitar. 

În tara noastră, femeile participă aproape în aceeaşi proporţie cu bărbaţii la activi- 
tatea productivă şi servicii. Datorită politicii de dinainte de anul 1989, femeile au fost 
angajate în toate sectoarele activităţii sociale şi economice, uneori făcându-se abuzuri, 
netinándu-se seama de posibilitățile reale ale femeii de a ocupa anumite locuri de muncă. 
Această masivă implicare a femeilor în câmpul muncii nu a fost însoțită de măsuri so- 
ciale adecvate de absolvire a femeilor de muncile suplimentare din propria gospodărie 
si de îngrijirea copiilor. 

În afirmarea inegalitátilor între sexe acţionează intens stereotipurile sexuale, care 
accentuează rolul privilegiat al bărbatului. Peremptorie este mentalitatea că bărbatul 
trebuie să aibă un venit mai mare pentru a întreține familia. Apoi, edificatoare rămâne 
tendinţa femeilor de a ocupa funcţii subalterne. Majoritatea profesorilor universitari, a 
inginerilor, politicienilor, poliţiştilor, cadrelor ofiteresti sunt bărbaţi, iar alte ocupaţii 
sunt puternic feminizate, cum sunt cele din învățământul preuniversitar, activitatea de 
secretariat ş.a. Inegalitatea apare şi în raporturile ce se stabilesc în cadrul activității 
profesionale, secretarele au şefi, de regulă bărbaţi, asistentele medicale sunt conduse de 
doctori, profesoarele au directori bărbaţi. 

Cu toate drepturile pe care le au femeile în societatea românească, ele sunt obligate 
să presteze 2/3 din timpul total de muncă socială, dar veniturile lor sunt cu 10,9% mai 
mici decât media lucrătorilor (V. Pasti, Mihaela Miroiu, C. Coditá, 1997, p. 182). Din 
cauza dezvoltării reduse a serviciilor si datorită mentalității despre rolul femeii în gos- 
podăria casnică, femeile prestează o muncă în virtutea unui stereotip despre rostul ei în 
familie. Se aduce ca explicație dominaţia culturii patriarhale ce dă privilegii bărbaților 
îngrijiţi de femei, lipsa educaţiei parteneriale în familie. 

Statusul femeii derivă şi din contextele economice dificile în care funcționează 
societatea românească. Una dintre consecinţele esenţiale o reprezintă sărăcia astfel încât 
s-a ajuns la transformarea femeilor în „exclusele excluselor şi în marginalele margina- 
lelor“. (ibidem, p. 183). Câştigurile salariale în ramurile în care femeile sunt majoritare 
sunt sub media pe economie, o premisă importantă în manifestarea inegalităţi dintre 
sexe. Am arătat că are loc creşterea familiilor monoparentale, dar este semnificativ că 
cea mai mare parte dintre acestea sunt sărace. Pe de altă parte, procentul de șomeri este 
mai ridicat în rândul femeilor, şi trebuie spus că riscul de a pierde locul de muncă este mai 
mare la femei. Deşi există prevederi legale clare nu se asigură, cu deosebire în sectorul 
privat, protecția socială a femeii pentru perioada de naştere şi pentru îngrijirea copiilor. 
Cât priveşte abandonul familial, acesta se datorează în cele mai multe cazuri bărbaților, 
iar femeilor le revine întreaga responsabilitate în îngrijirea copiilor. 

Un aspect îngrijorător al relaţiilor dintre sexe îl constituie violenta domestică, feme- 
ile fiind victime ale agresiunii bărbaţilor. Vătămarea şi lovirea soției de către soț este una 
dintre cele mai des întâlnite tipuri de agresiune, infracțiune pedepsită până foarte recent 

numai la solicitarea sotiei care, evident, de teamă sau din jenă, nu reclamă instituțiilor în 
drept fapta comisă de soț. Urmare a unei viziuni tradiționale despre relațiile dintre soți, 
care acceptă ab initio lovirea de către soț a soției în virtutea drepturilor si responsabili- 
tátilor pe care acesta le are în organizarea vieții familiei sale, continuă sá persiste con- 
ceptia despre justificarea agresiunii ca normală. Trebuie reținut că această viziune nu este 
exclusiv masculină, ci ea este puternic înrădăcinată la femei. Legile adoptate în ultimul 
timp vor conduce la diminuarea comportamentelor agresive ale bărbaţilor față de femei, 
însă aplicarea lor deplină este dependentă mult de schimbarea mentalitátii femeii, care 
să aibă demnitatea si curajul de a nu accepta să fie agresată, si să apeleze întotdeauna la 
lege. Neîndoielnic, un rol fundamental îl are în acest sens societatea civilă, care trebuie să 
dea atenţie cu precădere problemelor oamenilor, metodelor de schimbare a mentalității lor. 

Accesul femeilor la functiile publice este o chestiune destul de complexă. Nu există, 
în plan legislativ sau al deciziilor politice si guvernamentale nici o restricție sau vreo dis- 
criminare în ce priveşte prezența femeii în instanțele puterii. Cu toate acestea, ponderea 
femeilor în funcții publice este cu totul nesemnificativă. Să amintim că înainte de anul 
1989 proporţia femeilor în toate structurile de conducere politică şi în toate organele exe- 
cutive era destul de mare, ajungându-se în unele locuri să depășească 50%. Numai că această 
promovare se făcea printr-un act de decizie centrală, iar unele femei erau propulsate în 
funcții de conducere împotriva voinţei lor sau a lipsei unei pregătiri şi cunoașteri adec- 
vate a domeniului. În acelaşi timp, nu se poate nega experiența managerială, în contex- 
tele de atunci, pe care au cástigat-o multe femei în perioada de dinainte de anul 1989. 

Neimplicarea femeilor în funcții publice are mai multe cauze, care nu tin neapărat 
de discriminările operate de către bărbaţi, discriminări reale şi de necontestat. Schim- 
barea condiţiilor sociale de ascensiune în instanţele supreme ale puterii a făcut ca foarte 
multe femei să nu facă faţă normelor si principiilor ce guvernează lupta politică, o luptă 
nu rareori bazată pe limbaje şi mijloace dure, chiar inumane, şi de mare uzură fizică şi 
nervoasă. Apoi, instabilitatea pozițiilor ocupate în structurile politice constituie un factor 
pentru implicarea femeilor în viaţa politică. Revenirea unui bărbat la vechea ocupaţie 
se produce mai ușor decât ar putea-o face o femeie, la aceasta contribuind, evident, men- 
talitatea şi atmosfera ce s-ar crea în jurul el. 

Într-adevăr, în programele politice chestiunile legate de problematica inegalitátilor 
dintre sexe sunt tratate superficial. Întrebarea este dacă prin prevederi speciale pentru 
femei nu se perpetuează, inevitabil, o atitudine de discriminare? În fond, un program 
politic în întregul său cuprinde direcții de acţiune pentru întregul electorat al unui partid, 
soluțiile vizând în aceeași măsură pe bărbaţi şi pe femei. Dincolo de orientarea progra- 
melor politice trebuie recunoscut că rămâne o problemă a societății românești actuale 
prezenţa cu totul nesemnificativă a femeii în parlament, în ministere, prefecturi sam. d. 

Termeni 
discriminare relații între sexe 
feminitate sexualitatea 
gen social socializarea de gen 
masculinitate 


Întrebări recapitulative 


1. Ce anume determină cea mai clară diferențiere între oameni? 

2. Din ce derivă diferențele de gen social? 

3. Ce sunt rolurile de gen social? 

4. Ce schimbări a adus societatea contemporană în statusul social al femeii? 

5. Cum explică perspectiva conflictualistă relațiile de gen social? 

6. Ce se întâmplă în S.U.A. din momentul în care proporția femeilor depăşeşte 15% din locurile 
de muncă de la o instituţie? 

7. Ce proporţie deţin femeile în ansamblul populaţiei din România? 

8. În ce domenii lucrează prioritar femeile din România? 

9. În ce constă discriminarea de gen? 

10. Prin ce se distinge socializarea de gen? 

11. Cât din timpul total de muncă socială este prestat de femeile din România? 

12. Care este aspectul cel mai îngrijorător al relaţiilor dintre sexe? 

13. De ce femeile din România refuză să intre viaţa politică? 

14. Cum reflectă mass media relaţiile de gen? 

15. De ce în mass media lucrează un număr mai mare de femei decât în alte sectoare? 


sociologie.gxăd 25.03.2004 17:41 Page 129 F 


CAPITOLUL X 
Relatiile interetnice, rasiale si nationale 


In fiecare societate convietuiesc persoane aparținând unor grupuri etnice majoritare 
şi unor grupuri etnice minoritare, iar între ele se stabilesc relații din necesitatea comuni- 
cării si integrării sociale, asigurării stabilității si echilibrului sistemului social. 


10.1. Grupul etnic 


Grupul etnic este un grup social ai cărui membri au un semnificativ sentiment al 
identității. Componenți unui grup etnic diferă de alții prin trăsături caracteristice: obi- 
ceiuri, îmbrăcăminte, comportamente, limbă, religie, concepție despre viață. Prin grup 
etnic definim o populație distinctă în cadrul unei societăți mai largi, a cărei cultură este 
diferită de a sa. Membrii unui asemenea grup sunt, se simt, sau par să fie uniţi între ei 
prin legături de natură rasială, naţională sau culturală. Un grup etnic se constituie în func- 
tie de mai multe criterii. El este alcătuit din oameni cu o identitate distinctă, înrădăcinată 
într-un tip particular de istorie. Caracteristic rămâne ce este un membru al acestui grup, 
decât ceea ce face. Un grup etnic este o structură care include persoane din toate grupele 
de vârstă şi de ambele sexe, iar etnicitatea este împărtășită de toți. 

Grupurile etnice sunt ascriptive şi exclusive. Calitatea de membru se dobândeşte 
numai dacă persoana respectivă dispune de trăsături atribuite sau ea însăşi şi le atribuie. 
Grupurile etnice se regăsesc în toate societăţile unde deosebirile culturale capătă impor- 
tantá şi impun un mod specific de organizare a acestor diferente. 

Termenul de grup etnic a fost utilizat pentru prima oară în S.U.A. pentru a desemna 
pe imigranții stabiliți în valuri succesive în această ţară, care se distingeau de ceilalți 
americani prin limbă, cultură şi religie. La a doua si la a treia generaţie s-a constatat o 
diminuare a unora dintre deosebirile dintre imigranți si populația americană. Aceasta a 
fost premisa de la care au plecat cercetătorii şi politicienii în afirmarea tezei despre 
constituirea unei naţiuni americane omogene cultural. În ciuda meltingpot-ului care ar 
fi condus la asimilare, grupurile etnice persistă (Glazer, Moynihan, 1975), ceea ce 
înseamnă că ele rămân o problemă esențială și pentru un stat cum sunt S.U.A. 

Prin conceptul de grup etnic se surprinde o realitate socială concretă derivată din 
interrelatiile și contactele umane. Membrii unui grup etnic sunt conştienţi de aparte- 
nenta lor prin raportare şi în contact cu membrii altor grupuri etnice. Aceste grupuri se 

afirmă în procesul comunicării si al contactului continuu cu alte comunități etnice. De 
aceea, identitățile de grup etnic sunt definite în relație cu cei care nu sunt membri ai gru- 
pului. De fapt, discutând despre grupurile etnice, trebuie să facem referire la diferența 
dintre grup intern (de apartenenţă) şi grup extern, unde operează diferenţa între conștiința 
de NOI şi conștiința de EI. Din această delimitare rezultă necesitatea definirii unui 
proces esențial: etnicitatea, care se naşte şi stăruie dacă există un contact minim între 
două grupuri etnice. Etnicitatea este o dimensiune a relaţiilor între agenţii care se consi- 
deră ei înșiși ca distinctiv cultural de membrii altor grupuri cu care au un minimum de 
interacțiune, şi exprimă o identitate socială bazată pe contrastul față de alții, caracte- 
rizatá prin rudenie fictivă sau metaforică (T. Eriksen, 1993). Etnicitatea este universală. 

Grupurile etnice sunt de două tipuri: primare şi secundare. Primele sunt structuri ai 
căror membri sunt în mică măsură afectaţi de relația cu majoritatea, păstrându-și speci- 
ficul lor cultural. Datorită acestei particularități, grupurile etnice primare se constituie 
ca o reţea de relații de tip familial. Mai mult, ele păstrează trăsăturile de fragment al 
societăţii de origine. Grupurile etnice secundare sunt alcătuite din indivizi izolaţi, care 
depind în întregime, pentru satisfacerea tuturor trebuintelor lor, de societatea majoritară. 


10.2. Minorităţi 


O temă de mare actualitate este cea a minorităţilor. Din necesitatea clarificări unor 
fenomene şi procese legate de rasă, naționalitate, națiune, religie şi limbă a apărut chesti- 
unea abordării acestor grupuri stabilite în spaţii naționale majoritare. Minoritățile sunt 
definite ca grupuri cu atitudini şi comportamente specifice față de majoritate. O analiză 
a minorităţilor include, alături de numărul persoanelor, raporturile de putere şi influenţă. 
Numai astfel înțelegem de ce în Africa de Sud, pe o perioadă îndelungată, populația 
neagră a fost dominată de grupul alb. În acest caz, sociologii au discutat despre negrii din 
această ţară ca despre un grup minoritar pentru că ei au ocupat o poziţie subordonată în 
cadrul societății. Sunt state care nu au, în limbaj statistic, un grup majoritar. Elocvent este 
exemplul Imperiului Austro-Ungar unde doar o națiune sau două, fără să fie majoritare, 
a dominat pe toate celelalte, care erau majoritare pe teritoriul locuit de acestea. În Transil- 
vania, conform recensămintelor organizate de guvernele maghiare, majoritari au fost 
întotdeauna românii, care au avut statut de minoritate decretat de puterea stăpânitoare. 

În Europa, minoritățile nationale sunt grupuri nationale identificate în teritorii unde, 
în virtutea unei vietuirl pe aceste locuri, au pierdut suveranitatea lor asupra ținuturilor res- 
pective în favoarea unei populații mai numeroasă de naționalitate diferită. Se întâmplă 
ca minoritarii, din diverse cauze, să se stabilească în toate zonele teritoriului statului în 
care el fiinteazá. 

Rezultă că un grup minoritar este o populație cu o conştiinţă proprie etnică sau/şi 
culturală, cu relații stabilite numai între membrii consangvini, căsătoriți numai cu per- 
soane ce aparţin de grupul lor. Sociologul american J.W. Vander Zanden (p. 257) a ana- 
lizat grupul minoritar prin cinci trăsături: 

1. Un grup minoritar este un grup ai căror membri cunosc discriminarea, segre- 
garea, opresiunea sau persecuția din partea oricărui grup considerat grup dominant. Din 

cauza diferentelor de putere dintre cele douá grupuri, membrii minoritari sunt dezavan- 
tajati, iar din această poziție grupul dominant are avantaje; 

2. O minoritate are o conştiinţă proprie de grup caracterizată printr-o conştiinţă a 
singularității. Membrii săi posedă o afinitate socială și psihologică cu cei ce sunt ca şi 
ei. Această conștiință a singularitátil este adesea accentuată prin suferințe şi greutăți 
comune grupului; 

3. O minoritate este caracterizată prin trăsături fizice şi culturale care o disting de 
grupul dominant. În virtutea acestor trăsături, membrii săi se reunesc, iar aceasta deter- 
mină plasarea lor în poziţii mai puțin dezirabile în structurile societății; 

4. O persoană aparținând unei minorități are o poziţie ascriptivă (atribuită), iar ea 
nu poate decide asupra statusului ei. De pildă, un ins nu are cum să aleagă între a fi alb 
sau negru; 

5. Membrii unei minorități sunt obligaţi să facă o căsătorie endogamă. Grupul do- 
minant caută să descurajeze căsătoriile în interiorul grupului minoritar, iar minoritatea 
încearcă să stimuleze căsătoriile endogame. 

Astăzi se discută mult despre minorităţi, problemele acestora fiind reactivate în 
multe zone din lume. Într-adevăr, peste tot există, în cadrul statelor naţionale sau multi- 
naționale, grupuri minoritare. De pildă, albi în Africa şi indieni în India — care se consi- 
deră minoritari în ţările unde locuiesc. Indienii nativi din America de Nord sunt apreciaţi 
ca minoritari. 

În Europa, minoritățile nationale sunt adesea grupuri care trăiesc la granița dintre 
statul în care locuiesc și statul de origine. Iată, de pildă, danezii din landul Schleswig- 
Holstein, germanii din regiunea Sudeți, suedezii din insulele landului Asland. Prin 
plebiscit, unele grupuri minoritare au ales un anumit stat, situație caracteristică pentru 
zona Malmedy, care a ales Belgia în loc de Germania, Klagenfurt a intrat în compo- 
nenta Austriei în loc de a fi parte a Iugoslaviei, regiunea Sopron a trecut la Ungaria în 
loc de Austria, regiunea Saar a acceptat să fie încorporată în Germania în loc de Franţa. 

Minorităţi nationale ființează şi în interiorul unor state, urmare a unor evoluții isto- 
rice. Amintim minoritatea maghiarilor din România, cea a slovenilor în Austria, a ger- 
manilor în Gdansk, a albanezilor în Iugoslavia, a românilor în Ungaria etc. 

Din cauza unor circumstanțe sociale şi naționale, unele minorități naționale s-au 
constituit ca o consecinţă a emigrării dintr-un stat în alte state. Să-i amintim pe kurzi si 
turci în Germania şi în alte ţări europene, pe maghrebieni în Franţa, pe chinezi, japo- 
nezi, portoricani si jamaicani în S.U.A. De fapt, în orice stat dezvoltat emigrează anual 
populaţii din alte zone ale lumii, şi care se constituie în minorități naționale. 

Un grup aparte de minorități îl constituie europenii proveniți din vechile metropole 
şi stabiliți în ţări ce au fost colonii, cu deosebire în ţări din America de Sud, Asia si Africa. 

Minoritățile nationale fac parte din grupul mai larg al minorităţilor sociale, alături 
de minoritățile rasiale, lingvistice, politice, religioase. Limba, de pildă, este un factor ce 
determină afirmarea unor minorităţi, cum sunt suedezii în Finlanda, germanii în Europa 
de Est. Cel mai clar exemplu îl constituie India, unde numai 14 limbi sunt recunoscute 
ca dominante. Persoanele, care vorbesc alte limbi decât cea dominantă în statul respec- 
tiv, devin minoritare. De fapt, grupurile lingvistice minoritare în India includ indivizi 
care vorbesc una din cele 100 de limbi pentru care nu există o formă statală. Minoritari 

sunt si cei care, dest vorbesc o limbă ce aparține unei minorități, nu locuiesc în statul 
unde limba lor este dominantă. 

Diferenţele religioase generează fiintarea grupurilor minoritare, în state în care popu- 
latia majoritară aparţine unei alte religii. Conflictele apar între grupurile religioase mino- 
ritare s1 grupul religios majoritar, considerat, de regulă, exponentul religiei oficiale. Cel 
mai distructiv conflict a fost cel dintre musulmani si ortodocşi în Bosnia. Minoritățile 
protestante din Spania şi din unele părți ale Americii de Sud au fost de multe ori 
discriminate. În general, catolicii sunt în minoritate acolo unde protestanții formează 
majoritatea, deşi prejudecata şi discriminarea împotriva lor nu sunt atât de puternice. 
Evreii au fost persecutați, ca minoritate religioasă, până în timpurile moderne. 

Un aspect important al problematicii minorităților naționale îl reprezintă drepturile 
şi obligațiile acestora în cadrul naţional în care ele trăiesc, chestiune mult discutată astăzi 
nu numai în lumea ştiinţei dar, mai ales, în plan politic şi în cel al relațiilor interna- 
tionale. Este clar că minoritățile nationale au drepturi ce decurg din statutul lor în relație 
cu majoritatea. Înainte de toate, persoanele ce aparțin minorităţilor nationale sunt egale 
în drepturi cu toţi ceilalți cetățeni ai unui stat şi nu trebuie supuși acțiunilor de discri- 
minare. În afara drepturilor și libertăţilor fundamentale ale omului valabile pentru orice 
individ, pentru cei din minoritățile naţionale există dreptul la identitate etnică, dreptul 
la identitate lingvistică, culturală şi religioasă, folosirea limbii materne, practicarea pro- 
priei religii, într-un cuvânt cultură proprie. Numeroase documente europene şi interna- 
tionale stabilesc măsuri de aplicare a acelor decizii prin care se asigură respectarea 
drepturilor minorităţilor. 

O dimensiune esențială pentru procesul de afirmare a drepturilor minorităților natio- 
nale o constituie îndatoririle minorităților ca cetăţeni ai unui stat. Propovăduirea și 
înfăptuirea drepturilor minorităților nu pot justifica în nici un fel generarea unor conse- 
cinte negative pentru majoritate. Se discută mult şi se acționează ca atare pentru înfăptu- 
irea drepturilor minorităților chiar şi împotriva intereselor fundamentale ale majorității, 
dar nu există nici un fel de preocupare faţă de acele mecanisme prin care majoritatea 
poate fi în mod subtil împiedicată să se dezvolte tocmai datorită acțiunii unor grupe 
minoritare de a solicita drepturi pe care statul nu le poate satisface din cauza resurselor 
limitate (Ion Diaconu, 1996, p. 136). Documente internationale au reglementat relațiile 
minoritarilor cu statul, prevăzând obligaţia din partea acestora de a manifesta loialitate, 
adică el nu trebuie să întreprindă nimic împotriva statului, peremptorie fiind, de pildă, 
Convenţia cadru a Consiliului Europei adoptată în anul 1994. 

Mai mult, o obligaţie recunoscută a persoanelor minoritare este fidelitatea față de 
tara în care trăiesc, ceea ce înseamnă că ele nu au dreptul de a submina suveranitatea, 
integritatea şi independenţa politică a statelor. S-a acceptat de către statele semnatare ale 
documentelor internationale ideea după care exercitarea drepturilor şi libertăților pri- 
vind conservarea identității etnice, lingvistice, culturale si religioase nu poate fi ruptă de 
îndatoririle ce decurg din statusul de cetăţean al unui stat. În acelaşi sens apare şi ches- 
tiunea respectării de către alte state a mecanismelor de funcționare a raporturilor dintre 
minoritari și statul pe al cărui teritoriu funcționează. Statul trebuie să asigure toate con- 
ditiile pentru ca cetăţenii săi aparținând unor minorități nationale să poată comunica si 
să aibă legături cu națiunea originară din care s-au desprins, datorită unor contexte 

istorice. Aceasta însă nu permite din partea statului națiunii originare sá exercite pre- 
siuni, ajungându-se până la control asupra grupului minoritar din alt stat, transformân- 
du-se astfel în factor de tensiune între state şi de destabilizare internă și internațională 
(I. Diaconu, p. 141). 

Mentionarea doar a unor aspecte ale problematicii actuale a minorităților nationale, 
care în bună măsură cade sub incidenţa reglementărilor de drept internaţional, a căutat 
să sublinieze semnificația sociologică a relaţiei dintre majoritate şi minoritate. Desfásu- 
rarea acesteia face parte din mecanismele de organizare şi conducere a vieţii sociale a 
unui stat national, a cărui menire fundamentală o reprezintă asigurarea functionalitátii 
societăţii pe care o guvernează. În lipsa oricărei asumări de responsabilități și îndatoriri, 
unele grupuri minoritare orientate numai spre revendicarea permanentă de drepturi 
prezintă un element de tensiune, iar acţiunea instituțiilor statului este ineficientă. Statul 
trebuie, înainte de orice alt obiectiv, să realizeze condiţiile sociale, economice si cul- 
turale pentru ca fiecare cetăţean al său să dispună liber de drepturile sale fundamentale, 
astfel încât toți membrii societății, indiferent de apartenenţa etnică, să fie motivaţi 
pentru participarea concretă la desfăşurarea vieţii sociale. 

Rolul minorităților în schimbarea socială a unei societăți este un fapt incontestabil, 
dar, după cum o să constatăm mai Jos, acest rol trebuie realizat în contexte sociale şi 
statale clare, ce permit într-adevăr o implicare a minoritarilor în procesele de schimbare 
benefice pentru întreaga societate. 

Rolul minorităților în schimbarea socială reprezintă un subiect esențial al studiului 
relațiilor interetnice, deoarece prezenţa grupurilor minoritare în cadrul unei societăți 
este un factor al proceselor de schimbare ce se produc aici. Grupurile minoritare sunt 
un stimul constant de schimbare socială din cauza poziţiei lor de factor al diferentierii 
culturale faţă de majoritate. Cum minoritarii caută să-şi exprime permanent identitatea, 
rezultă o competiţie între modul lor de a fi si cel al majoritarilor. Configurarea specifici- 
tát1i lor prin cultură, tradiție, mod de viaţă provoacă deosebiri faţă de valorile şi normele 
societăţii globale, ceea ce poate conduce, în anumite condiții, la conștiința majorității 
despre minoritari ca un element de conflict sau de perturbare a ordinii sociale. 

Minoritățile, considerându-se în poziţie subalternă sau superioară față de majori- 
tate, caută să directioneze raporturile cu majoritatea spre scopuri şi trebuinte, care nu 
întotdeauna concordă cu conduita generală stabilită de instituțiile statului. Minoritățile 
tind să răstoarne statu quo-ul şi chiar solicită populației majoritare sá se readapteze la 
trebuintele proprii şi modului lor de a le satisface. Ele sunt factori continui de presiune 
prin varii căi asupra majorității şi, de aceea, pot impune schimbarea. Mai mult, unele 
minorități pot să realizeze coaliţii cu alte minorităţi din societatea în care trăiesc sau din 
alte state pentru a produce modificări. Minoritarii se pot uni în grupuri reformatoare sau 
revoluționare pentru optimizarea condiției lor sociale si culturale (cf. „Minorities“, în 
International Encyclopedia of Social Sciences, p. 369). După studiile în domeniu, reiese 
că unele minorităţi includ un număr disproporționat de indivizi creativi şi inventivi de- 
oarece statusul lor marginal îi obligă să caute soluţii de depășire a acestei condiţii. Este 
interesant, aşa cum a afirmat E. Stonequist, că din punct de vedere sociologic „omul mar- 
ginal“ a fost identificat cu omul creativ. Din necesitatea de a se integra în societate, mem- 
brii minoritari adoptă strategii creative faţă de membrii grupului dominant. Preocuparea 

pentru găsirea modalitátilor de modificare a statusului lor social îi determină pe minori- 
tari să fie creativi. Potențialul de schimbare exprimat de existența minorității într-o socie- 
tate este valorificat acolo unde factorii de putere ai majorității conservă identitatea acesteia. 
Într-adevăr, minoritatea este un element al schimbării, dar trebuie subliniat că nu orice 
schimbare produsă de ea este benefică pentru societate şi chiar pentru membrii ei. 


10.3. Atitudini fată de grupul etnic 


10.3.1. Prejudecata 


În relaţiile interetnice se exprimă atitudini si comportamente fată de grupul etnic de 
apartenenţă sau faţă de alte grupuri etnice. Unul dintre cele mai cunoscute fenomene 
este prejudecata. 

Cum este definită prejudecata? Una dintre definițiile valabile este cea a psiholo- 
gului american G. Allport (1954): „Prejudecata etnică este o anticipație bazată pe eroare 
şi generalizare inflexibilă. Ea poate fi direct legată de un grup ca întreg sau de un individ 
ca membru al acelui grup“. O altă definiție este cea a lui Simpson si Yinger, anume preju- 
decata este „o atitudine rigidă, emoţională privind un grup“. 

Termenul de prejudecată vine din latină: prae = înainte, judicum = judecată, ceea 
ce înseamnă judecată înainte de a cunoaşte faptele. Sociologic, prejudecata este un set 
de credinţe, stereotipuri şi emoţii puternice tipic negative despre un grup de indivizi, 
care predispune pe un ins să acționeze într-un anumit mod faţă de acel grup. Prejudecata 
este cunoaştere, emoție si predispozitie la acțiune în chip prestabilit. 

Credintele specifice prejudecăţii se caracterizează prin simplicitate si rigiditate. 
Credintele despre grupurile etnice iau adesea forma stereotipurilor — imagini mentale 
proprii, imagini simple şi nesofisticate despre lucruri aproximativ cunoscute. Stereoti- 
purile etnice sunt generalizári despre varietatea complexă a problemelor şi specificitátii 
existente în orice grup etnic. Componenta emoţională si afectivă se referă la faptul că 
prejudecata implică sentimente şi trăiri, de regulă negative şi intense, cu privire la un 
grup etnic. Prejudecata este considerată eminamente negativă. În anumite contexte există 
prejudecata ca atitudine pozitivă faţă de un grup etnic. 

Prejudecata este definită și ca absența raționalității. Omul modern, în calitatea lui de 
ființă rațională, este preocupat de acurateţea, corectitudinea şi bogăția informaţiei despre 
el şi despre alții. Or, prejudecata apare ca o atitudine retrogradă. 

Oricum, existența prejudecátii este determinată de: 

1. comportamentul etnocentric; 

2. preluarea judecății altora despre ceea ce se ştie puțin; 

3. generalizarea unei experienţe personale avute cu persoane din alte grupuri; 

4. selecţia acelor stereotipuri care dau suport credințelor despre relaţiile cu grupu- 
rile străine; 

5. tendinţa de a dezvolta prejudecata împotriva celor care apar drept concurenți. 

10.3.2. Discriminarea 


Întâlnim în viaţa socială discriminarea grupurilor etnice. Faţă de prejudecată care 
este, după cum am discutat, o atitudine sau o stare mintală, discriminarea înseamnă 
negarea arbitrară a privilegiilor, puterii şi prestigiului membrilor unui grup etnic, cu 
nimic inferior membrilor din grupurile dominante. Cu privire la relația discriminare- 
prejudecată, R.K. Merton a identificat patru tipuri de raporturi (cf. Vander Zanden, 
1988, p. 259): 

1. individ în totalitate liberal — persoana fără prejudecăţi care nu discriminează; 

2. individ liberal sováielnic — o persoană fără prejudecăţi care discrimineazá ca 
răspuns la presiunile sociale; 

3. bigotul timid — persoana cu prejudecăţi care nu discriminează ca răspuns la pre- 
siunile sociale; 

4. bigotul total — persoana cu prejudecăţi care discriminează. 

Discriminarea contribuie la segregare, care este acțiunea de a interzice accesul unor 
grupuri etnice la instituţii publice sau de a comunica cu grupul dominant. Aşadar, alături 
de discriminarea practicată de individ stă discriminarea instituțională. Sociologi americani 
au analizat acest tip de discriminare, făcând referire la practici discriminatorii în şcoli, 
spitale, piaţa muncii. Cu toate eforturile de creare a cadrului legislativ necesar în afirmarea 
egalității de şanse pentru toți membrii societății americane, s-a afirmat că de fapt nu 
există o egalitate a şanselor. Dimpotrivă, egalitatea de şanse asigură inegalitatea. Negrii 
si alte minorități sunt preocupaţi nu atât de înlăturarea barierelor pentru a li se asigura 
şanse egale, cât de egalitatea în rezultate, paritate în veniturile familiei, în locuinţă şi 
alte necesităţi pentru a conferi familiei sănătate si forță (ibidem, pp. 259-260). 

Originile comportamentului discriminatoriu se regăsesc în stereotipuri prin care se 
fac generalizări ale unor experienţe concrete prin prisma unor reprezentări colective ale 
grupului, relativ constante şi neinfluentabile de către alte experienţe. Individul va fi sen- 
sibilizat numai de acele manifestări comportamentale aflate în concordanţă cu stereoti- 
purile. Discriminarea este de mai multe tipuri: evitarea pasivă, verbalizarea negativă, 
discriminarea activă şi violentă faţă de persoanele sau grupurile discriminate. Atitudinile 
discriminatorii nu sunt exprimate obligatoriu de către grupurile dominante. Preferinta 
exclusivă pentru propriul grup generează manifestarea discriminării. Opiniile oamenilor 
sunt adesea fragmentare, iraționale, contradictorii şi ambivalente, iar din aceste trăsături 
se naşte, în lipsa altor valori, receptarea subiectivă şi deformată a realității. 


10.4. Strategii ale grupurilor dominante 
față de grupurile minoritare 


Grupurile dominante acţionează în relaţiile lor cu grupurile minoritare pe baza unei 
strategii şi chiar a unei politici, în scopul impunerii unui mod de acțiune vizavi de proble- 
mele specifice minoritarilor. George E. Simpson si J. Milton Yinger (apud Vander Zanden, 
p. 261) au identificat şase tipuri de politici faţă de grupurile minoritare: asimilarea, plu- 
ralismul, protecția legală a minorităţilor, transfer de populație, subjugarea si exterminarea. 

1. Asimilarea se referă la fuziunea culturală în care două grupuri se amestecă astfel 
încât devin o singură entitate. În acest caz, granițele grupului devin mai permeabile. 
Sociologul american Milton G. Gordon (1964) distinge şapte dimensiuni ale asimilării: 
culturală, structurală, maritală, de identificare, atitudine receptivă (absența prejudecăţii), 
comportament receptiv (absenţa discriminării) şi atitudine civică (absenţa conflictului 
de valori şi de putere). 

Asimilarea este naturală atunci când are loc în relațiile directe dintre grupurile 
etnice eterogene. Ea apare din nevoia de consolidare a vieţii sociale, economice si cul- 
turale comune. Căsătoriile mixte sunt calea principală de realizare a asimilării naturale. 
Există şi asimilarea forțată, un sistem de măsuri guvernamentale sau politice privind 
învățământul, cultura şi alte sectoare ale vieţii sociale ce au ca scop accelerarea artifi- 
cială a proceselor de asimilare prin reprimarea sau limitarea în utilizarea limbii şi în 
exprimarea valorilor culturii minorităților. 

2. Pluralismul etnic este politica faţă de minorități care menţine în dimensiunile lor 
istorice şi culturale grupurile minoritare sau etnice fără să atenteze la specificitatea lor. 
Politicile românești pot fi apreciate ca înscriindu-se în tendința susținerii pluralismului 
etnic. 

3. Transferul de populație este strategia adoptată în temeiul soluționării unui con- 
flict interetnic puternic. Au loc mutări masive de populaţie în alte teritorii. De pildă, în 
anul 1972, toată populaţia de origine asiatică a fost nevoită să părăsească Uganda. O 
asemenea strategie se aplică şi în cazul manifestării tendinței de secesiune din partea 
unor minorități. 

4. Protecţia legală a minorităţilor înseamnă o strategie prin care se asigură mijloa- 
cele juridice, politice şi materiale de ocrotire a lor. 

5. Subjugarea minorităţilor este o strategie care urmăreşte integrarea lor în socie- 
tate sau/şi conducerea lor de către majoritate. Există situaţii când un grup etnic majoritar 
este dominat de un grup etnic minoritar. Exemplul cel mai clar a fost politica de apar- 
theid din Africa de Sud, care exprima subjugarea, de către grupurile albe, a populaţiei 
negre majoritare. 

6. Exterminarea este aplicată în situațiile când conflictul interetnic este atât de grav 
astfel încât se apelează la metoda distrugerii fizice a unui grup etnic. Exterminarea 
înseamnă genocid etnic. Nord-americanii au exterminat mai mult de două treimi din 
populaţia indiană. În Turcia au fost ucişi peste un milion şi jumătate de armeni ce 
locuiau în această țară. În timpul celui de-al doilea război mondial au fost exterminați 
peste şase milioane de evrei, ţigani şi slavi. În anul 1972, tribul Tutsi a ucis 100.000 
membri ai tribului Hutu din Burundi. 


10.5. Rasa 


Temă predominant antropologică, rasa este abordată sociologic prin implicațiile 
sociale rezultate din raporturile dintre oameni aparținând diferitelor grupuri rasiale. Rasa 
este un grup natural de oameni care prezintă un ansamblu de caractere fizice ereditare 

comune indiferent de limbajele, obiceiurile si nationalitátile lor (Ethnologie generale, 
p. 676). Biologii definesc rasa ca fiind „un grup de indivizi înrudiți prin intercásátorie, 
adică o populaţie care se deosebeşte de alte populații prin frecvenţa anumitor trăsături 
ereditare“ (L.C. Dunn, în Rasismul în fața științei, p. 207). Oamenii diferă între ei în 
foarte multe moduri, unul dintre criterii fiind şi cel al rasei. Asa cum a rezultat din cele 
două definiţii, rasa are mai mult o bază genetică. De aceea, categorisirea indivizilor numai 
în temeiul unei trăsături umane, cum este culoarea pielii, nu a dus la rezultate ştiinţifice 
scontate, deoarece este dificil de a delimita cu rigoare o populaţie de alta. Referindu-se 
la S.U.A., Stuckert (apud Vander Zanden, p. 255) a remarcat că 80% dintre negrii ame- 
ricani au strămoși în Europa, 50% dintre mexicani americani au strămoşi indieni si euro- 
peni; 20% dintre americanii albi estimează că au strămoși africani sau indieni. 

Rasa nu depinde de caracterele civilizaţiei. Nu există o rasă chineză sau o rasă japo- 
neză, o rasă americană sau o rasă latină. Rasa nu este identică cu naționalitatea sau cu 
etnia. Cercetările de genetică au demonstrat, fără putinţă de tăgadă, că toate rasele sunt 
egale din punct de vedere biologic şi nu au relevat nici o diferenţiere sensibilă în ceea 
ce priveşte dezvoltarea creierului. 

Fiecare rasă poate fi descrisă prin caracteristicile sale fizice: culoarea părului şi a iri- 
sului, tipul şi gradul de pilozitate facială (barbă, mustáti) şi corporală, forma pleoapelor su- 
perioare, a nasului şi a buzelor, talia, forma capului şi a feţei. Diversitatea foarte mare care 
apare în cadrul fiecărei rase se explică probabil prin amestecul puternic al populațiilor 
umane. Aceasta demonstrează că grupurile de populaţie nu au stagnat sau nu s-au con- 
servat întocmai, dimpotrivă, ele au cunoscut o evoluţie în dezvoltare şi un contact cu alte 
grupuri de populaţie, ceea ce a condus la amestecul între ele. Numai asa se explică de 
ce până acum ştiinţa nu a putut dovedi existenţa unei rase pure. De aceea, trebuie făcută 
diferența între noțiunea de rasă biologică şi noțiunea de rasă etnologică sau de rasă 
antropologică. În primul caz, într-adevăr, există diferenţe între oameni aparținând unor 
rase diferite, dar în al doilea caz nu se poate vorbi de decalaje culturale dintre popoare 
ca efecte ale deosebirilor înrădăcinate în originea lor rasială. În acelaşi mod, nu putem 
discuta despre un tip rasial reprezentativ. Omul datorează rasei doar o moştenire biolo- 
gică, exprimată în diferente ce tin de aspectele exterioare ale ființei umane. 

O chestiune discutată în studiile despre rasă este legătura dintre rasă şi limbă, identi- 
ficându-se, după cum am menţionat, rasa cu grupuri lingvistice. Este clar că înrudirile 
de limbă nu mai prezintă astăzi o condiţie pentru argumentarea înrudirilor de rasă. O 
anumită rasă intră în compoziția mai multor popoare, care vorbesc limbi diferite, iar o 
limbă poate fi vorbită de mai multe popoare de rase diferite. 

Care sunt factorii de diferențiere a raselor? Teoria genetică modernă a demonstrat că 
populaţiile umane actuale, indiferent de rasă, sunt descendente dintr-un strămoș comun, 
iar diferenţele dintre indivizii aparținând unor rase diferite sunt datorate mediilor sociale, 
culturale, naturale, precum şi deosebirilor dintre gene. C. Lévi-Strauss a subliniat că există 
mai multe culturi decât numărul raselor umane: „două culturi elaborate de oameni apar- 
ținând aceleiaşi rase se pot deosebi între ele în aceeași măsură sau chiar mai mult decât 
două culturi ţinând de grupuri îndepărtate între ele din punct de vedere rasial (C. Levi- 
Strauss, în Rasismul în fața ştiinţei, 1982, p. 5). Pe de altă parte, trebuie spus că proce- 
sele de evoluţie, prin care omul s-a adaptat diverselor medii, nu au determinat, în nici 

un spațiu, formarea unei rase pure. Genetica a demonstrat diversitatea extraordinară a 
populațiilor şi a speciilor. S-a ajuns la concluzia că numărul combinațiilor genetice ce 
au apărut sau pot apărea în cadrul speciei umane este considerabil mai mare chiar decât 
numărul atomilor din univers. În cei 46 de cromozomi ai speciei umane există circa 
1.000 de gene şi sunt posibile 102.000 combinaţii genetice, iar numărul atomilor în 
univers este apreciat la 1080. Variabilitatea în cadrul unei populaţii este mai mare decât 
deosebirile dintre diverse populaţii ce aparțin unor rase. 

Astăzi se cunosc trei rase primare: 

— europoidă (albă); 

— mongoloidă (galbenă); 

— negroidă (neagră) şi 27 de rase secundare. 

Rasele primare sunt grupuri mari care se disting unele de altele printr-un mare nu- 
măr de caracteristici uşor de recunoscut, iar localizarea lor geografică este foarte clară. 
Rasele secundare sunt unităţi geografice ale căror trăsături sunt mai puţin transante. 

Datorită convietuirii mai multor grupuri rasiale într-o proporție semnificativă în 
anumite state, acestea sunt cunoscute ca state multirasiale. Cele mai elocvente exemple 
sunt S.U.A. şi Africa de Sud. Conform datelor oficiale, în anul 1980 structura pe grupuri 
rasiale în S.U.A. era următoarea: albi — 79,9%, negri — 11,7%, hispanici — 6,4%, asiatici 
şi alte grupuri — 2,0%. În baza acestor date s-a constatat că dacă tendinţele semnalate în 
anul 1980 continuă, o altă structură a populaţiei se conturează peste 100 de ani, adică în 
anul 2080: albi — 49,9%, hispanici — 23,4%, negri 14,7%, asiatici şi alţii — 12,0% (apud 
Vander Zanden, p. 255). În Africa de Sud, structura populaţiei era, în anii "80, alcătuită 
din negri — 73,8%, albi — 14,8%, mulatri — 8,7%, asiatici — 2,7%. 


10.6. Rasismul 


Studiul sociologic al raselor este oportun şi prin cunoaşterea comportamentelor 
sociale faţă de rasă. De-a lungul evoluției societății umane s-au manifestat anumite 
atitudini în legătură cu apartenenţa la o rasă, accentuate puternic după ce europenii au 
descoperit noi civilizații şi culturi. Contactul cu indivizii din aceste zone geografice a 
condus la formularea unor aprecieri şi judecăţi despre popoarele din spaţiile amintite, 
în funcţie de normele şi valorile culturii europene, care însă nu se regáseau în compor- 
tamentele, gândirea şi credinţele băştinaşilor. În temeiul unor cunoştinţe superficiale s-a 
emis teza superiorității europenilor față de popoarele din regiunile descoperite, idee ce 
a condus la constituirea, în secolul al XIX-lea, a unei doctrine, numită rasism. Aşadar, 
rasa a fost exploatată ideologic, excesiv şi deformat, în scopuri străine ştiinţei. Rasismul 
este ansamblul credințelor referitoare la rasă, şi al acţiunilor sociale bazate pe asemenea 
credinţe, fiind o ideologie care caută să justifice relaţiile de putere între grupurile rasiale 
ŞI ipostaziază teza despre existența unui raport între aceste grupuri, ce trebuie respectat 
şi acceptat. Ideea de bază a rasismului este proclamarea inegalității genetice, deci înnăs- 
cute si imuabile, între rase. Rasismul argumentează necesitatea unui sistem de stratifi- 
care datorat diferențelor rasiale. Întrucât relaţiile dintre rase, ca şi raporturile dintre 

culturi sau dintre civilizații, sunt diriguite de o ordine ierarhică, unele rase sunt conside- 
rate superioare si altele inferioare, ultimele depinzând si fiind dominate de primele. În 
plan practic, rasismul susține acțiunea de menţinere a purității fiecărei rase, pentru ca 
rasele inferioare să nu afecteze calitatea raselor superioare, iar consecința unei asemenea 
decizii este interzicerea relațiilor sexuale şi căsătoriilor mixte interrasiale. 

Gândirea rasistă a speculat foarte mult confuzia contelui Gobineau care susținea în 
lucrarea sa Essai sur l'inegalite des races humaines (1853-1857) că populaţiile nordice 
sunt superioare tuturor celorlalte populații, pentru că acestea ar proveni dintr-o rasă 
pură, rasa ariană. Cercetările au dovedit că nu există cu adevărat o rasă ariană. În mile- 
niul II î.H. a existat în stepele din actualul Turkmenistan si din actuala parte a Rusiei de 
sud un grup de popoare ce aveau o limbă şi cultură comune, indo-europeană, din care 
au derivat limbile sanscrită, greacă veche şi latină, precum şi majoritatea limbilor vor- 
bite astăzi în Europa, iar expansiunea acestor popoare a cuprins vaste teritorii, în primul 
rând Europa. Numai că ele au cunoscut profunde transformări ce au condus la apariția 
unor diferențieri între ele, şi de aceea, nu se mai poate accepta ideea unor popoare ariene. 

În legătură cu problematica raselor trebuie analizată și atitudinea unor grupuri de 
elite din țările ce-şi construiesc structurile statale nationale, care consideră că între indi- 
vizi aparținând unor grupuri etnice diferite există diferenţe înnăscute ce trebuie conser- 
vate. Dorinţa lor legitimă de apărare a propriilor culturi poate împiedica efortul de 
instaurare a egalităţii civice şi culturale între membrii unei societăți (Max Gluckman, în 
Rasismul în fața ştiinţei, 1982, p. 353). 

O formă specială de rasism este apartheidul, acţiune de negare a dreptului pentru 
anumite categorii etnice sau rasiale de a se deplasa liber dintr-un spaţiu în altul, dintr-o 
aşezare umană în alta. 

În secolul al XIX-lea si în prima jumătate a secolului al XX-lea s-a manifestat, mai 
ales în ţările europene, antisemitismul, care devine mișcare politică, în regimul nazist 
din Germania, ce urmărea izolarea evreilor, iar în timpul celui de-al doilea război mon- 
dial s-a ajuns la exterminarea lor pe baza unor argumente fără nici o justificare în planul 
concret al relațiilor dintre oameni, al raporturilor dintre grupurile etnice. 

Și alte popoare au cunoscut sau cunosc manifestări ostile din partea altor grupuri 
nationale sau grupuri rasiale. Fără a ne opri asupra tuturor, remarcăm numai fiintarea 
unor elemente de adversitate exprimate față de români după anul 1989, pe baza unor 
stereotipuri şi a unor acțiuni sistematice de răspândire a unor informații false despre 
profilul şi comportamentul românilor, iar dacă se continuă asemenea atitudini nu este 
exagerat să ne gândim la posibilitatea apariției antiromânismului, pe care-l putem deja 
detecta la grupurile restrânse fie în interior, fie, mai ales, în exterior. 


10.7. Națiunea 


În cadrul problematicii relaţiilor interetnice un loc important îl ocupă subiectul des- 
pre națiune. Termenul de națiune vine de la latinescul natio care înseamnă naştere, se- 
mintie, neam, popor. În zorii istoriei umane, indivizii se reuneau în cete consangvine, 
adică membrii, care le compuneau, se ínmulteau între ei şi se înrudeau între ei. Evoluţia 

relațiilor de rudenie a ajuns la forme de cuprindere a unui număr tot mai mare de insi, 
astfel încât relațiile de rudenie au încetat treptat să rămână elementul esențial al confi- 
gurării raporturilor dintre oameni. Prohibirea incestului între părinți şi copii, între frați 
ŞI surori, ca şi interzicerea căsătoriilor în cadrul aceluiași grup de rudenie au determinat 
exersarea altor moduri de stabilire a relațiilor dintre oameni. În acest fel, apare o nouă 
formă de structurare a relațiilor dintre oameni, şi anume ginta sau clanul de sorginte exo- 
gamică. C. Lévi-Strauss a afirmat că interzicerea incestului a reprezentat saltul de la 
organic la social. 

Ginta a constituit prima modalitate de organizare a relațiilor interumane întemeiată 
pe căsătoria contractatá cu persoane din afara clanului, ceea ce a determinat dependenţă 
reciprocă a mai multor grupuri care-și schimbau femeile, iar legăturile dintre ele au că- 
pătat cu timpul caracterul unei înrudiri. Datorită căsătoriilor exogamice, treptat, în cadrul 
ginţilor, s-a impus o anumită limită, rolul determinant în stabilirea ei avându-l femeile. 
Totodată, s-au impus anumite obiceiuri comune, unele credinţe religioase au fost adop- 
tate de cvasimajoritatea componenților ginţilor, iar anumite evenimente de grup, au 
determinat manifestarea unei solidaritáti între toți membrii acestei comunități. 

Trăirea în comun a unor procese, fapte si evenimente, convietuirea pe același teri- 
toriu, angajarea de acțiuni pe un anumit teritoriu, ftintarea unor legături comerciale si 
culturale mijlocite prin limba comună, exprimarea particularitátilor în obiceiuri si tradiții, 
adică într-un fond spiritual ce s-a transmis de la o generaţie la alta, au contribuit decisiv la 
constituirea unei realități specifice a grupurilor ce erau implicate într-o structură culturală. 

Încet, consangvinitatea lasă loc relaţiilor întemeiate pe simboluri şi norme comune, 
ce se manifestau pe acelaşi teritoriu. Mai mult, relaţiile de rudenie reale au fost cu timpul 
înlocuite cu relaţii între oameni derivate din conştiinţa apartenenţei la un anumit grup, 
cu sensul de rudenie, dar, de această dată, cu o valoare simbolică. 

Termenul de natio, care în sensul său latin și medieval exprimă o realitate despre 
populaţii de aceeaşi origine si același sânge, a fost reluat în epoca modernă şi a fost 
investit cu virtuți îndepărtate de înțelesul originar. Natio are, în perioada modernă, un 
conținut cultural politico-juridic detaşat de orice temei biologic. 

Naţiunile s-au format într-un proces istoric îndelungat prin evoluția unor grupuri de 
oameni cu o viață comună, exprimată în participarea la aceleași evenimente, iar comu- 
nicarea între ele se făcea prin aceeași limbă. Prin urmare, națiunea nu este o invenție a 
societății moderne, după cum susține orientarea modernistă (E. Gellner, B. Anderson), 
ci o formă de comunitate umană rezultată din evoluţia în timp a unei grupări ce s-a distins 
prin anumite particularități. Definirea naţiunii ca produs al epocii moderne, expresie a 
capitalismului, birocrației şi pragmatismului, de către E. Gellner (1997), vrea să argu- 
menteze lipsa de originalitate a acesteia. Structurile naţionale ar fi creaţii ale unor grupuri 
interesate în reunirea unor provincii într-un stat naţional, şi astfel ele au câștigat puterea 
politică şi economică necesară pentru dominarea lor. După Gellner, perioada modernă 
a impus statul națiune, adică un stat dominat de un grup etnic ale cărui însemne de 
identitate, cum sunt limba şi religia, sunt frecvent reflectate în simbolurile sale oficiale 
si în legislație. 

Construcție europeană de la sfârşitul secolului al XVIII-lea, națiunea nu poate fi, 
după Gellner, consecinţa firească a evoluţiei unor popoare pentru că ea nu a apărut 

dintr-o trebuintá intrinsec umaná. Ín viziunea modernistá, natiunea nu include indivizi 
ce se revendică dintr-un strámos comun si de aceea apare chestiunea: ce-i determină pe 
oameni, în epoca modernă, să accepte să se unească într-un stat national dacă nu a 
existat nici o continuitate între naţiune si grupurile sau popoarele cărora le aparține 
majoritatea membrilor națiunii? 

În aceeaşi direcție modernistă se înscrie ideea lui B. Anderson, care definește natiu- 
nea ca „o comunitate politică imaginată, dar imaginată ca inerent limitată şi suverană“. 
Se cuvine a sublinia că „imaginat“ nu înseamnă în mod necesar inventat, ci mai degrabă 
desemnează faptul că indivizii care se definesc ei înşişi ca membri ai unei națiuni nu 
vor şti niciodată mai mult despre concetátenii lor, chiar dacă îi întâlnesc sau îi aud, deși 
în mintea fiecăruia stăruie imaginea despre comuniunea lor. 

Pentru că națiunea este o colectivitate mare, membrii acesteia necunoscându-se şi 
neavând relaţii directe, nu am putea discuta despre existenţa unei structuri reale ci 
despre construcții ideologice, idee întâlnită și în concepția marxistă, care nega pereni- 
tatea istorică a națiunii. 

Spre deosebire de modernisti, o altă orientare teoretică — primordialismul — accen- 
tuează teza continuității între etnic şi națiune. Anthony D. Smith a susținut ideea despre 
națiunea ca o colectivitate umană derivată din legăturile de limbă, teritoriu, etnicitate și 
religie, legături ce s-au stabilit între oameni încă din neolitic. De aceea, legăturile amin- 
tite sunt primordiale, iar comunităţile etnice sunt entități naturale. Națiunea este un fapt 
organic înrădăcinat în procese sociale, umane si istorice din cele mai vechi timpuri. Pentru 
antropologul englez, formarea națiunilor a cunoscut modalități diferite în Europa, si el 
distinge între modelul occidental şi cel răsăritean de constituire a entităților naționale. 
În Occident, națiunea este forma de organizare a unei comunități: teritoriu istoric, comu- 
nitatea legalo-politică, egalitatea membrilor, ideologie şi cultură civică comună, elemente 
vitale pentru existenţa unei națiuni, care fiinteazá şi în modelul nonoccidental, la care se 
adaugă alte elemente. Acest din urmă model este gândit ca un model „etnic“, deoarece 
în definirea naţiunii esenţiale sunt comunitatea de origine si cultura autohtonă. În timp 
ce în Vest se susține că un individ a aparținut unei națiuni, dar el poate să aleagă cărei 
naţiuni să-i aparțină, conceptul nonoccidental nu ar accepta o asemenea opțiune. În spa- 
tiul est-european națiunea este văzută ca o superfamilie fictivă, iar membrii săi acordă 
interes puternic originii si genealogiilor. Națiunea își are originea într-un strámos comun, 
astfel încât toți componenţii săi sunt incluşi în relații de familie, ceea ce-i diferențiază 
de străini. Accentul pus pe seama legăturilor de famile explică puternicul element 
popular în concepția etnică despre națiune. Poporul figurează şi în modelul occidental 
al naţiunii, însă el este conceput ca subiect al comunității politice, al legilor şi institu- 
tiilor. În modelul etnic, poporul, când nu este mobilizat pentru o acţiune naţională, este 
considerat obiect al aspirațiilor naționaliste. Conducătorii acestor națiuni își justifică 
acțiunile lor şi caută să unească clase şi grupuri separate numai prin apelul continuu la 
„voinţa națională“. Similar locului legii din modelul occidental, în concepția etnică îi 
corespunde cultura vernaculară, în special limba și obiceiurile. În acest fel se explică 
rolul proeminent jucat de lexicografi, filologi şi folclorişti în afirmarea ideilor naționale. 
Ei au reuşit sá cristalizeze şi să întărească ideea de naţiune la majoritatea membrilor 
unei societăți. Aşadar, legături comune străvechi, participare populară, limbi vernaculare, 

obiceiuri şi tradiții sunt elemente ale concepției etnice despre națiune, conchide Smith. 
Identitatea națională se manifestă în anumite condiții: teritoriu istoric comun, mituri şi 
memorie istorică, o cultură populară, drepturi şi obligații legale pentru toți indivizii, o 
economie comună cu mobilitate teritorială pentru locuitori. Rezultă că o națiune poate 
fi definită ca o anumită populație umană care locuieşte un teritoriu si împărtășeşte ace- 
leași mituri, memorie istorică, cultură populară, drepturi si îndatoriri legale pentru toți 
şi desfăşoară în comun o activitate economică. 

Recent, națiunea a fost descrisă ca „o morfologie originală, inventată în Europa 
pentru folosință proprie începând cu secolele al XIV-lea şi al XV-lea si care, în secolul 
al XX-lea a devenit un produs de export în întreaga lume“ (J. Baechler, în Tratat, 1997, 
p. 101). Întrebarea este cine a inventat națiunea? Într-adevăr nu toţi locuitorii unui teri- 
toriu dat au participat sau au constientizat apartenenţa lor la un grup national. Un rol 
decisiv l-au avut elitele (intelectuale, politice, religioase etc.), care, după cum vom vedea 
mai jos, au acționat pentru crearea condiţiilor unificării unor grupuri într-un stat national. 
Numai că elitele singure nu ar fi putut să influenţeze „masele“, dacă acestea nu aveau 
măcar o cât de vagă conştiinţă a apartenenţei prin limbă, obiceiuri, tradiţii, religie la un 
grup mai mare de oameni cu care puteau împărtăşi aceleaşi credinţe naționale. Apărarea 
teritoriului de agresori străini a contribuit, indiscutabil, la afirmarea conștiinței delimi- 
tării de alţii. În Occident, luptele purtate, pe perioade mari de timp, între popoarele din 
zonă au determinat ca fiecare popor să îşi întemeieze suveranitatea pe un teren locuit, 
de regulă, de o populație omogenă, omogenitate creată prin acţiunea bisericii catolice 
în a limita cât mai mult accesul indivizilor de altă confesiune. 

Observăm că o naţiune se constituie în cadrul unor procese sociale, culturale şi 
spirituale concrete care permit transformarea unei etnii (popor) în grup national, cum 
este de pildă, națiunea română, rezultată din modificările intervenite în structurile etniei 
române. În alte cazuri, națiunea este produsul consolidării mai multor etnii, cum este de 
exemplu, națiunea franceză, născută din fuziunea etniilor provensale cu cele din nordul 
Franţei. Naţiunile pot să se nască fie în temeiul evoluţiei unei comunităţi etnice pe o 
perioadă lungă de timp, fie ca urmare a acţiunii unei părți dintr-o etnie datorită emigrării 
ei în zone îndepărtate de locul originar. Oricum, o naţiune apare în contextul existenței 
unei limbi comune, unei școli obligatorii pentru toți locuitorii unui teritoriu, al creării 
unei pieţe naționale în care circulă produsele proprii, iar comercializarea mărfurilor stră- 
ine este controlată,. Toate aceste procese susțin statul naţional, organism politico-juridic 
investit să administreze şi să guverneze, pe baza unor legi unice, întregul teritoriu locuit 
de membrii ce alcătuiesc o naţiune. 

Este adevărat, națiunea ca formă de comunitate umană politico-juridică s-a impus 
în perioada capitalismului. În spaţiul european s-au construit structuri naţionale care 
unificau grupuri de populații în temeiul unor scopuri comune şi pe baze istorice şi cul- 
turale comune. Burghezia europeană a luptat pentru teritoriu propriu, cu un stat propriu 
care să administreze şi să guverneze pe toți cei ce se revendicau sau li se forma credința 
că aparțineau aceleiaşi națiuni. 

În afirmarea ideii naţionale s-a acţionat prin reevaluarea unor tradiții şi obiceiuri, 
cât şi prin utilizarea unor simboluri care au căpătat dimensiuni si virtuți nationale. Este 
clară preocuparea agenților sociali ai unificării naţionale de a integra cât mai multe 

dintre valorile culturii populare în ansamblul culturii nationale. Deoarece impulsul către 
construirea spaţiului național a venit, de regulă, dinspre mediul urban, s-a căutat a se 
valorifica moștenirea claselor ţărăneşti. Este interesant că agenţii sociali din mediul urban 
au decis, în unele ţări, ce aspecte ale culturii ţărăneşti sunt elemente ale culturii natio- 
nale. Costumele populare, modele florale pictate, muzica tradițională, mâncărurile tárá- 
nesti au devenit simboluri nationale inclusiv la popoare care n-au dezvoltat asemenea 
simboluri (T. Eriksen, p. 102). De ce agenții sociali ai proceselor nationale au apelat la 
cultura „poporului“ si nu au valorificat propria lor cultură? Pentru că națiunea trebuia 
să se întemeieze pe o identitate a unor grupuri distincte şi stabile pe un anumit teritoriu 
pe care trăiau din timpuri străvechi. Elitele erau, de obicei, cosmopolite, ele comunicau 
cu elitele altor state şi aveau un mod de viață asemănător cu acestea mai mult decât cu 
cel al claselor țărănești. În acțiunea de diferenţiere și de demarcaţie a originalității şi 
specificitátii, valorile culturii populare ţărăneşti erau oportune datorită credinţei în uni- 
citatea lor faţă de alte culturi, unicitate ce exprima tocmai particularitátile nationale. În 
acest caz funcționează un proces de disimulare a elitei, care îşi afirmă identitatea natio- 
nală prin valorile altor grupuri sociale, preluându-le şi adaptându-le conform intereselor 
sale, ca apoi să se instituie ca factor unificator al tuturor grupurilor dintr-un anumit teri- 
oriu. Această normă generală de constituire a naţiunilor europene cunoaşte, în funcție 
de contextul social şi național concret, unele particularități. Ne oprim la un singur 
exemplu, anume la spaţiul transilvan. Din cauza lipsei elitei românești în mediul urban, 
aici procesul de integrare a valorilor culturii țărănești în cultura națională a aparținut 
agenţilor sociali din mediul rural: preot, învăţător. Constiinta națională românească s-a 
cristalizat, într-adevăr, în satele transilvane, ceea ce explică autoconstientizarea origi- 
nilor şi apartenenţei la națiunea română, dar şi o mai apăsată dimensiune morală a com- 
portamentului national si social din această provincie românească. Din acest exemplu 
rezultă particularitatea proceselor de formare a conştiinţei naționale în raport de con- 
texte istorice şi culturale. 

Aminteam de simbolurile nationale utilizate de orice stat national și menţionăm 
harta, drapelul, instituții naționale (teatre, muzee, şcoli, biserică etc.). În cristalizarea 
conștiinței nationale, un rol important îl au căile moderne de transport — facilitează 
integrarea indivizilor în spaţiul statului naţional, tiparul — standardizează cunoştinţele şi 
opiniile prin răspândirea aceloraşi idei la întregul public potential dintr-o naţiune. 
Astăzi, ziarul, televiziunea şi radioul au un rol fundamental în reproducerea şi întărirea 
sentimentelor naționale, dar unele grupuri pot să le folosească pentru difuzarea unor 
idei şi atitudini antinationale. 

În afirmarea națiunii se constată reunirea mai multor condiții: identificarea natio- 
nală, conştiinţa acestei identități, conformarea cu normele şi principiile vieţii nationale, 
o diviziune a muncii tipică contextelor naţionale, legitimitatea instituțiilor naţionale pe 
întregul teritoriu, participarea celor care se revendică de la o naţiune la toate evenimen- 
tele şi acţiunile desfăşurate de către instituţii sau de către reprezentanții națiunii, accesul 
tuturor membrilor unei națiuni la avutia națională. 

Asociat chestiunii națiunii este naționalitatea. O primă acceptiune a noțiunii de nati- 
onalitate este aceea de colectivitate cu o cultură proprie, dar care nu s-a constituit într-o 
colectivitate politică, adică nu are un stat propriu. Alte acceptiuni vizează conștiința 

comună a unui grup de indivizi exprimată în dezvoltarea identității şi solidarității de inte- 
rese. Există şi sensul de „minoritate naţională“ sau „naţionalitate conlocuitoare“, consi- 
derată o colectivitate omogenă care trăieşte în graniţele unui stat în care predominant 
este alt grup etnic. După cum am discutat la tema despre minoritățile naţionale, acestea 
se disting prin trăsături proprii derivate din legăturile lor cu națiunea mamá. Nationa- 
litatea reprezintă unul dintre elementele esenţiale de identificare a indivizilor, adică ea 
desemnează calitatea de apartenenţă a unui individ la un grup national. Nationalitatea 
se dobândește prin naştere (transmiterea ei de către părinţi) sau prin naturalizare, o pro- 
cedură juridică specială stabilită de fiecare stat. 


10.8. Statul naţional 


O naționalitate devine o colectivitate politică proprie numai dacă dispune de un stat 
propriu. Statul naţional este o formă de organizare politică a unei națiuni şi a grupurilor 
minoritare ce convietuiesc cu grupul national majoritar pe un teritoriu dat. El exprimă 
interese ale cetăţenilor săi şi acţionează cu mijloace stabilite prin acte legislative în 
vederea protejării membrilor săi. Statul național acționează în graniţele sale etnice, iar 
acțiunea sa urmăreşte, în principal, conservarea şi perpetuarea identității nationale în 
acest cadru geografic. Orice stat național caută să-şi identifice frontierele care-i conferă 
caracterul de entitate autonomă în raport cu alte entităţi statale. Trebuie spus că statul 
național este un fenomen relativ nou în evoluția istorică a omenirii. El a apărut în seco- 
lele XVI-XIX în Europa, după destrămarea Sfântului Imperiu Roman. Datorită apariției 
statului national într-o perioadă târzie, există tendinţa de a identifica momentul nașterii 
statului national cu timpul genezei națiunii. După dispariția sistemului colonial, în a 
doua jumătate a secolului al XX-lea, statul naţional a devenit, în ciuda unor încercări de 
contestare şi de subminare, un organism universal de administrare si guvernare. Astăzi, 
comunitatea mondială este alcătuită din state naționale. Stat național înseamnă o enti- 
tate independentă ce se autoguvernează prin guvern propriu. Unele state sunt multina- 
tionale din cauză că nici un grup national nu este majoritar sau datorită faptului că în 
evoluția istorică a procesului de constituire a acestora nu s-a putut impune pe un teri- 
toriu dat o formă statală proprie unei singure națiuni. State bi sau multinaționale sunt: 
Belgia (valoni si flamanzi), Canada (francezi şi englezi), Federația Rusă, fosta Cehoslo- 
vacie, fosta Iugoslavie. 

România a fost dintotdeauna un stat national unitar. Desi, de-a lungul timpului s-au 
stabilit pe teritoriul românesc grupuri etnice venite dintre alte spații geografice şi spiri- 
tuale, grupul etnic român şi-a conservat identitatea şi a rămas constant grup majoritar, 
ceea ce a conferit caracterul national și unitar statului român. Afirmarea acestei realități 
nu înseamnă nicidecum atitudini de discriminare faţă de alte grupuri etnice din Romá- 
nia, ci doar evaluarea, după principii ale ştiinţei dreptului international, a formei de stat 
ce guvernează pe teritoriul românesc. Principiul naționalităților a reprezentat baza proce- 
selor de constituire a statului național al unui grup etnic majoritar. Astăzi acest principiu 
nu acționează cu aceeași putere ca în secolul al XIX-lea, dar în organizarea administraţiei 

si a vieţii sociale în statele nationale nu se poate nega în nici un fel semnificaţia rapor- 
tului dintre majoritate şi minoritate Lumea contemporană cunoaşte evenimente și 
procese de modificare a conţinutului si formelor de organizare statală a națiunii. Prin 
dezmembrarea fostei Iugoslavii s-a ajuns la crearea de entităţi statale care nu au nici o 
experienţă istorică. Statul bosniac rămâne deocamdată un stat fără o identitate națională. 
Alte exemple se referă la statele apărute după dispariția sistemului colonial. Multe dintre 
state, mai ales în Africa, n-au avut o formă de stat precolonială pe baza căreia să se 
clădească în perioada actuală, si de aceea ele sunt polietnice. Revenirea la un model de 
construcţie statală bazat pe un proiect etnic înseamnă război civil, secesionism, feno- 
mene des întâlnite în Africa, unde se pune accent numai pe diferenţe şi se neglijează 
similaritátile (T. Eriksen). 


10.9. Naționalismul 


Un aspect important al problematicii națiunii îl constituie, astăzi, naționalismul. Am 
menţionat pe E. Gellner si pe B. Anderson, autori ce stabilesc o asociere puternică între 
ideea despre națiune ca o invenţie a epocii moderne si afirmarea naționalismului. Dar 
ce este naționalismul? El este ansamblul de idei, atitudini şi sentimente despre modul 
cum un individ sau un grup concepe afirmarea unei naţiuni sau a unui grup national. El 
exprimă atitudinea de solidaritate şi identificare cu națiunea, ataşamentul față de aceasta, 
disponibilitatea individului de a se sacrifica pentru binele naţiunii. Naționalismul se 
manifestă ca mod de percepere a semnificației unei naţiuni pentru un grup care-și 
exprimă dragostea şi judecata pozitivă. Trebuie făcută diferenţa între naționalism ca 
atitudine şi sentimentele de adeziune firească la o naţiune si naționalismul care exacer- 
bează importanţa unei națiuni în defavoarea altei națiuni. De asemenea, anumite grupuri 
dintr-un stat național pot să utilizeze valorile reale ale patriotismului în scopuri proprii 
ŞI cu efecte negative pentru națiunea în numele căreia îşi arogă drepturi. 

Este adevărat că naționalismul, asa cum au subliniat unii autori, Gellner de pildă, a 
apărut din reacţia la procesele de industrializare din țările occidentale și la actele de 
dezrădăcinare a indivizilor din comunitățile lor locale. Observăm la capitolul despre 
tipurile de societate că industrializarea a determinat o foarte mare mobilitate geografică, 
emigrarea unui mare număr de oameni din locurile lor de baștină spre spaţiile indus- 
triale unde se angajau. În acest fel, vechile mecanisme sociale ale rudeniei şi ale aparte- 
nentei religioase nu mai puteau asigura forme sociale de organizare capabile de exprimare 
a identității individuale si de grup. Industrializarea a implicat în mod necesar omogeni- 
zarea culturală prin instruirea în cadrul școlii a unui număr tot mai mare de indivizi. În 
acest fel, oamenii, în noul context social și economic, cel al spațiilor industriale, au căpă- 
tat conştiinţa implicării lor într-o comunitate bazată pe o cultură comună împărtăşită de 
către toți într-un cadru statal comun. 

Locul relaţiilor de rudenie şi al comunităţii săteşti este luat de loialitatea indivizilor 
şi ataşamentul față de statul national si sistemul juridic care reglementează raporturile din- 
tre indivizi în noua lor calitate de cetățeni. Naționalismul apare ca suport indestructibil 

al statului modern pentru că el oferă securitate şi stabilitate indivizilor dezrádácinati din 
mediul lor originar şi transcende alienarea sau ruptura între individ şi societate, pe care 
le-a produs modernizarea. Continuitatea cu trecutul este una dintre ideile esenţiale ale 
naționalismului. 

În ceea ce priveşte spaţiul răsăritean, problematica naționalismului are, fără îndo- 
ială, un specific al său, datorat modului de constituire a naţiunii. În virtutea principiului 
naționalităților, naționalismul în acest spaţiu european s-a impus ca o gândire asupra 
căilor de întemeiere a statelor nationale în cadrul unor structuri imperiale. Dacă în Occi- 
dent, naționalismul a apărut ca un răspuns la nevoia de identitate a individului dislocat 
de procesul industrializării din spațiul său originar, în Răsărit naționalismul s-a născut 
din nevoia stringentă de apărare a unei comunități de agresiunea şi dominația exterioară 
siesi. În acest sens, aici se discută despre o trezire a conștiinței propriei identități, adică 
o renaștere a vieţii caracteristice unei comunităţi naționale. Nu este exagerată ideea că 
în răsăritul Europei a existat într-adevăr o conştiinţă a naţiunii în imperiul bizantin, ceea 
ce a permis mai târziu să fie reluată în condiţiile afirmării ideii naţionale. 

Principiile Marii Revoluții Franceze privind constituirea statelor nationale au găsit 
în spaţiul răsăritean un teren propriu datorită existenţei unui fond de sentimente, atitu- 
dini de solidaritate între membrii ce locuiau acelaşi teritoriu. Trebuie spus că apariția 
statelor naţionale răsăritene a fost determinată de ideologia naționalistă potrivnică 
organizării de tip imperial care înlătura diferenţele naționale şi împiedica afirmarea ideii 
nationale. Agenţii ideologiei naţionaliste au fost cei ce afirmau valorile culturii natio- 
nale (istorici, folcloristi, lingviști) şi în mică măsură burghezia ca exponent al noilor 
procese economice, aşa cum se întâmpla în Occident. 

Neînţelegerea particularitátilor de formare a spiritului national în spațiul răsăritean 
conduce la o evaluare simplistă a acestuia printr-un model, de regulă cel occidental. Se 
confundă naționalismul cu sovinismul si xenofobia, inclusiv în cazul în care ideologia 
derivată din acesta a însoțit formarea statelor nationale şi destrămarea structurilor impe- 
riale (G. Geană, „Naţionalism“, în Dicţionar, 1993, p. 382). Nu este însă de neglijat recrudes- 
centa unor mişcări naționaliste după căderea regimurilor comuniste care cuprind şi reacția, 
uneori violentă, a minorităților etnice față de statul national, contestându-i viabilitatea 
si încercând să obţină o autonomie care le „enclavizează“ în spaţiul naţiunii majoritare. 

Rezultă că naționalismul poate fi utilizat în scopuri politice, astfel încât prin el sunt 
posibile acțiuni secesioniste sau iredentiste, de expansiune teritorială, de purificare etnică, 
de afirmare a misionarismului sau de civilizare a altor popoare. 

A rezultat, din analiza concepțiilor asupra națiunii, ideea, mult răspândită astăzi, despre 
lipsa de fundament a manifestărilor de naționalism sau de patriotism. Fiinţa umană nu ar 
dispune de un fond natural din care să derive sentimentele și atitudinile naționale. Omul 
este în primul rând o individualitate, iar comportamentele sale vizează, înainte de orice, 
acțiunea sa în conformitate cu drepturile lui fundamentale, fără ca acestea să aibă vreo 
legătură profundă cu comunitatea națională sau etnică. 

Moderniştii si marxistil caută să argumenteze teza despre caracterul exterior şi tem- 
porar al națiunii. Este oare fiinţa umană neînzestrată cu trebuinta interacțiunii cu ceilalți 
în forma comunității etnice sau naționale? La această întrebare au dat răspuns cercetările 
genetice. 

Antropologul american Gary Johnson a pornit de la premisa ştiinţifică validată că 
altruismul este genetic predeterminat si evolutiv selectat, pentru ca sá explice mecanis- 
mele de extindere ale acestui tip de comportament la grupări mari de indivizi între care 
nu există relaţii de rudenie. Astfel, el subliniază că „selecţia de rudenie“ ce acţiona 
asupra hominizilor nu putea fi eliminată evolutiv în scurtul răstimp de când oamenii tră- 
iesc în societăți de mari dimensiuni, ci continuă să opereze la un anumit nivel chiar în 
interiorul societăților contemporane urbanizate. Dar pentru ca selecția să poată fi opor- 
tună este nevoie de existenţa unor mecanisme de recunoaștere, iar Johnson enumeră 
patru posibile mecanisme: 

1. recunoaşterea genelor între ele prin intermediul purtătorilor lor, iar recunoaşterea 
rudelor ar avea loc total independent de experienţa anterioară a organismului; 

2. mecanismul distribuției spațiale de recunoaștere depinde de asocierea între 
rudenie si distribuţia în spaţiu. Indivizii dintr-un spaţiu sunt probabil rude. Toti cei dintr- 
o localizare particulară devin beneficiarii comportamentului altruist din cauză că există 
o mare probabilitate ca ei să fie rude; 

3. asocierea este cel mai obişnuit mecanism de recunoaştere între indivizi. Începând 
să cunoască aspectul, mirosul sau vocea unui anumit asociat, individul deosebește, în 
cadrul interacțiunilor ulterioare, rudele de cei care nu sunt rude. Ca si în cazul distribu- 
tiei familiale, acest mecanism poate produce erori: unii indivizi introdusi în familie pot 
fi acceptaţi ca rude si ulterior trataţi astfel; 

4. potrivirea fenotipică exprimă posibilitatea ca un individ să recunoască rudele 
prin învăţarea propriului fenotip, adică a însuşirilor vizibile ale unui individ determinate 
ereditar. 

Aceste patru mecanisme de selecţie a rudeniei dovedesc că probabilitatea unui 
individ de a se angaja într-un comportament altruist față de un altul din aceeaşi specie 
este în funcție de coeficientul de înrudire dintre părinţi şi de rata cost/beneficiu. Gradul 
de înrudire este operationalizat prin mecanismele de recunoaştere. Cei identificati ca 
nonrude sunt tratați drept competitori, iar ceilalți ca potenţiali colaboratori. 

Mecanismele de recunoaștere sunt baza tuturor comportamentelor sociale, iar cel 
mai important dintre ele este mecanismul întemeiat pe asociere si potrivire fenotipicá. 
Fenotipul include comportamentul si caracteristicile fizice (mersul, expresiile faciale). 
Astfel se poate prevedea că atunci când oamenii trăiesc în condiţii egale, ei vor face 
deosebiri de apartenenţă la o rasă. În interiorul rasei, diferenţele vor fi între subtipuri 
rasiale, iar înăuntrul acestora pe baza aspectului fizic. Rezultă că oamenii sunt progra- 
mati genetic pentru a fi intoleranti faţă de fenotipuri comportamentale diferite. Feno- 
tipul comportamental include comportamentul verbal şi nonverbal al individului, în 
temeiul căruia se produc discriminările. 

În consecință, dacă discriminările comportamentale dintre oameni apar prin aso- 
ciere şi potrivirea fenotipică, cei doi factori se vor întări unul pe altul, iar în baza unei 
experienţe similare, apropiații vor tinde să aibă similarități comportamentale, iar acestea 
la rândul lor întăresc asocierea. Indiscutabil, nu orice discriminare se produce automat 
şi inevitabil, ci experiența indivizilor şi a colectivitátii influențează nivelul, tipul şi 
obiceiul discriminării pentru că influenţează percepția similaritátilor si diferențelor. În 
orice caz, discriminările comportamentale de un anumit tip sunt inevitabile chiar dacă 

am înlătura discriminárile rasiale, etnice, clasiale, deoarece însăşi structura unei socie- 
táti distinge între onești/neonești, competenti/necompetenti etc. 

Din teoria originilor evoluționiste ale discriminărilor rezultă ideea despre patrio- 
Ham construit prin procesele de socializare în grupurile mari, ca urmare a atașării dispo- 
ziţiilor altruiste de evenimente, oameni sau obiecte care nu sunt în mod natural legate 
între ele. Într-adevăr, dispoziţiile întărite prin selecția naturală sunt suportul compor- 
tamentului patriotic. 

Patriotismul este atitudinea rezultată din interferarea proceselor de socializare si 
dispoziţiile selectate natural, cu deosebire prin selecţia de rudenie și altruismul reciproc. 
Însă dispoziţiile naturale sunt insuficiente pentru manifestarea patriotismului, ele tre- 
buie să fie reactivate în procesele de socializare prin diverse acțiuni şi simboluri. 

Gary Johnson consideră că patriotismul poate fi privit ca un străvechi fenomen 
organic, esenţial pentru evoluţia spre o viaţă complexă. Apariţia formelor de viață com- 
plexă din organismele unicelulare a necesitat ca unități organice de nivel inferior să fie 
stimulate spre loialitate față de unitățile superioare, principiu ce operează astăzi în toate 
sistemele organice complexe, inclusiv în corpurile umane în care celulele albe se sacri- 
fică în lupta cu celulele inamice. Evoluţia de la simplu la complex a vieţii sociale a nece- 
sitat stimularea comportamentelor loiale ale indivizilor față de sistemele mai adaptate. 
De aceea, patriotismul este esențial pentru existenţa entităților colective actuale. 

Antropologul american aduce o contribuţie importantă la explicarea unui fenomen 
controversat astăzi din varii direcţii teoretice si ideologice. Prin ideea despre compor- 
tamentul altruist ca fond genetic al oricărei ființe, Gary Johnson a dat patriotismului un 
fundament natural. Comportamentul altruist, extins la nivelul unei societăți, este meca- 
nismul prin care se modelează dispozițiile altruiste. Patriotismul este, deci, un compor- 
tament cu o bază sociologică întărită în procesul de învăţare socială, proces început din 
copilărie când primele cuvinte învăţate sunt cele de „mamă“ si „tată“, persoanele cele 
mai apropiate ce oferă dragoste si securitate. Utilizarea lor ulterioară în diferite contexte 
favorizează transferul sentimentelor altruiste faţă de persoane sau grupuri în care nu 
există nici o legătură de rudenie. Patriotismul se naște din această nevoie de altruism 
programată genetic în orice ființă umană, modelată în procesul de socializare. 


10.10 Structura pe naţionalităţi a populaţiei României 


Pentru înţelegerea evoluţiilor cunoscute de grupurile etnice din România prezentăm 
câteva date comparative între recensământul din anul 1930 şi cel din anul 2002. 

Mai întâi, să vedem care este structura etnică a populaţiei României în evoluţia ei 
din anul 1930. 

Structura etnică a populaţiei României 


Anul 

Nate ate 1936 1956 1966 1977 1992 2002 
români 77,85 85,74 87,66 88,12 89,42 89,47 
maghiari 9,99 9,18 8,48 7,95 7,11 6,60 
germani 4,44 2,20 2,00 1,67 0,52 0,02 
tigani 1,70 0,60 0,34 1,05 1,80 2,46 
ucraineni 0,32 0,35 0,29 0,26 0,30 0, 02 
rusi lipoveni 0,35 0,22 0,21 0,15 0,20 0,01 
turci 0,18 0,08 0,09 0,11 0,10 0,01 
sárbi, croati 0,35 0,25 0,23 0,20 0,01 0,01 
tátari 0,20 0,12 0,12 0,11 0,10 0,01 
evrei 3,16 0,84 0,22 0,11 0,04 — 
slovaci 0,35 0,13 0,12 0,10 0,10 0,01 
bulgari 0,46 0,07 0,06 0,05 0,05 = 
altele = 0,24 0,13 0,01 0,14 1,38 


Evoluția populației României din anul 1930, anul când s-a realizat primul recen- 
sământ al României reîntregite, reliefează creşterea constantă a populației românești con- 
comitent cu scăderea la fel de constantă a populațiilor maghiare, germane, evreiești si a 
altor grupuri nationale, cu exceptia ţiganilor. Trebuie spus că această creştere a popu- 
latiei româneşti s-a realizat fără a se adopta în acest sens măsuri speciale. 

Diminuarea ponderii grupurilor etnice de evrei şi de germani s-a datorat emigrării 
si ratei scăzute a natalității la aceste categorii. 

Emigrarea puternică a germanilor şi a evreilor în anii '60-"80 a fost determinată mai 
mult de motive ideologice specifice sistemului comunist şi nu din cauza discriminării 
acestora. În regimul de dinainte de anul 1989, minoritățile naţionale dispuneau de drep- 
turi, care în cele mai multe cazuri au fost respectate. În limitele impuse de acel sistem 
social s-au înfiinţat şcoli în limbile minorităților, s-au publicat cărți semnate de autori 
ce aparțineau minorităților naționale în cadrul unei edituri (Kriterion) consacrată exclu- 
siv acestui tip de literatură, şi de către alte edituri (Dacia din Cluj-Napoca, Facla din 
Timişoara etc.), s-au transmis emisiuni în limba maghiară si în limba germană la Televi- 
ziunea Română, difuzate săptămânal, şi la postul national de radio, precum si la postu- 
rile zonale. În temeiul principiilor politice ale regimului comunist, reprezentanți ai unor 
minorități au fost aleşi în instanțele supreme de partid si au fost numiţi în funcții guver- 
namentale, pe baza unui algoritm respectat. 

După anul 1990, în noile contexte ale statului de drept si ale economiei de piață, 
minoritățile naționale din România s-au organizat în structuri politice sau guvernamen- 
tale proprii, cu o largă autonomie de acţiune. Maghiarii dispun de Uniunea Democratică 
a Maghiarilor din România, cu un număr important de reprezentanți în parlamentul ţării. 
Fiecare grup national are un reprezentant în Camera Deputaţilor. Prin Constituţie si prin 

legi organice se asigură învățământul în limbile minorităților, finanțat de către statul 
român. Asociaţii, fundaţii, societăți culturale ale diferitelor minorități conservă şi perpe- 
tuează valori ale culturii lor. 


Structura naţională în mediul urban si în mediul rural 


Nationalitáti 


Mediul Români Maghiari Germani Evrei Tigani Altele 


1930 | 2002 | 1930 | 2002 | 1930 | 2002 | 1930 | 2002 | 1930 | 2002 | 1930 | 2002 


urban 58,6 | 90,0 | 11,1 | 66 | 3,4 | 0,3 | 13,6 = 1,1 1,8 | 10,2 | 1,3 


rural 75,3 | 88,8 | 7,1 65 | 38 | 0,1 1,5 = 15 | 3,1 6,7 1,5 


Din tabelul de mai sus se poate vedea creşterea constantă a populaţiei româneşti în 
ambele medii rezidențiale, cea mai puternică fiind în aşezările urbane, precum si o 
creştere a țiganilor, cu deosebire în mediul rural. Populaţia maghiară a scăzut față de 
anul 1930 în mediul rural şi în mediul urban. O scădere spectaculoasă se constată la 
„alte grupuri“ din mediul urban. 

Din analiza structurii populației României pe naționalități distribuită pe zonele 
istorice se desprinde cu claritate ponderea foarte ridicată a românilor în toate zonele 
istorice, iar proporţiile lor, ceva mai scăzute în Crișana-Maramureș si în Transilvania 
depăşesc cu mult două treimi din totalul populației. Ponderea mai scăzută a românilor 
în Muntenia se explică prin includerea capitalei — Bucureştiul — în această zonă istorică. 
Asemenea oricărui mare oraş din lume, Bucureştiul integrează, într-o proporție mai 
mare, toate grupurile naţionale ce trăiesc pe teritoriul României. Este de reținut numărul 
mai mare de ţigani în zonele de vest ale ţării (Transilvania, Banat, Crișana-Maramureș). 

Informaţiile despre nationalitátile din România distribuite pe zone istorice relevă, 
pe de o parte, evoluţia istorică specifică, în anumite perioade istorice, din care cauză 
prezenţa unor naționalități este mai mare, iar pe de altă parte, predominanta continuă a 
românilor în toate zonele şi convietuirea lor cu alte grupuri nationale. Creşterea popu- 
latiei românești în toate regiunile se explică prin rata natalității mai ridicate la aceştia, 
dar și prin procesele de mobilitate spaţială şi socială determinate, în principal, de indus- 
trializare şi urbanizare, procese care au stimulat deplasarea unor mari grupuri de popu- 
latii dintr-o zonă în alta, cu deosebire în acelea unde se creau locuri de muncă în număr 
mai mare şi mai bine plătite. 

Românii deţin proporții de peste 90% în patru din cele şapte regiuni istorice, peste 
98% în 25 de judeţe si 95% în majoritatea oraşelor și comunelor. În două judeţe românii 
deţin o pondere mică: Harghita (14%) şi Covasna (23%). Cât priveşte celelalte nationa- 
lități, reținem ca un fapt sociologic cel de retromigratie al germanilor, care revin înce- 
pând cu anul 1991 la așezările lor din România. 

Termeni 
antagonism etnic natiune 
asimilare pluralism etnic 
discriminare prejudecatá 
grup etnic rasá 
minoritate etnicá rasism 
nationalism segregare 
nationalitate 


Întrebări recapitulative 


. Ce este grupul etnic? 

„ Prin ce se distinge minoritatea etnică? 

. Ce caracter are etnicitatea? 

. Care sunt tipurile de grupuri etnice? 

. Care sunt trăsăturile grupului minoritar? 

„De ce unele minorităţi includ un număr disproporționat de indivizi creativi şi inventivi? 
. Ce determină existenţa prejudecăţii etnice? 

. Care sunt cele patru tipuri de raporturi privind relația discriminare-prejudecatá? 

. În ce constă pluralismul etnic? 

10. Câte tipuri de asimilare etnică sunt? 

11. Cum definesc moderniştii națiunea? 

12. Cum concep primordialiştii națiunea? 

13. Care este diferenţa dintre constituirea naţiunii în Occident şi edificarea națiunii în Europa de Est? 
14. Care sunt simbolurile naționale utilizate de orice stat naţional? 

15. Ce este naționalitatea? 

16. Ce este statul multinațional? 

17. Cum reflectă mass media din România relaţiile interetnice? 

CAPITOLUL XI 
Familia si cásátoria 


11.1. Definitie si clasificare 


Familia este un tip de comunitate umană alcătuită din persoane legate între ele prin 
relaţii de consangvinitate şi rudenie, care trăiesc împreună, cooperează si au grijă de 
copii. 

Grupul familial poate fi restrâns sau lărgit în raport de funcțiile economice sau 
funcțiile de altă natură exercitate de membrii săi, dar şi de contexte istorice şi culturale. 
Indiferent de mărimea ei, familia este o instituţie regăsită în orice societate din orice 
timp, ceea ce nu este valabil pentru alte tipuri de instituţii: religioase, economice, poli- 
tice, educaţionale, medicale. Nu există societate fără relații familiale. 

De-a lungul istoriei s-au cunoscut mai multe tipuri de familie: 

1. familia pe grupe mari, care cuprinde grupuri de perechi căsătorite, trăind laolaltă 
în cadrul aceleiaşi gospodării. De pildă, la slavii din sud o asemenea formă de familie 
o reprezintă zadruga sau la chinezi este de notorietate convietuirea mai multor cupluri 
în acelaşi spaţiu de locuit; 

2. familia extinsă, formată dintr-un cuplu împreună cu rudele apropiate. Într-o ase- 
menea familie coabitează una sau două generații ascendente sau descendente. De aseme- 
nea, relaţiile dintre soți sunt mediate de relațiile fiecăruia dintre ei cu rudele existente în 
cadrul familiei (părinţi, nepoți etc.); 

3. familia nucleară este alcătuită dintr-un cuplu conjugal (sot-sotie) împreună cu 
Copiii, care trăiesc separat de celelalte rude apropiate, într-o locuinţă proprie. 

Această ultimă formă de familie predomină în societatea contemporană. Este sem- 
nificativ că fiecare membru al cuplului conjugal provine la rândul lui dintr-o familie 
nucleară. În afirmarea familiei nucleare un rol decisiv l-au avut schimbările generate de 
industrializare si urbanizare. Angajarea într-o ocupaţie si aspiraţia către o cât mai bună 
pregătire profesională si spre obţinerea de performanţe cât mai înalte au contribuit la 
structurarea relațiilor de căsătorie în forma familiei nucleare. 

Relaţia dintre bărbat şi femeie poate fi structurată în patru moduri: 

1. monogamia (cuplul conjugal); 

2. poligamia (un bărbat, soţ cu mai multe soții); 

3. poliandria (o femeie, soție cu mai multi soți); 

4. grupul de cupluri (doi sau mai multi soţi cu mai multe soţii). 

Monogamia este forma de familie preferată în societățile civilizate. 

Poligamia este prezentă în anumite culturi. Dintr-un studiu al antropologului ame- 
rican George Murdock, pe 565 de societăţi, a reieşit că 80% dintre acestea au cunoscut 
această formă de căsătorie (apud Richard T. Schaefer, 1983, p. 298). 

O problemă importantă în sociologia familiei o reprezintă modul cum este gândită, 
de către individ şi societate, descendența, cu corolarul ei rudenia. În orice cultură, copiii 
sunt introdusi în raporturile de rudenie. Rudenia este relația cu alți met proveniți dintr- 
un strămoș comun. Rudenia biologică este consangvină (bazată pe legături de sânge) 
sau afină (rezultată din căsătorie). Există şi o rudenie spirituală (násia, frátia de cruce) 
bazată pe raporturi determinate de participarea la un eveniment deosebit din viața indi- 
vidului (naștere, căsătorie etc.). 

Rudenia este învățată şi ea nu este în întregime determinată prin legături biologice 
sau maritale. Revenind la descendență, să amintim că ea este totalitatea inșilor în linie 
directă care se trag dintr-un cuplu conjugal sau dintr-o persoană. Principiul descendenţei 
atribuie indivizii la grupuri de rudenie conform relației lor cu mama sau cu tatăl. Cele 
mai multe societăţi, 64% după Murdock, preferă numai o linie de descendență (R. Schae- 
fer, p. 299). Descendenta patrilineală indică faptul că numai tatăl este cel ce este consi- 
derat important în afirmarea individualitátii unei persoane și în stabilirea moştenirii, si 
proprietăţii. În descendența matrilineală numai rudele mamei sunt importante şi mama 
este responsabilă pentru evoluţia descendenților. Există şi descendența bilineală, adică 
atât mama, cât şi tatăl au aceeaşi importanţă în stabilirea descendentei. 

Rezidenta familială este un aspect esențial al relaţiilor intrafamiliale și interfami- 
liale, pentru că societățile umane se deosebesc între ele şi prin modul de locuire a tine- 
rilor căsătoriţi. În orice societate există norme sociale privitoare la rezidența noii familii. 
Astfel, rezidența patrilocală este caracteristică noii familii care locuieşte împreună cu 
familia soţului, iar rezidența matrilocală defineşte familia tânără care locuieşte la 
locuinţa familiei soţiei. Trebuie spus că în societatea românească a dominat familia cu 
reşedinţa patrilocală. În prezent, chiar și în condiţiile dificile de asigurare a unei locu- 
inte, predomină neolocalismul, adică tânăra familie locuiește independent de părinți. 

În familie, autoritatea este exercitată în chip diferit în funcţie de societate. În struc- 
turile sociale tradiționale, autoritatea aparținea persoanei celei mai în vârstă. În perioada 
matriarhatului, mama dispunea de mai multă autoritate. În societatea modernă autorita- 
tea este egal distribuită între soți. 


11.2. Funcţiile familiei 


Familia fiinteazá ca urmare a rolului pe care-l are atât pentru cei doi soți, cât şi 
pentru ceilalți membri ai săi. Un bărbat si o femeie se reunesc într-o familie în scopul 
realizării unor scopuri clare derivate din trebuintele fiecăruia şi din oportunități sociale. 

a. Reproducerea. Familia este locul de procreere si de naştere a copiilor. Prin func- 
tia de reproducere, familia contribuie hotărâtor la menţinerea si supraviețuirea uma- 
nitátil şi a societăţii. 

b. Funcția economică rezultă din necesitatea asigurării condițiilor materiale nece- 
sare vieţii de familie şi creșterii copiilor. În familiile tradiţionale, soțul aducea principalele 

venituri în familie şi aceasta era cauza pentru care el dispunea de autoritate, iar soția era 
ocupată cu gospodăria și depindea economic de soţ. În societăţile preindustriale, funcția 
economică a familiei a fost si mai pregnantă datorită producerii de bunuri în familie de 
către toţi membrii săi, iar veniturile proveneau din aceste bunuri. În societatea actuală 
ambii soți sunt angajaţi în câmpul muncii, fiecare contribuind deci la veniturile familiei. 
Apoi, trebuie remarcată prezenţa serviciilor în gospodărie, ceea ce a redus mult din 
munca femeii în casă. Evident, această ultimă remarcă se cuvine a fi văzută în condițiile 
reale de existenţă a fiecărei familii. După anul 19809, în România, din cauza proceselor 
de schimbare profundă în statusul economic şi social al oamenilor, se observă o reve- 
nire, în unele familii cu posibilități materiale şi financiare reduse, la asigurarea unor 
bunuri prin producerea lor în gospodăria proprie. 

În statusul economic şi social al femeii au intervenit modificări: creşterea posibili- 
tátilor de egalizare a poziţiilor de putere si autoritate între soț şi soţie în cadrul familiei, 
creşterea posibilităţilor femeilor de a avea o carieră socială şi profesională proprie. Apar 
însă şi aspecte negative: diminuarea rolului social al familiei, sărăcia conținutului vieţii 

c. Socializarea. Familia constituie mediul primar de îngrijire a copiilor încă din pri- 
mele momente ale vieţii. Procesul de dezvoltare a copilului este de lungă durată, si după 
cum am subliniat la tema despre socializare, autonomia reală a acestuia îi este acordată 
de către societate la vârsta maturizării intelectuale si sociale, anume la 18 ani. Pe tot 
acest traseu, de la copilărie până la perioada independenţei sale, individul are nevoie de 
socializarea exercitată de către familie. Părinţii şi cei din familie transmit copilului 
limba, norme, valori, principii de conduită. 

d. Funcția sexuală. Familia reglementează comportamentul sexual. Societatea însăşi 
influenţează normele de viaţă sexuală în familie. După cum vom vedea, această funcție 
cunoaşte unele particularităţi în societatea contemporană. 

e. Funcţia educativă se manifestă în efortul familiei de a educa pe membrii săi con- 
form unor norme proprii şi cu scopul pregătirii lor de a se integra în societate. Nu sunt 
puţine cazurile în care familiile educá pe membrii lor în spiritul traditionalismului si al 
conservatorismului. 

f. Asigurarea cadrului de manifestare a afectivității. Un bărbat şi o femeie îşi reu- 
nesc destinele pentru a trăi într-un mediu al intimitátii şi al căldurii sufletești, ca şi pentru 
sprijinul reciproc si asigurarea securității personale. 


11.3. Problemele sociale ale familiei 


Dacă familia se constituie pentru a răspunde unor nevoi ale soților şi apoi ale co- 
piilor, nu este mai puţin semnificativă chestiunea dificultăților derivate din viaţa de 
familie. Am menționat problemele ridicate de statusul economic si social al femeii care 
îi diminuează mult prezenţa ei afectivă în familie, cu deosebire în relaţiile cotidiene cu 
copiii. La acestea se adaugă modificările din relaţiile între soți. Întrucât soţia lucrează 
acelaşi volum de timp ca şi soțul este clar că implicarea ei în muncile gospodărești nu 
se poate face decât în perioada de după îndeplinirea obligaţiilor profesionale, ceea ce-i 

măreşte efortul fizic si intelectual. În asemenea circumstanțe, poziția soțului în familie 
se schimbă. Dar această schimbare se produce lent, iar femeii îi revin cele mai multe 
dintre treburile familiei. Intervine, indiscutabil, mentalitatea bărbatului orientată pe o 
anumită înţelegere tradițională a masculinității concomitent cu perpetuarea de către 
femeile însele a mentalităţii despre pozitia lor în familie. 

Societatea contemporană, prin modalitățile de stimulare a mobilității profesionale 
şi spațiale, a determinat ca oamenii să poată lucra în alte localități decât cea în care 
locuieşte familia lor. Are loc o separare, temporară, a unuia dintre soți de familie. 

Un subiect al sociologiei familiei îl reprezintă divorțul, fenomen determinat de o 
multitudine de cauze şi motivații personale şi sociale. Posibilitatea femeii de a-și asi- 
gura singură un venit din exercitarea unei ocupaţii este un factor ce acționează în hotă- 
rârea pentru despărțire. Intervin şi multele dificultăți materiale şi sociale, cu deosebire 
în această perioadă, cu efecte directe asupra raporturilor dintre soți. Trebuie adăugat si 
rolul jucat de schimbările profunde din societatea românească de după anul 1989 în 
decizia de a divorța. Rigiditatea impusă de regimul de dinainte de anul 1989 în relațiile 
familiale concretizată în punerea multor obstacole în despărțirea oficială a soților a 
influenţat, fără îndoială, motivaţia desfacerii căsătoriilor, imediat după revoluție, din 
partea unui număr de familii. Oricum, se constată, în perioada actuală, o creştere, fără 
precedent în istoria noastră, a ratei divorturilor. 

O problemă socială de extremă gravitate o reprezintă violenta în familie şi, coro- 
larul ei, abuzul faţă de copii. Violenta vizează agresivitatea soțului față de soție, dar şi 
față de ceilalți membri ai familiei, generată de trăsăturile de personalitate, de nivelul de 
educație, de modelele parentale cunoscute în copilărie, de comportamentul soției şi forța 
ei în a interzice o asemenea conduită din partea soțului, de tipul de comunicare între 
membrii familiei, de respectul ce şi-l acordă fiecare. Faţă de copii, violenta se poate ma- 
nifesta şi din partea mamei. Stresul social generat atât de mediul social, cât şi de eveni- 
mente din viața personală (divorţ, pierderea slujbei, exercitarea unei ocupații inadecvate 
nivelului de aspirații şi de pregătire profesională) accentuează comportamentul violent 
şi abuziv faţă de copii. Mulţi dintre copiii aşa-zis ai străzii provin din familiile unde au 
suferit violenţe şi abuzuri. 

Am subliniat că astăzi predomină în societățile dezvoltate familia nucleară, cu 
consecința importantă a despărțirii acesteia de părinţi. De aici rezultă o gravă problemă 
socială: cea a bătrânilor. În societatea românească putem observa, în majoritatea fami- 
blot, o comunicare permanentă între familiile tinere şi părinți ca şi acordarea de sprijin 
bătrânilor de către copiii lor. În S.U.A., 80% dintre persoanele în vârstă nu au primit 
nici o îngrijire de la membrii familiei (James W. Vander Zanden, p. 360). Contextele so- 
ciale postdecembriste au erodat si la noi relaţiile dintre copii şi părinți, fără însă a putea 
susține manifestarea acestei situații ca o tendință generală în societatea românească. Nu 
este mai puţin adevărat că bătrânii nu dispun de un sistem de îngrijire asociat cu un bu- 
get personal adecvat, şi de aceea sprijinul oferit de copii rămâne fundamental. Indiscu- 
tabil, acțiunea de îngrijire a bătrânilor de către copiii lor ajunşi adulți cu responsabilități 
sociale şi răspunderi familiale faţă de proprii copii se produce cu multe dificultăţi. Această 
generaţie sandwich, încadrată între generația propriilor copii şi generația propriilor părinți, 
este nevoită să gestioneze situații și probleme sociale și umane cu mijloace, pentru cei 
mai multi, precare. 

11.4. Stiluri alternative de viaţă familială 


Faţă de viaţa de familie există din partea unor persoane tendinţa de a construi alt tip 
de relații între bărbat si femeie, care să răspundă trebuintelor lor sociale, biologice si 
emoționale. 

Celibatul reprezintă opțiunea individului de a trăi singur, aceasta fără să însemne 
numaidecât că s-ar produce ca urmare a unor constrângeri exterioare. Celibatul include 
persoane care nu întrețin relaţii sexuale permanente, si persoane care au relații sexuale 
cu alte persoane celibatare. Acest stil de viață este unul dintre factorii care duc la scá- 
derea natalității, ceea ce a determinat în majoritatea ţărilor adoptarea de acțiuni de 
descurajare a acestuia: taxe pe celibat, impozite mai mari pentru celibatari, restricții în 
obţinerea de credite pentru locuinţe din fondurile publice sau chiar restricţii în accesul 
lor la unele cariere profesionale. 

Coabitarea consensuală este o formă de cuplu alcătuit din persoane de sex opus 
între care nu există relaţii de căsătorie. Din punct de vedere funcțional, cuplul consen- 
sual nu diferă prea mult de familia nucleară, el îndeplinind toate funcțiile familiei. Acest 
stil de viaţă este adoptat de tineri mai ales, fiind pentru ei un mod de exersare a vieţii în 
cuplu şi de pregătire pentru viaţa de familie. 

Căsătoria fără copii este o altă alternativă. Dacă traditional, acest mod de convie- 
tuire familială era nesemnificativ, el a crescut foarte mult astăzi. Cauza principală pentru 
familiile tinere de a nu avea copii rezidă în mijloacele insuficiente de asigurare a con- 
ditiilor de creștere a acestora. Familia fără copii este şi familia cuplului nefertil. 

Familiile monoparentale sunt, în cea mai mare parte, rezultatul divorţului şi, într-o 
mică măsură, al decesului unuia dintre părinţi sau al nașterilor în afara căsătoriei. În unele 
țări ponderea acestor familii este destul de ridicată. În S.U.A., în anul 1985, 26,3% din 
familii erau familii cu un singur părinte (J.W. Vander Zanden, 1988, p. 363). Aceste familii 
se confruntă, inevitabil, cu dificultăți mult mai numeroase decât familiile nucleare 
complete. 

Cuplurile de homosexuali se constituie ca o alternativă la căsătorie. În unele ţări s- 
a acceptat căsătoria între persoane de același sex. Manifestarea acestui mod de raporturi 
între bărbaţi sau între femei trezeşte în opinia publică românească atitudini de respin- 
gere, dată fiind educaţia populației în cvasimajoritatea ei în spiritul valorilor derivate 
din raporturile fireşti dintre bărbat şi femeie. Într-o societate democratică se lasă liber- 
tatea fiecăruia de a-şi decide modul de a trăi şi a acționa, iar acceptarea acestor cupluri 
de homosexuali este oportună numai dacă ele acţionează în cadrul legal al societăţii. 

Am prezentat stiluri alternative de viaţă în familie pentru a observa complexitatea 
raporturilor ce se stabilesc între bărbat şi femeie şi pentru a înțelege mecanismele utili- 
zate de societate în soluționarea problemelor rezultate din aceste raporturi. Se desprinde 
concluzia că orice societate funcționează numai în măsura în care evoluează concordant 
cu cerințele vieţii de familie. 

Întrebări recapitulative 


1. Ce este familia? 

2. Ce tipuri de familie se cunosc? 

3. Care sunt cele patru moduri de structurare a relației dintre bărbat si femeie? 
4. Care sunt stilurile de viață alternative? 

5. Ce este familia monoparentală? 

6. Ce determină divorțul? 

7. Care este specificul familiei extinse? 

8. Care sunt funcţiile familiei? 

9. Care sunt problemele sociale ale familiei în România? 

10. Cum sunt reflectate în mass media din România familia si căsătoria? 

CAPITOLUL XII 
Educatia 


12.1. Conceptul de educație 


Sociologic, educația este un fenomen social rezultat din acțiunea unor indivizi asupra 
altor indivizi în scopul transmiterii culturii prin învăţare individuală si colectivă. Aşadar, 
educaţia este un raport între oameni: unii pregătesc pe alţii, în procese de transmitere, 
influențare, modelare. Ea se produce în cadrul unei interacțiuni, act esențial pentru exis- 
tenta educaţiei. În această interacţiune o persoană sau un grup de persoane urmăreşte pre- 
gătirea altor persoane, lar acestea acceptă sau sunt obligate să primească această pregătire. 

Educaţia nu este numai acțiunea de transmitere a valorilor şi experienţei de viaţă la 
noile generaţii. Ea este prezentă la toate categoriile de vârstă. În consecință, educaţia 
cunoaşte mai multe forme în raport de contexte sociale şi niveluri de organizare. Edu- 
catia acționează exclusiv asupra fiinţei umane si este un proces eminamente uman. Prin 
educaţie se exprimă educabilitatea, adică perseverarea omului în efortul său de emanci- 
pare şi de a dobândi experienţă ca ființă umană conştientă de existenţa sa. În sfera edu- 
Cape) intră toate influenţele şi acţiunile conștiente de formare şi dezvoltare a fiinţei umane. 
Orice act educativ are o finalitate evidentă. 

Educaţia se distinge prin trăsăturile ei intrinseci: caracterul ei specific uman, univer- 
salitatea, istoricitatea, caracterul permanent, diferențierea ei în funcție de contextele reale 
în care acționează, caracterul national. Din aceste particularități decurge poziția educației 
de factor formativ, ea nefiind dresaj sau domesticire. Educaţia pune la dispoziția indi- 
vidului mijloacele necesare socializării lui. 

Una dintre căile de educaţie o reprezintă însușirea unei limbi naturale, pentru că edu- 
catia însăşi are loc într-o anumită limbă. De aici rezultă semnificația limbii în educație. 
Raportul dintre limbă şi societate a fost studiat de către sociologi. De pildă, Basil Bernstein 
a analizat codul restrâns şi codul elaborat al limbii folosite de grupuri de elevi. Sociologul 
englez a examinat în ce mod sistemele simbolice sunt efecte şi factori de reglementare ai 
structurilor sociale. În viziunea sa, diferite forme sau coduri de vorbire simbolizează forma 
relaţiilor sociale „creează pentru vorbitori diferite ordine de relevanţă si relaţie“ (Sociolo- 
gia educaţiei, p. 89). Bernstein crede, la fel ca şi K. Marx, că sistemul de clasă socială a 
marcat puternic distribuţia cunoaşterii în societate. Numai o mică parte a populaţiei a fost 
socializată la nivelul metalimbajelor, controlului si inovației, în acest fel asigurându-i-se 
acces la principiile schimbării intelectuale. Restul populației a fost socializată, în dome- 
niul cunoașterii, pentru însușirea operațiilor legate de context, fiindu-i interzis accesul la 
achizițiile intelectuale noi. Există, spune Bernstein, un cod restrâns — ansamblul 

semnificațiilor implicite deduse din numărul mic de informaţii pe care copiii din grupuri 
defavorizate îl rețin din predare ca urmare a particularitátilor culturale ale comunității lor, 
si un cod elaborat — capacitatea de a individualiza toate informaţiile concordant cu o anu- 
mită situație. S-a ajuns la concluzia că elevii din familii muncitoreşti ar avea un handicap 
din cauza limbajului lor. Școala transmite cunoștințe în alt limbaj decât cel din familiile 
de origine. Copiii din familii defavorizate întrebuinţează numai codul restrâns, ei comu- 
nică mai mult despre experienţa practică si sunt interesați în mai mică măsură de ideile 
abstracte. Cei din familiile clasei de mijloc se folosesc de ambele coduri. Codurile elabo- 
rate îi orientează pe copii către semnificaţii universaliste, iar codurile restrânse îi îndreaptă 
spre semnificații particulariste. Codurile elaborate sunt mai puțin legate de o structură 
locală, si, de aceea, ele conţin potentialitatea de schimbare. Codurile restrânse sunt mai 
apropiate de o structură socială locală şi au un potenţial redus de schimbare. „Unul din 
efectele sistemului de clasă este acela că limitează accesul la codurile elaborate“ (ibidem, 
p. 91). Teoria lui Bernstein despre cele două coduri lingvistice a reliefat sistematic dife- 
rentele dintre limbajul formal şi limbajul public, după cum rezultă din tabelul de mai jos. 


Tipurile de limbaj după teoria lui Basil Bernstein 


LIMBAJ FORMAL 
(limbajul claselor superioare) 


1. Precizie în organizarea gramaticală și a 
sintaxei; 

2. Nuante logice vehiculate printr-o frază cu o 
construcție gramaticală complexă, în care se 
utilizează o serie de conjunctii și propoziții 
subordonate; 

3. intrebuintarea frecventă a propozitillor care 
indică relaţii logice, de exemplu propoziții 
indicând proximitatea spaţială și temporală; 
4. Folosirea frecventă a diatezei impersonale; 


5. Alegerea riguroasă a adjectivelor și a 
adverbelor; 


6. Împresii personale verbalizate prin 
intermediul structurii relaţiilor dintre fraze și în 
interiorul frazei, deci într-o manieră explicită; 


7. Simbolism expresiv diferentiind în detaliu 
semnificaţiile la nivelul frazelor, în loc să întă- 
rească termenii dominanti sau să însoțească 
enunturile într-o manieră nediferentiatá; 


8. Folosirea limbajului care atrage atenţia 
asupra unui sistem complex de concepte, 
ierarhizate în vederea organizării experienţei; 


Apud Baylon şi Mignot, p. 256. 


LIMBAJ PUBLIC 
(limbajul claselor populare) 


1. Fraze scurte, simple ca gramatică, adesea 
neterminate, cu o sintaxă săracă; 

2. Folosirea simplă și repetitivă a conjunctiilor sau a 
locutiunilor conjunctionale (deci, atunci, fiindcă etc.); 


3. intrebuintarea rară a propoziţiilor subordonate 
servind la împărțirea categoriilor folosite iniţial în 
sprijinul subiectului; 

4. Incapacitatea de a rămâne la un subiect clar pe 
parcursul unui enunț, ceea ce duce la dezorganizarea 
conţinutului și a informaţiei; 


5. Folosirea rigidă și limitată a adjectivelor și a 
adverbelor; 


6. Folosirea rară a construcţiei impersonale în frazele 
sau în propoziţiile conditionale; 


7. Folosirea frecventă a enunturilor în care justificárile 
și concluziile se întrepătrund astfel încât să producă o 
afirmaţie categorică; 


8. Numeroase afirmaţii și expresii indicând faptul că 

interlocutorului i se cere să acorde o valoare particu- 
lará enuntului precedent: „Nu-i asa?”, „iti dai seama?”, 
„Vezi?“. Acest procedeu ar putea fi numit „retorică a 

consimtámántului sau a chemării la consens“; 


9. Alegeri individuale operate frecvent în formulările 
proverbiale; 


10. Împresii individuale în stare implicită în organiza- 
rea frazei; este un limbaj cu o semnificaţie implicită. 

Copiii deprinsi să comunice în coduri de vorbire elaborate răspund mai bine stimu- 
lilor educației şcolare formale decât ceilalți, adică ei se adaptează mediului şcolar pentru 
că ştiu să comunice în stilul cerut de şcoală. Cercetări ce au studiat limbajul copiilor din 
clasa de mijloc si din clasa muncitoare au confirmat diferenţele sugerate de Bernstein 
(Giddens, 2001, p. 449). Dar asa după cum s-a spus (Baylon si Mignot, p. 257), teoria 
lui Bernstein are la bază ideologia clasei de mijloc. Însuşirea codului elaborat ar fi o cale 
de ascensiune socială. Bernstein a neglijat că majoritatea oamenilor nu părăseşte mediul 
de origine şi nici chiar clasa socială de care aparține. Criticile formulate cu privire la teoria 
lui Bernstein vizează termenii lingvistici folosiți de el. El a acordat o atenţie prea mare 
consecinţelor sociale ale diferenţelor lingvistice, și a susținut ideea că prin diferenţele de 
coduri dintre locutori sunt perpetuate clasele sociale. Teoria lui Bernstein nu ia în discuţie 
realitatea, anume că diferenţierea lingvistică este generată de conflictele dintre clase. 

În Franţa, P. Bourdieu si J.C. Passeron, în lucrarea La Reproduction, au analizat feno- 
menul capitalului cultural prin studiul gradului de stăpânire de către studenți a limba- 
jelor cursurilor universitare. Definiţia termenilor, amploarea câmpului semantic al unui 
termen, rigoarea conceptuală a cuvintelor folosite de profesori, diversitatea limbajelor 
de idei specializate produc decalaje de comunicare între profesori şi studenţi. Succesul 
şcolar reflectă aptitudinea de a folosi limbajul însuşit prin învăţare, şi aparține celor care 
au făcut studii clasice. 

Capitalul cultural este examinat în cadrul teoriei violenţei simbolice. Premisa acestui 
demers sociologic este ideea că „acțiunea pedagogică este în mod obiectiv o violență 
simbolică, în sensul că raporturile de forță între grupurile sau clasele constitutive ale 
unei formaţiuni sociale sunt fundamentul puterii arbitrare care este condiția instaurării 
unui raport de comunicare pedagogică, respectiv de impunere şi inculcare a unui arbitrar 
cultural după un mod arbitrar de impunere şi inculcare“ (Bourdieu, Passeron, în Socio- 
logia educatiei..., p. 187). Efectul simbolic al acţiunii pedagogice se exercită numai în 
cadrul unui raport de comunicare. Acțiunea pedagogică are funcția de menţinere a ordinii, 
de reproducție a structurii raporturilor de forte între grupuri sau clase. Ea tinde, prin 
inculcare sau prin excludere să impună grupurilor dominate recunoașterea culturii domi- 
nante ca legitimă. Orice sistem de învățământ institutionalizat produce şi reproduce un 
arbitrar cultural al cărui producător nu este el însuși, dar contribuie la reproductia so- 
cială a raporturilor dintre grupuri sau clase. lerarhiile sociale sunt determinate de presti- 
giul capitalului cultural. Societatea se autoreproduce cultural în structuri culturale de 
legitimare, permanentizare şi evaluare. La fel ca orice alt capital, capitalul cultural cere 
bani, muncă si timp, adică investiţii, iar societatea, fiind interesată de asigurarea functio- 
nalitátii ei, a ordinii şi stabilității, creează permanent mijloacele necesare conservării capi- 
talului cultural moştenit, dar şi creării unor noi valori culturale. Capitalul cultural ființează 
în trei forme: încorporat, obiectivat, institutionalizat. Capitalul cultural încorporat este 
suma de scheme stabile de percepție, de gândire, de acțiune stabile integrate în societate 
sau în individ. Capitalul cultural obiectivat este ansamblul de obiecte culturale — scrieri, 
monumente, picturi — în care se obiectivează capitalul cultural încorporat. Capitalul cultural 
institutionalizat este ansamblul instituţiilor care legitimează capitalul cultural obiectivat. 

Cele trei tipuri de capital cultural se regăsesc în educaţie, inclusiv cea şcolară. Con- 
cluzia lui P. Bourdieu este că educaţia este un instrument de transmitere a puterii între 

generatiile clasei dominante. Viziunea despre capitalul cultural si teoria violentei simbo- 
lice exprimă realităţi sociale concrete. Dar ancheta lui Bourdieu s-a oprit numai la exami- 
narea unei generaţii. Includerea în lot a generaţiei bunicilor şi indivizilor din clasa bur- 
ghezá care nu obțin diplome universitare ar fi oferit o altă concluzie cercetării amintite. 
S-ar fi relevat mobilitatea ascensională a categoriilor celor mai sărace spre poziţii sociale 
mijlocii sau superioare conferite de deținerea diplomelor, dar și a mişcării descendente 
a copiilor din familii înstărite spre statusuri sociale de mijloc sau inferioare celor ale 
părinţilor. O altă obiectie ce se poate aduce acestei teorii vizează accentul pus pe limba 
standard. Or, oamenii folosesc limba ca mijloc de comunicare în funcție de trebuintele 
lor. Limbajul însuşit în şcoală nu acoperă toată bogăția de semnificaţii a comunicării 
dintr-o societate. Apoi, întrebarea este dacă nu este necesară modificarea relației dintre 
limbajul pedagogic şi celelalte limbaje, cu adaptarea comunicării din școală la cerinţele 
comunicării din societate. 


Am amintit despre existența mai multor forme de educație, asupra cărora stăruim 
în continuare. Una dintre ele este educaţia instituţională, care determină fiintarea educa- 
tiei formale, educaţiei informale şi a educaţiei nonformale. Educația formală se desfă- 
şoară în cadrul instituţiilor şcolare sau în alte instituții de educație publică, unde esențial 
este procesul de educaţie în temeiul unor programe prestabilite sub îndrumarea unui 
personal specializat. Relaţia educator-educat se desfășoară pe baza unor norme si regula- 
mente stabilite de factorii de putere ai societăţii. Educația nonformală sau educația extra- 
şcolară se referă la orice formă de instruire pe care educatorul şi educatul o susțin deli- 
berat, iar ambele părți acceptă să comunice între ele în afara sistemului educativ şcolar. 
Educaţia informală sau educaţia indirectă are loc fără o afirmare voită a educării din 
partea educatorului şi din partea educatului, ea acţionând spontan în cadrul relațiilor şi 
interacțiunilor sociale. 

În raport de ciclul de viaţă există educaţia prescolará, educaţia școlară si educaţia 
adulților. Din același unghi de abordare se recunoaște manifestarea educaţiei de-a 
lungul întregii vieţi a individului — educaţia continuă sau permanentă. Aceasta răspunde 
unor nevoi reale ale individului şi ale societăţii, expresie a schimbărilor ce se produc în 
viaţa socială, în tehnologie şi în economie. 

Dacă luăm în discuţie criteriul psihologic, educaţia se diferențiază în educaţie intelec- 
tuală, educaţie fizică, educaţia afectivității etc. 

Din punctul de vedere al domeniului în care acţionează, există educație generală, 
educaţie profesională, educaţie culturală, educație pentru civilizație. 

Discutând despre varietatea tipurilor de educație abordăm de fapt, diversitatea actelor 
educative pentru că educaţia este, înainte de orice, o acțiune a unui individ sau grup 
asupra altui individ sau grup. Rezultă că prioritară în educaţie este acțiunea și, în subsi- 
diar, influenţa ei asupra individului. 

12.2. Functiile educatiei 


Educaţia îndeplineşte anumite funcţii în viaţa socială, ceea ce-i conferă un statut în 
orice societate. 

O primă funcţie constă în îngrijirea copiilor. Fără o îngrijire organizată sistematic 
şi permanent din partea familiei şi a instituţiilor sociale, nu s-ar putea asigura creşterea 
şi dezvoltarea fizică şi intelectuală a copiilor. Trebuie arătat că ființa umană cunoaște 
cel mai îndelungat proces de îngrijire şi de creştere. 

Funcția de transmitere a experienţei de viaţă şi de muncă exprimă imperativul 
educării noilor generaţii în spiritul moştenirii lăsate de generaţiile anterioare. Continui- 
tatea între generaţii și continuitatea istorică nu sunt posibile fără această asimilare de 
către tineri a experienței acumulate în timp. Prin asumarea acestei funcții de către actul 
educativ se realizează stabilitatea şi echilibrul social, fără ca aceasta să însemne o 
preluare mecanică a moştenirii, dimpotrivă ea are loc în cadrul raporturilor contradic- 
torii între generaţii (Schifirnet, 1985). 

Funcția de pregătire a copilului ca membru al societăţii cade în sarcina actului edu- 
cativ. Viaţa socială nu ar fi posibilă dacă omul nu ar cunoaşte cum este organizată socie- 
tatea, dacă nu ar fi conștient de locul lui în viaţa socială, de drepturile şi răspunderile 
ce-i revin. 

Orice societate are un ideal de om către care tinde şi pe care-l construieşte. De 
aceea, copilului 1 se formează o personalitate adecvată cerințelor societăţii, iar acesta 
dobândeşte fizionomia morală a timpului în care trăieşte. În acest fel, copilul devine o 
ființă conştientă de rolul şi locul său în societate, dar si de limitele procesului de inte- 
grare socială, pe care caută să le înlăture sau măcar să diminueze din efectele sale 
asupra evoluţiei personalității lui. 

Prin educaţie se transmit valorile culturale, iar această funcţie îl ajută pe individ să- 
si însușească limba maternă si, prin intermediul ei, valorile societăţii sale, concomitent 
cu asimilarea valorilor culturale de pretutindeni. 

Educaţia are ca scop dezvoltarea capacităţii de asimilare, înţelegere şi interpretare 
a valorilor culturale. Este semnificativ că valorile transmise de la o generație la alta au 
un impact mai puternic cu individul decât cunoştinţele transmise pe căile de comunicare 
în masă. Prin cultură, tânărul este introdus în societate si inițiat în idealurile de viaţă, 
aspiraţiile, mentalitátile comunităţii nationale. 


12.3. Sistemul de învățământ 


Am amintit că educaţia se desfășoară în instituţiile școlare. În acest cadru, educaţia 
este realizată de către persoane specializate, cadrele didactice. În instituţiile şcolare co- 
pilul cunoaşte un nou tip de socializare, diferită în conţinut si ca modalitate de cea din 
familie. Intrarea copilului în şcoală exprimă procesul de trecere de la cadrul interacțiunii 
directe între copil şi părinți la integrarea sa în raporturile umane si sociale abstracte cu 
învățătorii şi profesorii. 

Pentru sociologia educatiei, sistemul scolar este obiect de analizá din perspectiva 
relaţiilor acestuia cu societatea, cu componentele ei, cu procesele de mobilitate profe- 
sională si socială. Sunt studiate implicaţiile şcolii în schimbarea socială, reproducerea 
inegalitátilor culturale şi conservarea capitalului cultural de către instituțiile şcolare, 
intervenția factorilor sociali şi de putere în conținutul activității şcolare, rolul şcolii în 
asigurarea unui status profesional si social. 

Sistemul şcolar din România cunoaşte, asemenea celorlalte instituţii, ample procese 
de schimbare, declanșate din necesitatea ca învățământul să devină o forță reală a 
dezvoltării țării. 

Nu putem să nu menționăm o caracteristică a sistemului de învățământ românesc 
reflectată în evoluţia postbelică, anume trecerea lui prin reforme radicale, obturarea 
comunicării cu tradiţiile deosebit de valoroase ale școlii românești interbelice. Într-o 
jumătate de veac, învățământul românesc a fost supus la modificări radicale, suficientă 
fiind, ca exemplu, reforma din anul 1948, introdusă ca urmare a impunerii, prin con- 
strângere, a unui model străin de şcoala românească fără să se lase loc, măcar în unele 
domenii, continuării experiențelor productive din sistemul românesc Sociologic, în 
acest caz, avem de a face cu un fenomen de aculturatie forțată, cu procese de înstrăinare 
spirituală, cu forme de învăţământ rupte de conţinutul real si de contextele concrete 
românești. Programele de dezvoltare a şcolii din perioada de după anul 1963 când s-a 
renunţat la instituţiile străine, au tintit o creştere a calității pregătirii şcolare şi vocatio- 
nale şi o adaptare a școlii la cerințele societății româneşti. 

Din cauza preeminentei ideologicului si a constrângerilor impuse de autorități, 
sistemul de învățământ din anii '60-'80 a fost limitat în acţiunea sa de influențare a 
dezvoltării sociale şi economice. Studiile intreprinse asupra sistemului de învățământ 
din acel timp au relevat disfunctionalitáti, cu deosebire în ceea ce priveşte valorificarea 
de către societate a competenţelor pregătite şcolar. 

Dacă până în anul 1989 conducerea și organizarea învățământului erau centralizate, 
în perioada postdecembristă, se caută adoptarea celor mai eficiente modalităţi de asigu- 
rare a autonomiei instituţiilor de învățământ, de modificare a programelor şcolare în con- 
sens cu transformările sociale, de aliniere a şcolii româneşti la standardele internationale. 
Proces dificil şi de durată, reformarea şcolii românești decurge inevitabil din experienţa 
autohtonă și din nevoile reale ale societăţii românești. În acest sens, merită a fi remarcată 
chestiunea decalajului dintre condiţiile materiale și ritmul accelerat al reformei educa- 
tionale, între calitatea resurselor umane din școala românească şi exigenţele schimbării. 

În aceeași perioadă s-au produs fenomene necunoscute sau cu o intensitate redusă 
înainte de anul 1989: abandonul școlar în creştere de la an la an, analfabetismul activ şi 
cel pasiv, fuga de la şcoală, scăderea dramatică a numărului de copii din medii țărănești 
şi muncitoreşti în învățământul liceal şi universitar, cu deosebire la unele specialități. 

De mare interes pentru analiza sociologică rămâne evoluţia şcolară a generaţiilor 
înainte de anul 1989 şi după acest an. În perioada comunistă s-a urmărit ca toate persoa- 
nele dintr-o generație să fie scolarizate, ajungându-se până la cuprinderea tuturor 
copiilor în învățământul obligatoriu de 10 ani, ceea ce a condus la manifestarea unor pu- 
ternice diferenţe de pregătire şcolară între generaţii. Astfel, când la începutul perioadei 
comuniste se generaliza școala de patru ani, mase de adulți se alfabetizau; când s-a 
trecut la generalizarea învățământului de 7-8 clase, adulții tineri erau în majoritatea lor 

absolvenţi ai şcolii primare de 4 ani; când s-a generalizat şcoala de 10 clase, majoritatea 
adulţilor promovaserá fie patru clase, fie şapte clase. În anii 80 majoritatea tinerilor 
absolviseră liceul, iar cei mai multi dintre adulți frecventaseră școlile generale de 7 
clase. Ce se întâmplă în perioada postdecembristă? Nu este greu de observat scăderea 
interesului pentru instrucţie şi o neîncredere în utilitatea diplomei şcolare. 

Datorită disfunctionalitátilor din sistemul de învățământ si din societate se prefigu- 
rează o nouă situaţie a generaţiilor: majoritatea tinerilor să fie absolvenţi ai şcolii gene- 
rale, iar majoritatea adulților să fie posesorii diplomei de absolvent al liceului (Schiftrnet, 
1997, p. 28). Explicaţia acestei posibile realități sociale stă în motivaţia slabă pentru 
pregătirea şcolară, dar şi în precaritatea mijloacelor materiale si financiare a familiei din 
medii defavorizate. Diferenţele de bogăţie acţionează deja puternic între copiii din şcoli. 
Apoi, nu putem neglija discrepantele dintre calitatea pregătirii în mediul rural şi în 
mediul urban, reapărând din nou cu intensitate chestiunea socială a şcolii din sat. 

O temă sociologică rămâne atractivitatea modalitátilor de pregătire prin şcoală, 
având în vedere impactul intens al mijloacelor de comunicare în masă, mai ales al 
televiziunii prin care copilul şi tânărul îşi fac o imagine proprie despre lume şi despre 
ei înşişi. 

Termeni 
capital cultural educaţie informală 
cod elaborat educaţie nonformală 
cod restrâns sistem de învățământ 


educaţie formală 


Întrebări recapitulative 


. Cum se defineşte sociologic educația? 

. Care sunt trăsăturile educaţiei? 

. Care clasă socială dispune, după Basil Bernstein, de codul elaborat? 
„Ce este capitalul cultural? 

. Care sunt formele capitalului cultural? 

. Care sunt tipurile de educaţie? 

. Care sunt funcțiile educaţiei? 

8. Cum caracterizați educaţia în societatea socialistă? 

9. Prin ce se distinge sistemul de învățământ românesc după anul 1989? 
10. Cum reflectă mass media din România sistemul naţional de educaţie? 


XDD UuBun ra 

CAPITOLUL XIII 
Religia 


13.1. Conceptul de religie 


Religia se referă la moduri de gândire, sentimente şi acţiuni care au legătură cu 
supranaturalul. După cum spune E. Durkheim, credinţele şi practicile religioase sunt 
strâns legate de lucrurile sacre si opuse profanului. Sacrul este extraordinarul, miste- 
riosul şi chiar pericolul potenţial, ceva care iese din normal, din viaţa cotidiană. Rudolf 
Otto (1992, p. 13), scrie: „Sacrul este înainte de toate o categorie de interpretare şi eva- 
luare a ce nu există ca atare, decât în domeniul religios... Ea este o categorie complexă 
ŞI, prin urmare, poartă în sine un element de un gen cu totul aparte, unul care se sustrage 
rationalului... şi care rămânând complet inaccesibil înţelegerii conceptuale... este... ceva 
inefabil““. De obicei, sacrul, în sens figurat, este sinonim cu moralul, cu ceva desăvârşit 
de bun. Kant vorbeşte de voinţa sacră, voinţă care dintr-un impuls al datoriei se supune 
fără sováire legii morale; la fel se vorbeşte de caracterul sacru al datoriei, al legii, avându- 
se de fapt în vedere necesitatea practică şi caracterul ei de obligație general valabilă. Dar, 
spune Otto, o asemenea utilizare a cuvântului „sacru“ nu este una religioasă. Sacrul le 
include pe toate, „dar el conţine şi un surplus, al cărui sentiment îl avem. Sacrul este 
presimtit, este viu în toate religiile, şi constituie partea lor cea mai intimă“. El este trăit 
cu o vigoare extraordinară în religiile semitice, şi în primul rând în cele biblice. Aici are 
numele propriu de gadosh, căruia îi corespund hagios şi sanctus sau sacer. În cele trei 
limbi (ebraică, greacă şi latină) aceste cuvinte implică ideea de bine şi a binelui absolut, 
adică ajuns pe cea mai înaltă treaptă a dezvoltării şi maturizării sale. Dar acest „sacru“ 
este rezultatul unei treptate schematizări şi saturări etnice a unui reflux sentimental, origi- 
nar şi specific, care, în sine, poate fi neutru şi chiar indiferent. La începuturile dezvoltării 
acestui element toate cele trei expresii însemnau cu totul altceva decât ceea ce este bun. 
Traducerea lui qadosh prin „bun“ este o răstălmăcire rationalistá. De aceea este necesar 
un alt nume, iar Otto propune numinos de la numen: o categorie specială a interpretării 
şi evaluării şi o stare sufletească numinoasă ca una ce-și face apariţia atunci când această 
categorie este întrebuințată, adică atunci când un obiect este resimțit ca numinos. Această 
categorie este cu desăvârşire sui generis, ea, ca oricare dat originar şi fundamental, nu 
poate fi definită în sensul riguros al cuvântului, ci poate fi doar analizată. Nu-i poti ajuta 
pe oameni s-o înțeleagă decât încercând să-i cáláuzesti pe calea analizei. 

Mircea Eliade aduce o perspectivă inedită în lucrarea sa Sacrul si profanul. Sacrul 
este o categorie a religiozitátii opusă profanului, o categorie specifică unei existente 

religioase de tip arhaic sau traditional, care relevă o anumită modalitate ontologică într-un 
spaţiu şi într-un timp, socotite esențialmente pure şi sfinte, aşa cum le relevă credinţa 
generalizată pentru începuturile lumii. Spre deosebire de Otto, care pune accent pe 
irațional, omul trăind „experienţa terifiantă şi iraţională“, ce se bazează pe „sentimentul 
temerii religioase“ faţă de forțele supranaturale, Eliade discută sacrul având în vedere 
Homo religiosus. Acesta crede întotdeauna că există o realitate absolută, sacrul, care 
transcende lumea aceasta, dar care se manifestă în ea şi, prin urmare, o sanctifică şi o 
face reală. El crede că lumea are o origine sacră şi că experiența umană îşi actualizează 
toate potentialitátile în măsura în care este religioasă, adică, participă la realitate. 

Profanul este opusul sacrului. Omul modern s-ar caracteriza, după Eliade, drept ființă 
ce se face pe sine însăşi şi nu reușește sá se facă pe sine în întregime decât în măsura în 
care se desacralizează şi desacralizează lumea. Sacrul este obstacolul prin excelență în 
fața libertății sale. Omul nu va deveni el însuși decât în măsura în care se va fi demis- 
tificat radical. Omul modern este areligios, dar mai dispune încă de o întreagă mitologie 
camuflată şi de numeroase ritualuri degradate. 

Experienţa religioasă are loc în spaţiu şi timp. Spaţiul sacral se referă la primele 
forme ale sacralitátii lumii. Hierofaniile relevă centre şi puncte fixe ale spaţiului sacra- 
lizat: locuri privilegiate, locuri sfinte, semne ale spațiului. Consacrarea unui loc se dato- 
rează credinţei în „repetarea cosmogoniei“. Timpul sacru este un timp mitic repetabil şi 
recuperabil, dar şi etern. El este recuperabil în rituri şi sărbători atunci când se repetă 
ca în primele lui apariţii. Se regenerează prin repetarea lui în formele originare, prin 
timpul festiv şi structura festivităților, prin mituri ca modele exemplare ce relevă istoria 
sacră a misterelor cosmice, ca şi prin activitatea eroilor civilizatori. Sacrul şi profanul, 
„constituie două modalități de a fi în lume, două situații existențiale asumate de către 
om de-a lungul istoriei“, scrie Eliade. 

Aşadar, religia diferă de alte aspecte ale vieții sociale pentru că ea se referă la un 
sistem de convingeri şi credinţe în ceva care nu este disponibil pentru observare. O pro- 
blemă importantă este cum disting oamenii religia de secular si de magie. Initial s-a 
crezut că religia se referă la un univers care are legătură cu obiectele experienței directe. 
O concepţie sociologică elaborată asupra religiei aparține lui Durkheim, în lucrarea 
Formele elementare ale vieții religioase. El explică religia în termenii socialului. Durkheim 
respinge interpretarea religiilor ca răspuns la speculatia despre misterul universului si 
se axează pe studiul relaţiei dintre activitățile religioase, cum este ritualul, și alte insti- 
tutii sociale. Pentru el, religia era o metaforă pentru societate sau pentru condiţiile indis- 
pensabile ale vieţii în societate. 

În societăţile simple ritualul are o funcție morală, aşa cum şi modernii acordă reli- 
giei o dimensiune morală şi una explanatorie. Ritualul este, după Durkheim, expresia 
interdependentei oamenilor care trăiesc într-o societate. Si dacă ritualul este direcționat 
către o ființă personificată, aceasta nu poate fi decât societatea însăși. 

Durkheim consideră că simbolurile religioase sunt atașate adesea grupurilor sociale, 
astfel încât atunci când cineva studiază structura societăţii trebuie să se întrebe ce gru- 
puri formează unitățile de ritual, şi trebuie să se întrebe, când studiază ritualul, în ce 
moduri statusul persoanelor particulare sau al grupurilor este reflectat în roluri de ritual. 
Religia este definită de Durkheim ca sistem unificat de credinţe şi practici cu privire la 

lucrurile sacre, credintele şi practicile tuturor acelora care aderă la ele, şi se reunesc într- 
o singură comunitate-biserica. 

Conceptul de religie îşi are originea etimologică în cuvântul latin, religio prin care 
se defineşte teamă, scrupul, pietate, lealitate, dar şi superstiție si frică față de zei. De ase- 
menea, asa cum scrie V. Kernbach (1995), religia înseamnă credinţă religioasă, cult, 
ceremonie, sacralitate, jurământ, loc sacru. Religia are si sens de refugiu mistic în supra- 
natural, printr-un sistem de credinţe în doctrina transcendentală, dar şi încercarea omului 
de a cunoaşte în afara rațiunii forțele cosmice de care se simte dominat şi de a li se supune 
în mod conştient. Religia a apărut din animatism, animism, totemism, fetişism, demono- 
logie si mitologie, curente prin care omul ar fi încercat sá domine forțele ambientale şi 
să răspundă întrebărilor fundamentale despre viață şi moarte, destinul individual, fenome- 
nele din cer. Religia este considerată şi ca instrument de modelare spirituală a conştiinţei. 
Orice religie este un sistem coerent de postulate care admit, în planul cunoaşterii mistice, 
prin credinţă necondiționată, existenţa şi forța autonomă si totală a unei lumi suprana- 
turale divine, creatoare și diriguitoare a lumii vizibile şi invizibile reale al cărei destin îl 
conduce prin legi stabilite sau prin voinţă. Se afirmă în literatura de specialitate, de pildă 
Kernbach, că încercările de a defini religia ca atare au fost împiedicate de o neclaritate 
semantică. Se confundă religia chiar cu mitologia, cu filosofia, cu superstitia şi cu magia, 
toate acestea fiind, în diferite perioade, cadre sau instrumente de constituire a religiei 
fără ca religia să se confunde cu ele. J.G. Frazer a formulat o schemă de succesiune în 
evoluția gândirii umane: magie-religie-ştiință, religia fiind condiționată de o dezvoltare 
superioară a inteligenţei, teză respinsă de alți cercetători, care consideră că în societățile 
primitive coexistă atât praticile magice şi actele religioase, cât şi unele elemente de 
ştiinţă empirică şi chiar în societățile moderne se menţin practici elementare de magie. 

Să stăruim asupra câtorva concepte folosite des în studiile despre religie: magie, 
supranatural, credință, superstiție, mana. 

Magia este un sistem de ceremonii şi acțiuni determinate de credinţa în puterea 
magului de a acţiona asupra realităţii obiective cu ajutorul forțelor supranaturale, prin 
mijloace oculte si paranormale. Magia se bazează pe credinţa în existenţa unor forte în 
natură numite, de unele popoare, mana. Ce este mana? În credinţele melanisiene, mana 
este o forță supranaturală, impersonalá si nediferentiatá constituind punctul de plecare 
al primelor stadii religioase ale omenirii primitive: animatismul şi animismul. Termenul 
a fost pus în circulație de către R.H. Codrington: „religia melanisienilor, în înțeles de 
credinţe, constă în convingerea că pretutindeni acționează o forță supranaturală ţinând 
de domeniul invizibilului; practic ea se traduce prin utilizarea unor mijloace de atragere 
a acestor forte de partea solicitantului. Este credinţa într-o forță cu totul deosebită de 
puterea fizică, ce acţionează în cele mai diferite chipuri, si binefăcător si nefast, avan- 
tajul maxim constând în a o poseda si controla“. (cf. Kernbach, p. 341). 

Revenind la magie, subliniem că este o practică prin care forțele supranaturale pot 
fi invocate ca să acționeze în favoarea sau împotriva omului. Magia primitivă are un 
raport direct cu anumite activități practice: tămăduirea bolilor, relaţiile de dragoste, atra- 
gerea vânatului şi peştelui, acțiuni militare, practici agresive (omorârea dușmanului prin 
străpungerea imaginii lui plastice sau prin arderea unui obiect ce îi aparține); practicarea 
purificării în al cărei ritual se include obligatoriu noțiunea de tabu, adică interzicerea 

atingerii unor obiecte, locuri sau ființe considerate fie sacre, fie necurate. Orice descán- 
tec sau vrajă face parte din magie. Există două tipuri de magie: 

— magie albă, adică obişnuită, ale cărei procedee principale rezidă în forța sonoră a 
rostirii (nume, incantații, cuvinte magice fără sens, de pildă „abracadabra“, blesteme) si 
în forța creatoare a imaginii, realitatea fiind manevrată prin simbolurile reprezentărilor 
ei plastice; 

— magia neagră este procesul invocării demonilor în sprijinul săvârşirii actelor magice 
(unul din procedeele curente ale magiei negre: numele unui om era înscris pe frunzele us- 
cate de laur, care apoi se ardeau, ca să abată o nenorocire asupra purtătorului acelui nume). 

J.G. Frazer delimitează magia în magie teoretică (pretins ştiinţifică) şi practică 
(pretins artă). C. Levi-Strauss (1970, p. 151) consideră că deosebirea esenţială dintre 
magie şi ştiinţă constă în faptul că una postulează un determinism global şi integral, pe 
când cealaltă operează prin diferenţierea nivelurilor dintre care numai unele admit 
forme de determinism, dar si în faptul că „gândirea magică si practicile rituale“ pot fi 
„expresia unei perceperi inconștiente a adevărului determinismului privit ca mod de 
existenţă a fenomenelor ştiinţifice aşa astfel încât determinismul să fie în totalitatea lui 
bănuit şi închipuit, înainte de a fi cunoscut si respectat“. 

Superstitia este falsa credinţă despre necunoscut, reprezentând sindromul comple- 
xului de inferioritate în faza misterului. Ea răstălmăceşte realitatea. Ea nu intră în 
magie, dar foloseşte practici magice elementare. Superstitiile constituie o infrareligie de 
uz individual. O regăsim în multe religii încă din antichitate. 

Varietatea credințelor religioase. Cercetătorii admit existența unei enorme varietăţi 
de credinţe si practici religioase. Societăţile diferă în modurile, tipurile de ființe supra- 
naturale sau forte în care cred si caracterul acestor fiinţe, prin structura sau ierarhia aces- 
tor fiinţe, în ceea ce fac real ele si ce se întâmplă după moarte, precum si în căile prin 
care supranaturalul este conceput în interacțiune cu oamenii. 


13.2. Funcţiile religiei 


Asemenea oricărui fenomen social religia îndeplinește anumite funcții într-un context 
social determinat. 

Funcția cognitivă este conferită de rolul ei în cunoașterea lumii. Am discutat deja 
despre forma mitologică a religiei în cunoaștere. În principal, cunoașterea realizată de 
religie este antropomorficá, datorită explicatiilor, prin trăsăturile ființei umane, despre 
existenţă. 

Funcţia actionalá a religiei este virtutea ei de a oferi insului modalități de influ- 
entare a forțelor supranaturale. 

Funcția de diminuare a anxietăţii este capacitatea religiei de a reduce spaima trăită 
de om în faţa unor evenimente sau situaţii necontrolate de el. 

Religia are şi funcții sociale importante. Mai întâi amintim implicarea religiei în 
problemele cotidiene din viaţa individului si a societăţii cum este, de pildă, promovarea 
comportamentelor de sănătate şi descurajarea unor practici negative (de exemplu, 

consumul de alcool si de tutun). În temeiul unor practici si norme proprii ea intervine 
în reglementarea relațiilor între generatii. Aşadar, concomitent cu afirmarea credinței 
într-o forță divină, religia se angajează prin instituţiile ei, în rezolvarea unor chestiuni 
esenţiale ale vieţii personale si ale vieţii sociale. 

Datorită caracterului ei puternic comunitar, religia contribuie la configurarea com- 
portamentului uman în cel puţin patru procese distincte (Ellison, Sherkat, 1995, p. 1257). 
Primul vizează implicarea religiei în internalizarea normelor cu privire la stilurile de 
viață personală si de conduită. Încălcarea acestor norme poate să ducă la vinovăţie. 
Apoi, colectivitátile religioase pot constitui grupuri de referință pentru membrii lor. În 
al treilea rând, nerespectarea standardelor unei comunităţi religioase este sanctionatá. În 
fine, implicarea puternică în activităţile religioase şi în grupuri religioase reduce oportu- 
nitatea de a participa la alte activități. Toate aceste patru procese sunt, de fapt, meca- 
nisme religioase de control social. 

Alături de această funcție a grupurilor religioase de configurare a comportamen- 
tului este rolul lor în integrarea socială a individului. Sprijinirea activității credin- 
ciosilor, cultivarea prieteniei, asistarea de către biserică a persoanelor cu nevoi speciale, 
participarea permanentă la congregatiile religioase, toate contribuie la formarea, prin 
religie, a unui comportament prosocial. 

O funcție importantă a religiei constă în constituirea şi conservarea identității etnice 
sau naționale. Biserica a fost printre primele instituţii ce au promovat idealul național. 
Mişcările nationale au găsit un sprijin real în biserică si în credinţa religioasă. În acelaşi 
context trebuie subliniat rolul bisericii în prezentarea unor tradiții, în susținerea şi 
afirmarea unor valori culturale şi spirituale. Contribuţia bisericii la dezvoltarea culturii 
este fundamentală. Însăși civilizaţia modernă, în tendinţa ei spre secularizare, a fost dez- 
voltată din valori religioase şi cu sprijinul bisericii. Catolicismul şi cu deosebire pro- 
testantismul au realizat, în zorii epocii moderne, omogenitatea religioasă şi implicit 
omogenitatea națională şi au impulsionat constituirea naţiunilor şi organizarea lor în 
state naționale prin normele impuse credincioşilor astfel încât au fost eliminaţi cei de 
altă confesiune în spaţiul occidental. 

Religia este liant al vieţii sociale prin capacitatea ei de reunire a unor mari colec- 
tivitáti sub semnul acelorași valori, aspirații si idealuri exprimate în credința comună în 
divinitate. Din cauza atragerii de către factorii politici a instituţiilor religioase în alte 
acțiuni decât cele care tin de cult, s-a ajuns ca în numele credinţei religioase să fie 
declanșate conflicte sociale şi nationale, unele de o gravitate excepțională. Amintim 
conflictul dintre catolici şi protestanți în Irlanda de Nord, ce durează de sute de ani, 
războiul din spaţiul ex-iugoslav declanșat de grupuri aparținând cultelor crestin-orto- 
dox, catolic şi musulman. În acest caz avem de a face cu neglijarea funcţiei religioase, 
anume aceea de a crea pace şi armonie între oameni, dincolo de diferenţele lor natio- 
nale, sociale, culturale, istorice etc. Tocmai această funcţie fundamentală a oferit posibi- 
litatea religiei şi bisericii de a menţine, în regimurile totalitare, valorile religioase, de a- 
şi exercita atributele de instituție de cult, de a păstra identitatea națională şi spirituală, în 
pofida dificultăților puternice impuse de ideologia ateistá şi materialistă. Datorită efor- 
turilor de persuasiune si perseverentei reprezentanților bisericii s-a reuşit în România 
comunistă clădirea unor lăcaşuri de cult, repararea lor, precum si tipărirea unui număr 
impresionant de publicaţii şi cărți religioase. 

Credintele, normele si ritualurile au loc în structuri organizaționale unde oamenii se 
întâlnesc pentru a participa la activitatea unui cult si pentru a stabili relații cu persoane 
ce apartin de acelaşi cult. 

Biserica este o organizaţie religioasă care tinde să includă cei mai multi membri ai 
societăţii. Ea are o structură birocratică la fel ca orice altă instituție. Apartenența la o 
biserică derivă mai mult dintr-o legătură prin naştere la un cult religios, decât ca urmare 
a unei decizii conştiente. Bisericile sunt, de regulă, conservatoare în ceea ce priveşte 
modul de organizare şi ierarhie. Raporturile lor cu factorii politici şi cu guvernele poartă 
amprenta secularizării, dar ele se derulează în armonie şi comunicare. Chiar și în zonele 
unde se propovăduieşte libertatea tuturor cultelor trebuie spus că este acceptată exis- 
tenta unei biserici nationale sau a unei religii oficiale, datorită nevoii de exprimare a 
identității naționale şi statale prin religie. 

Bisericile ortodoxe îşi au baza în comunitatea credincioșilor ce fiinteazá prin parti- 
ciparea la liturghie. Ele sunt autocefale şi de aici derivă autonomia lor. Biserica ortodoxă 
este una sfântă, sobornicească și apostolească alcătuită din totalitatea credincioşilor bo- 
tezati, care se împărtăşesc din aceleaşi sfinte taine. Ea funcționează pe principiul succe- 
siunii apostolice. În fruntea ierarhiei ecleziastice se află patriarhul. Toţi episcopii au 
aceeași putere. O importanţă deosebită în organizarea bisericii ortodoxe are structura 
sinodală de reunire a tuturor episcopilor. Biserica ortodoxă este structurată în patriarhii, 
mitropolii, arhiepiscopii, episcopii, protoerii şi parohii. Viaţa călugărească este organizată 
în mănăstiri și schituri. În bisericile ortodoxe nu există ordine şi congregatii religioase. 

Biserica catolică este comunitatea credincioşilor asociată cu comunitatea credinței, 
a sacramentelor şi fidelitatea față de evanghelie. Ca şi biserica ortodoxă, ea functio- 
nează pe principiul succesiunii apostolice. Episcopii săi sunt consideraţi succesorii 
primului episcop al Romei, apostolul Petru. Şeful suprem al bisericii catolice este Papa, 
ales pe viaţă, şi dispune de puteri monarhice, iar acţiunile lui au un caracter infailibil. 
Totodată, el este și şef de stat, al Cetăţii Vaticanului. Conducerea administrativă a bise- 
ricii catolice cade în seama curiei alcătuită din 11 congregatii cardinalice, 3 tribunale 
pontificale, oficiile curiei şi comisiile pontificale. Legătura dintre papă şi dioceză este 
făcută de episcopi reuniți în jurul papei în consiliul ecumenic (I. Mihăilescu, „Biserică“, 
în Dicţionar, 1993, p. 75). Comunitatea de bază a bisericii catolice este parohia, o subdi- 
viziune teritorială a diocezei. Catolicismul cunoaște ordinele si congregatiile cu ierarhie 
si legi proprii şi care depind direct de papă. 

Bisericile şi confesiunile protestante au structuri ecleziastice care decurg din socie- 
tatea în care funcționează. Astfel, sunt sisteme de organizare de tip episcopal, caracte- 
ristice bisericilor anglicane, bisericii lutheriene şi metodiste, desprinse de anglicanism. 

Sistemul prezbiterian sinodal este alcătuit dintr-o ierarhie de adunări şi de consilii 
în care unitatea fundamentală este parohia, administrată de un consiliu prezbiterian care 
alege pastorul, iar la nivel regional şi naţional se aleg consistoriile constituite din pastori 
şi laici. 

Un alt tip de organizare este cel congregationist, în care există doar nivelul local de 
structurare. Alianţa reformată şi biserica baptistă sunt astfel organizate. 

Cea mai mare extindere o cunosc anglicanismul, luteranismul, calvinismul, meto- 
dismul şi baptismul. Biserica anglicană este condusă de o singură ierarhie. Deciziile 
conducerii bisericii trebuie să fie confirmate în parlament şi ratificate de rege, care este 
şeful suprem al bisericii. Trebuie reţinut că laicii se reunesc în adunări anuale la nivel 
national şi în conferințe diocezane, dar fără să decidă în probleme de dogmă. Anglica- 
nismul funcționează în Anglia şi în tárile foste colonii engleze. Bisericile episcopale 
luterane si metodiste dispun de o ierarhie episcopală şi de o structură sinodală în care 
sunt incluşi şi laicii. Luteranismul fiinteazá în Germania, în ţările scandinave, în țările 
baltice, Elveţia şi în alte zone din lume. Metodismul activează în S.U.A. si Canada, iar 
într-o mică răspândire este cunoscut în Marea Britanie şi în ţări ale Europei Centrale. 
Biserica baptistă se organizează pe principiul alegerii de către credincioşi ai bisericii şi 
separat de structurile statului. 

Există, aşadar, o varietate de structuri în organizarea vieţii religioase creştine, aceasta 
ca urmare a evoluției concepțiilor creştine de-a lungul timpului. Biserica romano-cato- 
lică are cea mai puternică ierarhie şi se manifestă şi sub forme de organizare statală. 
Papa, conducător al statului Cetatea Vaticanului, apare ca reprezentant al lui Dumnezeu. 
Biserica ortodoxă are o organizare mai flexibilă, deciziile importante aparțin Sfântului 
Sinod al fiecărei biserici naționale. Nu există un şef suprem al ortodoxiei. Celelalte tipuri 
de biserici de care pomenim reflectă modul de organizare stabilit de doctrina religioasă, 
o organizare orientată spre comunitatea religioasă de bază, anume parohia. 


13.3.1. Denominarea 


Este o grupare religioasă care cuprinde un mare număr de credincioşi, dar niciodată 
nu ajunge să includă în structurile ei majoritatea populaţiei unei ţări. Acest grup acceptă 
existența celorlalte religii şi recunoaşte normele și valorile societății în care ele fiin- 
teazá. O religie poate avea o biserică într-o ţară şi statut de denominare în altă ţară. De 
pildă, catolicismul are statut ecleziastic în Italia si Spania și statut de denominare în 
România. Denominarea acordă atenţie tuturor dimensiunilor vieții credincioșilor, cu 
deosebire educaţiei religioase a tinerilor. 


13.3.2. Cultele religioase 


Reprezintă o grupare religioasă organizată pe principiul relațiilor directe cu membrii 
lor în modalităţi care nu tin cont întotdeauna de normele si valorile societăţii în care 
fiinteazá. Sunt culte religioase care se manifestă prin acte de deviantá, iar membrii lor 
dovedesc o devoțiune fanatică. Preocupate în mică măsură de doctrină, cultele sunt 
structurate în zonele în care tradiţiile au un rol nesemnificativ. De asemenea, ele apar în 
perioade de schimbare socială. Deşi fiecare cult are reguli proprii şi sisteme de educaţie, 
multe dintre ele se bazează pe metoda introspectiei si autodescoperirii. Cultele apar ca 
o alternativă la formele de viață spirituală derivate din civilizaţia materială şi indus- 
trială, ele căutând să răspundă unor nevoi psihologice ale unor grupuri umane. 

13.3.3. Sectele 


Sunt comunități religioase desprinse dintr-o religie, restrânse ca număr si ca influ- 
entá, opuse normelor şi valorilor societății. Ele resping celelalte religii ca fiind false, iar 
societatea este judecată ca apartinând forțelor răului. Aceste forme de organizare a vieții 
religioase caută sá dea răspuns unor trebuinte reale ale individului sau grupului, specu- 
lând dificultățile personale sau sociale. De regulă, ele apar acolo unde nu funcționează 
structurile sociale si unde biserica nu are o influență puternică. 

Sectele fiinteazá ca alternative la biserici, adică la formele de organizare si institu- 
tionalizare religioasă. Figura centrală o reprezintă preotul sau profetul. Sectele apar ca 
modalități de perfecționare a omului. Din această poziție ele promit salvarea în lumea 
de apoi a celor ce s-au impus prin puritate si perfecțiune astfel încât vor fi aleşi să stea 
alături de Dumnezeu. Există peste 350 de secte care au putut fi inventariate (I. Mihái- 
lescu, „Sectă“, în Dicţionar, 1993, p. 535). Amintim câteva dintre sectele mai cunoscute: 

— anabaptiste (Biserica Fraţilor, Biserica Fraţilor Uniti după Evanghelie); 

— mișcările de deşteptare (Adunarea Fraților, Armata Salvării, Mișcarea Penti- 
costală); 

— milenariste (adventiști de ziua a şaptea, Martorii lui Iehova); 

— mormonii, vindecătorii etc. 


13.4. Religia și schimbarea socială 


Dată fiind funcționarea bisericii în temeiul unor dogme, al Sfintei Tradiţii şi al învă- 
țării Sfinților Părinți, se pune întrebarea cum religia poate produce schimbarea? Există 
mai multe moduri în care religia exprimă schimbarea. Ea poate fi concepută ca opusă mo- 
dernizárii sociale si culturale. Ca pildă amintim regimul islamic din Iran, dar si, în general, 
sectele religioase ce militează pentru împotrivirea faţă de valorile şi normele societății şi 
orientarea întregii vieți religioase, sociale şi politice numai către tradiții, către forme vechi 
de organizare si conducere. Se afirmă direct preeminenta religiosului, asemenea perioadei 
medievale, aceasta fiind şi un răspuns la secularizare. Trebuie subliniat că statul islamic 
iranian cunoaşte o anumită evoluție de la momentul edificării sale în anul 1979, anume se 
încearcă o adaptare a modelelor si normelor islamice la cerinţele societății contemporane. 
Probabil, în viitor, generațiile noi vor aduce alte viziuni asupra organizării si funcționării 
acestui stat islamic. Nu putem evita realitatea Dn lui; el răspunde unor trebuinte si 
tendințe din spiritualitatea poporului iranian şi din particularitátile evoluției societății 
iraniene ce au determinat refugiul în religie si adoptarea de decizii derivate din religie. 

O altă direcție de manifestare a religiei ca factor al schimbării este dată de impli- 
carea ei socială. Este prea bine cunoscută teza sociologului german Max Weber despre 
rolul spiritului eticii protestante în dezvoltarea capitalistă. El a pornit de la constatarea 
că revoluția industrială a avut loc initial în țările protestante: Anglia, Ţările de Jos, Ger- 
mania, şi a concluzionat că etica protestantă a fost impulsul vital care a produs această 
schimbare fundamentală. Analiza capitalismului a evidenţiat caracteristici derivate din 

rationalitatea activitátil economice si sociale. Circulatia bunurilor, acumulare de capital, 
profit, investirea din profit în producţie, toate acestea sunt de regăsit la capitalisti. După 
Max Weber, ar exista o relație nemijlocită între puritanismul propovăduit de etica 
protestantă și profilul capitalistului. În timp ce catolicismul gândește sărăcia ca o cale 
spre mântuire, realizată într-o lume viitoare, protestantismul declară că bogăţia perso- 
nală este un simbol al alegerii celor ce vor fi predestinati pentru mântuire. Prin muncă 
intensă şi creşterea bogăției, calviniştii credeau că ei sunt cei aleși să fie mántuiti. Acest 
spirit se distinge prin chibzuinţă, cumpătare, respingerea oricăror forme de plăcere. Din 
acest mod de trai a rezultat spiritul de investire a capitalului în producție. Important este 
că protestantismul a acceptat individualismul si tipul democratic de organizare a rela- 
tiilor interumane şi a societății. 

Teza lui Max Weber despre rolul determinant al religiei protestante în dezvoltarea 
capitalismului a fost criticată de unii sociologi, remarcându-se neglijarea de către gândi- 
torul german a existenţei formelor capitaliste în alte perioade istorice şi în alte zone 
geografice decât cea în care s-a manifestat spiritul eticii protestante. Alte obiecţii vizau 
insuficienta analiză a factorilor economici şi politici în procesul de industrializare (Jean 
Baechler, „Religia“, în Tratat, 1997, pp. 506-507). Dincolo de observaţiile critice, justi- 
ficate de altfel, reținem că Max Weber accentuează raționalitatea şi acțiunea individuală 
în explicarea societății moderne, în principal a capitalismului. 

O altă direcţie de explicare a religiei, ca element al schimbării, este oferită de renas- 
terea unor tradiţii religioase în spațiul american după anul 1980 (Vander Zanden, p. 387). 
Sunt discutate aspecte referitoare la reînvierea campusurilor religioase unde studenți din 
toate religiile au manifestat un interes puternic pentru problemele spirituale, concretizat 
în participarea la cursuri de teologie, implicarea în activități voluntare în sprijinul credin- 
cioşilor, prezenţa la serviciile religioase din campusuri. În același sens este menţionat 
locul deosebit ocupat de religie în transmisiile şi emisiunile de televiziune astfel încât 
se discută de biserica electronică, o nouă modalitate de participare a americanilor la 
serviciile religioase. Majoritatea programelor religioase de la televiziune sunt fundamen- 
taliste pe linia mişcării protestante conservatoare şi evanghelice. 


13.5. Religia în România 


Cea mai mare parte din populaţia ţării s-a declarat de religie creştin ortodoxă, 
conform Recensământului din anul 2002. Considerată în vechiul regat (înainte de anul 
1918) ca Biserică națională, Biserica Ortodoxă Română şi-a păstrat același statut şi în 
perioada interbelică, cel puţin în opinia publică, deşi Legea cultelor din anul 1928 nu a 
sancționat această poziție. Evoluţia societății româneşti a condus la creşterea numărului 
de ortodocși, 86,8% din populaţie fiind de religie ortodoxă. Un eveniment decisiv în 
afirmarea acestei ponderi a fost desființarea cultului greco-catolic în anul 1948 şi 
trecerea adepților acestuia la ortodoxie. 

Cultul greco-catolic a apărut ca urmare a unirii unei părți a clerului ortodox din 
Transilvania cu Biserica Romei, în contextul presiunilor puternice exercitate de Curtea 

de la Viena. Din 1700, anul constituirii cultului greco-catolic, acesta a cunoscut o istorie 
deosebit de complexă din care se desprinde contribuția sa esențială la afirmarea idea- 
lului national românesc, la redesteptarea conștiinței nationale a românilor, la crearea 
unor valori ale culturii române. Recunoscută legal imediat după revoluţia din decembrie 
1989, biserica greco-catolică caută să-şi redobândească poziţia ei în societatea româ- 
nească în cadrul unui context social diferit de cel al constituirii sale. 

Compararea situaţiei fiecărei religii în anul 1930 şi în anul 2002 relevă modificări 
importante cunoscute de toate cultele. Cu excepția bisericii ortodoxe nici o altă religie 
nu a cunoscut creșteri a numărului de adepți. Societatea românească actuală manifestă 
interes pentru religie si biserică, sondajele de opinie evidenţiază constant încrederea 
românilor în biserică, apreciată ca instituție fundamentală în statul român. 


Structura pe culte religioase a populaţiei României 
(conform recensământului din anul 2002) 


Religie (cult) ali 

1930 1992 2002 
ortodoxă 69,9 87,6 86,8 
greco-catolică 9,9 1,0 1,0 
romano-catolică 8,2 5,0 4,7 
reformatá 5,0 3,5 3,2 
mozaicá 3,4 - - 
evanghelicá-lutheraná 2,2 0,2 0,1 
unitariană 0,5 0,3 0,3 
baptistă 0,3 0,5 0,6 
mahomedană 0,3 0,2 0,3 
evanghelică, creștină după evanghelie, a E 0.3 
evanghelică de confesiune augustină i 
adventiști 0,1 0,3 0,4 
penticostali — 1,0 1,5 
creștini de rit vechi - 0,1 0,1 
ortodocsi de rit vechi — 0,1 

Religia 

Termeni 
bisericá ortodoxie 
catolicism politeism 
confesiune profan 
credintá sacru 
culte religioase schimbare socialá 
denominare secte 
eticá protestantá superstiție 
magie supranatural 
mana tradiţie 
monoteism 


Întrebări recapitulative 


1. Ce este religia? 


2. Care este diferenţa dintre sacru si profan? 
3. In ce lucrare Emile Durkheim analizează religia? 


4. Care sunt funcțiile religiei? 


5. Ce este magia? 
6. Ce este superstitia? 


7. De ce există o varietate a credințelor religioase? 


8. Prin ce se distinge religia creştin ortodoxă de religia catolică? 

9. Ce este denominarea? 

10. Care sunt relaţiile dintre ortodocși şi greco-catolici în România? 
11. Care sunt sectele din România? 

12. Ce înseamnă politeism? 

13. În ce constă rolul religiei în schimbarea socială? 

CAPITOLUL XIV 
Cultura 


14.1. Conceptul de cultură 


Datorită multor acceptiuni ce 1 se acordă definirea termenului de cultură este o 
operaţie dificilă. În lucrarea lui Alfred L. Kroeber, The Nature of Culture (1952), sunt 
identificate 163 de definitii ce pot fi delimitate în sase categorii de sensuri — descriptive, 
istorice, normative, psihologice, genetice, structurale — deci o varietate de acceptiuni, 
ceea ce a determinat pe un sociolog francez să vorbească despre o „junglă conceptuală“ 
(Bernard Valade, „Cultura“, în Tratat, 1997, p. 521). 

Etimologic, conceptul de cultură provine de la latinescul cultura, care însemna la 
romani cultivarea pământului. În schimb, Cicero a caracterizat filosofia drept o cultură 
a spiritului, sens preluat si dezvoltat în ideea că o cultură reprezintă cultivarea valorilor 
umane, dezvoltarea şi emanciparea spiritului uman. În secolul al XVIII-lea, Voltaire a 
formulat ideea „cultivons notre jardin“, care conferă un înţeles nou culturii: cultivarea 
minţii, a rațiunii şi a însuşirilor umane, viziune dominantă în secolul al XIX-lea. Cultura 
constituie procesul de asimilare a unor valori eterne, derivate, cu precădere, din dome- 
niul artelor şi literaturii. Tot ce nu este în acest cadru nu merită interes. În această optică, 
problemele vieţii cotidiene nu ar avea tangenţă cu sfera culturii. Abordarea sociologică 
şi antropologică a lărgit mult conținutul culturii. 

Cultura este orice produs al gândirii și activității umane. Din această descriere re- 
zultă că ea cuprinde toate produsele materiale si nemateriale ale omului. O unealtă, fie 
ea cât de simplă, la fel ca şi o idee cât de rudimentară fac parte din cultură deoarece ase- 
menea produse au un sens dat de om. Orice realizare a omului este cultură datorită actiu- 
nii sale conforme unui plan, fie el chiar extrem de simplu. De aceea cultura se deose- 
beste de natură. Ea este modul fundamental de satisfacere a trebuintelor umane. Pentru 
ca un produs să fie inclus în cultură, el trebuie mai întâi să se obiectiveze. Nu orice gând 
sau imagine plăsmuită de om este cultură. Acestea capătă caracter cultural numai dacă 
sunt concretizate într-un obiect pus în circulație. O viziune asupra lumii elaborată de o 
persoană sau de un grup devine componentă a unei culturi atâta timp cât o acceptă sau 
o resping alte persoane, adică o supun unei judecăţi de valoare din diverse unghiuri. În 
această acceptiune, cultura este ansamblul elementelor unei societăți, fie în forma moste- 
mm trecutului, fie în forma creaţiilor prezentului. Sá precizăm că discutând cultura ca 
sumă a produselor umane care circulă în societate, nu este negată potentialitatea cultu- 
rală, dar şi aceasta este obiectivatá numai în procesul de comunicare si de circulație. 

Abordarea sociologică si antropologicá a culturii vine să întregească imaginea asupra 
unei realități vaste s1 complexe si să conteste unele concepții unilaterale despre relațiile 
dintre comunităţi nationale. Consecintá a unui mod de concepere a umanităţii, etnocen- 
trismul s-a întemeiat pe principii restrictive. După cum sublinia C. Lévi-Strauss, antichi- 
tatea desemna prin termenul de barbar tot ce nu era integrat în cultura greacă sau în cul- 
tura greco-romană. În aceeasi directie, Occidentul a adoptat denumirea de sălbatic privind 
popoarele din afara spațiului său. Cuvântul sălbatic, originat în sintagma „din pădure“ 
evocă un tip de viaţă animală, opusă culturii umane, după cum cuvântul barbar are în 
vedere confuzia şi lipsa de articularitate a cântecului păsărilor, contrapuse sensurilor 
semnificative ale limbajului uman. Refuzând umanitatea celor desemnaţi a fi „barbari“ 
sau „sălbatici“, se adoptă, de fapt, una dintre atitudinile lor tipice. Cultura cuprinde pro- 
dusele întregii umanitáti care se particularizează în timp si spațiu. Cultura este o realitate 
pentru orice ființă umană si pentru fiecare grup uman sau social si, de aceea, R. Linton 
a definit-o ca a doua natură. 

Una dintre definițiile recunoscute de către sociologi, antropologi şi culturologi este 
cea a lui E. Tylor: „Cuvântul cultură sau civilizație, în sensul său etnografic cel mai rás- 
pândit, desemnează acel tot complex ce cuprinde ştiinţele, credinţele, artele, morala, 
legile, obiceiurile şi celelalte aptitudini si deprinderi dobândite de om, ca membru al so- 
cietăţii“. Antropologul american accentuează în definiția sa originea si caracterul culturii 
(B. Valade, op. cit., p. 532). Definim cultura ca ansamblu de comportamente, credinţe, 
valori, atitudini si idealuri învăţate şi împărtăşite de toți membrii unui grup sau ai unei 
societăţi, care îi ghidează în viaţa socială şi personală. 

Cultura se referă, deci, la moştenirea socială alcătuită din modele de gândire, simtire 
si acţiune caracteristice unei populaţii sau unei societăți, inclusiv expresia acestor modele 
în lucruri concrete. Cultura este compusă din cultura nonmaterială: creaţii abstracte cum 
sunt valorile, credinţele, simbolurile, normele, obiceiurile si instituţiile, şi din cultura 
materială: produsele fizice sau obiecte cum sunt vasele de argilă, computere, monezi. 
Cultura reflectă ideile şi orice acțiune a omului, ceea ce reliefează existența unei lumi 
proprii fiinţei umane. 

Relaţia dintre cultură şi societate este una de interdependentá. Cultura există numai 
prin oameni, iar societatea solicită culturii furnizarea pentru membrii săi a setului de 
idei diriguitoare în comportamentul şi gândirea acestora. Se identifică societatea cu 
cultura? Fiecare dintre ele este o realitate umană distinctă aflate într-o reţea de comu- 
nicare continuă, existenţa uneia este strâns asociată de existența celeilalte. 

Cultura procură societăţii schema de interpretare a experienţelor şi ghidarea actiu- 
nii, iar societatea reprezintă țesătura reală a relațiilor dezvoltate de grupurile umane și 
sociale. Ca fond moştenit, cultura oferă grupurilor sociale si indivizilor modele de acti- 
une si de gândire. Este inutilă descoperirea din nou a teoremei lui Pitagora, ea face parte 
din cultura umanităţii. Individul şi societatea trebuie doar să cunoască această teoremă 
si, pe această bază, să-şi organizeze viaţa sau să gândească în spiritul ei. Rezultă că so- 
cietatea evoluează fără a fi nevoie de reluarea, descoperirea sau invenţia tuturor ideilor, 
valorilor şi tehnicilor, deoarece acestea sunt transmise de către cultură. 

Fiecare generaţie trebuie să înveţe si să selecteze din această moştenire ceea ce este 
oportun pentru cursul vieţii sociale şi individuale. Sub acest unghi funcția culturii este 

asemănătoare cu funcția reprezentată de hartă, folosită de om în raportarea la ceilalți, 
altfel spus, ea îl ajută pe om să dea răspuns la contextele de viață personală şi socială, 
şi cum să caute calea benefică în integrarea socială. 

Dacă în lumea animală adaptarea la mediu are loc numai pe baza instinctelor, în so- 
cietate acest proces se desfășoară rational, omul constientizeazá scopul acţiunii sale şi, pe 
acest temei, el are o conduită adecvată situaţiilor reale și ştie cum să acţioneze, de pildă, 
pe stradă, într-o biserică, la o petrecere, într-un spital, la o înmormântare. Prin urmare, 
omul ia din cultură modele de comportament şi concepțiile ce stau la baza conduitei sale. 
Într-adevăr, atitudinea adoptată la o înmormântare este reflexul normelor și valorilor 
însuşite. Într-un anumit fel se comportă o persoană din cultura asiatică și în alt fel o per- 
soană din cultura românească faţă de acest eveniment, dar ambele persoane au unele note 
comune constând în sobrietate, exprimarea durerii şi tristet1i, îmbrăcăminte adecvată etc. 

Revenind la relația dintre societate şi cultură, se cuvine să subliniem că societatea 
este o colectivitate de oameni relativ independentă care ocupă acelaşi teritoriu și parti- 
cipă la o cultură comună (Vander Zanden, p. 59). Cultura include obiceiurile unui popor 
iar aceste obiceiuri sunt produse de ansamblul indivizilor din societate. Așadar, discu- 
tăm despre o societate ca reţeaua reală de relaţii sociale aşa cum apare ea în grupuri 
umane, iar cultura oferă cheia înțelegerii modului de structurare a societăţii de către 
membrii care o compun. 

Studiul culturii se realizează cu concepte fundamentale întâlnite în antropologia 
culturii si în sociologia culturii. Model cultural, valoare culturală, ethos, configurație 
culturală, tradiţii, valoare sunt prezente în orice abordare a fenomenului cultural. 

Conceptul de model cultural a fost elaborat de Ruth Benedict în cartea sa Patterns 
of Culture. Antropologul american argumentează necesitatea cunoașterii temperamen- 
tului popoarelor, acel substrat afectiv şi ideologic în temeiul căruia o colectivitate nati- 
onală capătă o fizionomie proprie, deosebit de importantă în înțelegerea instituțiilor şi 
comportamentelor. Acest fenomen a fost numit de R. Benedict „pattern“, definit ca prin- 
cipiul existent în orice cultură, care determină armonizarea elementelor ei componente. 
Cunoaşterea unei culturi este studiul modului de organizare a acestor elemente în forme 
culturale şi în valori. O dată cu descoperirea modelului cultural înţelegem mai bine de 
ce o cultură este ceea ce este şi de ce nu are o altă fizionomie, de ce membrii unei so- 
cietáti au un anumit stil de viaţă şi de ce ei resping ideologiile şi tradițiile străine de ei. 

Modelul cultural dispune de o individualitate. Trebuie spus că unii antropologi 
folosesc termenul de model cultural diferit de cel de „pattern“. Melville Herskovits 
desemnează prin termenul de focus tendinţa fiecărei culturi de a dezvolta unele din 
componentele ei. Apoi, se cuvine a arăta că există modele culturale sistemice, modele 
de cultură în totalitatea ei, modele de stil. 

Termenul de ethos indică spiritul unui popor, cum este, de pildă, umorul la români, 
spiritul metodic al neamtului etc. Cultura este cunoscută prin studiul temelor culturale, 
care reprezintă principiile explicite sau implicite, declarate sau încurajate de societate, 
care influenţează orientarea activităților membrilor acesteia şi modelează comporta- 
mentul. Exemple de teme culturale semnificative: „superioritatea fizică, mentală şi morală 
a bărbatului asupra femeii“, ,,ingeniozitatea, generozitatea, curajul sunt virtuțile morale 
fundamentale“. 

Valoarea culturală este modul optim de comportare si acțiune într-o comunitate, 
care îi îndreaptă pe oameni către acţiuni culturale, pentru că numai astfel li se conferă 
calitatea de membri ai comunității. 

Schemele culturale desemnează modul particular al indivizilor aparținând aceleiaşi 
societăţi de a simţi, a gândi şi a acţiona. Schema culturală este mai eficientă decât cea 
de model cultural datorită aplicabilitátii mai clare la realitățile sociale, culturale şi 
naționale la care face referire. 

La aceste concepte adăugăm pe cel de personalitate de bază elaborat de R. Linton 
(1968). Ea reprezintă acea configurație psihologică, proprie membrilor unei societăţi, 
întruchipată într-un stil de viaţă în raport cu care ei își construiesc imaginile despre 
lume, îşi organizează strategiile de acțiune. Linton a afirmat teza despre limita de care 
individul trebuie să ţină seama în cadrul propriei culturi. Întrucât viața personală si 
socială a individului se desfășoară după un număr de norme, reguli şi valori, nu este 
necesar ca el să cunoască si să folosească întregul patrimoniu al culturii. 

În orice societate cultura are un substrat fundamental, un patrimoniu comun de idei, 
principii, obiceiuri şi acestea sunt constantele universale — locuinţa, hrana, comuni- 
carea, arta şi jocul, limba, gândirea, activitatea economică, religia, familia, educaţia. Tot 
în cultură intră fondul propriu unei categorii distincte de indivizi, elementele ei parti- 
culare, o ideologie si modele de comportament unice (elementele alternative), cât si 
metodele proprii fiecărui individ de a răspunde la provocările mediului (elementele 
individuale). Elementele universale și cele speciale ale culturii constituie o condiţie sine 
qua non de existenţă a acesteia, pe când cele alternative sunt secundare. 


14.2. Componentele culturii 


Înțelegerea sociologică a culturii este facilitată de cunoașterea componentelor aces- 
teia. Ea se exprimă prin dimensiunile ei, asa cum sunt exprimate de relațiile interumane 
şi sociale, de acțiunile oamenilor. Este neîndoielnic că animalele dispun de simţuri: 
miros, auz, vedere, mult superioare celor aparţinând oamenilor. Omul este din multe 
puncte de vedere mai puţin dotat ca animalele. Și totuși, omul reuşeşte să domine me- 
diul său natural și social, lumea fizică sau organică. De ce? Pentru că el are instrumen- 
tele şi mijloacele ce-i permit să acționeze nu doar instinctual, dar, mai ales, conştient, 
rațional. Fiinţa umană se distinge prin creativitate, capacitatea de a adăuga la realitatea 
naturală elemente noi, care nu se regăsesc în natură; ele sunt creaţii exclusiv umane. 
Componentele culturii sunt integral umane, iar individul şi societatea se identifică în 
ele. Omul este om în măsura în care în relaţiile cu ceilalți apelează la componentele 
culturii şi îşi organizează conduita pe baza lor. Saltul de la natură la om s-a făcut prin 
instrumentele eminamente umane. Însăşi societatea integrează în conţinutul şi formele 
ei componentele culturii. 

14.2.1. Simbolul 


Este o componentă a culturii datorită capacității omului de a-l crea şi de a-l utiliza. 
Orice act social si individual are si o dimensiune simbolică. Reamintim că o perspectivă 
teoretică de notorietate, interactionismul, a conceput comunicarea sinelui cu el însuşi și 
cu alții prin simboluri semnificative universale. Fiinţa umană este una impregnată puter- 
nic de simbol. Ce este simbolul? Este orice obiect care exprimă un alt obiect sau este 
pus în locul acestuia. Simbolurile sunt containerele culturii și de aceea cultura este perce- 
pută ca un sistem de simboluri înțelese. Ele ajută la reprezentarea obiectelor, evenimentelor 
şi oamenilor. Să luăm exemplul porții. Ea este locul de trecere dintre două spaţii pe 
care-l închide si deschide. Sensurile ei sunt însă şi dincolo de această acceptiune. Poarta 
reprezintă locul de trecere dintre două lumi, dintre cunoscut şi necunoscut, dintre bine 
si rău, adevăr şi frumos. Alt exemplu, simbolul mamei, în afară de „femeie care are 
copii“, ea desemnează o mare varietate de sensuri. Însăși tara este reprezentată prin 
noțiunea de mamă. 

Simbolurile sunt coduri puternice de reprezentare. Ele au o varietate de forme: ges- 
turi, picturi, steaguri, icoane, insigne, uniforme. Steagul conferă identitatea unei naţiuni, 
crucea este simbolul salvării prin Hristos, clădirile monumentale au semnificația puterii 
sau a bunăstării. Culorile sunt folosite ca simboluri sociale. Prin folosirea simbolurilor 
în comunicare, individul se adresează fondului colectiv de semnificații împărtășit cu cei 
cu care dialoghează. De altfel, publicitatea utilizează constant simbolurile, iar obiectele 
publicitare, ele însele, servesc ca simboluri sociale. De asemenea, mimica are o impor- 
tantă funcție de simbol social deoarece ea exprimă stări umane: bucuria, tristețea, mânia, 
indiferența, surpriza, îndoiala, deprimarea, satisfacția. Gesturile sunt mișcări ale corpului 
care exprimă 1dei, sentimente, situaţii concrete sau imaginare. Ele conferă expresivitate 
comunicării verbale. S-a dovedit, în cercetări de psihologie, că simbolurile nonverbale 
ocupă 80% din comunicarea umană. De fapt, cunoaşterea omului şi a grupului se 
realizează prin contactul cu simbolurile nonverbale. Oamenii apar în fața celorlalți cu 
gesturile şi mișcările lor din care rezultă un contur al comportamentelor lor. Omul are 
capacitatea de a crea, manipula şi folosi simbolurile în modelarea conduitei lor proprii 
şi în influențarea altora. Filosoful E. Cassirer observa că omul trăiește într-un univers 
simbolic: „Omul nu mai poate înfrunta realitatea în mod nemijlocit, el nu o mai poate 
privi faţă în față. Atât de mult s-a învelit pe sine cu forme lingvistice, cu simboluri mito- 
logice sau rituri religioase, astfel încât nu poate vedea sau cunoaște nimic decât prin 
mijlocirea acestui mediu artificial“. 


14.2.2. Limba 


Este un sistem alcătuit din modele de sunete-cuvinte şi propoziţii, cu înţelesuri 
specifice. Limba este probabil cel mai clar şi complex produs al omului. Ea este vorbită 
şi este simbolică, şi din aceste particularități decurg funcțiile ei pentru om si pentru socie- 
tate. Limba este folosită pentru a exprima orice cu referire la tot ce priveşte gândirea, 
trăirea, acțiunea si viaţa umană. Limba are, deci, o funcție fundamentală de comunicare. 
Limbajul dă expresie posibilităților deosebite de comunicare ale omului. Există o 
diferență între limbă ca sistem de sunete şi limbă ca mijloc de comunicare 

Limba creează cultură, mărturie stau creaţiile literare din toate epocile istorice, iar 
limbajul însuşi este determinant al oricărei producții culturale. Prin limbă omul edifică 
un mediu al său, diferit total de cel natural. Societatea fiinteazá ca o structură de limbaje, 
pentru că fiecare component al ei se distinge printr-un limbaj şi comunică cu celelalte 
într-un limbaj specific. Nucleul procesului de socializare a ființei umane sunt limba si 
limbajul. O integrare în grup şi în societate este oportună numai în măsura însuşirii lim- 
bii. De aceea, învăţarea limbii materne este o condiție indispensabilă pentru desfásu- 
rarea benefică a socializării. Nivelul de maturitate istorică si intelectuală este exprimat 
si de capacitatea de comunicare şi de utilizare a limbajelor proprii sau a celor ale socie- 
D. în activitatea socială. 

Limbajul este calea folosită în înfăptuirea oportunităţilor umane. De fapt, el este 
tichetul de admitere în viaţa socială si în umanitatea deplină. Lipsa tichetului lingvistic 
înseamnă lipsa de acces la societate şi umanitate. Limba are un rol esențial în determi- 
narea conţinutului unei activităţi, în exprimarea comportamentului etnic al unui popor 
şi a modului de viaţă al unei națiuni. Cu ajutorul limbii se determină stadiul de evoluție 
istorică a unei comunități nationale, precum si nivelul ei de autonomie. Limba este defi- 
nitorie pentru orice popor şi reprezintă unul dintre elementele fundamentale de diferen- 
tiere a grupurilor. Pentru acelaşi lucru sau fenomen se folosește o sumedenie de cuvinte. 
De pildă, arabii au 6.000 de expresii pentru cămilă (Vander Zanden, p. 63). Un popor 
dintr-o insulă filipineză are o denumire pentru fiecare din cele 92 de varietăți de orez. 
În româneşte, pentru „necaz“, conform Dicţionarului de sinonime, sunt menţionate 
aproape 100 de nuanţe. Rezultă că diferenţele în vocabular ale unor comunități diferite 
înseamnă moduri proprii de exprimare a aceloraşi realități. Pe de altă parte, din nevoia 
comunicării între oameni, dincolo de diferenţele naționale, s-a impus, în fiecare epocă 
istorică, o limbă comună (internaţională). Latina până în perioada modernă, franceza în 
secolele XVIII şi XIX, engleza în secolul al XX-lea, sunt exemple de limbi de circulație 
internațională. 

Limbajul acționează asupra gândirii si viziunii despre lume. Limitele limbajului 
exprimă limitele umanului. Prin limbaj se realizează, indiscutabil, o selecție din reali- 
tate, a ceea ce fiecare om crede sau este obligat să accepte. Limba este o creaţie naturală, 
iar fondul ei de cuvinte se încheagă în procesul evoluției societăţii şi a culturii. Ea nu 
este produsul unui grup, adică nu este posibilă impunerea unei limbi artificiale si este 
ineficientă căutarea unor modele lingvistice ce ar urma să fie adoptate de întreaga colec- 
tivitate. Peremptorie rămâne, pentru cazul discutat, încercarea curentului latinist de im- 
punere a unei limbi române „pur latine“, curățată de orice altă influență, idee generoasă 
însă potrivnică dezvoltării organice a limbii române, tezaur al unui întreg popor şi nu al 
unui grup. În aceeași măsură merită amintită perioada bolşevică din România când, pe 
de o parte, se cerea scoaterea unor cuvinte din vocabularul limbii române, care nu ar 
mai fi reflectat realități concrete, deoarece acestea ar fi fost înlăturate o dată cu instau- 
rarea comunismului, de pildă „coadă“, „sărac“ s.a., iar pe de altă parte, se argumenta, 
împotriva adevărului istoric şi lingvistic, presupusa origine slavă a limbii române. De 
aici rezultă utilizarea limbajului şi a limbii ca mijloace de manipulare a opiniei publice. 
Rămânând în acelaşi cadru, se cuvine să amintim degradarea limbajului, banalizarea şi 
rutinizarea lui în comunicarea politică. S-a crezut că numai în comunism se utiliza o 

limbă de lemn. Or, s-a constatat că indiferent de regim, evident, cu specificul de rigoare, 
limba discursului politic este o deformare a limbii naționale. Uzul până la abuz al unor 
cuvinte precum democrație, libertate, stat de drept, economie de piață, justiție, egalitate 
duce la stereotipuri în comunicare si în gândirea cotidiană. Poate fi evitat limbajul 
„uniformizat“ din politică? Răspunsul nu este simplu, însă cu certitudine trebuie respectat 
modul gramatical corect de exprimare, indiferent de publicul spre care se îndreaptă 
mesajul unei teme abordate. 

Întrucât limba nu este rezultatul unei convenţii, după cum s-a arătat, ea dispune de 
sensurile conferite natural în interacțiunea dintre oameni, în comunicarea dintre grupuri, 
în procesul creației spirituale si al construcției materiale. Există un limbaj al grupului 
sau al unei colectivități, cum sunt limbajul profesional, limbajul juvenil, limbajul maha- 
lalei, limbajul studenţesc sau limbajul academic, limbajul științific, limbajul artistic, 
limbajul literar, limbajul arhitectural, limbajul medical, limbajul politic ete. În acelaşi 
perimetru se înscrie si limbajul specific fiecărui mijloc de comunicare: televiziune, 
presă, radio. Această varietate de limbaje reflectă diversitatea modurilor de comunicare 
si ea fiinteazá în contextul unui limbaj comun tuturor membrilor unei societăți. 


14.2.3. Norme 


Cultura se distinge, în dimensiunea ei de existență eminamente umană si socială, 
prin modele acceptate sau impuse indivizilor în scopul rationalizárii comportamentelor 
individuale si sociale. Convietuirea oamenilor într-o societate este proiectată de cultura 
lor în modelele ce au caracter de normă. Primele structuri sociale s-au constituit din 
momentul când grupurile de hominizi au dispus de cultură, adică de principii ce au diri- 
guit trăirea în comun, acceptate ca atare de către toți membrii grupului. În interacţiunea 
interumaná si intergrupală, indivizii au învăţat acele norme, pentru că numai astfel 
devenea posibilă funcționarea raporturilor dintre ei. Dincolo de particularitátile biopsi- 
hice, de trebuintele specifice, de interesele proprii, oamenii au căzut de acord sau li s-a 
impus să acționeze în temeiul unor norme. Toate culturile au moduri de a susține şi în- 
tări ceea ce au comun, concomitent cu descurajarea şi pedepsirea a ceea ce ele consideră 
că este inadecvat unui comportament colectiv, acceptat, pentru funcționarea societății. 

Ce sunt normele? Ele reprezintă reguli şi modele care determină ce comportament 
este corespunzător sau nu este corespunzător într-o situaţie dată, conform standardelor 
de comportament cerute de o cultură. O normă, pentru a funcționa, trebuie să fie accep- 
tată şi înțeleasă de individ sau de grup. Normele au un sens după care oamenii se orien- 
tează în rețelele sociale şi culturale, astfel încât ei să ajungă la acceptarea reciprocă a 
convietuirii într-un spaţiu social. Obligatiile de rol într-un grup social sunt definite de 
normele sociale ale grupului (Theodorson & Theodorson, 1969, p. 277). 

Normele sunt şi scopuri. Li se atribuie calităţi și funcții, ele capătă caracterul unor 
realități construite şi, de aceea, ele reprezintă standarde prin care sunt judecate acţiunile 
umane şi sunt sancţionate comportamentele. 

Etimologic termenul de normă are originea în cuvântul grec nomos, care înseamnă 
ordine. Conceptul de normă pare să aibă si o altă rădăcină, tot greacă, în zeița Nemesis, 
care îndeplinea misiunea de a reglementa respectarea împărțirii lumii între zei. Nemos 

se referă la ordinea umanului spre deosebire de physis, care desemnează ordinea naturii. 
Diferența aceasta dovedeşte că încă din antichitate societatea era concepută ca structură 
diriguită de norme pentru menținerea ordinii și sanctionarea abaterii de la reguli şi îm- 
potriva ordinii. Norma socială are consecințe, urmare a rolului ei în rationalizarea vieții 
sociale (S. Rădulescu, 1994a, p. 59): crearea de drepturi, obligații si interdicții, menține- 
rea sociabilității umane prin dirijarea convergentă a acțiunilor si conduitelor individuale, 
evitarea conflictelor și tensiunilor prin limitarea acțiunii individuale şi întărirea coezi- 
unii, susținerea sentimentelor de solidaritate socială și fortificarea securității individuale 
si sociale, stabilirea regulilor de conduită pentru individ si grup privind comportamentul 
dezirabil. Toate aceste efecte se regăsesc în orice cultură, iar concretizarea lor are loc 
diferit în fiecare cultură. 

Functiile normelor sunt un reflex al culturii în care ele fiinteazá. Există un număr 
de functii prezente în orice societate: exprimarea si promovarea cerințelor funcționale 
ale unui sistem, expresie actionalá a cunostintelor acumulate, mod simplificat de 
decizie, modalitate simplă de exercitare a controlului, crearea consensului si reducerea 
incertitudinii (Cătălin Zamfir, „Norma“, în Dicționar, 1993, p. 396). 

În societate acționează o varietate foarte mare de norme, urmare a complexității 
rețelelor sociale. Conform unor clasificări există următoarele categorii de norme (S. 
Rădulescu, 1994a, p. 61): după domeniul de activitate — profesionale, tehnice, politice, 
economice, științifice; în functie de gradul de generalitate — generale şi particulare; în 
funcție de conținut — prescriptive, care indică ce trebuie făcut, si proscriptive, care 
stipulează ce nu trebuie făcut; din punct de vedere al valabilitátii si functionalitátii — 
ideale, care prescriu conduite identificate cu cele mai de seamă valori si idealuri, şi 
reale, care funcționează ca determinante ale comportamentului; după modul de manifes- 
tare — explicite sau implicite, intime sau colective, formale sau informale, legitime sau 
ilicite; după sancțiunile cu care se asociază — sociale sau juridice, difuze sau globale, 
spontane sau organizate, represive sau restrictive; după gradul de independență si 
libertatea de alegere acordată subiectului acțiunii — cu caracter conservator sau liberal. 
Dintre toate numai normele juridice acționează obligatoriu pentru toți membrii societă- 
til, iar restul are valabilitate parțială în raport de activitate, grupuri sociale, tipuri de 
sancțiuni. Diversitatea de norme derivă din pluralitatea situațiilor oportune a fi regle- 
mentate în scopul asigurării ordinii în fiecare sferă a vieții sociale şi a societății în totali- 
tatea ei. Prin urmare nu sunt suficiente normele generale ale societății, ci este nevoie de 
standarde de comportament în orice sector. 

Normele juridice vizează pe orice membru al societății în calitatea sa de cetățean, 
pe când restul normelor dă expresie unor trebuinte de ordine si rationalizare particulare. 
Natural, între normele juridice şi celelalte norme trebuie să fie o concordanţă, altfel se 
ajunge la crearea dezordinii rezultate din contradictia dintre ele. Sunt însă contexte în 
care acest conflict se poate manifesta. Atâta timp cât o sferă a vieţii sociale este diriguită 
de anumite norme benefice, schimbarea normelor juridice este necesară deoarece regle- 
mentările de drept rezultă din nevoia de funcționalitate eficientă a întregii societăți, deci 
şi a sectorului cu ale cărui norme este în dezacord. 

O formă aparte de normativitate reprezintă obiceiurile. Ele sunt un comportament 
construit în funcție de normele unei comunități pentru că altfel s-ar produce o încălcare 

a principiilor după care se desfăşoară viața de obşte. Vecinátatea la români, obisnuinta 
ca în fiecare duminică toți membrii comunității să meargă la biserică, participarea la 
evenimente sociale sau familiale sunt obiceiuri. Persoanele care nu se conformează 
obiceiurilor sunt privite ca fiind diferite de comunitate. 

Unele obiceiuri cărora li se ataşează o semnificație morală sunt socotite vitale pentru 
fiintarea şi supraviețuirea societăţii. Violarea lor este aspru pedepsită. În societatea 
tradițională, cei care încalcă aceste obiceiuri sunt etichetati ca răi sau păcătoşi, iar din 
această cauză trebuie să moară sau să fie privați de libertate, sau să fie torturați. Socie- 
tatea instituie interdicții clare, tabuuri, cu privire la acte ce sunt prohibite. Incestul, violul, 
atentatul la viaţa personală, tentativa de atac la securitatea grupului sau comunității sunt 
interzise şi încălcarea lor se sancţionează cu pedepse aspre mergând până la pedeapsa 
cu moartea. 

Normativitatea socială se impune, cu deosebire în societatea modernă, prin /egi. 
Sursa actelor legislative este, cu precădere, în sistemul de valori morale ale societăţii. 
Legile sunt reguli impuse de un grup specializat al statului, alcătuit din oameni care au 
dreptul si obligaţia de a folosi toate mijloacele, inclusiv forța, în menţinerea ordinii si 
stabilității sociale. Spre deosebire de obiceiuri si tradiții, legea este o reglementare a 
raporturilor sociale în mod deliberat. Spre deosebire de „dreptul viu“, aşa cum l-a 
denumit Gusti, legea este o construcție rațională. Dreptul viu sau dreptul obisnuielnic 
este ansamblul obiceiurilor juridice transmise din generaţie în generaţie prin care s-a 
reglementat viața socială a comunităților, în lipsa unor texte juridice scrise. Dreptul 
obişnuielnic se aplică în acordarea unor drepturi de moștenire, în cazurile de înstrăinare, 
de hotărnicie, sancţionarea delictelor, relaţiile individuale cu obştea. De altfel, în obştea 
sătească acționa obiceiul pământului, dreptul de folosire în comun (în deválmásie) a 
pământului, apelor şi pădurilor, adică, „stăpânirea de-a valma“ derivată din patrimoniul 
comun al locuitorilor satului, urmare a unei mosteniri de neam. Sociologul român D. 
Gusti (1968, p. 403) concepea astfel dreptul viu: „dreptul existent efectiv în cadrul unui 
grup social şi care cuprinde, în măsuri diferite, legea scrisă, legea pământului si chiar 
creaţia populară“. Pentru funcționarea structurilor societăţii se impune aplicarea legilor 
scrise şi a dreptului obisnuielnic, din cauză că normele juridice, deşi universale, nu pot 
răspunde la toate aspectele specifice ale mecanismelor de fiintare a relațiilor sociale. 


14.2.4. Valori 


Dacă normele sunt reguli pentru un comportament adecvat stabilității şi functio- 
nalitátil grupului sau societăţii, valorile sunt realități abstracte cu privire la ceea ce este 
dezirabil, corect şi bun, aşa cum sunt apreciate o faptă bună, un obiect, o acţiune, o idee 
etc. de către majoritatea membrilor societăţii. Valorile furnizează modelele de judecată 
după care sunt evaluati oamenii, obiectele şi evenimentele. Adevărul, binele, frumosul 
sunt repere absolute în orice colectivitate. Petre Andrei (1973, p. 246) a afirmat ideea 
că obiectul judecăților de valoare îl constituie chiar valorile, iar cultura este cea care 
orientează valorile. 

Sociologic, valoarea este o relație socială, adică ea rezultă din procesul interacțiunii 
oamenilor. Un sistem valoric este expresia unei comunităţi, şi se constituie ca totalitate 

a valorilor unui grup sau a unei societăți. Indiscutabil, există o diferenţă între valorile 
individuale şi valorile grupului sau ale societăţii. Valorile sociale sunt valori dominante 
şi ele ghidează comportamentul individual. Fundamentul valorilor îl constituie viaţa 
socială. Petre Andrei a discutat despre două tipuri de valori sociale: valorile derivate din 
funcțiile constitutive și cele reglatoare ale societăţii — valorile juridice, economice, poli- 
tice şi etice, şi valorile originare în cadrul realității sociale — valori istorice, valori este- 
tice şi valori religioase. Din tipologia sociologului român rezultă varietatea axiologică 
a societății şi din societate. Ce caracterizează valorile sociale? Finalitatea socială a 
aprecierii cuprinse în valorile sociale este liantul tuturor acestora. Trebuie remarcat rolul 
pe care Petre Andrei îl acordă voinţei sociale în afirmarea valorilor. 

Florence Kluckhohn a elaborat un model alcătuit din cinci orientări valorice: 

1. predispozitii înnăscute (rău, nici rău — nici bun, bun); 

2. relația omului cu natura (omul în armonie cu natura, omul supus naturii, omul 
integrat naturii); 

3. dimensiunea timpului (orientare spre trecut, spre prezent, spre viitor); 

4. tipul de personalitate (în devenire, există, acționează); 

5. tipul de relaţii cu semenii (lineală, colectivă şi individuală). 

Toate aceste cinci orientări valorice acționează asupra individului şi a societății în 
orice cultură, dar accentul pus pe unul dintre cele trei moduri, în cadrul fiecărui tip, este 
dependent de o anumită cultură. De pildă, luând numai un exemplu, românul este, de 
regulă, într-o armonie cu natura. Pe de altă parte, valorile capătă şi expresia normati- 
vin, ele devin criterii şi norme pentru societate. 


14.2.5. Traditii 


S-a desprins din analiza culturii dimensiunea ei cumulativá, concretizată în mogte- 
nirea culturală. Mecanismul cel mai important prin care societatea transmite acest patri- 
moniu cultural îl reprezintă tradițiile. De pildă, obiceiurile sunt o moştenire a unui grup 
sau a unei societăți preluată de cel puţin trei generații. Prin urmare, pentru ca un obiect 
să fie integrat într-o traditie este necesar transferul lui de la o generație la alta, adică 
verificarea oportunității lui în durată lungă de timp. Prin traditie se poate transmite orice 
valoare, idee, conduită umană, evident, cu particularitátile fiecăreia. Obiecte ale tradiției 
sunt tipuri de acțiune, constructii, limba, obiceiuri, simboluri. 

Din perspectiva fiecărei sfere a culturii, suntem fndrituiti să susţinem specificitatea 
tradiției, exprimată în trăinicia ei în timp. În creațiile spirituale, tradiția dăinuie în eterni- 
tate. Operele literare şi artistice perene sunt un izvor de elemente ale tradiției. Moste- 
nirea lor este transmisă de-a lungul întregii istorii a artelor si literaturii. Publicul din 
fiecare epocă receptează aceste opere din unghiul trebuintelor sale si găseşte în aceste 
creații răspuns la aspiraţiile şi idealurile sale. 

Pentru religie tradiția este însăși dogma, iar Sfânta Traditie (Predanie) reprezintă 
învăţătura dată de Dumnezeu, prin viu grai, Bisericii. O parte din această învăţătură a 
fost tezaurizată în scrieri în care este prezentată dogma. Există şi Tradiţia apostolică, 
învăţătura primită de apostoli direct de la Iisus Hristos. Tradiţia bisericească reprezintă 
învăţătura dată de apostoli primilor episcopi, pentru ca apoi aceștia s-o transmită mai 

departe până astăzi. Această învățătură cuprinsă în Tradiția bisericească a căpătat forma 
definiţiilor sinoadelor ecumenice, în scrierile Sfinților părinţi şi în cărțile de slujbă ale 
bisericii. Asemenea creştinismului, a cărei tradiție am remarcat-o mai sus, orice religie 
se înrădăcinează într-o tradiție. O asemenea tradiţie, cum este cea ortodoxă, comunică 
cu spiritul timpului şi dă răspuns la problemele fiecărei epoci. Părintele D. Stăniloae a 
argumentat necesitatea înțelegerii învăţăturii Bisericii şi în relaţie cu fiecare perioadă 
istorică: „Ne-am silit să înţelegem învăţătura Bisericii în spiritul Părinților, dar, în 
acelaşi timp, să o înţelegem asa cum credem că ar fi ínteles-o ei astăzi. Căci el n-ar fi 
făcut abstracție de timpul nostru, aşa cum n-au făcut de al lor“ (D. Stăniloae, p. 5). 

În sfera culturii materiale si a celei științifice, moştenirea se perimeazá mai repede 
şi, de aceea, tradițiile durează mai puţin. Există şi în aceste domenii valori perene (de 
pildă piramidele, geometria lui Euclid, teorema lui Pitagora etc.). 

În orice tip de societate, viața oamenilor si evoluţia grupurilor sociale sunt orientate 
de mecanismul prin care se asigură stabilitatea şi prin care se produce schimbarea. Este 
de mult cunoscut că este posibilă o autentică prefacere socială şi culturală numai dacă 
ea este generată de structuri statornice. Nevoia de înnoire rezultă dintr-un cadru concret 
al unei comunități umane interesată în sincronizarea cu epoca sau cu timpul prezent. 
Omul este o ființă eminamente culturală, distingându-se prin tezaurizarea creaţiilor sale 
într-o moştenire transmisă din generaţie în generaţie. Acest patrimoniu, caracteristic 
pentru orice popor sau naţiune, capătă expresia tradiției, obiceiurilor, miturilor etc. 
Dintre ele, tradiția conferă specificitatea cea mai clară unui grup uman sau social. Orice 
popor şi-a construit spațiul spiritual şi a edificat un câmp cultural prin dezvoltarea unor 
tradiţii proprii. 

Ce este tradiția? Este un ansamblu de valori, norme, principii, concepții, instituții şi 
acțiuni durabile în timp, de regulă de-a lungul a cel puţin trei generații. Etimologic, prin 
termenul de tradiție este desemnată orice transmitere a moştenirii de la o generaţie la alta. 

Chestiunea esenţială o reprezintă ce şi cât se transmite din această moştenire? Răs- 
punsul la această întrebare determină şi modul cum este conceput rolul tradiției în dez- 
voltarea unei comunități. Dincolo de această atitudine, rămâne ca un fapt indiscutabil 
prezenţa tradiţiei ca element fundamental al vieţii sociale, ea manifestându-se în toate 
componentele si nivelurile de organizare a socialului. Datorită acţiunii agenților sociali, 
concretizată în acumularea socială şi culturală, tradiția se impune ca factor al evoluţiei 
unei societăți. Moștenirea trecutului, istoria, memoria contribuie la direcționarea desfăşu- 
rării evenimentelor, comportamentelor, concepțiilor individuale, sociale si de grup. În 
tradiţie se oglindesc generaţiile anterioare prin instituţii, obiceiuri, moduri de a simţi si 
a gândi, tipuri de acțiune ce fiinteazá ca normă de conduită şi de concepere a mersului 
societăţii de către generaţiile prezente. Ea reprezintă reperul, stabilul în raportarea pre- 
zentului la un viitor. Tradiţia este totodată sintagma obișnuită în viaţa cotidiană a grupu- 
rilor şi comunităților. 

Este indiscutabilá pentru orice individ şi grup necesitatea organizării propriei acţiuni 
în funcţie de exigenţele tradițiilor, de impactul lor cu realitatea umană, socială şi natio- 
nală. Fiind o continuare a trecutului în prezent, fiintánd ca moştenire, tradiţiile influențează 
direct viaţa socială şi individuală. Ele apar în concepția oamenilor ca fapte constrân- 
gătoare, acceptate ca atare, cărora nu ai cum să te opui. Există diferente de reacție faţă 

de forța puternică a tradițiilor, determinate de tipul de comunitate de care aparțin indi- 
vizii. Într-o comunitate restrânsă, în care toți membrii participă la viața cetății împreună, 
raporturile dintre ei sunt directe, de cunoaștere reciprocă permanentă. Deoarece com- 
portamentul fiecăruia este vizibil şi măsurabil de către toți ceilalți sau de către marea 
majoritate, poziția în comunitate este în mare măsură dependentă de modul cum res- 
pecti obiceiurile, normele si principiile comunității. De aceea, satul se remarcă prin res- 
pectarea strictă a tradițiilor. Sanctiunea, uneori destul de severă, a deviantei de la traditii, 
contribuie la exercitarea funcțiilor lor față de toți locuitorii satului. Interesant, deşi satul 
contemporan cunoaște influenţa inevitabilă a mediului urban, atât prin contactele directe 
ale locuitorilor, cât si prin mass media, el continuă să rămână si să fie considerat depozi- 
tarul principal al traditiilor în societatea modernă. Nu facem aici aprecierea de valoare a 
acestor tradiții, subliniem numai rolul remarcabil al tradiției în arealul sătesc, rol care-l 
plasează într-o situație conflictuală cu spiritul urban, axat, în principal, pe schimbare, 
modernizare, toleranță. Întrebarea ce se pune: oraşul este mai putin disponibil pentru 
asimilarea tradițiilor? Evident că nu, cel puțin pentru tara noastră. Problemă deosebit de 
complexă, impactul vieții urbane cu tradiția dezvăluie condiția de factor hotărâtor al 
tradiției si pentru comunitatea urbană în asigurarea continuității ei. Legitimitatea ca si 
identitatea unei comunități, deci si ale celei urbane, sunt conferite, în mod necesar de 
către tradițiile lor. Oricât ar fi o comunitate disponibilă la nou, la schimbare, ea nu se 
poate afirma în lipsa unor tradiții proprii apte să exprime specificitatea ei. De altfel, 
însăşi succesiunea generatiilor, aşa cum am menţionat, conduce la afirmarea tradiției în 
viața socială, datorită nevoii reale a fiecărui grup generational de a transmite grupurilor 
ascendente experiența şi moştenirea lor în scopul conservării şi protejării ființei umane. 
Noile generaţii sunt socializate de către cele vechi cu valorile, normele şi principiile ce 
le exprimă pe ele însele, deoarece numai astfel este posibilă continuitatea generațională. 

Una dintre dimensiunile esențiale ale problematicii tradițiilor este dată de capaci- 
tatea acesteia de a integra inovaţia. Nu rare sunt cazurile de ipostaziere a tradiţiilor ca 
factori ai conservatorismului, opuse progresului, neglijându-se că nici un progres nu 
este posibil fără ca el să fie produs pe o bază socială şi culturală trainică. Tradițiile cu- 
prind aspecte reproductive, repetitive, dar acestea nu acoperă întregul lor conţinut. Există 
tradiţii care sunt, prin modul lor de constituire şi ftintare, un potential de schimbare si, 
în consecinţă, un element al schimbării. De fapt, tradiția în sine nu este nici conserva- 
toare, nici progresistă. 

Stagnarea sau mişcarea ce ar putea rezulta din ele este consecința modului de a 
gândi si a acţiona al indivizilor si grupurilor. O serie de condiţii si contexte determină 
tipul de manifestare a tradiţiilor: teama de schimbare, mentalitatea, lipsa conştiinţei nece- 
sităţii de schimbare, irelevanta noului în raport faţă de stabilitate, influenţa unor instituții 
sau grupuri umane si sociale, incapacitatea de sesizare a noului, trăirea unor evenimente 
si experienţe individuale si sociale nefaste pentru destinul personal si national, rutina, 
iată doar câteva dintre elementele ce explică atitudinea faţă de implicarea tradiției în 
afirmarea progresului. 

Nu toate tradițiile sunt semnificative într-o perioadă istorică. Există tradiții vii şi 
tradiții moarte, deci tradiții oportune pentru viaţa si gândirea membrilor unei societăți, 
cărora le impun un mod de a fi şi a acţiona, însă totul se decide de către un grup sau o 

comunitate. De aceea, este neproductivă încercarea de a judeca din afara unei comu- 
nitáti în ce măsură o tradiție sau alta este benefică pentru aceasta, după cum exprimarea 
unei aprecieri despre implicarea mai mare sau mai mică a traditiei într-o societate, fără 
a ține seama de contextul concret de valorizare a ei, nu se susține decât ca o tentativă de 
justificare a unei viziuni etnocentriste din partea unei comunități față de altă comunitate. 

Întărind încă o dată ideea că nu orice tradiție este productivă, trebuie remarcată opti- 
unea, ce aparține doar comunității sau grupului, spre ce fel de tradiție se poate orienta. 
O traditie este vie în măsura în care ea contribuie efectiv la susținerea valorilor prezen- 
tului, la prefaceri reale spre binele individului şi al societății. Trăinicia unei tradiții într- 
un anumit loc înseamnă existența unor mecanisme psihologice si sociologice prin care 
tradiția se impune în calitatea ei de regulator al vieții oamenilor, iar noul este decantat 
de cerințele normelor, principiilor şi valorilor moştenite. Este dificil, cel puțin în cazul 
unei comunități naționale înscrisă pe traiectul modernizării, de a considera hotărâtor 
dictatul tradiției, fără nici o manifestare a noului. Schimbarea se produce, dar ea este 
filtrată de traditii, acolo unde sunt puternice, iar forța noului fiind moderată se impune 
mai lent. De aici frustrările şi stările conflictuale ce se pot naşte, mai ales, la nivel 
individual, însă şi la nivel de grup, față de ritmul încet al prefacerilor, aşteptate de o 
parte dintre membrii comunității să se producă rapid, pentru a răspunde unor cerințe 
culturale, sociale sau ale modului de viață. 

Tradiția poate să împiedice spiritul de inovație al unui popor? Asa cum subliniam 
mai sus, tradiția în sine nu are cum să se opună la introducerea noului. Totul depinde de 
concepția care stă la baza atitudinii față de rolul tradiției. Cu certitudine însă o comuni- 
tate în evoluţie, fie ea şi naţională, simte necesitatea schimbării, iar pentru aceasta actorii 
sociali sunt responsabili față de modul cum este valorificată capacitatea tradițiilor vii de 
a propulsa spiritul timpului, adică progresul, consonant cu trebuintele ei reale. 


14.3. Cultura populară 


Conceptul de cultură populară se remarcă prin polisemia de sensuri. Ea se interfe- 
rează cu noţiunile de cultură orală, cultură vie, cultura cotidiană, identitate culturală. Nu 
rareori ea este opusă culturii cultivate definită prin universalitate şi permanenţă, pe când 
cultura populară ar fi neformală, efemeră şi neformulabilă. 

Cultura populară se structurează la fel ca orice tip de cultură. Ea este un sistem de 
obiecte (opere), modele de referință (sisteme culturale) şi norme (criterii de valoare). 
Orice cultură se înscrie în raporturile de comunicare şi de schimb unde se produc rela- 
tiile de opoziţie, contaminare (influențare) şi asimilare. Cultura populară nu face excepții 
şi nu poate să evolueze altfel. 

Cultura populară prin comportamentele, normele simbolice, practicile cotidiene 
fiinteazá paralel faţă de cultura globală a societății. Ea exprimă valori existente în alte 
perioade de timp care persistă în condiţiile prezentului. Cultura populară este ansamblul 
de modele culturale și norme simbolice, constituind sisteme deschise în relațiile cu 
dinamica socială şi politică şi care exprimă, în forme diverse şi multiple, relațiile 

interindividuale, raportul cu timpul şi spaţiul, coduri lingvistice, producții reale şi ima- 
ginare (G. Poujol, R. Laboune, 1979, p. 10). Această definiție omite elementul esenţial 
al culturii populare: identitatea culturală. Cultura populară apare înainte de toate ca 
expresie elocventă a identității unui grup sau a unei societăți. Fiind centrată pe etnie, ea 
se instituie ca formă de reprezentare a acesteia. Fără a cădea în exagerările ce decurg 
dintr-o interpretare forțată a etnicului, vrem să remarcăm rolul jucat de cultura populară 
în punerea în lumină a trăsăturilor etnice ale unui popor prin dăinuirea şi continuitatea 
lor în sistemul diverselor forme de manifestare spirituală populară. Cultura populară con- 
centrează datul etnic şi-l redă în obiceiuri, tradiții şi în mentalități. Identitatea culturală 
a unei naţiuni se revendică, aşadar, şi din creaţia sa anonimă, din ceea ce poporul pro- 
duce în anumite condiţii istorice. 

Cultura populară cunoaşte evident o evoluție, ea fiind în actualitate prin valori ce 
consonează cu cerințe si aspirații actuale, fără a renunţa la specificitatea ei, de păstră- 
toare a identității naţionale. 

Asistăm astăzi la mutații esenţiale în cultura populară ca în orice alt domeniu al 
culturii. Arta populară este creată şi în afara cadrului rural, ceea ce reprezintă expresia 
interesului față de ea din partea unui larg public. A crescut interesul social si turistic 
pentru produsele folclorice, iar abundența de produse folclorice, precum si creşterea 
numărului de producători (creatori) este peremptorie pentru interesul față de cultura 
populară. 

Evident, o serie de factori au contribuit la această situație. Se menționează, de regulă, 
industrializarea şi urbanizarea, care ar fi determinat distrugerea vieţii specifice raportu- 
rilor sociale tradiţionale. Au apărut norme care au creat alte structuri de colectivitate şi 
de consum. Însă nu au dispărut tehnicile şi motivele artei populare. Noile condiţii deter- 
minate de urbanizare, industrializare, nivel de instrucție au creat noi nevoi de fabricare 
şi consum al produselor de artă populară. În acest fel, arta folclorică este un fenomen 
viu, cu consecinţe directe asupra spiritualităţii contemporane. Arta populară cuprinde 
creaţia şi difuzarea obiectelor de artă populară, tehnici tradiționale de artă folclorică, 
utilizarea unor motive şi a unor obiecte caracteristice. 

În acest context apare problema raportului dintre funcţionalitatea și valoarea este- 
tică a unui obiect de artă populară. Iniţial, obiectul de artă populară are o funcționalitate 
anume. Însă aceste obiecte nu sunt căutate astăzi pentru funcţionalitatea lor, ci pentru 
valoarea lor artistică. O lingură de lemn, de pildă, pentru multi nu reprezintă în zilele 
noastre nici un interes funcțional. Ea este achiziționată cu deosebire pentru dimensiunea 
el estetică. Publicul are deci nevoie de obiecte cu puternice valențe estetice. Din această 
cauză, creatorul este stimulat si tentat în acelaşi timp să-şi deplaseze interesul său profe- 
sional către estetic. În consecință, el adaugă noi elemente estetice din dorința de a răs- 
punde unei anumite cerinţe a publicului. Avem aici de-a face cu paradoxul esteticului 
în creația populară. Pe măsură ce se intensifică interesul pentru arta populară la un mare 
număr de oameni, obiectul de artă populară devine prea estetic, sau altfel spus, cu exces 
de estetic. Dacă la obiectele create traditional esteticul consona firesc cu functionalul, 
ele neputând fi despărțite, astăzi esteticul este omniprezent şi omniscient. La obiectele 
tradiționale esteticul se degajă de la sine din ele însele, contribuind la funcționalitatea 
lor reală, pentru că exprimă o trebuintá a unui anumit grup care se folosea într-un anumit 

scop de acel obiect. Am putea numi acest estetic ca fiind funcțional, dătător de seamă 
pentru finalitatea obiectului respectiv. 

În arta populară clasică, dominantă este trăsătura ei colectivă, şi face parte inte- 
grantă din viața cotidiană, fiind practicată de o manieră activ-creativă de către membrii 
comunității. Creatorul si receptorul sunt orientati de acelaşi gust derivat din modele 
comune de învățare. De asemenea, produsele artei populare au aceeaşi semnificație în 
viața fiecărui membru al comunității. Dar comunitățile tradiționale au dispărut. Modul 
de viață care a servit ca bază a unor activități de creaţie a culturii populare s-a diminuat 
foarte mult, iar în unele locuri el s-a transformat radical. 

Pe de altă parte, impactul tehnicii se face resimțit şi în acest domeniu. În consecință, 
a apărut o mare cantitate de produse folclorice în afara colectivitátii originare. Mai mult, 
au apărut grupuri sociale care își câștigă existența din producerea şi comercializarea 
acestor produse. A apărut o reţea de magazine destinate special vânzării unor asemenea 
produse. În unele unităţi comerciale se valorifică creaţii de artă populară. În acest fel, 
s-a creat un mediu specific, un gust anume orientat de aceste structuri prin care se 
creează și se valorifică arta populară. Este semnificativ cum un interes pentru un anumit 
gen de cultură a determinat organizarea unui sistem de producţie care, de fapt, în esenţa 
lui, nu are nimic de-a face cu cultura populară. Nu avem în vedere numai câștigul ma- 
terial ce rezultă din vânzarea acestor produse. Luăm în seamă si deformárile care au loc 
prin lărgirea, până la anulare, a conceptului de artă populară. 

Evoluţia culturii populare şi atitudinea grupurilor sociale exprimă într-o manieră 
sui-generis teoria formelor fără fond. Se pot formula astfel o serie de raporturi între 
formă şi fond: 

— fond vechi de cultură populară — formă nouă de cultură populară; 

— formă veche de cultură populară — fond nou de cultură populară; 

— formă nouă de cultură populară — fond nou de cultură populară; 

— fond de cultură populară — formă din afara artei populare; 

— fond din afara artei populare — formă de cultură populară; 

— fond vechi de artă populară şi formă veche din afara artei populare; 

— formă veche de cultură populară şi fond vechi din afara artei populare; 

— fond nou de cultură populară si formă din afara culturii populare; 

— fond nou din afara culturii populare şi formă nouă de cultură populară; 

— fond vechi de cultură populară si formă nouă din afara culturii populare; 

— fond nou din afara culturii populare şi formă veche de cultură populară; 

— fond vechi din afara culturii populare si formă nouă de cultură populară. 

Toate aceste forme sunt regăsite, într-o formă sau alta, în creațiile culturii populare 
de astăzi. 

Cultura populară constituie expresia unui mod particular de civilizație, cea tárá- 
nească. Persistenta acestui tip de civilizaţie determină influenţa culturii populare si, de 
aceea, ea apare ca o realitate concretă în spiritualitatea contemporană, ca o entitate a peis- 
ajului cultural şi ca o formă subalternă faţă de alte tipuri de cultură. Cultura populară 
fiinteazá prin sine în forme specifice răspândite în toate mediile sociale si rezidențiale. 

În cadrul unei societăți există culturi specifice fiecărei categorii sociale. Diversi- 
tatea culturală rezultă în mod necesar din diversitatea structurilor sociale. Un ins se 
implică în multe sisteme organizaționale si dispune de statusuri si roluri diferite pentru 
fiecare din instituțiile sau grupurile în care este integrat. Individul se află într-o situație 
culturală complexă: pe de o parte, el aparține unui sistem cultural al societății şi acceptă 
valorile acestuia, pe de altă parte, cunoaşte, ca membru al diverselor grupuri, stiluri de 
viață, norme, tradiții diferite de cele de la nivelul culturii globale a societății. Aşadar, 
concomitent cu o cultură a tuturor membrilor societății fiinteazá culturi specifice gru- 
purilor — subculturile. Ele derivă din contextele particulare de manifestare a modului de 
viață caracteristic unor structuri sociale, profesionale sau etnice. În consecință, sunt sub- 
culturi etnice, religioase, de vârstă, ocupaţionale, teritoriale etc. 

Subcultura dă expresie procesului de interacțiune dintre societate si cultură. În acest 
fel, se explică mecanismele sociale si psihologice de funcționalitate a vieții sociale prin 
rolul jucat de cultură în concepția și comportamentul uman. Ființa umană are trebuinte 
generale, indiferent de contexte, concretizate în constantele universale ale culturii, însă 
acestea sunt înfăptuite în anumite medii si condiții. Să luăm exemplul nevoilor de locu- 
intá şi de îmbrăcăminte. Nu este greu de observat că acestea sunt necesități universale 
— orice om trebuie să locuiască într-un anume spaţiu care să-l protejeze de vicisitudinile 
mediului, şi să se îmbrace. Modul de locuire, tipul de locuinţă, funcționalitatea acordată 
fiecărei componente a locuinţei, aşezarea acesteia, genul de construcție şi materialele 
de construcţie, toate sunt reflexul unei viziuni specifice despre locuinţă a unui grup sau 
a unei comunităţi. În acelaşi mod, putem discuta şi despre îmbrăcăminte, de o varietate 
foarte mare, tocmai ca urmare a ideilor, atitudinilor si acţiunii față de stilul vestimentar. 
Așadar, subcultura fiinteazá oriunde se manifestă sau se exprimă diferenţele între oameni, 
între grupuri, între societăţi, între culturi într-un cadru construit şi dominat de o cultură. 
Nu orice context al deosebirilor conduce spontan la afirmarea subculturilor. În familie 
există diferente între copii şi părinţi, însă nu este posibilă subcultura deoarece si părinții 
şi copiii sunt orientati de aceleași interese ale vieţii de familie. Subcultura există acolo 
unde structura relațiilor dintre membrii unui grup se instituie ca element acceptat sau 
impus de influenţa activă, directă şi indirectă, asupra indivizilor, grupurilor, colectivi- 
tátilor la toate nivelurile. Individul ca si grupul reacționează într-un mod specific la aceste 
influenţe, putând crea o zonă nouă, caracteristică trebuintelor sale care nu se reduc la 
acelea ale unei societăți date. Din interacțiunea activă şi reciprocă dintre individ şi socie- 
tate rezultă întregul său sistem de atitudini, comportamente, opinii, aspirații, moduri de a 
gândi. Demnă de amintit în acest context, este remarca lui R.K. Merton: „Adesea copiii 
descoperă si asimilează norme și valori implicite care n-au fost prezentate ca reguli care 
se impun“. Din această perspectivă, orice societate oferă posibilităţi membrilor săi să 
creeze un spaţiu cultural propriu. Însăşi succesiunea generaţiilor, element principal al 
existenţei şi perpetuării vieții sociale, constituie un factor hotărâtor în delimitarea unor 
zone subculturale ale societății. Tendinţa obiectivă a unei generații de a depăşi vechea 
generație este un element important al afirmării subculturii. Dar despre rolul generației 
în întemeierea unei realități culturale specifice discutăm într-un capitol separat. 

Limitele celor mai multe dintre investigațiile consacrate subculturii constau în redu- 
cerea el la cadrul interacțiunilor indivizilor, neglijându-se totalitatea elementelor siste- 
melor sociale si a structurilor sociale aflate pe o anumită treaptă de dezvoltare istorică, 
în care sunt integrati indivizii. Nediferentierea aspectelor obiective de cele subiective 
ale subculturii conduce la o viziune mecanicistă despre viața socială, la acceptarea 
subculturii ca simplă implicare a unui individ într-un anume sistem de valori, norme si 
comportamente, fără a se sesiza că individul nu le acceptă ab initio, ci le adaptează în 
funcție de propriile sale scopuri şi mijloace, ca şi de schimbările sociale. Implicarea 
individului într-un asemenea sistem nu reprezintă numai identificarea cu modelele 
propuse de acesta, ci şi un mijloc de a ajunge la cultura societății pentru a-şi expune 
propriile sale aspirații şi opţiuni în faţa societăţii, pentru a-şi afirma acele calități pe care 
cultura mai largă nu le recunoaște încă. Subcultura constituie deci şi acel cadru referen- 
tial ce permite individului sau unui grup de indivizi să reevalueze imaginea despre ei 
înşişi, într-un context social mai larg, să propună noi stiluri, moduri şi comportamente 
de viaţă care pot să concorde cu cele ale vieţii sociale sau să intre în conflict cu acestea. 

Se impune să ne oprim mai mult asupra acestei probleme. Fiecare societate în evo- 
lutia ei dă naștere la evenimente şi fenomene noi, care exprimă răspunsul membrilor ei 
la problemele cu care ea se confruntă, răspuns ce se obiectivează în norme şi valori care 
influenţează acţiunea socială. Orice cultură legitimează anumite roluri şi instituţii. Deoa- 
rece, în orice situație, acțiunea socială necesită selectarea anumitor roluri care depind 
de modul de definire şi de semnificația unei experienţe, atunci sursele semnificației vor 
apărea deosebit de importante în înțelegerea cauzei pentru care unele roluri sunt legiti- 
mate. Margaret Mead sublinia că graniţele unui grup sunt constituite în parte din „uni- 
versul său de discurs“, adică sfera, extinderea şi ierarhizarea semnificației atribuită unui 
simbol sau unui sistem de simboluri. În acest caz, am putea enunta ipoteza că prin sub- 
cultură anumite simboluri nesemnificative pentru cadrul social pot să capete semnificații 
deosebite, constituind, în același timp, baza pentru construcția de noi simboluri şi deci, 
crearea unei noi culturi. În același context este de amintit și trecerea de la cultura glo- 
bală la subcultură prin intermediul rolului. Drepturile și obligațiile desemnate printr-un 
rol specific într-o cultură globală pot fi exagerate, extinse sau distorsionate în sistemul 
normativ subcultural. Wolfgang şi Ferracutti dau exemplul rolului bărbatului într-o cultură. 
Acest rol este legal şi functional, similar atât în cultura globală, cât si în subcultură, dar 
aceasta din urmă poate să perpetueze drepturi determinate de rol, acceptate în trecut de 
cultura globală, dar interzise apoi de ea. 

Rezultă că subcultura se poate constitui și ca un cadru ce conservă valori şi norme 
altă dată viabile şi funcționale în societatea globală, însă repudiate. 

Subcultura trebuie pusă în strânsă legătură cu schimbarea socială. Aşa cum am văzut, 
de cele mai multe ori, subcultura se reduce la ceea ce este particular unui grup (tineret, 
deviantá etc.). Dar, orice schimbare socială, înțelegând prin aceasta, în primul rând, 
orice modificare în structurile sociale, poate duce la subcultură. Schimbarea produsă 
poate fi văzută ca o subcultură atunci când ea se referă la un grup interesat de acea 
schimbare, sau în acceptarea acelei schimbări în al cărei sens el acționează. Nu vrem să 
spunem că o subcultură apare numai în condițiile unor schimbări sociale evidente. Atât 
timp cât experienţa şi concepția grupului, precum si comportamentul faţă de experienţă 

sunt coordonate, cultura socială si procesele subculturale vor subzista. Însă orice nouă 
experiență socială poate să intre în conflict cu vechile explicații culturale şi semnifica- 
tiile instituționale de a reacționa la aceasta, ceea ce duce la manifestarea, mai întâi, a unei 
subculturi al cărei sistem de valori si norme poate să fie integrat în ansamblul social larg. 
Dacă acceptăm că indivizii sau grupurile conservă idei si instituții care corespund mo- 
dului lor de înțelegere, atunci o perspectivă nouă asupra subculturii ar putea-o deschide 
teoria intercunoasterii (Cătălin Mamali, 1974), care, prin sublinierea dublului status de 
observat si observator al individului, permite întemeierea subculturii ca un cadru de 
cunoaştere a celuilalt şi cunoașterea de sine, dând astfel posibilitatea depásiril viziunii 
unilaterale care reduce conținutul acesteia, de obicei, la un sistem de valori, norme si 
comportamente deviante. 

Subliniam mai sus că nu este suficient de clară, în teoriile despre subcultură, relația 
dintre omogenitate şi eterogenitate. Mai mult, unii teoreticieni, printre care Wolfgang si 
Ferracutti, susțin că subcultura s-ar manifesta numai în societățile eterogene, conceptul 
de eterogen nefiind delimitat cu rigoare. De obicei, eterogenitatea este considerată ca 
diversitate de valori, atitudini si comportamente în contexte sociale diferite în cadrul 
societății globale. Omogenitatea este redusă la uniformitate, înțeleasă ca identitatea ele- 
mentelor componente ale unei structuri. Această înțelegere a omogenitátii ca unicitate 
(de pildă, o cultură socială unică) şi a eterogenitátii ca diversitate, întemeiată, în prin- 
cipal, pe stări conflictuale sociale sau de clasă, o întâlnim la gânditori de orientare mar- 
xistá, ca şi la gânditori de alte orientări. 

Cercetări sociologice si antropologice realizate cu deosebire în spaţiul anglo-saxon 
au evidențiat existența subculturilor în anumite medii sociale si culturale. În aceste 
spații sociale oamenii trăiesc un mod de viață diferit de cel standard la nivelul societății 
globale. Limbajul lor este diferit de cel al societății, distingându-se ca jargon — cuvinte 
proprii numai acestor grupuri sociale. Ei au atitudini specifice, valori si abilități derivate 
din poziția si activitățile lor în societate. În literatura consacrată subculturii se exempli- 
ficá prin situația muncitorilor industriali. Aceştia au avut atitudini şi convingeri potriv- 
nice faţă de conducerea întreprinderilor şi au constituit sindicate ca alternativă la puterea 
oficială. A rezultat o subcultură muncitorească, axată pe aceleași orientări față de munca 
lor, faţă de patroni, sindicate etc. S-a demonstrat că fiecare grup social are un set de 
abilități, convingeri, aspirații, interese, limbaj şi valori proprii. Subculturile sunt generate 
de eterogenitatea socială, şi, de aceea, ele au o anumită influenţă asupra comportamen- 
telor unui grup social. Ele sunt, fără îndoială, o cale de soluționare a problemelor speci- 
fice unei categorii sociale. 

În societăţile egalitariste asistăm la realizarea unei omogenitáti sociale pentru toate 
grupurile şi categoriile sociale. Omogenizarea prin cultură, de exemplu, înseamnă distri- 
butia echitabilă a competenţelor culturale între grupurile sociale, realizată printr-un 
raport de egalitate între aceste grupuri faţă de structura culturală institutionalizatá. Dar 
omogenizarea socială şi culturală presupune diversitatea mergând până la eterogenitate, 
deoarece indivizii, grupurile şi subgrupurile au particularități proprii, unele nerepe- 
tabile. Asimilarea, reproducerea şi producerea valorilor şi normelor sunt determinate de 
un complex bio-psiho-social. Subcultura apare deci la acest nivel particular al socia- 
lului, în care se manifestă factorul uman, cu o varietate de conținuturi si forme, fiind 

vorba de „grupuri de oameni bogate în determinări, policrome, ce coboară până la grupu- 
rile mici, si chiar la relaţiile interpersonale sau sociusuri, adică la indivizi determinaţi, 
asociați cu un rol de status social“ (Achim Mihu, 1971). Această bogăție de determinări 
si situații în care se află individul conduce la afirmarea subculturalului în condiții so- 
ciale diverse. Subcultura este un element intrinsec si al societăților omogene social, ea 
înglobând trăsături specifice acestui tip de societate, fiind generată nu atât de structura 
socială si de clasă, ci de factori care se manifestă la întretăierea individualului, socia- 
lului şi psihologicului. 

Prin îngemănarea perspectivei schimbării sociale, a dinamismului social şi a intercu- 
noaşterii, credem că reusim să infirmám presupozitia că subculturile sunt doar devieri de 
la cultura societăţii, ele fiind, în principal, realități sociale cu implicaţii teoretice, metodo- 
logice şi practice importante. Deşi nu putem accepta întru totul punctul de vedere al lui 
David Arnold, care susține că subculturile ar fi culturi totale în miniatură, aderám la 
ideea sa conform căreia studiul subculturilor este mai eficient decât investigarea culturii 
întregi a societăţii, oferind posibilitatea detectării elementelor concrete care alcătuiesc 
o cultură şi care o definesc ca o realitate dinamică, eterogenă, complexă, strâns legată 
de condiţii sociale şi istorice concrete. Se impune să desprindem acele dimensiuni ale 
subculturii care decurg din nevoia obiectivă a omului sau a unui grup de a inova, de a 
produce schimbări, de a crea ceva nou în toate sectoarele societății. 

Cercetarea empirică a subculturii se impune prin necesitatea delimitării cu rigoare 
a problematicii subculturale. De obicei, constatăm utilizarea conceptului de subcultură 
pentru a desemna anumite fenomene sociale (urbanism, delincventa, religiozitate etc.) 
fără a se reuși însă demonstrarea specificității subculturale a acelor fenomene, conceptul 
de subcultură fiind mai mult o etichetă cu un conținut inadecvat. Prin studierea subcul- 
turilor facilităm descifrarea proceselor de schimbare care au loc în componentele unei 
societăţi. De altfel, o asemenea investigație se pretează în mai mare măsură decât altele 
la abordarea multi şi interdisciplinará a vieţii sociale datorită posibilităţii pe care o oferă 
conceptul de subcultură de a surprinde dimensiuni multiple ale socialului, individua- 
lului şi psihologicului în interacțiunea lor. De asemenea, evaluarea teoretică şi empirică 
a subculturalului ar înlătura o anumită unilateralitate şi simplificare a vieţii sociale da- 
torate delimitări rigide a societăților, cum este de pildă cea între societățile omogene și 
eterogene, dovedindu-se prin studiul subculturii, complexitatea şi dinamismul oricărui 
tip de societate. 

Un domeniu încă puțin investigat este cel al funcțiilor subculturii. Succint, acestea 
ar fi: integrarea, comunicarea, adaptarea, socializarea, inovarea, conservarea, crearea de 
noi valori şi norme. Studiul lor concret ar oferi o imagine mai clară a rolului subculturii 
în viața socială. Aceasta nu înseamnă, bineînțeles, că o teorie asupra subculturii poate 
avea pretenția să fie unica teorie asupra unei societăţi, însă ea poate contribui la analiza 
mai nuanţată a vieții sociale. 

14.5. Contracultura 


Termenul de contracultură a fost elaborat de J. Milton Yinger. Contracultura este 
concepută ca realitate socială ce se opune valorilor dominante dintr-un grup. Membrii 
structurilor organizaționale ce aparțin contraculturii îşi exprimă direct, uneori cu mij- 
loace violente, opoziția față de un sistem social. Derivată din procesele specifice socie- 
tății industriale, contracultura s-a afirmat prin respingerea valorilor şi normelor modului 
de viaţă capitalist, şi ca o cale de autoexprimare si de realizare a libertăţii individuale. 

Contracultura s-a manifestat puternic în anii "o ai secolului al XX-lea în mișcări 
sau în alte forme de protest ale generaţiei tinere. Menţionăm numai gruparea hippy, cu 
mare ecou în epocă şi cu efecte puternice în societăţile occidentale, şi într-un mod difuz 
în societăţile comuniste. De altfel, conceptul de contracultură a fost elaborat şi utilizat 
în cercetarea socio-umană în epoca puternicelor manifestări ale tineretului occidental. 
Contracultura a apărut ca reacție la tendințele de distrugere a mediului înconjurător 
printr-o politică industrială haotică şi expansionistă. De aceea, multe grupări contracul- 
turale au luat naştere ca urmare a interesului pentru ecologie. 

Contracultura este un set de credinţe şi valori orientate către contestarea intensă a 
valorilor culturii dominante finalizate în comportamente bazate pe alternative exclusi- 
viste. Indivizii ce aparțin de grupurile contraculturale adoptă atitudini nonconformiste 
care pot lua, în anumite condiții, forme violente. Unele contraculturi neagă oportuni- 
tatea rationalitátii şi a eficacităţii, resping ştiinţa şi accentuează irationalul si misticul, 
apreciate ca benefice în trăirea intensă, autentică a vieţii. 

Contracultura este caracteristică şi deviantei ce ființează ca alternativă la structurile 
societăţii globale. Respingerea oricărei ordini, a oricărui tip de organizare şi conducere, 
a rationalului şi a rationalitátii sociale, a autorității şi reglementărilor sociale reflectă 
opoziția faţă de legitimitatea vieţii sociale pentru acțiunile grupurilor contraculturale. 

Contracultura poate, în anumite contexte sociale şi spirituale, să declanșeze schim- 
bări radicale într-o societate, totul depinzând de capacitatea ei în a impune normele si 
valorile ei unor grupuri mari de oameni, care să participe efectiv la transformările pro- 
vocate de contracultură. 


14.6. Multiculturalitatea 


Cultura, ca mod de a trăi distinct al unui grup, conferă identitate individuală și socială. 
Ea realizează echilibrul între valorile existenţei şi valorile pragmatice. Fiecare grup şi 
fiecare ins are un cod cultural propriu. Subculturile şi contraculturile evidențiază puternic 
spaţiul particular de exprimare a identităţii unui grup, iar în anumite contexte, cu deose- 
bire în cazul contraculturii, această identitate este exclusivă, fără nici o comunicare cu cei- 
lalti. Constiinta de NOI si El este marcată puternic, astfel încât este respinsă orice altă cul- 
tură contrară valorilor şi normelor proprii grupurilor subculturale sau contraculturale. 

În afară de aceste tipuri de cultură fiinteazá în orice societate mai multe culturi în 
raporturi bipolare unele cu altele. Din acest unghi de examinare se desprind următoarele 
culturi specifice: cultură națională — cultură universală, cultură rurală — cultură urbană, 


es 


sociologie.gqxd 25.03.2004 17:41 Page 199 F 


Cultura 199 


cultură tradițională — cultură modernă, cultură şcolară — cultură extrașcolară, cultură ge- 
neralá — cultură profesională, cultura de grup — cultura societății, cultura generationalá 
— cultura societalá, cultura masculină — cultura feminină etc. (Schifirnet, 1985). Toate 
aceste culturi se diferențiază între ele, dar sunt într-un proces de comunicare, existența 
uneia fiind organic dependentă de existenţa celeilalte. O cultură urbană nu poate fiinţa 
fără o cultură rurală si invers, o cultură rurală nu este posibilă fără o cultură urbană într- 
o societate contemporană. 

Evoluţia societății moderne a afirmat, printre altele, o cultură unică la colectivități 
cât mai mari. Procese tipice modernizării — industrializarea şi urbanizarea — au deter- 
minat fenomene adecvate: uniformizarea, masificarea, anularea diferenţelor. De aceea, 
asimilarea și integrarea socială au fost modalitățile decisive în impunerea modelului 
monocultural axat, în principal, pe educarea în spiritul unei culturi, de regulă, dominante, 
care reflecta modul de viaţă si concepțiile unei colectivități mari de oameni eterogeni 
spiritual şi comportamental. Modelul monocultural cuprinde într-o sinteză toate tendin- 
tele culturale de pe un anumit areal. Constituirea statelor nationale a avut la bază această 
conştiinţă a apartenenţei la o cultură comună, în care se regăsesc toți cei dintr-o comu- 
nitate națională. 

Modelul monocultural s-a dovedit potrivnic evoluției culturale a unor grupuri 
nationale aflate în cadrul unor state multinaționale sau multirasiale. 

Anii "e din secolul al XX-lea au relevat carentele educaţiei monoculturale. S-a 
constatat o subestimare a diversității lingvistice sau culturale. Drept urmare, s-a argu- 
mentat oportunitatea educației multiculturale. Esenţa acesteia este legată de existenţa în 
orice societate a unei diversitáti. Obiectivul fundamental al educației multiculturale: 
evitarea, prin mijloace specifice, a transformării acestei diversitáti în surse generatoare 
de tensiuni şi conflicte între minoritate şi majoritate. Educaţia multiculturală încurajează 
insertia diversităţii etnice, lingvistice si culturale în procesele de educaţie. Concepția care 
stă la baza acestei educatii este cunoaşterea propriei culturi şi a apartenenţei etnice şi 
culturale care ar antrena ameliorarea rezultatelor şcolare, ar permite egalitatea şanselor 
si ar diminua prejudecățile rasiale şi discriminarea. Educaţia multiculturală pune accent 
pe copii şi tineri cu dificultăți. 

Limita educației multiculturale constă în faptul că pedagogia multiculturală confundă 
recunoaşterea diversităţii în particularitátile alimentare şi în modul de viaţă cu compre- 
hensiunea interculturală. Cea mai gravă critică este că modelul multicultural nu ar recu- 
noaste existența rasismului ca trăsătură a societății, ci situează în interiorul propriei culturi 
problemele întâlnite de elevii aparţinând minorităților. Problemele sociale sunt reduse 
la probleme individuale şi obiectul educativ este de fapt unul asimilationist. 

Anii '80 au condus spre ideea interculturalitátil axată pe educaţia antirasistá. Are 
loc o rasializare a discursurilor şi a politicilor educative, şi se face referire explicit la 
diferența rasă/etnie, la diminuarea inegalitátilor şi discriminărilor. 

Interculturalitatea spre deosebire de multiculturalitate reflectă mai clar relația dintre 
viziunile individuale, de grup si sociale despre NOI şi El. De la acest raport se pleacă 
în discuția despre unele procese si fenomene contemporane. De pildă, Robert Miles, 
1991 (Rasism after ,, Race Relations “) susţine că astăzi asistăm nu la o recrudescentá, ci 
la o intensificare a nationalismelor și culturalismelor, determinate de criza statului națiune 
în momentul în care mondializarea Europei este evidentă. 

Termeni 
constantele universale model cultural 
contracultură multiculturalitate 
cultură normă 
cultură materială omogenitate socială 
cultură nonmaterială personalitate de bază 
cultură populară schemele culturale 
eterogenitate socială simbol 
ethos subcultură 
limbaj tradiție 
limbă valoarea culturală 


Întrebări recapitulative 


„Ce este cultura? 

. Care este deosebirea dintre cultura nonmaterială şi cultura materială? 
„Ce este modelul cultural? 

. Ce sunt constantele universale ale culturii? 

. Prin ce se distinge personalitatea de bază a unei culturi? 

. Care este diferenţa dintre limbă si limbaj? 

Ce este norma? 

. Ce este simbolul? 

9. Ce diferenţă există între subcultură şi contracultură? 

11. Care este deosebirea dintre multiculturalitate şi eterogenitate socială? 
12. Ce raport există între limbă şi societate? 

13. Care sunt cele cinci orientări valorice? 

14. Ce este tradiția? 

15. Care este specificul culturii populare? 

16. Cum reflectă mass media din România valorile culturii naţionale? 

Comunicare si societate 


15.1. Comunicarea socială 


Oamenii au evoluat de la comunicarea prin semne si semnale la comunicarea prin 
limbaj. În timp, ei au dobândit capacitatea de a scrie, de a tipări si de a transmite dincolo 
de timp si de spațiu. Fiecare din mijloacele de comunicare a determinat modificări fun- 
damentale în gândirea umană individuală si în dezvoltarea culturală a societății. Comu- 
nicarea prin limbaj a conferit grupurilor care au folosit-o un avantaj excepțional față de 
predecesorii lor, după cum comunicarea prin scris, tipar şi mass media a oferit societății 
contemporane anumite avantaje fatá de predecesori. 

Oamenii comunică între ei pentru a rezolva probleme ale comunității sau ale socie- 
tății. Institutional se adoptă decizii de reglementare a tuturor sectoarelor dintr-o societate, 
dar nu este suficient pentru modificarea comportamentului uman individual. Comuni- 
carea socială caută să-l determine pe fiecare om să fie responsabil pentru conduita sa. 
Ea îl informează dar îl și formează. 

Sociologii studiază comunicarea ca proces ce reflectă anumite determinări sociale 
şi anumite mecanisme psihologice, efectele reale ale comunicării pentru societate, 
modul cum comunicarea este expresia valorilor şi idealurilor sociale. 

Studiile inițiale despre comunicare au pornit din domeniul psihologiei sociale. Carl 
Hovland, Paul Lazarsfeld și Harold D. Laswell abordează mijloacele de comunicare 
prin concepte ştiinţifice psihosociale. Studiul The People's Choice (Cum aleg oamenii) 
realizat de Paul Lazarsfeld, Bernard Berelson şi Hazel Gaudet a avut ca obiectiv iden- 
tificarea factorilor ce determină opțiunea alegătorilor şi a formulat teza că oamenii votează 
adesea la fel cum votează anturajul lor, şi a demonstrat eficienţa contactelor personale. 
Harold D. Laswell a studiat conduita comunicatorului. El şi-a pus problema continu- 
tului și a canalelor prin care comunicatorul transmite mesajele sale. În viziunea autorului 
american, pentru a descrie un act de comunicare, trebuie răspuns la întrebările: cine, ce 
spune, prin ce canal, cui, cu ce efect? 

Există cinci tipuri de comunicare: 

1. comunicare intrapersonală — emițătorul şi receptorul sunt indistincti. Dialogul cu 
noi înşine este un act de comunicare; 

2. comunicarea interpersonală diadică se produce între doi participanți, fiecare dintre 
el influențându-l pe celălalt. Ea are mai multe funcții: persuadarea interlocutorului, auto- 
cunoaşterea, descoperirea lumii exterioare, stabilirea şi menţinerea de relații semnificative 

cu alte fiinte umane derivate din nevoia de incluziune, nevoia de control, nevoia de 
afecțiune; 

3. comunicarea de grup; 

4. comunicarea publică — un emiţător unic şi o multitudine de receptori; 

5. comunicarea de masă — un producător institutionalizat de mesaje adresate unor 
destinatari necunoscuti. Se caracterizează printr-un feed beack incomplet şi produs după 
mult timp faţă de comunicarea interpersonalá sau publică. (Mihai Dinu, pp. 77-91). 

Orice comunicare este un raport, pentru că ea are loc între un comunicator si un 
receptor. Denis McQuail (p. 17) afirmă că toate relațiile de comunicare — transfer de 
informaţie, transfer de semnificaţie, împărtăşirea în comun a unor opinii, idei, reprezen- 
tări, „tranzacţia“ între locutori — sunt relaţii sociale. Relaţiile de comunicare dau naștere 
la alte tipuri de relații sociale. Comunicarea este cauză sau efect al unei multitudini de 
relaţii sociale si structuri interactionale. Contactele în cadrul familiei sau între vecini 
sunt efecte ale comunicării. Formarea unui public din indivizi dispersaţi si care gândesc 
divergent este cauzată de comunicare. Societatea este văzută ca un ansamblu de semni- 
ficatii comune. Mare parte a culturii este o activitate interpretativă. ,,...societatea există 
ca un corp de cunoștințe, împărtășite în diferite grade de membrii societății. Această 
cunoaştere are o anumită distribuție în sens statistic și există variații şi discontinuități 
care reflectă probabil poziția în societate şi experienţa socială“ (ibidem, p. 19). 

Există o structură socială a comunicării determinată de condiţiile în care ea are loc: 

1. proximitatea — persoanele aflate în apropiere probabil vor comunica mai mult 
între ele decât cele situate la distanță mare; 

2. similaritatea — cei aflaţi în aceleaşi împrejurări sociale sau care împărtăşesc ace- 
leași idei sau convingeri este probabil să comunice mai mult decât cei care se deosebesc 
din toate punctele de vedere; 

3. apartenenţa la grup — există o comunicare mai intensă în interiorul grupului, unde 
există conştiinţa de NOI, decât între grupuri. 

Un punct de vedere sociologic semnificativ exprimă Emmanuel Pedler. Studiind 
comunicarea, el nu se concentrează asa cum fac alți autori, pe comunicarea de masă. El 
subliniază că tehnicile electronice cele mai performante stau la originea unor noi inega- 
lități şi a unor noi forme de inegalitate. Utilizarea unor instrumente de comunicare este 
determinată de experienţele comunicatorilor. În același mod apare și comunicarea în 
limba naturală. Convorbirea are loc în contexte de o mare diversitate, chiar şi atunci 
când limba naturală este vorbită de o mare colectivitate. Ideile autorului francez vin să 
confirme cercetări în domeniu, inclusiv în România, anume practicile culturale şi achi- 
zitia de mijloace culturale dețin o pondere mai ridicată la persoanele cu un statut edu- 
cational superior decât la cele cu un nivel elementar de instrucţie şcolară. 

Sociologii, antropologii şi lingviştii au studiat raportul dintre structurile lingvistice 
şi structurile sociale. Fiecare grup naţional are o limbă proprie — limba standard — unul 
din indicatorii fundamentali de diferență faţă de alte grupuri nationale, ce exprimă, 
indubitabil, identitatea proprie şi conştiinţa națională. Limba națională este limba oficială 
într-un stat. În cadrul unei limbi naționale există dialecte, graiuri, regionalisme, jargoane, 
argouri, toate sunt moduri specifice de comunicare prin limbă a unor grupuri sociale, pro- 
fesionale sau de vârstă. Eterogenitatea socială se regăseşte în eterogenitatea lingvistică. 

Stratificarea socială generează diversitate în modul de comunicare lingvistică. Este 
limpede că multitudinea limbajelor derivă din natura grupurilor si categoriilor existente 
într-o societate. Studiul variațiilor sociale şi al dialectelor sociale, sau sociolecte relevă 
inegalităţi sociale reflectate în folosirea limbii, datorate diferențelor de avere sau de 
venituri sau de status, precum si din distribuirea inegală a puterii (C. Baylon, X. Mignot, 
p. 247). Comunicarea într-o limbă se face în raport de statusul, rolul şi grupul de refe- 
rintá. Există un comportament verbal. Orice persoană își adaptează stilul de comunicare 
verbală în funcţie de context. Un avocat se adresează într-un anume fel clientului, în alt 
mod în fața instanţei, iar acasă vorbeşte într-un limbaj specific grupului primar si poziției 
sale în familie. Ca tată, adoptă un stil de comunicare specific cu proprii săi copii. De 
câte ori suntem nevoiţi să ne integrăm într-un grup nou trebuie să ne schimbăm stilul 
de comunicare pentru a răspunde cerinţelor noului context. O condiţie a reuşitei sociale 
este dată de competenţa lingvistică a persoanei. Cine ştie să comunice poate avea şanse 
mai mari de ascensiune în viața socială. 

Este limpede că procesul de comunicare are efecte asupra întregii societăţi. Sunt cel 
puţin trei teorii de explicare a modului cum se produce influenţa comunicării în socie- 
tate: teoria agendării (agenda-setting), teoria spiralei tăcerii (Schweigespirale) şi teoria 
prăpastiei cognitive. 

Teoria agendării. Dacă până în anii '70 accentul a fost pe cunoașterea efectelor 
comportamentale, astăzi atenția cade pe efectele cognitive ale media asupra societății. 
Comunicarea mediatică acordă interes problemelor sociale: „Mass media fixează agenda 
publică; ele sunt acelea care, ca urmare a sistemului lor de selecţie si focalizare a faptelor 
sociale, desemnează prioritatea subiectelor de discuţie de pe ordinea de zi“ (Cuilenburg, 
ş.a. pp. 261-262). Mass media determină ce subiecte merită să fie cunoscute, iar publicul 
le dă atenţie lor. 

Teoria spiralei tăcerii. Elaborată de E. Noelle-Neumann, această teorie pleacă de la 
premisa că opinia publică îl determină pe individ să nu-şi expună opiniile sale. Acesta 
crede că într-o societate importante sunt opiniile majorităţii. Cercetătoarea germană dis- 
cută separat despre influenţele televiziunii în raport de celelalte mijloace de comunicare. 
Televiziunea este un mijloc non-selectiv — telespectatorii privesc imaginile fără a-şi 
pune întrebări despre ele, şi din această cauză, ea are un impact mai mare cu publicul 
decât îl are presa. Persoana cu o opinie minoritară tace, nu reacționează faţă de infor- 
maţiile transmise de televiziune. Dimpotrivă, indivizii care cred că opinia lor este si a 
majorității exprimă public punctul lor de vedere. 

Teoria prăpastiei cognitive şi a creşterii diferenţiate a cunoașterii. În esenţă, această 
teorie argumentează decalajul de consum mediatic dintre „cei care ştiu“ şi „cei care nu 
ştiu“. În prima categorie intră indivizii interesaţi permanent de fenomenele sociale si de 
reflectarea lor în presă, în timp ce pentru a doua categorie de public televiziunea este mij- 
locul principal de informare. Prin consumul mediatic, persoanele cu venituri ridicate şi 
educaţie superioară au un nivel de informare mult mai ridicat decât persoanele cu un sta- 
tut social inferior. Mass media oferă primului grup o posibilitate mai mare de cunoaștere. 

Semnificativă pentru ideile de mai sus este modalitatea de comunicare în statul 
socialist. Comunicarea socială era influenţată de ideologia partidului stat care impunea 
numai un anumit tip de dialog în societate. Orice intervenție publică trebuia să urmeze 

toate canoanele discursului oficial. Cu deosebire în anii '50 comunicarea se făcea în 
cadrul strict al normelor ideologiei comuniste. Un fenomen cu profunde implicaţii în 
planul comunicării sociale l-a reprezentat cenzura. Nimic nu se putea transmite public 
fără controlul riguros şi dogmatic al organelor abilitate. Orice tipăritură, inclusiv meniu- 
rile, invitatiile de nuntă, anunţurile mortuare, era avizată pentru imprimare. Întrebarea 
este dacă în acele timpuri se poate vorbi de o comunicare reală? Pentru marile manifes- 
tări publice — congrese, conferinţe, simpozioane — intervențiile erau scrise de un grup 
stabilit de dinainte, deci de cei consideraţi că ştiau ce trebuie şi ce nu trebuie spus, iar 
vorbitorii erau obligaţi să citească numai ceea ce a fost aprobat ca text. Pe de altă parte, 
să spunem că au fost tolerate anumite spaţii publice cum au fost, de exemplu, cele 
religioase unde s-a discutat mai mult sau mai puţin liber. Au existat presă, radio, televi- 
ziune, toate transmiteau însă mesaje ale ideologiei oficiale. 


15.2. Societatea și comunicarea de masă 


Sociologii şi-au pus chestiunea comunicării sociale încă din secolul al XIX-lea. G. 
Tarde în L'opinion et la foule a sesizat o nouă temă pentru studiul sociologic — conver- 
satia, definită cea mai generală şi cea mai constantă dintre acțiunile umane. Rezultatul 
el este opinia. Factor de opinie cel mai continuu si mai universal, conversaţia „este agentul 
cel mai puternic al imitatiei, al propagării sentimentelor, ideilor, modului de acțiune“ 
(cf. Tratat de sociologie, p. 601). G. Tarde discută de mai multe tipuri de conversaţie — 
obligatorie, facultativă, conversaţia luptă, conversaţia schimb. Este relevatá, apoi, exis- 
tenta reţelelor de comunicare concordante cu tipuri de organizare, cu structuri sociale si 
cu principii. Tarde conturează si o clasificare a conversatiei, facând diferenţa între 
„cozeria“ între inferiori şi superiori, rude si persoane străine, persoane de acelaşi sex sau 
de sex diferit, specificitátile nationale. 

Raportul dintre comunicare si sociabilitate a fost examinat de sociologul german G. 
Simmel în lucrarea Grundfragen der Soziologie — Individuum und Gesellschaft (Íntre- 
bari fundamentale ale sociologiei — individul și societatea, 1917). Sunt analizate sensurile 
ce se acordă conversatiei. Conversatia „este (în forma ei cea mai pură şi sublimată) îm- 
plinirea unei relații care nu doreşte, într-un fel, decât sá existe ca relaţie si în care ceea 
ce nu este, altminteri, decât ca o simplă formă a acţiunii reciproce devine un conţinut care 
îşi este suficient“ (cf. Tratat de sociologie, p. 601). 

Studiul despre raporturile de reciprocitate este dezvoltat de G. H. Mead. Schimbul între 
persoane situate într-o interacțiune este efectul genezei conştiinţei de sine si al compor- 
tamentului individului. În lucrarea sa Mind, Self and Society (Gândire, sine, societate, 
1934), Mead afirmă că apariţia conştiinţei îşi are originea în actul social unde are loc 
cooperarea. Viaţa socială este un ansamblu de interacțiuni în cadrul cărora percepția şi 
reprezentarea altuia se produc sub forma aşteptărilor şi anticipărilor, previziunilor și 
strategiilor, comparabilă cu un dialog interiorizat în care viaţa mentală şi viața colectivă 
se identifică. Comunicarea interindividuală se desfășoară prin roluri şi gesturi. Rolul este 
sistemul de drepturi si obligații, dar şi efectuarea, desfășurarea şi inlántuirea gesturilor. 

Gestul este acea componentá a actului care stimuleazá reactia celorlalti participanti la o 
activitate socială. El generează influenţa pe care un individ o poate exercita asupra altuia. 

Impactul mass media cu societatea a determinat o abordare sociologică a mijloa- 
celor de comunicare în masă. Un punct de vedere predominant sociologic aparține lui 
Jean Cazeneuve: mijloacele de comunicare în masă şi-ar asuma funcţia care altădată 
ținea de sacru: „prin intermediul mijloacelor de comunicare, socialul însuşi devine 
spectacol, umanitatea își trăieşte viața şi se priveşte totodată trăind ca un obiect“ (cf. 
Tratat de sociologie, p. 617). 

Mijloacele de comunicare sunt văzute de functionalism ca sisteme sociale. Ele 
funcționează într-un sistem social şi, astfel, conținutul lor este dependent de condițiile 
sociale şi culturale ale unei societăţi. Analiza structural-functionalá a sistemelor sociale 
vizează pattern-urile de acţiune ale indivizilor sau subgrupurilor care se raportează unul 
la altul în cadrul sistemului social. Sistemul social este un complex de acțiuni stabile, 
repetitive şi specifice derivate din cultura şi orientările psihologice ale actorilor. Siste- 
mul social, sistemul cultural şi sistemele de personalitate sunt tipuri de abstracții, toate 
regăsite în comportamentele simbolice si manifeste ale fiinţelor umane. 

Publicul este prima componentă a sistemului social al comunicării de masă. El nu 
este o masă omogenă orientată numai spre un anumit tip de conținut al comunicării de 
masă. Dimpotrivă, este stratificat, diferențiat si dependent de structurile sociale. Publicul 
are trebuinte, interese, aspirații şi idealuri proprii. O altă componentă o reprezintă distri- 
buitorii conţinutului comunicării de masă. Fiecare mijloc are un anumit mod de transmi- 
tere a informaţiilor. Există o diversitate de distributori: la nivel local, regional, național 
şi international. Producătorii si sponsorii lor alcătuiesc o altă componentă a sistemului 
mass media. Agenţiile de publicitate fac legătura dintre sponsor, distributor, producător 
si organizaţiile de marketing 

Mass media au apărut în societatea modernă ce se defineşte şi ca societatea de masă. 
Acest tip de societate se referă la relaţia dintre indivizi şi ordinea socială. Societatea de 
masă include indivizi ce se află într-o stare de izolare psihologică faţă de ceilalți, imper- 
sonalitatea predomină în interacțiunile dintre indivizi. Societatea modernă este alcătuită 
din colectivități de indivizi izolaţi, interdependenti doar prin legături formale. Slăbirea 
legăturilor tradiționale, creşterea rationalitátii și diviziunea muncii au condus la edifi- 
carea unor societăţi cu indivizi lipsiţi de o identitate culturală clară. În epoca mulțimilor 
acțiunea colectivă ar fi dominată de emoţii în dauna raţiunii. Factorii determinanti ai 
civilizației ar fi impulsurile individului si nu legăturile stabile ale ordinii sociale. 

Trebuie diferențiat între societatea de masă şi comunicarea de masă. Este clar că ele 
nu se suprapun. Comunicarea de masă nu este un efect al societății de masă. Am spune 
că ambele sunt consecința dezvoltării tehnologice. Întâi a apărut societatea de masă, 
urmare a evoluţiei moderne, apoi, o dată cu inovațiile tehnologice, s-a ajuns la comu- 
nicarea de masă. 

Astăzi publicul nu ia contact direct cu produsul cultural ci este intermediat de un 
aparat. În acest sens trebuie remarcată creşterea cheltuielilor pentru cumpărarea de 
aparate electronice de transmitere a creațiilor culturale (Bernard Miége, p. 21). 

Influenţa mijloacelor de comunicare în masă a fost analizată ca element funda- 
mental de transformare a societății industriale. Efect al acestei societăţi, ea impune un 

anumit mod de a gândi si a trăi al omului modern. Mijloacele de comunicare în masă 
au determinat apariția unei industrii culturale. Theodore Adorno apreciază că industria 
culturală creează „barbaria stilizată“. Herbert Marcuse consideră această industrie ca 
instrument de opresiune si face din individ un om unidimensional. În societatea indus- 
trială masele sunt manipulate de mijloacele de comunicare. Cultura de masă este ansam- 
blul comportamentelor, miturilor si reprezentărilor, produse si difuzate printr-o tehnică 
industrială, regăsită îndeosebi în mijloacele de comunicare în masă. Mass media sunt 
instrumentele prin care se difuzează şi se promovează cultura mediocritátii si uniformi- 
tății. Ele transmit produse standardizate, ca urmare a cerințelor derivate din producția în 
serie destinată masei. Producătorii se orientează după legile pieţei si de aceea ei stimu- 
lează comunicarea si consumul. Efectele mass media sunt demagogia, facilitatea şi 
mediocritatea. Pentru că ocupă un loc indiscutabil în timpul liber al oamenilor, cultura 
de masă ar acționa ca un narcotic social, din cauza conţinuturilor sale ce promovează 
evaziunea. 

Marshall McLuhan introduce o altă perspectivă, anume efectele diferite ce le poate 
avea acelaşi mesaj asupra societăţii și a indivizilor în funcție de mijloacele de comuni- 
care: „mijlocul de comunicare este mesajul“. După sociologul canadian relevanţă are 
modul cum este transmis mesajul şi nu conținutul lui. El face distincția între mijloace 
de comunicare „calde“ şi mijloace de comunicare „reci“. Bogăția de informaţii este 
opusă participării receptorului, aceasta ar fi o lege a tuturor mijloacelor de comunicare: 
cu cât o tehnică de difuzare colectivă este mai bogată în informaţii, cu atât mai puţin va 
solicita participarea receptorului, şi avem de a face cu un mijloc „cald“. Când tehnica 
folosită este săracă în informații, participarea receptorului este mai mare, iar mijlocul 
de comunicare este „rece“. Exemple de mijloace de comunicare „calde“: textul tipărit, 
radiodifuziunea, cinematograful şi fotografia, iar mijloace „reci“ sunt televiziunea, con- 
versatia directă, conversaţia telefonică. Mijloacele de comunicare au, în viziunea lui 
McLuhan, scopul de a schimba atât omul cât şi societatea, adică prin ele se adoptă un 
alt mod de înţelegere și percepere. Datorită răspândirii mijloacelor electronice de comu- 
nicare, a fost posibilă transmiterea instantanee a informației la nivelul globului pămân- 
tesc. Sociologul canadian a susținut, pornind de la această constatare, că mijloacele 
electronice fac ca întreaga lume să capete aspectul unui sat global unde toți locuitorii 
ştiu despre tot ce se întâmplă în orice punct al planetei. 

Jiirgen Habermas dezvoltă teoria sferei publice prin care abordează cadrele externe 
şi contextuale ale comunicării. După sociologul german, actul comunicării se produce 
exclusiv în societate. Sistemul comunicational este un instrument de control social. În 
lucrarea sa Sfera publică si transformarea ei structurală. Studiul unei categorii a socie- 
tátii burgheze, Habermas argumentează că domeniul social susține orice act de comuni- 
care. Sfera publică este definită ca zonă de dezbatere publică în care pot fi discutate 
probleme de interes general şi se pot forma opinii. Sociologul german susține că sfera 
publică s-a dezvoltat mai întâi în saloanele şi cafenelele din marile oraşe occidentale, 
unde se dezbáteau probleme ale zilei pornindu-se de la ştirile din ziare. Burghezia a 
opus principiul publicității practicii secretului promovat de statul monarhic. Ea a edi- 
ficat spaţiul de mediere între societatea civilă şi stat — sfera puterii publice. Dezbaterea 
era organizată de grupuri mici, iar problemele politice erau rezolvate în discuţiile 

publice, pentru că aici se întâlneau indivizi cu drepturi egale. Evoluția industriei cultu- 
rale centrată pe divertisment a limitat dezvoltarea democratică în societățile moderne 
unde dominantă devine publicitatea comercială. Administrată şi manipulatá, publici- 
tatea nu mai acționează pentru formarea opiniei publice. Ea creează un consens fabricat 
sau determină rationalizarea spațiului public pentru interesele puterii politice, iar 
discuția publică a opiniilor private este mult diminuată. Sfera publică devine astfel o 
înşelătorie. Rolul mediilor de informare ar trebui să fie crearea unei sfere publice, spațiu 
al exprimării opiniei publice si al dezbaterii publice. 

Bernard Miège considera că spațiul public contemporan nu mai este cel format în 
societăţile europene începând cu secolul al XVII-lea şi de-a lungul secolului al XVII- 
lea, aşa cum susține J. Habermas. După autorul francez, sunt patru niveluri de analiză 
a spațiului public: 

1. spaţiul public este locul de derulare a unor acţiuni comunicationale care-și au 
originea în patru modele de comunicare apărute succesiv. 

2. spaţiul public contemporan este dominat de mass media audiovizuale, dar cu- 
noaste şi o diversitate determinată de strategiile de comunicare ale diferitelor instituţii 
sociale, înmulţirea mijloacelor tehnice de comunicare, modificările din mass media. 

3. se produc schimbări importante în relațiile dintre spațiul public si spațiul privat. 
Individualizarea practicilor de comunicare este susținută de transformarea în marfă 
individualizată a conţinutului noilor reţele. 

4. Spaţiul public se bazează pe un anumit tip de acțiune. 

Cele patru modele de comunicare în acțiune sunt: presa de opinie (apărută în seco- 
lul al XVIII-lea); presa comercială de masă (apărută în ultima parte a secolului al XIX-lea); 
mass media audiovizuale, mai ales televiziunea cu influenţă puternică în a doua jumă- 
tate a secolului XX; relațiile publice generalizate a căror dezvoltare a început din anii '70 
(Bernard Miège, p. 184). Apariția unui model de comunicare nu înseamnă că modelele 
existente vor dispărea sau vor căpăta un statut marginal. După Bernard Miége, astăzi 
s-au impus relaţiile publice generalizate. Statele, întreprinderile şi marile organizaţii poli- 
tice şi sociale folosesc tehnicile de gestionare a socialului si apelează la tehnicile de co- 
municare şi strategii de comunicare din ce în ce mai perfecționate. Ele sunt catalizatori 
ai schimbărilor sociale şi culturale. 

Jean Baudrillard argumentează că televiziunea a transformat viața umană şi socială 
pentru că ea reflectă lumea şi arată ce este această lume. De pildă, procesul lui O.J. 
Simpson acuzat de asasinarea soţiei sale a fost transmis în direct la televiziune în S.U.A. 
şi a fost urmărit în mai multe țări. În acest fel procesul nu a avut loc numai în sala de 
tribunal, el a fost un eveniment de televiziune. Acest exemplu îi foloseşte lui Baudrillard 
să vorbească despre hiperrealitate. „Realitatea“ este succesiunea de imagini de pe ecra- 
nele televizoarelor din întreaga lume făcând din procesul lui Simpson un eveniment 
global. Mass media este omniprezentă şi omniscientă şi creează o nouă realitate — hiper- 
realitate — alcătuită din conduita oamenilor si imagini ale mediilor de informare. Lumea 
hiperrealitátii este construită din simulacre — imagini care îşi au originea în alte imagini. 
Noile media schimbă realitatea socială. Analistul francez a făcut referire în acelaşi mod 
la războiul din Golf. Înainte de declanşarea ostilităţilor el a publicat articolul Războiul 
din Golf nu poate avea loc. După sfârşitul războiului, el a scris un alt articol Războiul 

din Golf nu a avut loc. În ambele articole Baudrillard afirma că acest război era un 
spectacol televizat în care George Bush si Saddam Husssein urmăreau materialele 
filmate de postul TV CNN pentru a vedea ceea ce se „petrece“ cu adevărat (cf. Anthony 
Giddens, 2001, p. 411-412). 

John Thompson distinge între trei tipuri de interacțiune: 1. interacțiunea față în față, 
2. interacțiunea mediată bazată pe folosirea tehnologiei mediatice — ziar, impulsuri 
electronice. Acest tip de interacțiune este întins în timp si spaţiu; 3. Cvasi-interactiunea 
mediată, este tipul de relații sociale create de mass media. Ea se întinde în timp si spațiu 
dar nu îi leagă pe indivizi în mod direct. Thompson crede că mass media schimbă ra- 
portul dintre public si sectorul privat din viața socială şi individuală. Spre deosebire de 
Habermas, Thompson apreciază că domeniul public este mai întins decât altădată. Dar 
cvasi-interactiunea mediată este mai limitată, mai îngustă şi directionatá într-un singur 
sens decât interacțiunea socială obişnuită. 


15.3. Societate informaţională 


Dezvoltarea rapidă a electronicii şi a telecomunicatiei a determinat naşterea unei 
societăţi cu o foarte mare cantitate de informaţie difuzată pe cele mai diverse canale. 
Societatea informaţională este societatea unde oamenii au competenţa de a folosi tehno- 
logia informațională. Un raport al Organizaţiei Internaționale pentru Colaborare şi Dezvol- 
tare Economică (OECD) din anul 1976 arăta că telecomunicatia internaţională a crescut 
cu 18%, adică o dublare la patru ani, iar un alt studiu al aceleiași organizaţii remarca 
pentru perioada 1985-1995 o creştere de aproximativ de 6%. Aceeași creştere se mani- 
festă în domeniul cărții, al articolelor ştiinţifice (Cuilenburg ș.a., p. 57). Acest tip de socie- 
tate se caracterizează prin organizarea activităţii sociale si economice pe baze informatice 
şi comunicationale. Majoritatea angajaţilor se ocupă de activităţi de creare, transmitere 
şi utilizare a informaţiei. Informaţia este produs dar și mijloc de producție. În Olanda 
40% din populaţia activă se ocupă de informaţii ca mijloc de producţie. Ponderea secto- 
rului informational în economia olandeză este de 45%. În S.U.A. activitatea informa- 
tionalá ocupă 63% din zilele lucrătoare, 67% din costurile de muncă si 70% din totalul 
orelor de muncă. În Uniunea Europeană mai mult de 60% din locurile de muncă vor fi 
legate de informaţie, două treimi din capital vor proveni din activități preponderent 
informaţionale (Cuilenburg s.a., p. 62). 

În anii "20 ai secolului al XX-lea sociologii au examinat evoluţia societăţilor puter- 
nic industrializate şi au constatat că acestea intrau într-o altă fază de dezvoltare. În anul 
1973 Daniel Bell în cartea sa The Coming of Post-Industrial Society a formulat concep- 
tul de societate postindustrială și a definit-o prin cinci trăsături: 

1. trecerea de la o activitate economică axată pe producerea de bunuri materiale la 
o economie bazată pe servicii; 

2. preponderența clasei profesionale şi tehnice în structura populaţiei active; 

3. importanţa decisivă a cunoştinţelor teoretice ca sursă de inovaţie şi management; 

4. orientarea spre implementarea şi deprinderea tehnologiei; 

5. apariţia unor noi tehnologii intelectuale. 

Teza fundamentală a lui Bell este prioritatea cunoaşterii în societatea postindus- 
trială față de prioritatea muncii în societatea industrială. Cunoaşterea devine principalul 
mijloc de producție în societatea postindustrială. 


Societatea postindustrială în perspectivă istorică 


Caracteristici Societatea agrară | Societatea industrială Societatea postindustrială 
Mod de producție cultivare fabricaţie servicii 
terțiar — transport, servicii civile; 
primar secundar = sectorul patru — comerț, finanțe 
agricultură, producţie de bunuri p i : 


Sector economic 


minerit, pescuit, 
sector forestier, 
petrol și gaz 


materiale, consum 
îndelungat sau scurt, 
industrie grea 


asigurări, bunuri imobiliare; 


sectorul cinci — asistenţă 
medicală, cercetare, recreatie, 
învățământ, administraţie de stat 


Motorul inovator 


energiile naturale 
(energie eoliană, 
hidroenergie, 
energie musculară) 


descoperirea de noi 
surse de energie (pe- 
trol, gaze, cărbune și 
energie nucleară) 


informaţie, calculatoare și 
sisteme de transmitere a 
informaţiilor 


Mijloace strategice 


materie neprelucrată 


capital 


cunoaștere 


Tehnologie 


artizanat 


tehnologie mașinală 


tehnologie intelectuală 


Ocupaţia de bază 


muncitor agricol sau 
muncitor manual 


muncitor semica- 
lificat, tehnician 


om de știință, profesiuni tehnice 
de înaltă calificare 


bun simţ, a încerca 


teorii și abstractiuni, modele, 


A i „| Empirism EA 8 Ce 
Metoda de lucru și a învăţa din erori, pism; simulări, teoria deciziilor, 
NNAS experimente i : 
experientá analiza de sisteme 
orientarea orientarea spre viitor, 


Orizont temporal 


spre trecut 


adaptárile ad-hoc 


scenarii si planuri de viitor 


Finalitate 


lupta cu natura 


lupta cu natura 
modificatá 


lupta între persoane 


Principiul director 


traditionalism 


crestere economicá 


codificarea cunostintelor 
teoretice 


Apud Daniel Bell, The Coming of Post-Industrial Society, 1989, p. 94. 


La debutul societăţii informaţionale s-a crezut că va creşte nivelul de informare şi 
de cunoaștere al tuturor membrilor societății. Oricine poate să înveţe și, astfel să se 
emancipeze intelectual. Se vorbea chiar de un „secol de aur al comunicării şi informa- 
tiei“, aşadar se manifesta un optimism indiscutabil față de virtuțile actului de răspândire 
a informaţiei. Există contrargumente care dovedesc că explozia informaţională nu este 
un panaceu pentru soluţionarea problemelor sociale. Mai întâi, trebuie spus că informaţia 
rămâne relativ constantă. Dacă oferta de informaţie cunoaşte o creştere exponențială, 
iar nivelul de cunoaştere se ridică, efectul exercitat de informație asupra comportamen- 
tului rămâne aproximativ de aceeaşi mărime. Rezultă că nivelul de cunoaştere nu este 
direct proporțional cu oferta de informaţii, datorită mai multor cauze. Oferta creşte prin 
dublarea aceleiași informaţii. Ilustrativ este numărul mare de ziare care transmit aceeași 

ştire. O altă cauză este multiplicarea informațiilor inutile, funcționând fenomenul redun- 
dantei. Informaţiile joacă un rol fundamental în luarea unei decizii, dar oamenii iau 
zilnic hotărâri care exprimă, de fapt, deformarea sensurilor reale ale informaţiei. Există 
un decalaj între cunoaştere si comportament. De pildă, abundența informaţiei despre 
cancer nu duce la eliminarea fumatului din societate, conduită contrară atitudinii față de 
această boală. Optimizarea deciziilor depinde în mică măsură de valoarea informaţiilor. 
Al doilea contrargument: informaţia are şanse de a deveni un fel de „bombă neexplodată“. 
Informațiile nu au efectul aşteptat, iar informatizarea societății dezvăluie că tot mai 
multe informaţii nu răspund nici unei situații concrete în care trebuie luată o decizie, dar 
ele însele pot crea probleme. Informaţia îşi va pierde funcția informativă. La televiziune, 
în campaniile publicitare se transmite informaţie fără destinatar si fără semnificație. Con- 
sumul de informație creşte mult mai încet decât oferta, la care se adaugă incapacitatea 
de a selecta informaţia socialmente necesară. Posturile de televiziune se înmulțesc mai 
repede decât ritmul de apariţie a ştirilor. De aceea se vorbește de fenomenul suprainfor- 
matizării (Cuilenburg ş.a., p. 82), adică prea multă informație, prea mare ofertă faţă de 
cerere. Suprainformatizarea dereglează relaţiile dintre informaţie si efectele sale. „Mai 
multă informaţie înseamnă mai puţină informație“, acesta este paradoxul societăţii infor- 
matizate. Informatizarea nu duce în mod cert spre o societate mai bine informată sau 
mai eficientă. Să luăm exemplul asistenţei medicale. Nu este sigur că, deşi informația 
despre pacienţi creşte, medicul poate să ştie mai mult despre un bolnav. Un alt aspect 
ridicat de societatea informațională este următorul: valoarea creşterii volumului de infor- 
matii depinde de optimizarea sistemelor informaţionale prin asigurarea, la nivel social, 
a pluriformitátii informațiilor şi a liberului acces la informații. Cele două condiţii exprimă 
necesitatea ca oferta informaţională să aibă în vedere toate curentele de opinii dintr-o 
societate. Fără un acces liber la informaţii, pluriformitatea nu are valoare. Există o con- 
tradictie: accesul liber la informaţie este un indicator fundamental al democraţiei, dar 
tehnologia informațională modernă limitează acest acces. Este limpede că economia de 
piaţă stimulează consumul și, în mică măsură, determină participarea socială şi politică 
a oamenilor. Libertatea ţine de sistemul politic şi nu de calculatoare. 

Societatea informaţională nu este mai bine informată decât alte societăţi. Oferta mai 
mare de informaţii nu înseamnă şi o creştere a gradului de informare a societății. Oferta 
poate creşte prin mărirea numărului de căi de transmitere a aceleiaşi informaţii. Supra- 
informatizarea duce la saturație. Publicul este atât de des solicitat să primească infor- 
matii, astfel încât el, de fapt, nu mai are libertatea de alegere. 

Informatizarea nu produce o valoare socială mai mare informaţiei. Noile media pot 
duce la inegalităţi de informare. Posibilităţile financiare şi abilitatea generează inegali- 
tatea socială. Apoi, să reținem pericolul ce decurge din computerizare: tot ce este infor- 
matie stă în calculatoare. „Informaţiile manevrate de calculatoare devin sacrosancte“ 
(Cuilenburg s.a., p. 86). 

Desi mass media ocupă un loc important în viaţa cotidiană, ele nu sunt singurele 
mijloace de comunicare pentru public. Impactul mass media cu publicul depinde de 
capacitatea acestuia de prelucrare a informaţiei. Se oferă zilnic o mare cantitate de infor- 
matie, dar oamenii nu pot să o asimileze în întregime, fiind nevoiţi să selecteze ceea ce 
este oportun pentru ei. Sistemul nervos central prelucrează doar un procent din informația 

primită. Selectivitatea este de facto şi motivată (Cuilenburg ş.a., p. 241). Selectivitatea 
de facto exprimă tendinţa publicului de a selecta informaţia conform predispozitiilor, 
iar selectivitatea motivată este selecția conştientă. 

Un proces specific lumii actuale este globalizarea mediilor de informare. Ştirile se 
transmit instantaneu pe tot globul. Programele de televiziune şi filmele sunt preluate de 
mari piețe internationale, sute de milioane de oameni urmăresc aceleaşi seriale sau pro- 
grame. Există un sistem international de producere, distribuție şi consum al informației. 
Media americană are o influență foarte puternică în domeniul mijloacelor electronice. 
Telecomunicațiile pentru sistemele bancare, tranzacțiile monetare mondiale, canale de 
transmisii TV şi radio sunt în cea mai mare parte deținute de către americani. Interna- 
tional Business Machines (IBM) din S.U.A., este una din cele mai mari corporații 
transnationale, cu o influenţă decisivă asupra fluxului informational international. Se 
apreciază că nouă zecimi din toate înregistrările deținute în baze de date din întreaga 
lume sunt accesibile guvernului american si altor organizații din S.U.A. Nouă din zece 
cele mai mari firme de publicitate din lume sunt nord-americane. Jumătate dintre agen- 
tiile mari din Canada, Germania, Franța, Marea Britanie si Australia sunt americane. În 
multe state din Asia, Africa si America de Sud, cele mai mari agenții sunt americane. 
Primele zece agenții de publicitate din lume sunt transnationale. Cea mai mare compa- 
nie de media din lume, Time-Warner, se ocupă cu activități de producerea de filme, 
televiziune, video, editare de cărți s1 înregistrări muzicale. La aceasta se adaugă impe- 
riile Murdoch, Berlusconi, corporatia japoneză Sony, care deține CBS Records si studio- 
urile Hollywood, grupul german Bertelsmann, proprietar al RCA Records si a unui vast 
grup de edituri din Statele Unite şi corporatia editorială franceză Hachette (cf. Anthony 
Giddens, 2001, p. 417). 

Prioritatea țărilor industrializate, înainte de toate a S.U.A., în producţia si difuzarea 
de media a determinat fiintarea imperialismului mediatic ce a condus la afirmarea impe- 
rialismului cultural. Produsele lor culturale sunt răspândite peste tot pe glob. Controlul 
ştirilor de către agențiile occidentale a generat ideea despre „concepția de tip Lumea 
Întâia“ în informatiile transmise. Lumii a treia i se acordă spatiu mediatic numai în situ- 
atiile de criză, dezastru, confruntare militară. Ştirile despre lumea industrializată nu se 
transmit în Lumea a Treia. 

Astăzi, din ce în ce mai multe domenii ale vieții sociale sunt puternic influențate de 
evoluția media. Prezența computerului personal în toate spațiile sociale şi în cel privat 
determină fenomenul multimedia. Computerul personal dispune de o gamă de capaci- 
táti multimedia. Digitilizarea duce la media interactivă oferind posibilitatea participării 
active a indivizilor sau structurarea a ceea ce văd sau aud. O nouă rețea se impune: 
internet-ul, care ar da seamă pentru noua ordine globală. Utilizatorii Internetului trăiesc 
în ciberspatiu. Acesta este spațiul de interacțiune format de rețeaua globală de compu- 
tere care alcătuiesc Internet-ul. În ciberspatiu nu mai suntem oameni ci mesaje pe ecra- 
nele celorlalti. 

Termeni 
ciberspatiu interactiune mediatá 
comunicare de masá internet 
comunicare interpersonalá mass media 
comunicare intrapersonalá multimedia 
comunicare publicá mesaj 
cvasi-interactiune mediată sat global 
globalizarea mediilor de informare sferá publicá 
hiperrealitate societatea de masá 


interacţiune față în faţă 


Întrebări recapitulative 


. Care sunt cele cinci tipuri de comunicare? 

„Ce se înţelege prin comunicare publică? 

„Ce este societatea informaţională? 

. Cum definiti societatea de masă? 

De ce mass media este asociată cu societatea de masă? 

. Ce este satul global? 

„Ce este sfera publică? 

„Ce este globalizarea mediilor de informare? 

. Care sunt condiţiile ce determină structura socială a comunicării? 
10. Care sunt teoriile de explicare a modului cum se produce influența comunicării în societate? 
11. Care sunt, după Daniel Bell, trăsăturile societăţii postindustriale? 
12. Care sunt particularitátile comunicării publice în România? 

16.1. Conceptul de comunitate 


Comunitatea este o unitate spațială sau teritorială de organizare socială în care indi- 
vizii au un sens al identității şi apartenenţei exprimate de relații sociale continue. Ter- 
menul de comunitate serveşte la studierea tipului de model de societate în care se pot re- 
liefa dimensiuni ale structurii sociale si ale proceselor sociale, model dificil de sesizat la 
nivelul întregii societăți. Comunitatea se distinge printr-un anumit mod de constituire a 
solidarității între oameni, ca si prin tipuri specifice de convietuire. Nu mai puțin impor- 
tantă este existența unor nevoi comune pentru toți membrii comunității. De aceea, comu- 
nitatea cuprinde o populație bine delimitată de interese si trebuinte proprii. Există cel puțin 
trei dimensiuni care diferențiază comunitățile: geografică, comportamentală şi identitară. 

Geografic, putem vorbi de comunități teritoriale, definite ca fiind colectivități care 
ființează în contextul relațiilor de vecinătate și de interacțiune între oameni, pe un terito- 
riu socotit al lor. Identitatea comunităților teritoriale este determinată de spațiul în care 
există. În fapt, este un spațiu social concret, delimitat geografic, iar convietuirea oame- 
nilor se produce în interiorul unor granițe. În acest spațiu concret (geografic) oamenii 
se identifică astfel cu locurile în care trăiesc. Spre deosebire de acestea, comunitățile 
nonteritoriale (etnice, de vârstă) se bazează pe identități comune, nelimitate de o anu- 
mită graniță, cum sunt comunitățile etnice, comunitățile de vârstă etc. O comunitate 
teritorială este alcătuită din persoane aparținând unor clase sau grupuri sociale, vârste, 
grupurilor etnice şi ambelor sexe. Este deosebit de important ca în definirea comunității 
să se aibă permanent în vedere conștiința apartenenței la comunitate. 

Comunitățile teritoriale sunt: cătunul, satul, cartierul urban, orașul. Ele funcționează 
pe un anumit spaţiu în care se desfășoară relațiile dintre oameni conform unor norme și 
valori specifice. Mediul natural are o semnificaţie în modul de constituire a comunită- 
tilor teritoriale. Organizarea socială a acestor comunităţi este o modalitate de adaptare la 
condiţiile de mediu. De-a lungul întregii sale evoluţii, omul şi comunitatea s-au adaptat 
continuu la condițiile de mediu, ceea ce nu înseamnă nicidecum identificarea proceselor 
din comunitățile teritoriale cu procesele ce au legătură cu teritoriul at cu mediul său natural. 

Dezvoltarea comunităților a fost determinată de tipul de tehnologie utilizat de gru- 
purile umane. Așezările umane s-au constituit în raport de unelte, procese şi cunoaştere. 
Este adevărat, teritoriul constituie baza naturală a existenței omului şi a societății în 
dimensiunea materială şi în cea spirituală. Din acest spaţiu geografic se preiau materia- 
lele necesare vieţii sociale. Întrucât producerea bunurilor are temeiul în materiile prime 

ale solului şi subsolului, teritoriul reprezintă pentru orice comunitate unul dintre ele- 
mentele perene ale afirmării sale. Dar acesta nu este numai un factor natural şi geogra- 
fic. Fiinţa umană si toate formele sale de organizare sunt puternic influențate de teritoriu 
deoarece acesta determină anumite trăsături de personalitate, un anumit mod de confi- 
gurare a relaţiilor dintre oameni și a relațiilor sociale. Există, prin urmare, o relaţie cu 
teritoriul, derivată din modalitățile caracteristice de stăpânire a mediului şi din impactul 
particularitátilor teritoriului asupra comportamentului uman. 

Trebuie subliniat complexul raport teritoriu — grup uman, a cărui expresie îl repre- 
zintă habitatul uman. Spaţiul geografic acționează asupra omului în virtutea condițiilor 
sale naturale şi climatice, dar acesta este modelat de grupurile umane după trebuintele 
lor materiale şi spirituale. Habitatul uman a determinat constituirea aşezărilor umane 
într-o mare diversitate, de la taberele nomazilor, locuinţele sezoniere, comunitățile pesca- 
rilor pe lângă ape, la sate, oraşe şi capitale de state. 


16.2. Satul 


Prima comunitate teritorială alcătuită dintr-un număr de indivizi şi un număr de lo- 
cuinte pe un teritoriu dat este satul. În mod obişnuit, satul este considerat a fi strâns aso- 
ciat cu agricultura. Într-adevăr, primele comunităţi rurale au apărut o dată cu societatea 
bazată pe activitatea agricolă. Aşezat pe un teritoriu din anumite rațiuni (economice, stra- 
tegice, de apărare, religioase etc.), satul a răspuns nevoilor unui grup, de regulă de rudenie, 
ca apoi să includă si alți indivizi ce acceptau sá se conformeze normelor specifice acestei co- 
munitáti. Mediul rural contemporan cunoaşte evident modificări, multe dintre ele stimu- 
late de forte din afara sa (de pildă, procesul de industrializare, procesul de urbanizare). 

Revenind la configurația satului, să reținem diversitatea acestor aşezări, reflex al 
varietății mediului natural si al diferențelor teritoriale. Una dintre marile deosebiri dintre 
sat şi oraş constă în adaptabilitatea organică a membrilor comunității rurale la mediul 
natural, şi însăşi dezvoltarea satului se face concordant cu cerinţele naturale, în timp ce 
mediul urban se distinge printr-o intervenție mult mai puternică a omului în natură. 
Multe dintre oraşe s-au născut din așezări rurale. 

Asezárile rurale sunt prezente în toate zonele lumii. Ca formă de organizare a vieţii 
umane şi sociale, satul este întâlnit oriunde şi, de aceea, este cea mai răspândită aşezare 
umană. Practic fiecare continent şi, în mod particular, fiecare ţară are tipuri specifice de 
sate. În Europa avem cătunul, satul linear (Germania, Polonia, Cehia, Slovacia), burgul 
sau satul târg, specific Europei Occidentale, satul stup mediteranean. În Asia există sate 
aglomerate — lineare ciflik, în peninsula Anatolia, satele chinezeşti cijuan şi sian, satul 
compact indian. În America Latină există mai multe tipuri de sate: satul galerie din 
bazinul amazonian sau aşezările de tip „estancia“ din Argentina. În Canada şi nord-estul 
S.U.A. predomină satul anglo-saxon, în nord-estul S.U.A. fiinteazá satul adunat de tip 
germano-olandez, în California alături de alte tipuri de sate există satul de tip chinezesc 
si japonez. Habitatul rural este caracteristic si așezărilor de tip fermă răspândite de-a 
lungul unor căi rutiere, fluviale sau feroviare. 

În România există sate risipite, determinate de particularitátile zonelor montane, 
satele răsfirate, răspândite în zone colinare, submontane şi de podișuri, cu funcții 


es 


sociologie.gqxd 25.03.2004 17:41 Page 215 F 


Comunitatea 215 


agricole în care gospodăriile sunt depărtate unele de altele, sate adunate sau concen- 
trate, din regiunile plane de câmpie, cu o vatră bine delimitată. 

O formă specifică de sat românesc a fost în societatea medievală satul deválmas, 
definit de H.H. Stahl ca „asociație de gospodării familiale, pe baza unui teritoriu stăpânit 
în comun, în care colectivitatea ca atare are drepturi anterioare si superioare drepturilor 
gospodăriilor alcátuitoare, drepturi exercitate printr-un organ de conducere numit obşte“ 
(Stahl, 1958-1965). Au existat două tipuri de sate deválmase: arhaic si umblător pe 
bătrâni. Satul arhaic este un sat cu o obşte democratic egalitară, cu o populaţie alcătuită 
numai din bástinasi care formau o ceată şi care foloseau moşia în deválmásie. Toti 
membrii acestei comunități stăpâneau tot teritoriul ocupat şi bogățiile acestuia (pășune, 
pădure, ape, câmp etc.), dar fiecare dispunea de tot ce era produsul muncii sale. Satul 
umblător pe bătrâni cunoaşte diferențieri de avere din cauza împărțirii colectivității în 
cete sau în alte grupuri. A apărut astfel fenomenul de dominare a celor cu avere asupra 
celor mai săraci, asociat cu infiltrarea indivizilor din afara comunității, care-şi arogau 
drepturi pe bază de contract şi acționau în temeiul principiilor economiei de schimb. De 
la relaţii egalitare s-a trecut la relaţii de inegalitate, care au condus la impunerea propri- 
etátii private asupra pământului. 

Satul românesc contemporan cunoaşte profunde transformări după revoluţia din 
decembrie 1989. Reîmproprietărirea locuitorilor satului contribuie la modificări esen- 
tiale în raporturile de proprietate, la modul de funcționare a comunităţii săteşti. Proces 
extrem de complex, noua evoluţie a satului se produce în condițiile afirmării unui alt 
trend al dezvoltării sociale şi economice, caracterizat, la nivelul timpului contemporan, 
printr-o creştere a nivelului de confort al vieţii în mediul rural, printr-o civilizaţie rurală 
derivată din noile tehnologii. Axat, în principal, pe activitatea agricolă, satul românesc 
se confruntă cu chestiunea acută a subdezvoltării. Din cauza veniturilor destul de limi- 
tate obținute de locuitorii satelor din muncile agricole nu se poate dezvolta o civilizație 
rurală adecvată cerințelor epocii actuale. Încă din perioada comunistă s-a încercat trans- 
formarea satului dintr-o localitate unifunctionalá — preponderent sau exclusiv agricolă 
— într-o comunitate multifuncţională în care să se desfăşoare si activități neagricole și 
extraeconomice, rezultatele fiind pe ansamblul ţării nesemnificative, dată fiind perioada 
scurtă de aplicare a acestei politici. Merită amintit că în aceeași perioadă s-a decis trans- 
formarea unor așezări rurale în aşezări urbane, fără ca să existe, în toate cazurile, con- 
dițiile minime ale unei vieți urbane reale. 

După anul 1989, satul prezintă o serie de procese şi fenomene care, așa cum am 
subliniat, sunt expresia tendinţelor spre subdezvoltare, cu deosebire în zonele îndepăr- 
tate de oraşe. Enumerăm câteva dintre ele: lipsa mijloacelor de transport care să asigure 
deplasarea între localități şi, mai ales, între sat şi oraş, personal necalificat în domenii 
vitale pentru orice comunitate: învățământ, sănătate, agricultură şi creşterea animalelor, 
mijloace rudimentare de exploatare a pământului, revenirea unor sate la stadiul de 
localitate unifunctionalá prin închiderea sau lichidarea întreprinderilor industriale, veni- 
turi mici sau foarte mici ale majorității locuitorilor satelor, prezența şomerilor obligaţi 
să facă agricultură fără a avea deprinderile pentru o asemenea muncă. 

În satele unifunctionale s-a ajuns din nou ca pământul să reprezinte singurul mijloc 
de asigurare a independenţei si existenţei materiale pentru întreaga familie si pentru 
aceasta este necesară participarea tuturor membrilor familiei la exploatarea pământului. 

Social, relațiile dintre oameni se bazează numai pe munca în agricultură, întreprinsă cu 
tehnici rudimentare. O consecință esențială a determinării statusului unor locuitori ai 
satelor, numai de către activitatea agricolă, o constituie dificultatea înscrierii în proce- 
sele de mobilitate socială. 

În analiza satului contemporan se impune a discuta despre specificul său văzut însă 
în concretetea relațiilor dintre oameni. Cel puțin în România, se poate vorbi de o anu- 
mită viziune idilică despre sat, considerat, pe bună dreptate, matca spiritualității noastre, 
însă astăzi această comunitate se înscrie într-un alt trend de evoluție. Neapărat trebuie 
subliniată necesitatea conservării si transmiterii de la o generație la alta a fondului cul- 
tural si axiologic al satului, dar accentul se pune astăzi pe dezvoltarea satului în forme 
sociale si în activități economice oportune în afirmarea unui alt mod de viață. Or, ipos- 
tazierea, ca principiu strategic — orientarea masivă a lucrătorilor disponibilizati din mediile 
industriale în sat — nu are cum să se soldeze cu dezvoltarea reală a satului, ci cu o sub- 
dezvoltare şi cu preocuparea esențială a oamenilor pentru supraviețuire. Satul românesc 
a fost caracterizat ca „sat dormitor“. Mai ales înainte de anul 1989 această poziție a 
satului era una dintre caracteristicile sale. Nuanta depreciativă este evidentă. Astăzi 
civilizația industrială şi cea postindustrială au determinat mutații în relația loc de muncă 
— locuinţă. În tările dezvoltate a devenit conduită de viaţă locuirea în spaţii rurale. O 
dezvoltare modernă a României nu poate evita situația satului ca mediu de rezidență 
pentru lucrătorii în alte spaţii sociale sau economice. Diferenţele între oraş şi sat trebuie 
să vizeze în primul rând modul de viaţă specific în cele două comunități. În contextele 
sociale actuale, când satul este atât de dependent de oraș, locuitorii săi caută să preia din 
modelul urban de viaţă cu deosebire aspectele sale materiale si de confort. Într-o cer- 
cetare realizată în anul 1984 (Schifirnet, 1987, p. 146) am urmărit cunoașterea opiniilor 
unui lot de 2.225 subiecţi (1.710 din sat şi restul din oraș) despre 14 condiţii de muncă 
şi de viaţă în mediul urban și cel rural. 


Condiţii de viață în sat si oras 


Ordinea ierarhică a condițiilor 
mai bune la sat 


Ordinea ierarhică a condițiilor 
mai bune la oraș 


Ordinea ierarhică a condițiilor 
asemănătoare la sat și la oraș 


Relaţii cu vecinii 


Posibilităţi de cumpărare 


Relaţii cu colegii de muncă 


Calitatea locuinţei 


Îngrijire medicală 


Organizarea muncii 


Posibilităţi de recreare 


Transport 


Contacte umane 


Relaţii cu colegii 


Perfecţionarea profesională 


Organizarea concediului 


Posibilităţi de câștig 


Organizarea timpului liber 


Relaţii între vecini 


Organizarea concediului 


Sport 


Câștig 


Contacte umane 


Posibilităţi de recreare 


Sport 


Organizarea muncii 


Cástig 


Calitatea locuintei 


Sport 


Calitatea locuintei 


Organizarea timpului liber 


Organizarea timpului liber 


Organizarea concediului 


Perfectionarea profesionalá 


Transport 


Contacte cu oamenii 


Îngrijire medicală 


Perfecţionarea profesională 


Organizarea muncii 


Posibilităţi de recreare 


Posibilităţi de cumpărare 


Relaţia cu colegii de muncă 


Posibilităţi de cumpărare 


Îngrijire medicală 


Relaţii între vecini 


Transport 

Se poate uşor remarca deosebirea între ordinea ierarhică a fiecărei condiții de viață 
sau de muncă în funcţie de contextul concret. Cu alte cuvinte, într-un fel se manifestă 
ierarhia opțiunilor tinerilor pentru modul cum fiinteazá aceste condiții în sat, în alt fel 
în oraş sau în ambele comunități. Evident, trebuie avut în vedere că subiecții nu au 
formulat o judecată de valoare în legătură cu aceste condiții, ci doar au afirmat că ele 
sunt mai bune la sat decât la oras, şi invers, sunt mai bune la oras decât la sat. 


16.3. Orașul 


Este o formă de comunitate umană ce se distinge prin: volum demografic mare, 
organizare socială întemeiată pe diviziunea muncii, densitate mare a locurilor de muncă 
pe un spațiu de producție sau servicii, importanța mai mică a relaţiilor de rudenie, com- 
portamente eterogene, diversitatea culturilor. Spre deosebire de sat, oraşul a apărut mai 
târziu ca tip de comunitate umană, atunci când organizarea socială a devenit mai com- 
plexă, urmare a diversificării activităților economice si sociale. Este interesant că primele 
aşezări urbane au apărut în societăţile agrare din Orientul Apropiat, datorită dezvoltării 
agriculturii în luncile Tigrului, Eufratului, Nilului, a mestesugurilor şi a comerțului. Cel 
mai vechi oras al lumii ar fi fost Uruk, oras situat pe Eufrat, din mileniul al treilea 1.H., 
care avea o populaţie de 150.000 locuitori, fortificat cu ziduri de 9 km şi 900 turnuri de 
apărare. Pe valea Tigrului, existau oraşele Eridu, Lagas, Nippur (mileniul IV î.H.). Sem- 
nificative sunt oraşele din Grecia antică şi din Roma antică, care au conferit o notă spe- 
cifică urbanismului, ce va fi preluat sau valorificat în epoca modernă. Asa de pildă, 
romanii au construit şi dezvoltat orase-lagáre militare, orașe porturi, oraşe comerciale, 
centre administrative, dintre ele detaşându-se firesc oraşul Roma cu edificiile, sistemele 
de alimentare cu apă, trama stradală si forum-ul public. 

Ceea ce distinge epoca modernă este procesul intens de urbanizare care a cuprins, 
mai ales în ţările europene, suprafeţe vaste şi un număr foarte mare de oameni. Urbani- 
zarea a devenit una dintre caracteristicile intrinseci modernizării şi dezvoltării. De altfel, 
ea a cunoscut o evoluţie strâns legată de dezvoltarea economică, recte industrială. Orașul 
societăţii capitaliste din epoca revoluţiei industriale s-a clădit ca o comunitate teritorială 
ce integra în structurile sale pe principalii agenţi ai procesului de industrializare (capi- 
talisti, bancheri, proletari, comercianţi etc.). O mare parte dintre oraşele apărute în peri- 
oada industrializării în Europa s-a născut în regiuni cu un potenţial economic sau cu 
resurse ale subsolului şi solului, rolul lor fiind, în principal, organizarea vieţii şi activi- 
tății celor care lucrau în ramuri industriale. Aceste oraşe asociază dimensiunea urbană 
cu cea industrială. De altfel, factori sociali şi inovaţii tehnologice au contribuit la dezvol- 
tarea urbană datorită spațiului construit în scopul concentrării de persoane calificate şi 
performante, disponibile la schimbare. Procesul de urbanizare este asociat cu profunde 
transformări în relaţiile sociale, în mentalitate, comportament şi în mod de viaţă. Cele 
mai importante efecte ale urbanizării sunt: reducerea structurii familiei şi a mărimii 
gospodăriei, angajarea femeilor în activităţi productive şi în servicii, creşterea cererii de 
spații pentru locuire şi de divertisment, dominarea marilor organizații, augmentarea 

fortei de muncá, proportia ridicatá a productiei de consum (D. Abraham, 1991, p. 26). 
Dacă în Occident urbanizarea a cuprins aproape întregul spaţiu teritorial, în ţările lumii 
a treia spaţiul urbanizat este redus, ceea ce înseamnă existenţa unui deficit de urbanizare 
în această zonă. 

Un aspect esenţial în studiul oraşului îl constituie numărul minim de locuitori pen- 
tru existența unei localităţi urbane. De pildă, în Uganda sunt considerate oraşe așezări 
cu peste 100 de locuitori, în Danemarca, Suedia si Norvegia — cu 200 locuitori, în Aus- 
tralia, Senegal, Canada — cu 1000 de locuitori, în Argentina, Angola, Cuba, Franța, Germa- 
nia, Israel, Olanda etc. — cu 2000 de locuitori, în Mexic, S.U.A., Venezuela — cu 2500 de 
locuitori, în Austria, Coreea de Sud, Liban, Pakistan, Arabia Saudită — cu 5000 de locui- 
tori, în Grecia, Italia, Portugalia, Spania şi Elveţia — cu 10000 de locuitori, în Nigeria — 
cu 20000 de locuitori, în Japonia — cu 30000 de locuitori (D. Abraham, 1991, p. 123). 
Rezultă că definirea şi delimitarea granițelor oraşelor variază de la stat la stat, fiind un 
reflex al modului cum gândeşte o naţiune sau un stat structurarea comunității urbane. 

Există o clasificare a oraşelor după numărul de locuitori: 

— megalopolisul — număr minim de locuitori — 100 milioane; 

— conurbatia — număr minim de locuitori — 14 milioane; 

— metropola — număr minim de două milioane de locuitori; 

— oraşe foarte mari — cu un minim de 500.000 de locuitori; 

— oraşe mari — cu un minim de 100.000 de locuitori; 

— oraşe mici — cu 20.000 de locuitori. 

Din alt punct de vedere, oraşele sunt împărțite în: oraș bazar (locuit de o mare 
diversitate de oameni), oraș junglă (loc supraaglomerat unde oamenii se luptă pentru 
obținerea unui spaţiu de dezvoltare şi reproducere), orașul organism (mediul urban 
conceput ca un organism ale cărui componente — organe — funcționează pentru realiza- 
rea unui scop comun), orașul mașină (mediul urban are menirea de a realiza bunuri 
numai în beneficiul unui grup mic de oameni). 

Cum se dezvoltă un oras? Este indiscutabil că orice oras se naște şi evoluează după 
anumite principii sau modele. Oricum, un oraş se dezvoltă fie organic, fie într-o manieră 
rațională, după un plan anume. Se cunosc mai multe tipuri de dezvoltare a oraşelor: 

1. extinderea în formă de stea, adică pe anumite direcţii favorabile sau de-a lungul 
principalelor căi de comunicație, exemple fiind Londra, București, Paris; 

2. absorbţia satelor, exemplu Berlin; 

3. aglutinarea, care este dezvoltarea orașului la periferiile sale, din cauza prețului 
foarte ridicat al terenurilor intravilane, exemple fiind Moscova, Stockholm, Rio de 
Janeiro; 

4. extinderea polinucleară, care se manifestă prin apariția unui nou centru urban, 
lângă orașul propriu-zis, exemple Roma, Istanbul, Dijon; 

5. extinderea planificată se referă la procesul de creare a unor oraşe în temeiul unor 
acte oficiale, civile sau religioase sau ca urmare a unor planificări guvernamentale. 
Simptomatic în acest sens este exemplul oraşului Oneşti. 

Oraşul cunoaşte un mod de viaţă cu totul diferit de cel al mediului rural. Datorită 
complexităţii mai mari a raporturilor dintre oameni, ca şi a raporturilor interinstitutio- 
nale, a caracterului impersonal al legăturilor dintre indivizi, prezenţa oraşului dă naştere 

la o anumită conduită bazată, în primul rând, pe întelegerea funcționării structurilor 
urbane si pe relații mutuale. Spre deosebire de sat, unde colectivitatea cunoaște pe fie- 
care component al său, în oras, în afara vecinátátilor rezidențiale, insul este „un anonim“, 
ceea ce-i permite o exprimare a comportamentului său mai puțin controlată, deoarece 
sancţiunea din partea celorlalți nu este resimțită direct decât dacă ea este aplicată insti- 
tutional si legal. Oraşul este o aşezare umană aglomerată în care oamenii se cunosc foarte 
putin între ei. De aceea, singurătatea şi înstrăinarea sunt fenomene mai accentuate în 
mediul urban decât în mediul rural. Este interesant că demarcatia lui F. Toennies între 
Gemeinschaft şi Gesellschaft, adică între societate şi comunitate, de multe ori se utili- 
zează în argumentarea diferentelor între sat si oras din unghiul de cercetare a solida- 
ritátii: în cea rurală există o solidaritate mecanică, iar în cea urbană este o solidaritate 
organică. În acest fel, satul apare ca mediu al relaţiilor de prietenie, de rudenie si între 
vecini, iar orașul este lumea impersonală a străinilor. 

Oraşul este văzut şi ca locul unde conflictul este mai propice şi se manifestă într-o 
intensitate mai mare, iar agresiunea şi crima sunt în mai mare măsură posibile aici decât 
în mediul rural, dar subliniem din nou ideea formulată anterior, anume că satul cunoaște 
şi el fenomene de tensiune, de agresivitate şi crimă, ca orice comunitate umană sau 
socială. 


16.4. Orașul românesc 


Zonele urbane au ocupat o pondere mică în ansamblul teritoriului românesc. În 
jurul anului 1831 în Tara Românească şi în Moldova numai 6,5% din populaţia locală 
locuia în orașe (D. Abraham, 1991, p. 205), iar în anul 1913 doar 16,3% din populație 
locuia în oraşe, cele mai multe dintre ele fiind așezări urbane mici, de fapt târguri. La 
aceeași dată Bucureştiul deținea 17,6% din populaţia urbană a ţării. De fapt, o dezvol- 
tare urbană specifică în România are loc după primul război mondial. În perioada 1912- 
1948 ponderea populaţiei urbane din totalul populației a avut următoarea evoluție: şi 
anume de la 16,3% în anul 1912, la 21,4% în anul 1930 şi la 23,4% în anul 1948, sporire 
realizată cu precădere în orașele cu peste 20.000 de locuitori. 

În perioada comunistă, procesul de urbanizare a fost accelerat ca o consecință a 
politicii de industrializare şi a economiei centralizate, dar şi a măsurilor administrative 
ce se aplicau din dorinţa asigurării într-un timp cât mai scurt a unor zone urbane, care 
să predomine în raport cu mediul rural. Aceasta era unul dintre obiectivele construcției 
socialiste. Urmare a acestei strategii de dezvoltare, populaţia urbană a crescut de la 
23,4% în 1948, la 38,3% în anul 1966 şi la peste 52,0% în anul 1989. 

Procesul de urbanizare în România după cel de-al doilea război mondial, asemenea 
altor procese sociale, se caracterizează prin progrese reale concretizate prin creşterea 
numărului de oraşe, asigurarea unor condiţii de viaţă confortabile din anumite puncte 
de vedere (canalizare, căldură, tramă stradală etc.) însoţite de probleme, unele grave, ale lo- 
cuirii în mediul urban (diferenţa între centrele rezidențiale şi cartiere, funcționarea defec- 
tuoasă a structurilor urbane, neintegrarea în viața urbană a unor categorii de populație 

venită din mediul rural, o accentuare a delincventei şi crimei, cu deosebire în oraşele 
mari etc.). 

Este cert că oraşul românesc contemporan trebuie să fie structurat conform cu 
cerințele economiei de piaţă si în raport de presiunile celor ce vor să se stabilească în 
mediul urban. 


Bibliografie 


Abraham, Dorel, Introducere în sociologia urbană, Editura Științifică şi Enciclopedică, Bucureşti, 1991. 

Fischer, Claude S., The Urban Experience, Harcourt, New York, 1984. 

Schifirnet, Constantin, Tineretul între permanență şi înnoire, Editura politică, Bucureşti, 1987. 

Stahl, Henri H., Contribuții la studiul satelor devălmaşe româneşti, 3 vol., Editura Academiei, 
Bucureşti, 1959-1965. 


Termeni 
cartierul urban orașul 
cătunul satul 
comunități nonteritoriale satul devălmaş 
comunități teritoriale satul dormitor 
conurbatia subdezvoltare 
megalopolis urbanizare 
metropola 


Întrebări recapitulative 


. Ce diferentiazá comunitátile de alte tipuri de organizare? 

. Care sunt comunităţile teritoriale? 

. Care sunt comunităţi nonteritoriale? 

Ce este un sat deválmas? 

. Care este diferenta esentialá dintre sat si oras? 

Ce tip de proprietate era predominant ín satul románesc din perioada comunistá? 
. Care sunt problemele satului românesc actual? 

. Care sunt condiţiile mai bune de viaţă la sat față de oras? 

. În ce perioadă a fost ritmul cel mai înalt de urbanizare în România? 

10. Ce tipuri de oraşe are România? 

11. Care sunt tipurile de dezvoltare a orașelor? 

12. Cum se reflectă în mass media problemele comunităților din România? 

CAPITOLUL XVII 
Devianta 


Datorită stratificării sociale şi naturale a oamenilor, societatea cuprinde indivizi cu 
o mare diversitate, de la conduite adecvate normelor si valorilor vieţii, până la conduite 
de încălcare a lor. Cum societatea nu este o interacțiune mecanică de indivizi, reacțiile 
față de procesele, faptele şi deciziile individuale sau de grup sunt indubitabil variate. 
Cei mai multi oameni se conformeazá la normele sociale, însă un număr de indivizi, din 
motive personale sau din cauze sociale, manifestă o atitudine potrivnică regulilor sociale. 
Aceştia se abat de la conduita generală şi generează fenomenul deviantei. Devianta 
apare ca un mod specific de a gândi si a acţiona faţă de mecanismele sociale de reglemen- 
tare a comportamentelor umane şi sociale: permis/interzis, corect/incorect, just/injust, 
libertate/constrángere, acceptabil/inacceptabil, acord/dezacord, moral/imoral. Judecarea 
comportamentelor se face, obişnuit, în această dihotomie, în care unii sunt buni si alții 
sunt răi. În fiecare societate se stabileşte cadrul legal de acțiune a individului şi a grupu- 
rilor, iar dincolo de acest cadru există doar devierea de la principiile şi regulile acestuia. 

Devianta este definită ca „orice act, conduită sau manifestare care violează normele 
scrise sau nescrise ale societăţii ori ale unui grup social particular“ (S. Rădulescu, „De- 
vianța“, în Dicţionar, 1993, p. 167), sau „ansamblul conduitelor si stărilor pe care mem- 
brii unui grup le judecă drept neconforme cu așteptările, normele sau valorile şi care, în 
consecinţă, riscă să trezească din partea lor reprobare şi sancțiuni“ (Maurice Cusson, 
„Devianţa“, în Tratat, p. 440). Prima definiţie accentuează comportamentul care încalcă 
normele, cea de a doua subliniază discordanta dintre conduita individuală sau grup și 
aşteptările faţă de acesta. Oricum, devianta constituie reflexul faţă de ceea ce este consi- 
derat normă de către o colectivitate. Orice abatere de la principii şi reguli după care se 
organizează viața colectivă este considerată deviantá. Orice afirmare a deviantei este 
strâns legată de zona de permisivitate a comportamentelor indivizilor. De aceea, devianta 
cuprinde o mare diversitate de conduite: ilegale, imorale, antisociale, excentrice. Trebuie 
spus că în conţinutul deviantei intră acțiuni ce nu respectă anumite norme, dar ele sunt 
într-o măsură tolerate. Moda, inovațiile, unele comportamente ale vârstei tinere, mai 
ales sub aspectul limbajului, sunt manifestări ale deviantei pentru că ele se produc în 
afara normei sau paralel cu acţiunea normei. Un comportament deviant este un compor- 
tament „atipic“ diferit de poziţia standard şi transgresează normele și valorile acceptate 
şi recunoscute de către un sistem social. 

Devianta a constituit un obiect al interpretării sociologice din varii perspective. 
Cum societatea, şi în special cea occidentală, era preocupată de asigurarea ordinii şi a 

stabilității împotriva grupurilor şi a indivizilor care încercau sau acționau împotriva 
normelor si valorilor ei, în plan teoretic s-a manifestat un interes special pentru expli- 
carea proceselor, fenomenelor si comportamentelor deviante. Ne oprim la principalele 
orientări teoretice despre deviantá, asa cum sunt ele prezentate în exegeza domeniului 
(S. Rădulescu, 1994a, M. Cusson, 1997). 

O primă paradigmă este interpretarea deviantei ca efect al „patologiei sociale“. În 
această viziune organismul social este analizat la fel ca şi organismul biologic, în linia 
deschisă de sociologul englez H. Spencer. Societatea este concepută ca un organism 
viu. În evoluţia ei poate cunoaște momente de „îmbolnăvire“, caracterizate prin difi- 
cultáti de funcționare. Patologia socială este o condiție de producere a deviantei care 
reprezintă o abatere de la norma de comportament universal acceptată. Perturbările 
determinate de mari procese sociale: modernizarea, urbanizarea, industrializarea au 
contribuit, din cauza patologiei sociale, la manifestarea deviantei de la norme. Identi- 
ficarea organismului social cu organismul biologic a condus la conceperea deviantei 
ca o boală socială. Or, studiile ulterioare au dovedit că devianta este o încălcare a 
normelor si valorilor care cunosc o diversitate în funcție de contextul cultural, istoric 
şi social. 

Reprezentanţii Şcolii de la Chicago au dat o altă explicație devianţei, pornind de la 
conceptul elaborat de W. Thomas si Fl. Znaniecki (1920), dezorganizarea socială. În 
viziunea acestei orientări teoretice în orice societate trebuie să fie ordine realizată printr-un 
consens al membrilor ei cu privire la respectarea normelor si valorilor comune. Dezor- 
dinea socială apare atunci când în societate nu se mai acționează în conformitate cu 
normele si valorile stabilite de-a lungul timpului. Devianta apare astfel ca produs al 
dezorganizării sociale provocate de industrializare, urbanizare, migraţia socială şi spa- 
tialá. Amestecul de norme şi valori asociat cu neputinta indivizilor de a se integra în 
societate determină conduite de deviantá la indivizii care nu au acces la mijloacele 
legitime de a soluţiona situaţiile lor, şi atunci apelează la modalităţi ilegitime cu mult 
mai eficiente, şi în acest fel se ajunge la manifestări de deviantá. 

Teoria transmiterii culturale a lui E. Sutherland pune accent pe teza învățării şi 
transmiterii deviantei în cadrul procesului de socializare unde individul este obligat sá 
cunoască valorile si normele grupurilor deviante. 

Concepţia functionalist-structuralistá asupra deviantei îşi găseşte o dezvoltare coe- 
rentă în sistemul sociologic al lui T. Parsons. Devianta este definită de T. Parsons ca 
efect al eșecului solidarității sociale dintr-o anumită societate. Ea este o ,,disfunctie”, 
urmare a conflictului dintre sistemul social şi sistemul personalității, concretizat în încăl- 
carea reglementărilor sociale de către individ din interiorul grupului său. Deoarece nu 
pot să respecte cerinţele rolurilor cu care societatea 1-a investit, indivizii își schimbă 
comportamentul într-un sens diferit de cel așteptat de către societate. Devianta derivă, 
după Parsons, din lipsa unui control social asupra modului cum indivizii tin seama în 
conduita lor de cerințele ordinii sociale. Întărirea controlului social este sugerată de socio- 
logul american ca o direcție esenţială de prevenire si de înlăturare a deviantel. 

Teoria conflictului se axează pe ideea despre deviantá ca o consecinţă a competiției 
şi inegalitátii sociale. De pildă, Richard Quinney a susţinut că „legea este unealta clasei 
dominante“ (apud Vander Zanden, p. 203) Sistemul capitalist legal determină manifes- 
tarea unui comportament ilegal orientat către apărarea privilegiilor si proprietății. Devianta 

este provocată de însuşi sistemul social prin inegalitátile sociale pe care le susține. 
Legea favorizează pe cei puternici și se manifestă împotriva celor defavorizati, aceştia 
din urmă fiind nevoiți, pentru a supravieţui, să adopte mijloace deviante. 

Teoria „etichetării“ accentuează pe ideea că devianta nu este un fapt real, ci ea este 
o „etichetă“ aplicată unor indivizi de către alți indivizi sau de către societate, în temeiul 
unor interese si principii. Edwin Lemert, Howard S. Becker şi Kai Erikson pornesc de 
la premisa că, într-o măsură sau alta, întreaga societate este „deviantă“ însă numai unii 
sunt considerați devianti din cauza tendinței de a-i califica astfel prin ceea ce se 
consideră a fi violare a normelor. În acest fel, indivizii etichetati ca devianti cred ei înşişi 
în această calificare a conduitei lor şi se comportă ca atare. 

Din prezentarea succintă a orientărilor teoretice despre deviantá desprindem varie- 
tatea foarte mare de situaţii sociale, culturale şi umane ce pot da naştere la comporta- 
mente deviante, fiecare dintre concepțiile amintite caută să dea explicaţii la un anumit 
mod de exprimare a deviantel şi se demonstrează dificultatea de a delimita cu rigoare 
faptele deviante într-o societate. Rămâne fundamentală concepția ce stă la baza edificării 
structurilor sociale, mai ales instituţionale, de asigurare a unui mediu social de armoni- 
zare a intereselor individului cu exigenţele sociale. 

Teoria sociologică discută fenomenul deviantei în două direcții, una predominant 
normativă, care acordă actelor de încălcare a legii și normelor un sens exclusiv negativ 
şi o alta care accentuează sensul pozitiv al acțiunilor de eludare, schimbare sau revoltă 
împotriva normelor (S. Rădulescu, 1994a). În primul caz este o deviantá negativă, iar 
în cel de al doilea caz se manifestă o deviantá pozitivă. Rezultă că judecarea actelor şi 
conduitelor umane şi sociale față de norme trebuie făcută în contextul social, istoric şi 
cultural concret, pentru că, într-o societate, un comportament poate să fie deviant, dar 
în altă societate acesta să fie considerat acceptabil. Devianta este consecința judecății 
formulate asupra unei conduite în conformitate cu normele şi valorile unui grup. 

Devianta cuprinde şi delincventa sau criminalitatea, acţiune de distrugere a valori- 
lor şi relaţiilor sociale protejate de normele juridice penale, sanctionatá în mod organizat 
de către agenţi specializaţi ai controlului social. Caracteristicile delincventei sunt: vio- 
larea legilor şi a prescriptiilor juridice care interzic asemenea acțiuni, comportament 
contrar regulilor morale şi de convietuire socială; acţiuni antisociale ce atenteazá la 
siguranţa instituțiilor şi grupurilor sociale, provocând sentimente de teamă si insecuri- 
tate în rândul populației (G.A. Theodorson, A.C. Theodorson, 1969, p. 111). Delincventa 
se distinge prin acte intenţionate de agresiune si de atentare la cele mai importante 
valori umane si sociale, prin încălcări ale normelor penale şi ale normelor de convietuire 
colectivă care apără ordinea publică, drepturile si libertățile individuale, viața, sănăta- 
tea, integritatea fizică şi morală a persoanei. Delincventa este o problemă socială datorită 
efectelor profunde pe care le are asupra unor structuri sociale sau asupra întregii socie- 
táti, dintre care amintim dezorganizarea socială, creşterea tensiunilor sociale şi a nesigu- 
rantei, alienare și stres, haos ș.a. În acest fel scopurile si idealurile unei societăţi sunt 
deformate sau împiedicate a se afirma. Dacă ne referim, de pildă, la țelul urmărit, într- 
o societate, de a organiza viaţa socială prin cooperare, manifestările delincvente afec- 
tează puternic această activitate, introducând blocaje în mecanismele de comunicare 
între oameni, de manifestare a raporturilor sociale bazate pe cooperare. De aceea, socie- 
tatea ia măsuri de prevenire şi combatere a delincvenţei juvenile. 

Sociologia studiază delincventa ca proces şi fenomen, iar investigarea sa cuprinde 
descrierea, inventarierea, explicarea şi elaborarea de strategii necesare unor politici de 
înlăturare sau diminuare a efectelor faptelor antisociale, în legătură cu comportamentele 
deviante, dezorganizate sau inadaptate. Contextele sociale de generare a delincventei 
sunt esenţiale în cunoașterea unora dintre cauzele ce o determină. Cultura, cutumele, 
tradițiile, evoluţia istorică a unei societăţi conferă particularități unora dintre faptele 
delincventei, ca si reacției publice şi instituţionale faţă de ele. 

Pentru prevenirea actelor de deviantá şi de delincventá, societatea instituie controlul 
social asupra comportamentului indivizilor şi grupurilor, precum şi asupra structurilor 
instituționale. Controlul social este acţiunea de reglementare a comportamentelor ce se 
manifestă într-o societate pentru conformarea lor la norme, principii şi valori, comune 
tuturor membrilor societății. Există un control social coercitiv realizat de instituțiile și 
agenţii sociali desemnaţi să asigure ordinea, stabilitatea şi funcționarea structurilor so- 
ciale, prin mijloace de forţă sau prin ameninţare cu forța față de persoanele sau gru- 
purile care încalcă legile şi normele vieţii sociale. Controlul social instituţional constă 
în acțiunea prin mijloace şi mecanisme sociale prin care se stabilesc interdicții $1 con- 
strângeri cu privire la respectarea normelor şi valorilor, şi comportamentele permise 
între anumite limite juridice, morale, culturale sau religioase. Există trei principale 
tipuri de control social: 

1. socializarea, proces prin care individul de la primele zile este format să se con- 
formeze la normele sociale şi, pe măsură ce el creşte, internalizează valori sociale care 
orientează comportamentul său, iar ele devin o a doua natură pentru el. Integrarea în 
viaţa socială îl determină pe individ să-și formeze deprinderea de autocontrol, el identi- 
ficându-se, de fapt, cu normele, principiile şi reglementările din structurile sociale în 
care se implică; 

2. procesele de structurare a experiențelor sociale ale individului produc un compor- 
tament bazat pe conformarea la mediul social din cauză că el se naşte si trăieşte într-un 
cadru social caracterizat prin restricții. Însăși lumea fiecărui individ este o lume inevi- 
tabil limitată de cerinţe, interese şi aspirații proprii, ca si de mijloacele ce-i stau la 
dispoziţie în realizarea lor, sau în depăşirea acestora. Însăși interacțiunea oamenilor şi 
organizarea lor în grupuri sau în organizaţii sunt dimensiuni ale controlului social. 
Acceptarea implicării într-un grup înseamnă adaptarea la o lume bine delimitată; 

3. conștiința pedepsei cu privire la actul încălcării normelor sociale, comparativ cu 
conștiința răsplăţii referitoare la actul de conformare la norme. Persoanele care încalcă 
normele sunt pedepsite sau sunt afectate de ostilitate, ostracizare sau pot fi închise si 
chiar ucise, pe când cei care se conformează obțin prestigiu, popularitate şi alte avantaje 
(Vander Zanden, p. 193). Așadar, controlul social se înfăptuieşte prin sanctionare so- 
cială, pedepsire, internalizarea normelor în procesul de socializare, integrarea indivi- 
dului în cadre instituționale. 

În categoria persoanelor deviante intră o diversitate de oameni cu devieri comporta- 
mentale. M. Cusson menționează şapte categorii de conduite considerate deviante: 

1. infracțiunile și delictele; 

2. sinuciderea; 

3. consumul de droguri; 

4. transgresiunile sexuale; 

5. deviantele religioase; 

6. bolile mentale; 

7. handicapurile fizice (M. Cusson, Devianta, în Tratat, p. 439). 

Sintetizând, în raport de gradatia de la cel mai voluntar la cel mai puţin voluntar act, 
acelaşi autor distinge trei categorii de devianti: 

1. devianti subculturali, cei care contestă legitimitatea normelor şi acționează pentru 
înlocuirea lor prin noi norme și valori. În această categorie intră teroriștii, disidentii, 
membrii sectelor religioase; 

2. transgresorii, devianti care încalcă deliberat o normă a cărei legitimitate o recu- 
nosc; 

3. indivizii cu tulburări de comportament, sunt cei cu un comportament ambivalent, 
deoarece caracterul voluntar al actului lor nu este nici clar acceptat, nici îndepărtat. În 
această categorie sunt incluși alcoolici, toxicomanii, cei cu tulburări mentale. Cât 
priveşte pe handicapati, într-adevăr, asa cum bine precizează M. Cusson, aceştia nu pot 
fi încadraţi în grupul deviantilor. 

Unii sociologi au descris si alte fenomene ca fiind de domeniul devianţei, unul dintre 
acestea fiind marginalitatea. Astfel, în lucrarea The Polish Peasent (Țăranul polonez) 
W.I. Thomas şi Fl. Znaniecki discută despre marginalizare ca un proces de izolare a unei 
persoane sau a unui grup față de societate, ce acceptă poziția periferică. Trăind într-un 
mediu social de o mare diversitate, individul sau grupul care caută să se integreze întâm- 
piná mari dificultăți din cauza neputinței de a asimila valorile şi normele sociale sau de 
grup, ceea ce conduce la manifestarea unor stări de ambivalentá, dezordine personală, 
destrămarea vieţii de familie, dezorientare (S. Rădulescu, 1994a, p. 213). Un puternic 
conflict cunoaşte individul marginal derivat din contradictia dintre socializarea primară 
şi resocializare. În acest fel, marginal exprimă conduite deviante cum sunt: conduita 
filistinului, individul care caută să conserve comportamentul său conformist, dar acceptă, 
meschin, noi norme şi valori necesare adaptării la realitate, conduita boemului, individul 
este o personalitate dinamică şi se adaptează la influenţele noi ale mediului; conduita 
creatorului, individul cu capacitatea de a inova noi valori sau norme de acțiune. 

Conceptul de marginalitate a fost utilizat pentru prima oară de către sociologul 
american Robert E. Park în lucrarea Race and Culture (Rasă și cultură, 1928). Margi- 
nalitatea este un fenomen ce decurge, după Park, din dezorganizarea socială provocată 
de apartenenţa la o dublă cultură. Din cauza lipsei resurselor, în orice societate există 
grupuri de oameni situaţi la periferia societății. Aceste grupuri marginale își construiesc 
un spaţiu cultural propriu (norme, principii, valori, concepții despre viaţă) şi un com- 
portament adecvat acestei situații particulare. 

Principalele caracteristici ale grupurilor marginale sunt: izolarea socială, con- 
cretizată în refuzul comunicării cu societatea globală sau cu alte grupuri; distanța socială 
exprimată prin absenţa sau raritatea contactelor sociale între indivizi; ambivalenta, mani- 
festată prin oscilarea conduitei între norme şi valori contradictorii; inadaptarea socială 
derivată din conflictul dintre persoana individului şi colectivitate; anomia psihică, 
starea de dereglare a comportamentului individului din cauza modificărilor intervenite 
în mediul său social. 

O teorie despre marginalitate şi omul marginal a dezvoltat sociologul american 
Everett Stonequist, în lucrarea The Marginal Man (Omul marginal, 1937). Am analizat 

ideile lui despre grupurile minoritare sub aspectul rolului lor în creativitatea socială. 
Marginalitatea, pentru Stonequist, este un proces care cuprinde o diversitate de situații, 
de indivizi şi grupuri, cum sunt cele minoritare (rasiale, culturale, religioase, etnice, 
sociale). Migrația, educația, căsătoria determină părăsirea de către indivizi a grupului 
lor primar (originar) sau cultura de apartenență, dar ei nu reusesc să asimileze valorile 
noului grup sau ale culturii în care caută să se integreze, consecința fiind rămânerea lor 
la marginea societății sau în marginea grupului primitor. Omul marginal se caracteri- 
zează prin dualitatea comportamentului: parvenitul, individul care cunoaşte o ascensiune 
sau decădere pe scara mobilității sociale, fără a mai tine la vechile lui valori; dezráda- 
cinatul, caracterizat printr-un comportament hibrid; aculturatul, cel care a asimilat altă 
cultură si caută sá se comporte conform noilor valori, tipic fiind africanul europenizat, 
evreul ieşit din ghetou, orientalul occidentalizat. 

Termeni 
comportament deviant grupuri marginale 
criminalitate patologie socială 
delincventá teoria etichetării 


Intrebári recapitulative 


. Ce este devianta? 

. Prin ce se distinge comportamentul deviant? 

. Cum explică devianta teoria etichetării? 

Ce sunt grupurile marginale? 

. Ce este delincventa? 

. Care sunt mecanismele sociale de reglementare a comportamentelor umane și sociale? 
. Care sunt conduitele deviante? 

. Care sunt tipurile de control social? 

9. Care sunt categoriile de devianti? 

10. Ce conduite deviante exprimá marginalul? 

11. Care sunt principalele caracteristici ale grupurilor marginale? 

12. Pe ce pune accent E. Sutherland în explicarea deviantei? 

13. De ce mass media prezintá prioritar conduitele deviante, delincvente si antisociale? 

CAPITOLUL XVIII 
Schimbarea socială 


18.1. Conceptul de schimbare socială 


Societatea evoluează, într-o măsură mai mare sau mai mică, prin modificările ce au 
loc permanent în structurile sale. Nu există grup sau societate într-o stare de inerție 
completă, deoarece în orice moment există elemente de diferentiere între oameni si apar 
noi agenţi sociali. Apartenența la vârstă sau la sex, succesiunea generațiilor sunt condiții 
prealabile pentru manifestarea unor prefaceri. Dar, în fiecare societate umană, indiferent 
de nivelul de dezvoltare a civilizației, ființează mecanisme care determină schimbarea 
socială atât de necesară pentru satisfacerea interesului si trebuintelor fundamentale ale 
oamenilor. Există deci o schimbare continuă în societate si, din această cauză, ea este o 
stare specifică a vieţii sociale, a culturii, a comportamentului social. Schimbarea socială 
înseamnă procesul prin care o societate sau o componentă a ei se transformă într-o altă 
stare diferită calitativ şi cantitativ. Schimbarea socială este şi consecința unor eveni- 
mente cum sunt catastrofele naturale, războaiele, revoluțiile, actele de terorism, comporta- 
mentele colective. Ea se produce la nivelul global al societăţii şi la nivelul microsocial. 

Despre schimbarea socială s-a discutat, practic, în toate doctrinele sociologice im- 
portante. De altfel, însăşi naşterea sociologiei este un rezultat al dezvoltării sociale, iar 
A. Comte, autorul termenului de sociologie, a analizat societatea în cele trei stadii: teologic, 
metafizic şi pozitiv. Apoi, schimbarea socială a fost studiată din diferite perspective în 
relația dintre nou si vechi, dintre traditional şi modern, dintre progres şi regres. Proble- 
matica schimbării sociale a fost însă investigată sistematic si în toate componentele ei 
în studiile referitoare la modernizare. Corelarea schimbării sociale cu modernizarea, in- 
dustrializarea şi dezvoltarea economică este problematică (Bernard Valade, „Schim- 
barea socială“, în Tratatul..., 1997, p. 361), deoarece cele trei mari procese rezultate din 
evoluția societății capitaliste nu au putut răspunde la varietatea de situații sociale cunos- 
cute în toate culturile umane. Modernizarea, industrializarea şi dezvoltarea economică 
s-au impus ca moduri de viață şi ca mecanisme de construire a unor structuri sociale 
eficiente si propulsoare ale unei civilizații tehnologice numai într-un anumit spaţiu cul- 
tural. Iată, de pildă, modernizarea a acționat şi a creat structuri dincolo de particularis- 
mele familiale şi locale, a introdus un nou tip de redistribuire socială care a impus, în 
locul stratificării pe bază de ordine, rang şi status simbolic moştenit prin naştere, dife- 
rentierea de clasă justificată economic. 

Modernizarea a fost identificată cu occidentalizarea şi, din această cauză, s-a căutat 
să se impună un model economic si social ce ar fi trebuit imitat de către fiecare ţară ce- 

şi propusese să treacă la o dezvoltare de tip modern. Elocvent rămâne, pentru a lua un 
exemplu, demersul lui K. Marx de a argumenta modelul englez de dezvoltare capitalistă 
ca model unic, ceea ce înseamnă trecerea obligatorie prin aceleaşi faze de evoluție a 
oricărei societăți, indiferent de specificul spiritual, de trecutul istoric, de fondul cultural 
etc. al fiecărei națiuni. 


18.2. Sursele schimbării sociale 


Schimbarea socială este rezultatul acțiunii unui ansamblu de factori în viața socială 
şi în viața individuală. 


18.2.1. Mediul fizic 


Reprezintă cadrul în care se produce schimbarea socială, dar si o sursă a schimbării. 
În primul caz, mediul fizic este spaţiul în care se desfăşoară procesele de transformare 
şi, din această perspectivă, el constituie un factor de stimulare sau, dimpotrivă, de frânare 
a schimbării. O anumită configuraţie a solului, reliefului şi altor elemente de mediu 
natural influenţează modificările pe care oamenii le pot face în societate. Într-un fel se 
produce schimbarea socială într-o regiune deșertică şi în alt mod se manifestă ea într-o 
zonă care dispune de toate formele de relief, de bogate resurse materiale etc. Trebuie 
spus că această relație a omului cu mediul îl obligă să se adapteze la condiţiile geogra- 
fice, climatice şi hidrografice, adică la un act de schimbare în funcție de contextul 
natural. Există o schimbare asociată cu schimbarea anotimpurilor. În zonele în care 
există ciclul celor patru anotimpuri, omul este nevoit să-şi modifice comportamentul în 
raport de fiecare anotimp. Pe de altă parte, adaptarea omului, ca semn al schimbării, are 
loc şi în legătură cu tipul de societate. Adaptarea omului la mediu într-o societate prein- 
dustrială este diferită de cea dintr-o societate industrială sau postindustrială. Omul schimbă 
mediul natural prin edificarea unei realități sociale, iar mediul poate acționa, prin modi- 
ficări, în viața socială datorită unor fenomene sau evenimente naturale (cutremure, inun- 
dap, secete, epidemii etc.) 


18.2.2. Populația 


Factor determinant al ființării societăţii, populația reprezintă o sursă a schimbării 
prin mărime, compoziţie şi structură. O populaţie mai mică dispune de un potenţial de 
schimbare diferit de cel al unei populaţii mai mari. De asemenea, creşterea sau descres- 
terea populaţiei într-un stat acționează ca factor de schimbare, pentru că managementul 
social trebuie adaptat la necesităţile nou create de această stare de fapt. Creşterea ratei 
natalității în România, în perioada 1966-1970, a creat noi probleme în răstimpul de după 
anul 1985 pentru strategiile de dezvoltare a ţării, dar regimul de atunci nu le-a luat în seamă, 
continuând politica de acumulare pentru investiții şi menţinerea la un nivel insuficient 
a ratei fondului de consum. 

Impactul populației cu schimbarea socială are loc în condiții sociale concrete însă 
populația are un rol în stabilirea strategiilor de dezvoltare. În general, modificările din 
populație afectează sensul si direcțiile schimbării sociale de la diferite paliere ale 
societății. De pildă, piramida vârstelor acționează în structurarea relațiilor sociale. O 
scădere dramatică a ratei nașterilor, cum este acum în tara noastră, conduce la procesul 
de îmbătrânire a populației, cu efecte esenţiale în evoluţia ei, dintre care amintim susti- 
nerea pensiilor pentru vârstnici de către un număr insuficient de persoane adulte active 
în muncă. Îmbătrânirea populaţiei este o caracteristică a ţărilor dezvoltate, dar evident 
aici ea nu acționează nemijlocit asupra structurilor sociale din cauza eficienţei siste- 
mului economic, însă poate avea influenţă în schimbarea socială din alte componente 
ale societăţii, cum sunt serviciile pentru bătrâni. 

Modificările din structura populaţiei influenţează şi relaţiile interetnice, adică în 
măsura în care rata natalității la un grup etnic este mai ridicată decât la grupul etnic 
majoritar se produce inevitabil o schimbare socială. Un alt aspect al rolului populației 
în schimbarea socială îl reprezintă migrațiile, în cazul ţării noastre migrarea puternică 
de la sat la oraş, care a determinat modificări în toate structurile sociale, sau emigrarea 
unui foarte mare număr de germani, ceea ce a creat situaţia ca întregi localități să fie 
depopulate sau cu o populaţie aproape în întregime îmbătrânită. Deşi procesul este în 
fază incipientă, trebuie discutat, în acest context al rolului populației în schimbare, 
statutul imigranților stabiliți în România după anul 1990, cu deosebire al celor veniţi din 
zonele asiatice şi cele arabe. 

Raporturile dintre sexe sunt importante în schimbarea socială. Creşterea în pro- 
portie prea mare a ponderii unui sex în detrimentul celuilalt creează cadrul pentru trans- 
formări esenţiale în toate componentele societății, ceea ce, de fapt, se întâmplă în anumite 
perioade de criză, cu deosebire în războaie. 

Populaţia are rolul său în schimbare şi la scară mondială. Creşterea puternică a 
populaţiei într-o ţară sau într-o zonă afectează evoluţia tuturor ţărilor din cauza migrării 
si accesului acestor populaţii la resursele distribuite pe glob. 


18.2.3. Conflictul 


Opoziția sau lupta dintre indivizi, dintre grupuri sociale reprezintă o sursă a schim- 
bării sociale. Conflictul se produce în condiţiile diferențierii oamenilor în raport de 
proprietate, de valori, de tradiţii etc., dar şi datorită nevoii umane de competitivitate, de 
prestigiu, de putere şi de dominare. Starea conflictuală determină, inevitabil, modifi- 
carea contextului sau factorilor ce intretin conflictul, fiecare parte situată în conflict 
căutând să provoace acele schimbări ce-i sunt favorabile. Conflictul de clasă exprimă 
tendinţa clasei ce se simte dominată de a schimba structurile sociale pentru a înlătura 
această dependență dominatoare. Contradictia între generații reflectă aspiraţia noii 
generaţii de a transforma realitatea în conformitate cu trebuintele ei. Rezolvarea unui 
conflict se face, de regulă, printr-un compromis care înseamnă acceptarea de schimbare 
din partea tuturor celor implicaţi în conflict. 

18.2.4. Inovatia 


Fiinţa umană are capacitatea de a descoperi noi lucruri sau noi idei, ca şi posibili- 
tatea de a inova. Descoperirea înseamnă ceva nou adăugat la cunoaștere, iar invenția 
este un nou mod de a aplica cunoștințele. O descoperire implică perceperea unei relații 
sau a unui fapt necunoscut până atunci. Inovația este procesul de introducere a unor noi 
elemente prin descoperire sau invenţie într-o societate. Există o varietate de inovaţii. 
Una dintre ele este inovația spontană, caracteristică cu deosebire perioadelor vechi ale 
istoriei umane când omul producea mici modificări în viața socială pe baza unor 
abilități de adaptare la mediu. Inovaţiile intenționate au loc prin descoperiri si invenţii 
făcute deliberat pentru a produce noi idei sau noi obiecte, concordant cu trebuintele 
exprimate de către o societate sau de către un grup. Analiştii menționează Revoluția 
industrială ca exemplu de proces social care a determinat o mare cerere de invenţii în 
scopul creşterii productivității muncii. De altfel, Revoluția industrială a fost însoțită şi 
de o revoluţie științifică. 

Inovația reprezintă actul de stimulare a creativității indivizilor şi grupurilor dintr-o 
societate. De aceea, intensitatea acțiunii de inovare şi valorificarea acesteia sunt un 
reflex direct al modului de organizare a societății, ca şi al tradiţiilor ce însoțesc mana- 
gementul social. 

Este adevărat, spiritul inovator al unei comunităţi este provocat de nevoile sociale 
şi umane la care trebuie să se răspundă prin forme sociale și prin produse necesare tra- 
iului cotidian, dar este tot atât de importantă receptivitatea agenților sociali pentru aplicarea 
inovatiilor. În societăţile moderne s-au construit structuri instituţionale speciale pentru 
organizarea activității de invenţii şi inovaţii, datorită impactului puternic cu exigenţele 
sistemului social de organizare a producției economice. Există o întreagă rețea institu- 
tionalá care elaborează strategii de susținere a activităţii de inovare, de organizare a 
acesteia şi de valorificare în practică. 


18.2.5. Difuziunea 


Sursa pentru noi elemente sociale, într-o societate, poate fi o altă societate. Procesul 
prin care se împrumută elemente ale unei culturi si sunt integrate într-o altă cultură este 
difuziunea. Împrumutul constituie o cale de a produce schimbarea socială. Este semni- 
ficativ faptul că societatea care împrumută de la o altă societate poate să aibă avantajul 
de a nu mai repeta greşelile comise de aceasta. Astfel, schimbările produse sunt bene- 
fice pentru acea societate, mai ales în ce priveşte schimbările tehnologice și ştiinţifice. 
Unele ţări cu experienţă în activitatea industrială au fost depásite ca nivel de producție 
şi calitate de ţări care au împrumutat de la ele moduri de organizare economice si struc- 
turi de susținere a inovatiilor. De exemplu, Japonia, ţară care a reușit, prin împrumu- 
turile de inovaţii tehnologice din tări occidentale şi din S.U.A., să le depăşească pe 
acestea în ramuri economice de vârf (automobile, electronică, informatică, televiziune, 
computere). 

Difuziunea se poate realiza prin mai multe căi. Una dintre ele este contactul direct 
între societăți, situaţie specifică țărilor vecine. Alt tip de difuziune îl constituie contactul 

mijlocit de un agent social sau cultural. Peremptoriu este exemplul persoanelor care 
locuiesc pe o perioadă de timp în alt spaţiu cultural decât cel originar, cum sunt soldații, 
studenții la studii în universități străine, comis voiajorii, marinarii, familile mixte. 
Aceştia pot intermedia între societatea lor originară şi societatea în care trăiesc un timp, 
şi drept consecinţă, ei aduc în tara lor de origine elemente ale societății primitoare. De 
pildă, cruciadele europene au construit un tip de intermediar între cultura creştină si 
culturile ţărilor în care au luptat. Cruciații au dus cultura creştină în societățile musul- 
mane din nordul Africii şi au preluat cultura arabă, pe care au adus-o în Europa (Carol 
Ember, Melvin Ember, p. 529). În fine, difuziunea poate fi stimulată, adică prin cunoaş- 
terea unui element aparținând unei societăţi este posibilă stimularea invenției sau dezvol- 
tării lui local. Tinerii pasoptisti români au cunoscut civilizaţia și cultura apuseană a timpului 
lor şi au preluat aspecte ale acestora si le-au introdus în România în scopul dezvoltării 
moderne a ţării în acelaşi mod ca si în Occident. Împrumuturile vizau, în acest caz, 
construirea unor forme sociale moderne ce alcătuiau organismul politic şi juridic al 
statului român. 

Difuziunea este un proces selectiv deoarece împrumuturile se fac în funcție de 
interese, motivații şi mijloace. Depinde într-o mare măsură şi de natura împrumutului. 
Procese tehnice şi ştiinţifice pot fi împrumutate fără nici o dificultate de către o socie- 
tate, în schimb credinţe, moduri de viaţă, valori cunosc o selecție puternică. De aceea, 
difuziunea este o cale de schimbare în orice societate, dar intensitatea, conţinutul şi for- 
mele ei sunt în raport de modele de împrumut ale fiecărei societăţi. Ceea ce este oportun 
pentru o societate, urmare a împrumutului dintr-o altă societate, poate reprezenta un 
pericol pentru o altă societate care face același împrumut. 


18.2.6. Aculturatia 


Aculturatia este procesul de producere a schimbárilor care apar cánd diferitele 
grupuri sau diferite societăţi intră într-un contact puternic. La fel ca si în difuziune, sursa 
schimbării stă în alte culturi sau în alte societăţi. În aculturatie avem o relaţie în care o 
cultură este mai puternică decât cealaltă cu care intră în contact. O societate mai puţin 
dezvoltată tehnologic, situată în raport strâns cu altă societate puternică tehnologic, 
suferă influența acesteia din urmă. În acest caz împrumutul are loc sub presiunea influ- 
entel din partea societății mai puternice. Aculturatia include înlocuirea unor elemente 
sociale, respingerea totală a unor influenţe sau combinarea influențelor externe cu trebu- 
intele interne. Presiunile externe pentru schimbarea socială capătă forme variate. Cea 
mai directă formă este cucerirea sau colonizarea prin forță a unor societăți şi organi- 
zarea lor conform intereselor cuceritorului. Un exemplu îl reprezintă ocuparea României 
de către trupele sovietice, cu acordul S.U.A. si al Angliei, după august 1944, iar evoluția 
ulterioară a ţării, timp îndelungat, a fost decisă de guvernul U.R.S.S. Această ocupaţie 
s-a soldat cu schimbări radicale în ce privește sistemul social, dar şi cu privire la însăşi 
psihologia etnică a românului. Toate componentele societăţii au fost schimbate în concor- 
dantá cu principiile noului regim politic impus cu forța, fără să se țină seama de istoria, 
tradiţiile, obiceiurile, normele şi valorile româneşti. O ideologie străină a fost impusă 
într-un context social inadecvat. 


es 


sociologie.gqxd 25.03.2004 17:41 Page 232 F 


232 Sociologie 


Aculturatia poate avea loc fără a se folosi forța sau presiunea asupra unei societăți. 
In cadrul contactului dintre o societate mai puternică si o societate mai puțin puternică, 
aceasta din urmă preia de la prima elemente ce sunt apoi integrate în structurile ei. 


18.2.7. Mişcările sociale 


Organizarea indivizilor în mişcări sociale este motivată de nevoia schimbării în 
mediul social. Aceste mişcări urmăresc instaurarea unei noi ordini sociale. Trebuie făcută 
diferenta între mișcările sociale şi grupurile de presiune, care acționează, în cadrul legal, 
pentru realizarea unor scopuri, fără să impună schimbarea ordinii sociale. Mişcările 
sociale prin acțiunea lor creează noi valori, impun noi forme sociale, noi instituții. Miş- 
cările revoluţionare produc cea mai rapidă si profundă schimbare socială. Am amintit 
de revoluţia industrială, de revoluția ştiinţifică, procese ce au avut loc în secolele XVIII 
şi XIX. Revolutiile determină modificări în toate componentele sociale şi instaurează o 
nouă ordine socială căutând să distrugă toate structurile vechi. Revolutiile se produc în 
acele contexte sociale care nu reușesc să gestioneze crizele şi să organizeze grupurile în 
direcția unor scopuri comune de menţinere a ordinii şi stabilității sociale prin acceptarea 
de modificări. De fapt, situația revoluționară se manifestă în momentele în care predo- 
mină inerția, stagnarea faţă de schimbare. Dacă luăm exemplul României din anul 1989, 
putem înţelege mai bine cauzele care au determinat declanșarea revoluţiei din decem- 
brie 1989. Regimul comunist aplica o politică orientată spre o rată înaltă a acumulării 
şi o scăzută rată a consumului aplicată într-un sistem social bazat pe dictatură şi comandă. 
În acest fel, nu se lăsa loc exprimării publice a atitudinilor faţă de o asemenea politică. 
Se blocase astfel orice mecanism social de exprimare a opțiunilor şi de producere a 
schimbării în societate, alta decât cea planificată de autorități în temeiul unor principii 
şi norme ideologice depăşite chiar şi pentru societatea socialistă. Decalaje sociale, dis- 
funcționalități în structurile economice datorită posibilităților limitate de asigurare a 
tehnologiilor, a materiilor prime şi a surselor de energie pentru toate obiectivele econo- 
mice, lipsa cadrului real de exprimare a drepturilor si libertăților industriale au contri- 
buit la starea de nemulțumire a majorităţii populației, care voia o schimbare a societății 
românești. Revoluţia din decembrie 1989 a marcat astfel momentul fundamental de 
schimbare profundă a societăţii româneşti într-un context internațional caracterizat prin 
presiunea puternică asupra sistemului comunist, care avea să cadă în cele mai multe 
dintre ţările socialiste. 

Termeni 


aculturatie 
conflict 
difuziune 
industrializare 
inovatie 


Întrebări recapitulative 


VD GO AJ Ch LN P AA ra 


. Ce este schimbarea socialá? 

. Cu ce alt proces social este asociată schimbarea socială? 

. Care sunt sursele schimbării sociale? 

. Ce rol are mediul fizic ín schimbarea socialá? 

. Ce este aculturatia? 

. Ce probleme sociale a determinat creşterea ratei natalității în România din perioada comunistă? 
. Prin ce influenţează piramida vârstelor evoluţia unei societăţi? 

. Care sunt tipurile de inovaţii sociale? 

. Care ţară a reuşit să se dezvolte prin împrumuturile de inovaţii tehnologice? 

mediul fizic 
modernizare 
populație 
revoluţie 


10. Ce ramuri au avut prioritate în procesul de industrializare socialistă din România? 


11. Ce este difuziunea? 


12. De ce revoluţia este cea mai radicală mişcare socială? 

13. De ce evenimentele din decembrie 1989 au avut caracter revoluţionar? 
14. Care sunt schimbările ce au marcat societatea românească de după 1989? 
15. Care a fost rolul televiziunii în revoluţia din decembrie 1989? 

Glosar 


Acţiune — ansamblu integrat de transformări aplicate unui obiect, în vederea obținerii unui rezultat 
concretizat în adaptare sau cu scopul determinării funcţiei unei componente a sistemului social. 

Anomie — situaţie în care normele sociale nu mai acţionează asupra comportamentului individului. 

Antropologie — ştiinţă socială despre studiul evoluţiei omului. 

Asimilare — însuşirea valorilor şi normelor culturii dominante de către un grup minoritar pentru a se 
integra în populația majoritară. 

Birocratie — structură întemeiată pe o ierarhie a statusurilor şi rolurilor fiecărui agent social din 
componenţa ei, prevăzută în proceduri si regulamente, şi bazată pe o diviziune a funcțiilor si a 
autorităţii. Termenul a fost dezvoltat de Max Weber. În viziunea lui, birocraţia este cel mai 
eficient tip de organizare umană la scară mare. 

Capitalism — sistem economic bazat pe liberă iniţiativă şi pe concurență economică. 

Ciberspatiu — reţele electronice de interacțiune între indivizi situaţi la diferite terminale de computer. 

Clasă socială — grupurile de indivizi ce se deosebesc între ele în temeiul bogăției si al puterii. 

Clasă de mijloc — clasă socială alcătuită din persoane cu un venit mediu şi cu ocupaţii manageriale sau 
cu ocupaţii în servicii. 

Comunicare — transmiterea informaţiei de la un individ sau de la un grup la altul, în baza căreia are 
loc orice interacțiune socială 

Comunicare non-verbală — comunicare între indivizi prin expresii faciale sau gesturi corporale. 

Comunism — sistem economic bazat pe proprietatea colectivă asupra mijloacelor de producţie si pe 
principiul de la fiecare după capacități fiecăruia după nevoi. 

Comunitatea — unitate spaţială sau teritorială de organizare socială în care indivizii au un sens al 
identităţii şi apartenenţei exprimate în relaţii sociale continue. 

Conflict — antagonism social între indivizi sau grupuri. 

Conflict de clasă — lupta între clase sociale antagoniste. K. Marx a teoretizat lupta de clasă ca factor 
al dezvoltării sociale în societățile bazate pe proprietatea privată. 

Contracultură — set de credințe şi valori orientate către contestarea intensă a valorilor culturii 
dominante şi finalizate în comportamente bazate pe alternative exclusiviste. 

Cult — grupare religioasă la care sunt afiliate persoane. 

Cultură — ansamblu de comportamente, credinţe, valori, atitudini şi idealuri învăţate şi împărtășite de 
toți membrii unui grup sau ai unei societăți. 

Cursul vieţii — traseul biografic al individului de la naștere până la moarte. 

Deviantá — acţiunea neconformá normelor sau valorilor acceptate de către majoritatea membrilor unui 
grup sau ai unei societăți 

Discriminare — refuzul accesului membrilor unui anumit grup la resursele sau recompensele ce se 
acordă numai grupurilor dominante din societate. 

Diviziunea muncii — diviziunea producţiei unei societăți în competenţe de muncă sau ocupații 
specializate într-un sistem de interdependentá. Cea mai simplă împărţire a muncii este cea între 
sarcinile bărbaţilor şi cele ale femeilor. 

Educaţie — transmiterea de cunoştinţe prin instrucţie directă de la o generaţie la alta. 

Etnicitate — conştiinţa identităţii culturale comune exprimată în valorile şi normele culturale ce îi 
deosebesc pe membrii unui anumit grup de ceilalți cu care au un minimum de interacțiune. 

Etnocentrism — judecarea ideilor şi practicilor unei culturi din unghiul propriei culturi. 

Emometodologie — studierea modului în care oamenii înțeleg ceea ce spun si fac ceilalți în cadrul 
interacțiunii sociale cotidiene. 

Evoluție — dezvoltarea organismelor prin adaptarea speciilor la cerințele mediului fizic. 

Familie — tip de comunitate alcătuită din indivizi ce se reunesc prin legături de sânge, căsătorie sau 
adoptiune, în care adulţii sunt responsabili pentru creşterea copiilor. 

Familie monoparentală — familie în care copiii sunt crescuţi de un singur părinte. 

Familie extinsă — grup familial alcătuit din mai multe generaţii de rude care trăiesc în aceeași 
gospodărie. 

Familie nucleară — familie alcătuită din părinţi şi copii. 

Funcţionalism — orientare teoretică în sociologie care explică societatea prin funcțiile ce-i asigură 
stabilitatea. 

Gen — apartenenţa la sex în funcție de aşteptările sociale referitoare la comportamentul masculin sau 
feminin. 

Grup etnic — o populaţie distinctă în cadrul unei societăți mai largi a cărei cultură este diferită de a sa, 
si ai cărei membri sunt, se simt, sau par să fie uniți între ei prin legături nationale sau culturale. 

Grupul de referință — unitate socială utilizată pentru evaluarea şi modelarea atitudinilor, trăirilor şi 
acţiunilor individului. 

Grup primar — grup alcătuit din două sau mai multe persoane care se situează în relaţii directe, intime 
şi coezive unele cu altele. 

Grup secundar — grup alcătuit din două sau mai multe persoane implicate într-o relație impersonală 
cu un scop practic specific. 

Grup social — grup alcătuit din două sau mai multe persoane care împărtăşesc acelaşi sentiment de 
unitate și identitate, reunite într-o structură stabilă de interacțiune socială și dependenţă reciprocă, 
mijlocite de o activitate comună. 

Hiperrealitate — termen elaborat de Jean Baudrillard, prin care se consideră ca „realitate“ ce este 
structurat de actul comunicării. De pildă, subiectele relatate la ştiri definesc ceea ce sunt 
evenimentele la care se face referire. 

Imaginaţia sociologică — aplicarea gândirii imaginative pentru a formula şi a răspunde la întrebările 
sociologice. 

Identitate — trăsătură distinctivă a caracterului unei persoane sau al unui grup. 

Incest — relaţii sexuale între rude apropiate. Interdictia incestului a fost printre primele mecanisme de 
organizare a relaţiilor sociale dintre oameni. 

Instituţii — ansambluri sociale în care membrii aleşi sau desemnaţi ai grupurilor sunt investiţi în 
îndeplinirea funcțiilor stabilite public, dar cu caracter impersonal, în satisfacerea trebuintelor 
individuale şi de grup, pentru stabilirea comportamentelor tuturor membrilor grupului prin reguli 
de influențare şi control social. 

Interactionism simbolic — perspectivă teoretică în sociologie elaborată de către G.H. Mead, care 
susține că orice interacțiune umană are la bază simbolurile si limbajul. 

Interactiune socială — orice formă de întâlnire între indivizi. 

Lege — reglementare juridică a conduitei sociale la care trebuie să se conformeze toți membrii unei 
societăţi sau ai unui grup social. 

Lumea a doua — societăți industrializate din Europa de Est. 

Lumea întâi — grupul de state cu economii industrializate, bazate pe producția capitalistă. 

Lumea a treia — societăţi slab dezvoltate, în care producția industrială este inexistentă sau în mică 
măsură dezvoltată. 

Macrosociologie — studiul grupurilor, organizaţiilor sau sistemelor sociale la scară mare. 

Mentalitate — set de gânduri, de puncte de vedere, de modele de interpretare asupra realităţii, aşa cum 
apar în raporturile cotidiene. Ea exprimă o anumită viziune despre viață a oamenilor în contexte 
istorice concrete. 

Minoritate etnică — grupul de persoane dintr-un grup minoritar situat în poziţie inegală în cadrul unei 
societăţi datorită trăsăturilor lor fizice sau culturale 

Mobilitate socială — deplasarea indivizilor sau a grupurilor în structurile sociale dintr-un spațiu social, 
schimbarea poziţiei sociale în cadrul colectivităţii sau translarea într-o colectivitate pentru 
ocuparea unei poziţii sociale. 

Mobilitate descendentă — mobilitate socială care plasează pe indivizi în poziţii sociale sau economice 
inferioare celor deţinute de ei altădată sau celor ocupate de părinţii lor. 

Mobilitate intrageneraţională — mişcare spre vârful ierarhiei sau spre partea inferioară a ierarhiei 
sociale pe perioada exercitării carierei profesionale. 

Mobilitate intergenerationald — mişcare spre vârful ierarhiei sau spre partea inferioară a ierarhiei 
sociale de la o generaţie la alta. 

Mobilitate verticală — mişcarea persoanelor în cadrul sistemului de stratificare socială. 

Multimedia — ansamblul mai multor medii diferite într-un singur mediu ce este pus în funcțiune prin 
computer. 

Naţionalism — ansamblul de idei, simboluri, atitudini si sentimente despre modul cum un individ sau 
un grup afirmă atitudinea de ataşament, solidaritate si identificare cu o națiune sau cu un grup 
național. 

Nationalitatea — calitatea unui individ de a se identifica şi de a aparţine unui grup national 

Națiune — o anumită populaţie umană care locuiește un teritoriu, vorbeşte aceeaşi limbă, desfăşoară în 
comun o activitate economică şi împărtăşește aceleași mituri, memorie istorică, cultură, drepturi 
şi îndatoriri legale pentru toți. 

Norme — reguli şi modele care determină ce comportament este corespunzător sau nu este 
corespunzător într-o situație dată, conform standardelor de comportament cerute de o cultură. 

Ocupaţie — poziţia de angajat al individului pentru care este remunerat. 

Oligarhie — influenţa şi puterea unei minorităţi în cadrul unei organizaţii sau societăți. 

Ordine informaţională mondială — sistem global de comunicaţii, care operează prin legăturile de 
satelit, prin transmisii de radio si TV, telefon sau reţele prin computer. 

Organizaţie — ansamblu uman constituit prin interacțiunea membrilor săi în mod intenționat pentru 
realizarea unor scopuri specifice. 

Poziţie socială — identitatea socială a unui individ într-un grup sau societate. 

Prejudecată — set de credinţe, stereotipuri şi emoții puternice tipic negative despre un grup de indivizi, 
care predispune pe un ins să acționeze într-un anumit mod faţă de acel grup. 

Prestigiu — respectul acordat unui individ sau unui grup pe baza performanţelor sale sau a statusului 
lor social sau profesional. 

Putere — capacitatea individului sau a grupului de a-şi impune voinţa în cadrul relaţiilor interumane și 
sociale chiar şi împotriva voinţei altora şi indiferent de factorii care influenţează această 
capacitate. 

Rasă — distincția dintre mari colectivităţi umane în temeiul unor caracteristici fizice. 

Rasism — ideologie care caută să justifice relaţiile de putere între grupurile rasiale şi ipostaziază teza 
despre existența unei inegalitátii genetice, deci înnăscute si imuabile între rase, ce trebuie 
respectată şi acceptată. 

Relaţii formale — relaţii ce decurg din organizarea ierarhică unui grup pe bază de legi, ordine, decizii, 
finalizată într-o organigramă care vizează obiective ale grupului, iar funcţiile sale sunt definite în 
raport de aceste obiective. 

Relaţii informale — relaţii rezultate din interacțiunea membrilor grupurilor, caracterizate prin 
afectivitate. 

Relaţiile interpersonale — relaţii stabilite între persoane, ce decurg din necesităţile umane. 

Relaţii sociale sunt un sistem de legături durabile de dependenţă ce cuprinde cel puţin doi parteneri 
(indivizi sau grupuri), un contact, atitudini, interese si situaţii, un sistem de drepturi şi obligaţii 
pe care partenerii trebuie să le realizeze. 

Religie — ansamblul modurilor de gândire, sentimente şi acţiuni care au legătură cu divinitatea. 

Revoluţie — proces de schimbare politică şi socială care determină o modificare radicală a structurii 
politico-juridice a societăţii. 

Rol social — totalitatea asteptárilor care definesc comportamentul oamenilor exprimate ín drepturi si 
responsabilități ca fiind proprii sau improprii pentru ocuparea unui status şi punerea în act a 
cerinţelor conținute în status. 

Sancțiune — act de recompensă sau de pedepsire, cu privire la formele de comportament așteptate de 
către societate sau grup. 

Sat global — noţiune afirmată de Marshall McLuhan, care concepe lumea contemporană ca o 
comunitate restrânsă datorită impactului mass media cu tot globul. Un eveniment petrecut într- 
un anumită zonă poate fi urmărit, prin televiziune, de oameni din diferite locuri ale planetei. 

Schimbare socială — transformare în structurile fundamentale ale unui grup social sau ale unei 
societăţi. 

Secularizare — creşterea influenţei sferei laice şi declinul impactului religiei cu societatea. 

Segregare — acţiunea de a interzice accesul unor grupuri minoritare la instituţii publice sau de a comu- 
nica cu grupul dominant. 

Sfera publică — este spaţiul dezbaterii publice şi al controverselor în societățile moderne. Termenul a 
fost dezvoltat de Jiirgen Habermas. 

Simbol — semn care înlocuieşte un obiect si reprezintă altceva decât obiectul. 

Socialism — sistem politic care accentuează necesitatea de realizare a unei comunităţi sociale egalitare. 

Socializare — procesul fundamental de transmitere a culturii şi organizării sociale la generațiile urmă- 
toare, asigurându-se astfel continuitatea, stabilitatea si perpetuarea societății. 

Socializare de gen — act prin care oamenii capătă trăsăturile de gen în procesele de socializare. 

Societate — modul organizat de existenţă a vieţii sociale de către un grup relativ independent care se 
autoperpetueazá și ocupă același teritoriu si participă la o cultură comună. O societate există 
numai ca o pluralitate de interacțiuni de indivizi care realizează lucruri pe care nu le-ar putea 
înfăptui altfel. Societatea este un mecanism adaptativ, un vehicul social pentru reglarea şi 
transformarea mediului, pentru soluţionarea problemelor perene ale vieții. 

Societate informaţională — societate bazată, în principal, pe producția de cunoştinţe rezultată din 
tehnologia informaţiei. 

Societate postindustrială — societate care trece prin profunde schimbări sociale diferite de acelea din 
etapa dezvoltării industriale. 

Sociologie — studiul colectivitátilor sociale şi al relaţiilor interumane în cadrul acestora, precum si 
examinarea comportamentului uman în grupuri şi societăți umane. 

Stat-naţiune — stat în care guvernul are puterea suverană asupra unui teritoriu delimitat, majoritatea 
fiind cetăţeni ce aparțin unei singure națiuni. 

Stat tradițional — stat din societăţi ce practică agricultura sau/şi creșterea vitelor. 

Stratificare sociale — proces de generare şi perpetuare a unor inegalităţi sociale între grupurile din 
societate cu privire la resursele materiale sau simbolice. 

Structuralism — perspectivă teoretică orientată spre identificarea structurilor în societate sau în cultură. 

Structură socială — ansamblu al relaţiilor sociale repetate şi stabile din diversitatea formelor de 
convietuire socială. Datorită existenţei structurilor sociale viața umană si socială capătă caracterul 
de regularitate şi organizare. 

Statusul social — poziţia ocupată de o persoană în societate. Treapta pe care se află un individ într-o 
structură socială reflectă tipul de apreciere asupra lui, dată de către ceilalți pentru că fiecare om 
este evaluat în funcție de această poziţie a sa, iar recunoaşterea ei depinde atât de personalitatea 
insului, cât şi de normele şi valorile sociale. 

Subcultură — sistem de valori si norme diferite de cele ale majorităţii, deţinute de către un grup din 
cadrul unei societăți mai largi. 

Tehnologie — aplicarea cunoştinţelor la producția materială prin care se crează instrumente materiale 
utilizate în interacțiunea umană cu natura. 

Teoria etichetării — perspectivă de explicare a deviantei prin ataşarea unei anumite etichete compor- 
tamentului oamenilor de către autorităţile publice sau de către alții. 

Teorie — relevarea caracteristicilor generale care pot oferi explicaţii ale faptelor, obiectelor, proceselor 
sau evenimentelor observate cu regularitate. 

Tip ideal — „tip pur“ constituit din anumite dimensiuni ale unui anumit fapt social, care nu există în 
realitate, dar este construit şi investit cu virtuţi de instrument metodologic de către sociolog 
pentru a descrie proprietăţile esenţiale ale unui fenomen. 

Tradiţia — ansamblu de valori, norme, principii, concepții, instituții şi acţiuni durabile în timp, de 
regulă de-a lungul a cel puţin trei generaţii. Etimologic, prin termenul de tradiţie este desemnată 
orice transmitere a moştenirii de la o generaţie la alta. 

Valori — modul optim de comportare şi acţiune într-o comunitate despre ceea ce este de dorit sau 
necesar, care îi îndreaptă pe oameni către acţiuni şi concepții, pentru că numai astfel li se conferă 
calitatea de membri ai comunității. 

